
POVIJEST 


»PANORAMA« 
ZAGREB, 1965. 


OD IZDAVAČA UZ DRUGO IZDANJE 


Drugo izdanje »Školskog leksikona« razlikuje se od 
prvog osim po grafičko-likovnoj opremi i opsegu, 
također po mnogim svojim sadržajnim karakteristi- 
kama. Znatno veći broj autora i recenzenata pokušao 
je, na osnovu vlastitih kritičkih zapažanja kao i suge- 
stija i prijedloga određenog broja drugih stručnjaka 
(npr. pismo Saveznog zavoda za ispitivanje školstva) 
izmijeniti i nadopuniti prvih dvanaest leksikona i ispra- 
viti neke propuste i greške što su se potkrale u prvom 
izdanju. 

Autori ovih knjiga svjesni su ne samo objektivnih 
teškoća, koje su izvanredno velike u takvoj vrsti posla, 
već i svojih subjektivnih mogućnosti pa stoga ne 
smatraju da je napor koji su uložili uvijek nužno 
urodio najboljim i najpozitivnijim rezultatima, Uza 
svu koncentraciju pažnje. savjest naučnih radnika i 
stručnu rigoroznost koja se može uložiti u takav rad, 
leksikoni ove vrste nikad, ni kod naroda koji imaju 
veliku tradiciju na tom području, ne mogu biti pot- 
puno bez grešaka. I u njima će se nesumnjivo naći 
nedovoljno preciznih objašnjenja i propuštenih poj- 
mova, pa i zapostavljanje pojedinih područja. 

Smatrali smo, međutim, da ti leksikoni mogu ipak 
mnogo pomoći učeniku i našem čovjeku koji želi biti 
upućen u temeljne, ključne pojmove raznih znanstve- 
nih područja, jer mu omogućuje relativno lako, brzo 
i jednostavno snalaženje u obimnoj materiji osnovnog 
obrazovanja. Kao tumači pojmova, ovi leksikoni mogu 
na određen način, kao pomoćna odnosno dopunska 
sredstva u nastavi, poslužiti upravo svojim specifičnim, 


leksikografskim načinom informiranja. Takav leksiko- 
grafski oblik upućivanja u pojedina područja prijeko 
je potreban suvremenom čovjeku u vijeku ubrzanog 
napretka svih posebnih znanosti, u epohi ekonomskih, 
društvenih i političkih promjena, znači i svakodnevnog 
pojavljivanja novih pojmova. No ovi leksikoni imaju 
skromnu namjeru da pruže samo prva uputstva, da 
budu sintetički pisani vodiči kroz pojedina područja, 
da ukažu na najbitnije karakteristike određenog pojma, 
a nikako da zamijene studiozan rad nastavnika na 
produbljivanju i usavršavanju znanja iz određenih 
predmeta. Oni nisu niti mogu biti zamjena udžbe- 
nicima koji sistematski i postupno uvode učenika u 
pojedine predmete. tumačeći građu bilo kronološkim 
redom, bilo od jednostavnijih do složenijih, teže shvat- 
ljivih pojmova. Iz njih učenik ne može učiti, ali mu 
Oni mogu pružiti dragocjenu pomoć pri učenju, 
kad naiđe na nejasan termin, kad traži sažetu defini- 
ciju nekog pojma, kad mu je potreban određeni poda- 
tak, činjenica, godina, formula, broj stanovnika, kad ne 
zna kojem razdoblju pripada neka pojava ili umjet- 
nički pravac, u koje vrijeme i unutar kojih idejnih 
strujanja da smjesti određenu književnu, socijalnu ili 
filozofsku koncepciju, koje su joj glavne karakteristike 
i predstavnici itd. Premda rađeni uglavnom na osnovu 
plana i programa naših općeobrazovnih škola, oni su 
kadikad morali i odstupiti od tih koncepata, jer tumače 
i moraju tumačiti i one termine koji se posebno ne 
obrađuju u školskoj nastavi. 

U nizu objektivnih teškoća autora ovih leksikona, 
treba prije svega istaknuti neujednačenu terminologiju 
za pojedina područja. Ne treba zaboraviti, bez obzira 
na to što je opseg leksikona povećan u usporedbi sa 
prvim izdanjem, da se mnogim autorima pojavio go- 
tovo nerješiv problem relativno vrlo skučenog prostora, 
što se posebno ispoljilo kod onih predmeta koji se više 
godina uče u školama. 


Predgovor autora 


Drugo izdanje »Povijesti« Školskog leksikona izrađeno je po 
istim principima kao i prvo; zapravo, to je prošireni tekst prvog 
izdanja. Uvrštene su nove natuknice kojih u prvom izdanju nije 
bilo, izvršene su izvjesne dopune nekih natuknica, data su pot- 
punija objašnjenja, ili su izvršene preformulacije pojedinih reče- 
nica. 

Odabrani pojmovi i termini obrađeni su u sažetom opsegu na 
način svojstven leksikonu. Zbog ograničenog prostora autori su 
pojedine manje važne pojmove samo najnužnije objasnili. Poje- 
dini termini, iako se ne susreću u redovitom opsegu gradiva 
škole, nalaze se u priručnoj literaturi koja je namijenjena učeni- 
cima tih škola, isto su tako obrađeni. Autori su izbjegavali obradu 
pojedinih historijskih zbivanja, osim u izuzetnim slučajevima ključ- 
nih pojava u historijskom razvitku ili kada je trebalo ilustrirati 
određenu epohu. S obzirom na vremenski raspon zahvaćena su 
zbivanja do kraja drugoga svjetskog rata, a tek u iznimnim slu- 
čajevima, koji su posebno važni, išlo se i preko te granice (npr. 
Organizacija ujedinjenih nacija). Posebnu je teškoću predstavljao 
izbor ličnosti. Raspoloživi prostor nije dozvoljavao širi izbor, pa 
su se autori odlučili samo za one ličnosti koje su reprezentanti 
određene historijske epohe. U izboru ličnosti iz naše historije veća 
je pažnja posvećena ličnostima iz novije historije, ali su obra- 
ene samo one koje su davale jači biljeg svom vremenu. Nisu 
posebno obrađene pojedine vladarske ličnosti iz naše historije 
(npr. Tomislav, Dušan), već su uvrštene u odgovarajuće vladarske 
dinastije. 

Ovaj svezak ne može se smatrati udžbenikom historije, a to i 
nije bila njegova namjena. Svrha je ovoga sveska da učenici i 
odrasli koji uče imaju podsjetnik za historiju u sažetom obliku 
kako bi prilikom učenja novog gradiva ili u susretu s pojmovima 


koji su eventualno izblijedjeli u njihovu pamćenju mogli brzo i 
lako upotpuniti i osvježiti svoje znanje. 

U nekim slučajevima pojedine su cjeline raščlanjene pod raznim 
natuknicama od kojih svaka za sebe predstavlja određeni pojam. 
Međutim, autori su u takvim slučajevima upozorili znakom »v.e 
(vidi) da se dopuna tog pojma nalazi na drugom mjestu. Ima 
pojmova koji zalaze u druga naučna područja, pa su dani samo 
sa stanovišta historije, a čitalac će takav pojam u svestranijoj 
obradi potražiti u odgovarajućem svesku Š. L. Autori su se služili 
postojećim udžbenicima i stručnom literaturom, a pri tome su 
imali siguran oslonac i u objavljenim svescima enciklopedija 
Leksikografskog zavoda. 

Pojmove i termine od slova A—L obradila je Olga Salzer, a one 
od slova M—Ž Hrvoje Matković. Iz činjenice da su obradu mate- 
rijala izvršila dva autora proizlaze i eventualne stilske razlike. 
Oba su autora nastojala da svoj tekst što više prilagode uzrastu 
učenika i predznanju onih koji uče i kojima je Školski leksikon 
namijenjen. 


PROF. OLGA SALZER 
PROF. HRVOJE MATKOVIĆ 


POVIJEST 


A 


ABDIKACIJA (lat. abdicatio odreknuće), odrek- 
nuće vladara ili visokih državnih ličnosti od polo- 
žaja na kome se nalaze. A može biti dobrovoljna, 
ali se često događa da ličnosti na položaju moraju 
objaviti svoju abdikaciju pod nečijim pritiskom. 

Abdicirati, odreći se vlasti ili neke časti. 


ABOLICIONIZAM (lat. abolitio ukidanje), pokret 
za ukidanje ropstva koji se potkraj XVIII st. razvio 
u Sjedinjenim Američkim Državama, Demokratsko 
građanstvo industrijski razvijenijih sjevernih dr- 
žava tražilo je ukidanje ropstva za crnačko stanov- 
ništvo, osuđujući ropstvo kao stanje nedostojno 
čovjeka. Osim tih humanih razloga abolicionizma 
postojali su i ekonomski razlozi. Robovi, osobito 
masovno upotrebljavani na plantažama pamuka u 
južnim državama SAD, nisu predstavljali kupce za 
industrijsku robu sjevernih država. I radnici sje- 
vernih država pripadali su abolicionističkom po- 
kretu među ostalim razlozima i zato što su u gotovo 
besplatnoj robovskoj radnoj snazi vidjeli jaku kon- 
kurenciju. A. se naročito razmahao 30-ih godina 
XIX st. 1850. godine u SAD bilo je 3,200 000 crnih 


9 


Abolicionizam — Administrativni aparat 


robova. Zakon o ukidanju ropstva donesen je 1863 
(v. Građanski rat u SAD). 

ACEV, MIRČE (1915—1943), politički radnik i 
revolucionar. A. je još kao učenik bitoljske gimna- 
zije pristupio naprednom omladinskom pokretu, a 
nastavio je svoju djelatnost na Beogradskom sve- 
učilištu. 1940. postaje član KPJ; otada zauzima 
visoke partijske funkcije u PK KPJ za Makedoniju. 
Nakon okupacije naše zemlje A. se potpuno založio 
u organizaciji ustanka u Makedoniji pa je i sam 
rukovodio borbama. Uhvaćen od bugarske policije 
u Velesu, prebačen je u skopski zatvor, gdje je na- 
kon mučenja strijeljan. Prva regularna jedinica 
Makedonije nosila je njegovo ime. 

ADA KALE (tur. ada riječni otok), otočić usred 
Dunava u Đerdapu na kome se nalazila turska 
utvrda. Kad su se 1804. Srbi digli na ustanak, u tu 
su se utvrdu sklonuli dahije. Ovdje ih je opkolio 
srpski vojvoda Miljenko Stojković; bili su uhva- 
ćeni i smaknuti. 

ADMINISTRATIVNI APARAT (lat. administra- 
tio uprava), upravni aparat. Postankom klasne dr- 
žave pojavljuje se i potreba za raznim činovnicima, 
upraviteljima, ubiračima poreza, pisarima itd, Čitav 
taj upravni aparat, podređen vladajućoj klasi i 
izvršilac njezine volje, postaje sredstvo za ostvare- 
nje vlasti vladajuće klase. Administrativni a. po- 
znaju već najstarije države Starog istoka te antičke 
države Grčka i Rim. U evropskim državama sred- 
njeg vijeka a. a. javlja se kao oslonac centralne 
vlasti tek oko XII st. kad su vladari zbog razvoja 
robno-novčane privrede stekli i mogućnost da pla- 

Administrativni aparat — Adžija 


ćaju ljude koji će u njihovo ime upravljati državom. 
U apsolutnim monarhijama (v.) a. a. dobiva osobito 
značenje, da bi u buržoaskoj državi postao moćna 
osnova cjelokupnog života. 

ADŽIJA, Božidar (1890—1941), politički radnik 
i revolucionar. Među političkim radnicima koji su 
razvili živu revolucionarnu djelatnost u staroj Ju- 
goslaviji A. zauzima vidno mjesto. Odmah nakon 
završetka I svjetskog rata postaje funkcioner So- 
cijal-demokratske stranke u kojoj pripada njenom 
lijevom krilu. Otada pa sve do svoje smrti nije 
prestajao da riječju i perom širi među radnicima 
i naprednim intelektualcima socijalističku misao. 
1935. postaje član KPJ. Bavio se veoma plodnim 
publicističkim radom u mnogim našim časopisima, 
bio je i dopisnik stranih listova, prevodio naprednu 
literaturu, držao predavanja u radničkim domovima 
i klubovima. Objavio je i manje rasprave kao: 
»Kapitalizam i socijalizam«, »Deset godina ruske 
revolucije«, »Od Platona do Marksa«, »Karl Marks«, 
Osnovao je Radničku biblioteku u Zagrebu. Puto- 
vao je u Beč i Lenjingrad, odakle je donio socija- 
lističku štampu, ali mu je na povratku zaplijenjena, 
a on sam bio je stavljen pod istragu. Zbog cjelo- 
kupne svoje djelatnosti bio je zatvaran. U decembru 
1940. izašao je skrhan bolešću iz logora u Lepoglavi, 
a već ga je potkraj marta 1941, uoči napada na 
Jugoslaviju, Mačekova policija ponovo uhapsila i 
zatvorila u logoru Kerestinac. U tom su logoru 
istovremeno zatvoreni i Otokar Keršovani i Ognjen 
Prica (v.). Kerestinački logor predali su mačekovci 
ustašama. Među prvim žrtvama fašističkog terora 

Adžija — Agrarna reforma 


pao je i A. Strijeljan je zajedno s navedenim dru- 
govima. Posljednje riječi pred strijeljanje bile su 
mu: »Živio komunizam !« 

AGA, u Turskom Carstvu naslov visokih dvor- 
skih dostojanstvenika; kasnije naziv i za gospodara 
zemljišnog posjeda. 

AGER PUBLICUS, u Rimskoj Državi zemljište 
oteto od pokorenog naroda, koje je zatim postajalo 
državna svojina. Država ga je djelomično proda- 
vala a djelomično davala u zakup. Tokom vremena 
veliki je dio tog zemljišta došao u ruke rimskih 
bogataša. To je bio glavni izvor stvaranja latifun- 
dija (v.). 

AGORA, prvobitan naziv za narodnu skupštinu 
u starih Grka. A. se održavala pod vedrim nebom. 
Učesnici bi sjedili ili ležali. Kad bi tko želio go- 
voriti morao je ustati pa bi dobio pravo riječi. 

A. je kasnije naziv i za glavni trg u starogrčkim 
gradovima na kojem su se održavali razni skupovi 
i obavljala trgovina. 


AGRARNA REFORMA, izmjena vlasništva nad 
zemljom koju izvrše državne vlasti time što ukidaju 
privatno vlasništvo nad veleposjedom ili oduzimaju 
dijelove privatnog veleposjeda. Tako dobivena zem- 
lja daje se u vlasništvo seljacima bez dovoljno 
zemlje ili onima koji je nemaju. 

Agrarna reforma na našem području otpočela 
je tek u Kraljevini Srba, Hrvata i Slovenaca (v.). 
Taj je proces potrajao do 1930. Oduzeto je oko 
1,500 000 ha zemlje, ali se i pored toga veleposjed 
očuvao. Uoči sloma Jugoslavije veleposjed je još 
uvijek obuhvaćao 1/5 ukupne obradive zemlje. Tek 


12 

nakon oslobođenja, zakonom od 23. VIII 1945, pot- 
puno je ukinuto privatno vlasništvo mad veleposje- 
dom. Istim je zakonom određeno da veličina obra- 
dive zemlje u privatnim rukama ne može biti veća 
od 20—30 ha. Iz tako dobivenog zemljišnog fonda 
dobilo je zemlju 316 000 obitelji, a drugi je dio do- 
dijeljen poljoprivrednim dobrima. Zakon o poljo- 
privrednom zemljišnom fondu općenarodne imo- 
vine iz 1953. smanjio je veličinu obradive zemlje u 
privatnom vlasništvu na 10 ha. 

AGRARNI PROLETARIJAT, seosko stanovništvo 
koje nema zemlje, ili je nema dovoljno da bi se 
moglo prehraniti. Agrarni proleteri prisiljeni su 
stoga prodavati svoju radnu snagu kao najamni 
radnici na većim posjedima u svojoj okolici, a 
mnogi odlaze i u druge krajeve da bi na sezonskim 
poljoprivrednim poslovima zaradili za život. 

AGRESIJA, neizazvani napadaj vojnih snaga 
jedne države na teritorij druge države. Međutim, 
pojam a. nije još danas potpuno određen. Povelja 
OUN (v.) proširuje taj pojam na upotrebu svake 
sile i na prijetnju silom te proglašava agresiju me- 
đunarodnim zločinom. Još uvijek se raspravlja o 
tome da se taj pojam proširi i na razne ostale iza- 
zove opasne po mir u svijetu. 

AKAD, grad i zemlja u sjevernom dijelu Mezo- 
potamije. Uz Sumer (v.) najstariji državni centar 
u Mezopotamiji (IV tislj. pr. n. €.). 

AKADEMIJA, prvobitno naziv za školu atenskog 
filozofa Platona, prema perivoju stare Atene koji 
je bio posvećen heroju Akademosu, gdje je Platon 
okupljao svoje istomišljenike i učenike. Naziv a. 

Akademija — Aleksandar Makedonski 


postao je naziv za naučna i književna društva, a 
danas se proširio i na neke najviše naučne i visoko- 
školske ustanove. 


Jugoslavenska akademija znanosti i umjetnosti 
osnovana je u Zagrebu 1867; Srpska akademija 
nauka 1886. pod nazivom Kraljevsko-srpska akade- 
mija; Akademija znanosti in umetnosti u Ljubljani 
osnovana je 1938. Osnutku ovih naših najviših na- 
učnih ustanova prethodila su već mnogo prije razna 
društva i ustanove koje su okupljale poznate uče- 
njake i bavile se izdavanjem naučnih djela s raznih 
područja. 

AKREDITIVNO PISMO, u diplomatskim odno- 
sima među državama pismo kojim se predstavnik 
jedne države ovlašćuje da predstavlja svoju državu 
u drugoj. Prilikom nastupa svoje dužnosti u stranoj 
državi ovlašteni predstavnik predaje a. p. šefu 
države ili njegovu zamjeniku. 

AKROPOLA (grč. akros najviši, polis grad), u 
staroj Grčkoj utvrda, obično na najvišem dijelu 
grada. Unutar utvrde nalazili su se hram i palača 
vladara. U vrijeme rata u akropole bi se sklanjao 
narod iz obližnjih, nezaštićenih naselja. Posebno je 
poznata Akropola u Ateni s najljepšim građevi- 
nama stare grčke umjetnosti. Među njima centralno 
mjesto zauzima hram posvećen božici Ateni, Par- 
tenon (v.). 

ALBINGENZI, v. Hereze. 

ALEKSANDAR MAKEDONSKI (356—323. pr. 
n. e.), vladar velike makedonske države. Pošto je 
odmah u početku svoje vladavine, nije mu tada bilo 
još ni 20 godina, ugušio ustanak Grka protiv ma- 

Aleksandar Makedonski — Alijagić 


kedonske vlasti, započeo je rat protiv golemog Per- 
zijskog Carstva. Narodi koji su stenjali pod vlašću 
Perzije prihvatili su taj rat kao svoje oslobođenje, 
to više što A. M. prilikom osvajanja neke zemlje 
nije dirao u običaje, vjeru i jezik naroda te zemlje. 
A. je u kratko vrijeme (334—331) osvojio sve zem- 
lje od Male Azije do Perzijskog zaljeva, te Egipat 
koji se dotada nalazio pod perzijskom vlašću. Srušio 
je Perzijsko Carstvo. Svojom je prijestolnicom uči- 
nio Babilon. Osvaja još i istočne oblasti Perzijskog 
Carstva, a 327. polazi na osvajanje Indije. Dalje od 
Inda, međutim, nije dopro. Tako je A. M. stvorio 
dotada najveću državu u povijesti. Grčka kultura, 
jezik i običaji rasprostrli su se na području toga 
golemog carstva (v. Helenizam), trgovina je pro- 
cvala. Nakon Aleksandrove smrti carstvo se raspalo 
na nekoliko država. 

ALEKSANDAR NEVSKI (1218—1263), veliki 
knez novgorodski. Ruska pravoslavna crkva pro- 
glasila ga je za sveca zbog čuvenih pobjeda nad 
neprijateljima ruske zemlje. God. 1240. porazio je 
na Nevi Šveđane, odatle mu i pridjev Nevski. 
1242. nanio je veliki poraz njemačkim vitezovima 
Teutonskog reda, stjeravši ih na led Čudskog je- 
zera. Time je bilo zaustavljeno dalje prodiranje 
Nijemaca u ruske zemlje. Zaustavio je i dalje pro- 
diranje tatarskih hordi u ruske zemlje. U području 
Njemena osujetio je nadiranje litavskih plemena. 

ALIJAGIĆ, Alija (1896—1922), postaje 1919. član 
KPJ, ali ubrzo pristupa organizaciji Crvena pravda. 
Kao njen član izvršio je atentat na ministra unu- 
trašnjih poslova Kraljevine SHS, Milorada Draško- 

vića (1921), koji je poduzimao strahovite progone 
radničke klase i bio začetnik Obznane (v.). Nakon 
kratkog procesa, održanog u Zagrebu, A. A. osuđen 
je na smrt i obješen. 

ALIJANSA, Sveta, sporazum ruskog i austrijskog 
cara te pruskog kralja, sklopljen 1815. nakon po- 
raza Napoleona. Alijansi su pristupile mnoge feu- 
dalne države Evrope, a uživala je i podršku pape. 
U proklamaciji Svete alijanse spominje se davanje 
slobode narodu, ali je S. a. ubrzo postala savez 
evropskih vladara sa ciljem uništenja revolucionar- 
nih pokreta i obvezivala svoje članove na među- 
sobnu pomoć u gušenju takvih pokreta. Bila je to 
ustanova za održanje apsolutizma, protiv probuđe- 
nih nacionalnih osjećaja potlačenih naroda, savez 
protiv težnji građanske klase da vlast u državi pre- 
uzme u svoje ruke. 

ALOD, u feudalizmu posjed čiji vlasnik nije 
opterećen nikakvim dužnostima (vojnim ili poda- 
vanjima) te njime može slobodno raspolagati. 

AMERIČKI GRAĐANSKI RAT, v. Građanski 
ratovi. 

ANALI, v. Ljetopisi. 

ANARHIZAM (grč. anarhia bezvlađe), učenje o 
potpunom ukidanju države te svih političkih i dru- 
gih obaveza pojedinaca prema društvu. A. u rad- 
ničkom pokretu XIX st. jest shvaćanje koje poriče 
i potrebu postojanja proleterske države (a svoje 
ciljeve želi ostvariti često i individualnim terorom, 
atentatima i sl.). Najznačajniji pobornik toga shva- 
ćanja u radničkom pokretu bio je M. Bakunjin, član 
I internacionale (v.). Protiv njega i njegovih sljed- 

benika bakunjinista odlučno su se borili Marks i 
Engels. Bakunjin je bio isključen iz Internacionale. 

ANARHOSINDIKALIZAM, struja u radničkom 
pokretu, nastala potkraj XIX st., prema kojoj rad- 
nički sindikati treba da budu jedine organizacije 
radničke klase. A. odriče radničkim političkim par- 
tijama utjecaj na sindikate, odriče političku borbu 
i diktaturu proletarijata, jer smatra da će radnici 
putem sveopćeg štrajka, bez revolucije, uzeti u 
svoje ruke sredstva za proizvodnju. 

U našim zemljama a. se pojavio u nešto jačoj 
mjeri u Srbiji u početku XX st, ali nije uspio 
dobiti značajniji utjecaj nad radničkom klasom 
Srbije. 

ANATEMA, prokletstvo i izopćenje. U srednjem 
vijeku crkvene su vlasti izricale anatemu nad ne- 
pokornim vjernicima, što je značilo izopćenje iz 
vjerske zajednice, uskraćivanje svih crkvenih obre- 
da, a značilo je i uskraćenje zaštite državnih 
vlasti. Anatemu su pape izricali i nad vladarima 
koji se nisu pokoravali papinskoj vlasti (npr.: Hen- 
rik IV, Fridrih Barbarosa). Podanici izopćenih vla- 
dara bili su lišeni podaničkih obaveza, pa je a. 
teško pogađala vladare. Dok su bili ovisni o svojim 
feudalcima, osobito u vojnom pogledu (otprilike do 
XIII st.), vladari su morali pred papinom moći 
uzmaknuti. Tek kasnije kada su vladari ekonomski 
ojačali, a time stekli i političku moć u državi te 
raspolagali svojom vojskom, a. je izgubila svoju 
moć. Slične su kazne interdikt i ekskomunikacija. 

ANEKSIJA, priključenje tuđeg teritorija. U našoj 
novijoj povijesti posebno je poznata a. Bosne i Her- 

cegovine, koje su se već od Berlinskog kongresa (v.) 
nalazile pod austrijskom okupacijom. God. 1908. 
Austro-Ugarska je proglasila pripojenje tih pokra- 
jina. Taj je događaj izazvao aneksionu krizu, tj. 
opasnost rata između Austro-Ugarske i Rusije, čiji 
su interesi na Balkanu bili ugroženi, te Srbije. Već 
je tada postojala mogućnost izbijanja svjetskog rata. 
Međutim, ruska je diplomacija najzad odlučila da 
prizna aneksiju pa je na taj čin primorala i Srbiju. 
A. je još više zaoštrila odnose između Srbije i 
Austro-Ugarske, ali i Antante i Trojnog saveza (v.). 

Iz novijih vremena poznata je a. Austrije koju je 
1938. izvršio Hitler. Ta je a. poznata još i pod na- 
zivom Anschluss (Anšlus). 


ANIMIZAM, v. Religije. 


ANSCHLUSS, priključenje Austrije Njemačkom 
Rajhu, 1938. (v. Aneksija). 

ANTANTA (franc. entente sporazum), sporazum 
između država; pod nazivom A. obično se razumi- 
jeva sistem sporazuma između Francuske, Rusije 
i Vel. Britanije koji je dovršen 1907. Službeni je 
naziv toga saveza bio Trojni sporazum, a sačinjavao 
je impcrijalistički blok država suprotan bloku dr- 
žava Trojnog saveza (v.) Njemačke, Austro-Ugarske 
i Italije. 

Antanta, Mala, savez Jugoslavije, Čehoslovačke 
i Rumunije, sklopljen 1920. Prestala postojati 1939. 
kada je Češku osvojio Hitler. 


ANTI, u IV st. naziv dijela slavenskih plemena 
u pradomovini koja su nastavala područja crnomor- 
ske obale i njeno zaleđe. U vrijeme seobe Slavena 

i njihova prodiranja na Balkan bizantski pisci na- 
zivlju imenom Anti Slavene uopće. 

ANTIFAŠISTIČKA SKUPŠTINA NARODNOG 
OSLOBOĐENJA SRBIJE (ASNOS), najviše pred- 
stavničko, zakonodavno i izvršno tijelo naroda Sr- 
bije, razvilo se iz Glavnog narodnooslobodilačkog 
odbora Srbije. Odbor je formiran već 1941. na oslo- 
bođenom teritoriju Srbije. Već u tadanjoj situaciji 
Odbor je značio i začetak federativnog uređenja 
buduće države. U oslobođenom Beogradu 11. XI 
1944. održano je prvo zasjedanje ASNOS-a. Na tom 
se zasjedanju među ostalim ustvrdilo da je Glavni 
narodnooslobodilački odbor Srbije u toku trogodi- 
šnjeg rata prerastao u vrhovni organ narodne vlasti 
te rukovodio izgradnjom narodne vlasti u Srbiji. 


ANTIFAŠISTIČKI FRONT ŽENA JUGOSLA- 
VIJE (AFŽ), antifašistička organizacija žena. Na- 
predni pokret među ženama Jugoslavije tražio je 
ravnopravnost žena s muškarcima, borio se za de- 
mokraciju, protiv rata i fašizma, a osobito je ojačao 
u razdoblju neposredno prije II svjetskog rata. Tada 
nije bilo posebne organizacije koja bi okupljala na- 
predne žene, već su unutar KPJ postojale komisije 
za rad sa ženama. Mnoge su se žene već tada 
istakle kao odlučne pobornice za ideale koje je po- 
stavljala KPJ. 1 kad je došlo do okupacije, u prvim 
redovima borbe protiv okupalora našle su se i žene 
antifašistkinje. Tada su pod rukovodstvom KPJ 
formirani posebni odbori žena antifašistkinja koji 
su dobili naziv: odbori AFŽ. Glavni zadaci tih od- 
bora bili su organizacija pomoći NOV u hrani, 

odjeći, sanitetskom materijalu i drugom. Na Prvoj 
zemaljskoj konferenciji AFŽ, održanoj u Bosanskom 
Petrovcu 6. XII 1942, AFŽ postaje jedinstvena 
organizacija naprednih žena Jugoslavije. AFŽ je 
u ratu odigrala veoma važnu ulogu. Oko 2 milijuna 
žena bilo je uključeno u razne akcije u pozadini, 
a oko 100000 žena aktivno se borilo u redovima 
NOV i POJ (v.). 

Poslije rata AFŽ je nastavila svoju aktivnost u 
obnovi zemlje, u pružanju pune pomoći narodnoj 
vlasti, u posebnoj brizi za djecu. 

Na II kongresu AFŽ, održanom u Beogradu 1948, 
organizacija se uključuje u Narodni front (v.), a na 
IV kongresu 1953. donesena je odluka da AFŽ kao 
posebna organizacija prestane djelovati. Već su se, 
naime, i ranije razvila razna društva i organizacije 
žena, pa je na kongresu od njih formiran Savez 
ženskih društava Jugoslavije. 

ANTIFAŠISTIČKO —SOBRANJE NARODNOG 
OSLOBOĐENJA MAKEDONIJE (ASNOM), vrhov- 
no predstavničko, zakonodavno i izvršno tijelo na- 
roda Makedonije, vrhovna vlast u vrijeme narodne 
revolucije u Makedoniji. Prvo zasjedanje održano 
je u Prohoru 2. VIII 1944, dok je inicijativni odbor 
formiran još u novembru 1943. Odmah po svršetku 
rata ASNOM uzima ime Narodno sobranje Make- 
donije. 

ANTIFAŠISTIČKO VIJEĆE NARODNOG OSLO- 
BOĐENJA JUGOSLAVIJE (AVNOJ), vrhovno za- 
konodavno i predstavničko tijelo naroda Jugoslavije 

u vrijeme narodne revolucije. Potkraj 1942, pored 
manjih oslobođenih područja postojao je već zna- 
čajan jedinstven oslobođeni teritorij s centrom u 
Bihaću. Oslobođeni teritorij obuhvaćao je oko jedne 
petine čitave Jugoslavije. Tu se razvila mreža na- 
rodne vlasti koje su osnovni oblici bili narodno- 
oslobodilački odbori (v.). Osim na oslobođenom 
području, NOO su nicali i na okupiranom, iako 
ovdje još nisu mogli obavljati sve funkcije vlasti. 
NOV i POJ (v.) bili su tada već moćna oružana 
snaga naroda Jugoslavije, iskušana u brojnim bor- 
bama s mnogo nadmoćnijim neprijateljskim for- 
macijama; na pojedinim nacionalnim područjima 
formirana su ili su bila u stanju formiranja nacio- 
nalna politička rukovodstva. Nova država kao re- 
zultat borbe naroda Jugoslavije već je postojala. 
Iz svih tih razloga bilo je potrebno formirati jedno 
centralno narodno predstavništvo koje će objediniti 
i angažirati sve antifašističke snage naših naroda 
u borbi za slobodu i novu državnu i društvenu za- 
jednicu u zemlji i predstavljati novu državu prema 
inozemstvu. 

Prvo zasjedanje AVNOJ-a održano je u Bihaću 
26. i 27. XI 1942. Za svoj glavni zadatak AVNOJ 
tada objavljuje da »do krajnih gramica ujedini na- 
pore rodoljubivih antifašističkih snaga... u Jugo- 
slaviji u njihovoj zajedničkoj borbi za konačno 
oslobođenje ispod fašističkog terora, za uništenje 
narodnih neprijatelja i za stvaranje uslova za bolju 
i sretniju budućnost našeg naroda u slobodnoj i 
bratskoj zajednici«. Svojim je osnutkom AVNOJ 
već od samog početka postao centralno državno 

tijelo, iako to još zbog raznih okolnosti na prvom 
zasjedanju nije bilo izričito naglašeno. Izvršni odbor 
AVNOJ-a već je imao odsjeke za određene grane 
državnih poslova te je tako obavljao funkciju opće- 
jugoslavenske vlade. 

Drugo zasjedanje AVNOJ-a, održano u Jajcu 
29. i 30. XI 1943, značio je historijski datum rođenja 
naše države. Tu su donesene državotvorne odluke 
kojima je ozakonjeno postojeće stanje i nova 
država. 

Uspjesi NOV pročuli su se tada po čitavom svi- 
jetu. Razbijena je i laž o ulozi četnika i drugih 
izdajnika kao vojske koja se bori protiv okupatora. 
Međunarodne pozicije Jugoslavije u očima slobodo- 
ljubivog svijeta bile su učvršćene. NOV je tada bila 
priznata od snaga antihitlerovskog bloka. Međutim, 
priznanjima na vojnom polju narodi Jugoslavije 
nisu se mogli zadovoljiti. Tražili su i priznanje 
svoje demokratske slobodne volje i prava da riješe 
pitanje svog unutrašnjeg državnog uređenja. Zbog 
svega toga na II zasjedanju donesen je čitav niz 
državotvornih odluka. 

Prvom se odlukom AVNOJ proglašava vrhovnim 
zakonodavnim i izvršnim predstavničkim tijelom 
naroda Jugoslavije, vrhovnim predstavnikom suve- 
reniteta naroda i države Jugoslavije kao cjeline. 
Uspostavlja se Nacionalni komitet oslobođenja Ju- 
goslavije kao organ putem kojega će AVNOJ 
ostvariti svoju izvršnu funkciju. 

Dalje se odlučuje da se izdajničkoj jugoslavenskoj 
vladi u Londonu oduzimaju sva prava zakonite 
vlade Jugoslavije, a napose da predstavlja narode 
Jugoslavije ma gdje i ma pred kim. 

Odlučeno je da se pregledaju svi međunarodni 
ugovori i obaveze koje su u inostranstvu u ime 
Jugoslavije sklopile izbjegličke vlade, u cilju nji- 
hova poništenja ili ponovnog sklapanja... i da se 
ne priznaju međunarodni ugovori i obaveze koje bi 
ubuduće u inostranstvu, eventualno, sklopila izbje- 
glička »vlada«. 

Odlučeno je da se Jugoslavija izgradi na demo- 
kratskom federativnom principu kao državna za- 
jednica ravnopravnih naroda. 

Ostale odluke: da se Kralju Petru II Karađorđe- 
viću zabranjuje povratak u zemlju, time da će 
pitanje kralja i monarhije riješiti sam narod svojom 
vlastitom voljom poslije oslobođenja čitave zemlje; 
u NOV uvodi se zvanje »maršal Jugoslavije«; to se 
zvanje podjeljuje Josipu Brozu-Titu, vrhovnom ko- 
mandantu NOV i POJ; odluka o priključenju Slo- 
venskog primorja, Beneške Slovenije, Istre i hrvat- 
skih jadranskih otoka; odluka o obrazovanju Dr- 
žavne komisije za utvrđivanje zločina okupatora i 
njihovih pomagača. 

Nova se država odsada zove Demokratska Fede- 
rativna Jugoslavija. 

"reće zasjedanje AVNOJ-a započelo je u oslobo- 
đenom Beogradu 7. VIII 1945. Tada su u AVNOJ 
ušli i poslanici bivše Narodne skupštine stare Ju- 
goslavije, izabrani još 1938, koji se nisu ogriješili 
o narodnu revoluciju. Novo državno tijelo dobija 
naziv Privremena narodna skupština. Samim nazi- 
vom određena je i privremenost toga tijela do 
općih izbora za Ustavotvornu skupštinu. Izbori su 
održani 11. XI 1945. Time je ujedno i završen rad 
AVNOJ-a, državnog tijela izraslog iz revolucije. 

ANTIFAŠIZAM, pokret za borbu protiv fašizma, 
za demokratsko uređenje, za očuvanje nezavisnosti 
zemlje i od domaće reakcije i od fašističkog poro- 
bljavanja. Kad je 1933. u Njemačkoj došao na vlast 
Hitler, antifašistički pokret razmahao se u mnogim 
evropskim zemljama. U antifašističke koalicije 
udružuju se komunisti, socijalisti pa i anarhisti, de- 
mokrati i liberali, znači proletarijat i sitnoburžoaski 
elementi. U nekim su zemljama antifašističke koa- 
licije stranaka postale i nosioci vlasti, kao u Fran- 
cuskoj i Španiji. U antifašističkim revolucionarnim 
istupima narodne su mase predvođene svojim ko- 
munističkim i ostalim radničkim partijama izraža- 
vale ogorčenost na fašizam i svoju odlučnost za 
obranu domovine. Kod nas je KPJ nakon dolaska 
druga Tita za sekretara (1937) pokrenula antifaši- 
stičku organizaciju pod imenom Narodni front (isti 
naziv imale su te organizacije u Španiji i Francu- 
skoj). U Narodni front (v.) mogli su ulaziti kako 
čitave partije tako i pojedinci. U toku NOB-a formi- 
rane su djelovanjem KPJ razne antifašističke orga- 
nizacije: Antifašistički front žena (v.), Ujedinjeni 
savez antifašističke omladine Jugoslavije (v.), Je- 
dinstveni narodnooslobodilački front (v. Narodni 
front). 

ANTIKA, historijsko i kulturno razdoblje stare 
Grčke, helenizma (v.) te rimske države. Vremenski 
to je razdoblje od oko 700. pr. n. e. do 300. n. e. 

ANTISEMITIZAM, ideologija koja propagira ne- 
prijateljstvo protiv Židova. Umjetno stvorena ideo- 
logija često je bila oruđe vladajuće klase koja je 

pomoću antisemitizma nastojala usmjeriti prijeteće 
nezadovoljstvo siromašnih masa u izgrede protiv 
Židova. Rezultat antisemitske propagande bili su 
već u srednjem vijeku progoni Židova (pogromi). 
Nacionalsocijalizam (v.) razbuktao je takvu ideolo- 
giju osobito u vrijeme velike ekonomske krize u 
Njemačkoj (oko 1930. god.), okrivljujući Židove za 
krizu te proglašavajući ih manje vrijednom rasom 
koju treba radi održanja čistoće njemačke nacije 
uništiti. Ta je ideologija odmah po dolasku nacio- 
nalsocijalista na vlast, 1933, provođena u djelo i 
dovela do masovnih progona i uništavanja Židova 
u Njemačkoj te u zemljama pod fašističkom dikta- 
turom. U tom genocidu (v.) izgubilo je živote oko 
6 mil. evropskih Židova. 

ANŽUVINCI, francuska feudalna porodica. Dobila 
ime po grofoviji Anjou (Anžu) u Francuskoj. Jedan 
je ogranak te porodice u XIII st. zavladao južnom 
Italijom i Sicilijom. Ženidbenim su vezama napulj- 
ski A. došli u srodstvo s Arpadovićima (v.) i na te- 
melju toga je član te porodice (Karlo I) zavladao, 
1301, Hrvatskom i Ugarskom. Kao vladajuća dina- 
stija na tom prijestolju A. su se održali samo do 1385. 
Razdoblje vladanja Anžuvinaca nad Hrvatskom i 
Ugarskom je razdoblje jake centralne vlasti, jer 
su kraljevi uspjeli svladati moć najuglednijih feu- 
dalnih porodica u Hrvatskoj (v. Šubići). Najzna- 
čajniji vladar te dinastije kod nas, Ludovik I, uspio 
je potisnuti Mlečane s naše obale. Naslijedio je i 
poljski prijesto. Nakon njegove smrti (1382) dolazi 
do ustanka plemstva protiv jake centralne vlasti 
(v. Horvati). Kraljevska je vlast ponovo oslabjela. 

APRILSKE TEZE, revolucionarne programatske 
postavke koje je iznio Lenjin nakon februarske 
revolucije u Rusiji (v.) Kad se 1917. u aprilu Lenjin 
vratio iz emigracije u Rusiju objavio je teze u ko- 
jima daje ocjenu februarske revolucije i vladavine 
Privremene vlade. Podvlačeći da vlada nije izmije- 
nila položaj širokih masa u zemlji niti je bilo šta 
poduzela da bi okončala rat, Lenjin u svojim te- 
zama postavlja pred ruski proletarijat nove zadat- 
ke: podjela veleposjedničke zemlje seljacima, nad- 
zor radnika nad proizvodnjom u poduzećima, 
8-satni radni dan i — rušenje vlasti buržoazije i 
ostvarenje sovjetske vlasti. Zbog toga je potrebno 
da boljševici dobiju većinu u sovjetima vojničkih i 
radničkih deputata, da pripreme proletersku revo- 
luciju i da je uz pomoć najširih slojeva naroda 
provedu. 


APSOLUTIZAM, sistem vladavine kada se vlast 
u državi nalazi isključivo u rukama vladara. U 
državi ne postoji nikakvo drugo zakonodavno lijelc. 
A. se javlja u evropskim državama u XVI st. kada 
je feudalno plemstvo već oslabjelo, a građanstvo 
se nije još dovoljno razvilo. A. se održao uglavnom 
do XIX st. Apsolutni vladari oslanjaju se na jaki 
činovnički aparat, stajaću vojsku i crkvu. Potrebne 
su im goleme svote novaca za uzdržavanje činov- 
ništva, vojske i za velike izdatke svojih raskošnih 
dvorova. Uvode visoke carine na uvoz robe, zašti- 
ćuju manufakturu (v.) u svojoj zemlji, provode 
mjere za unapređenje poljoprivrede. Tim mjerama 
zapravo jača i buržoazija koja će u svom razvitku 

Apsolutizam — Arapsk! kalifat 
doći do toga stupnja da će je a. kočiti, pa ga ona 
stoga mora rušiti. 

Prosvjećeni apsolutizam, prevladava u evropskim 
državama u XVIII st. U tom razdoblju evropski 
vladari pod pritiskom buržoazije i njezinih napred- 
nih mislilaca, prosvjetitelja, provode reforme na 
kulturnom i privrednom području, donose niz novih 
odredbi kojima ublažavaju položaj kmetova te pro- 
vode reformu sudstva. Svim tim reformama pro- 
svjećeni apsolutisti u stvari pokušavaju očuvati 
feudalno društveno uređenje i svoju vlast, ukla- 
njajući samo niz zaostalih srednjovjekovnih pro- 
pisa i shvaćanja, a kmeta štite kao osnovnog pro- 
izvođača od najgorih zloupotreba. Donose i odredbe 
kojima kmetovi mogu otkupom steći ličnu slobodu 
da bi se tako mogli baviti trgovinom, obrtom ili 
pročavati svoju radnu snagu u manufakturama. 
Među najpoznatije prosvjećene evropske apsolutiste 
XVIII st. ubrajaju se Marija Terezija, Josip II, ru- 
ska carica Katarina II te pruski kralj Fridrih II. 


ARAPSKI KALIFAT, u ranom srednjem vijeku 
država koju je u VII st. utemeljio na Arapskom po- 
luotoku osnivač islama (v.) Muhamed. Arapska ple- 
mena, razjedinjena dotada, bila su islamom ujedi- 
njena u jednu vjersku i državnu zajednicu. Time 
je bila ostvarena težnja arapske rodovske aristo- 
kracije i trgovaca za jedinstvenom državom, spo- 
sobnom za osvajačke ratove. Muhamedovi nasljed- 
nici ostali su politički i vjerski poglavari i uzeli su 
naslov kalif, što znači »nasljednik«. U toku VII i 
VIII st. arapska država proširila se na golemo po- 
dručje od rijeke Inda preko sjeverne Afrike i mno- 

gih otoka Sredozemnog mora te Pirinejskog polu- 
otoka do obala Atlantskog oceana. U VIII st. država 
se razdvojila na dva kalifata: Bagdadski sa sjedi- 
štem u Bagdadu i Kordovski sa sjedištem u Kor- 
dobi. Kasnije su se i ovi raspali na manje nezavisne 
države. U nekoliko navrata Arapi iz južne Italije, 
Saraceni, napadali su u toku IX st. i dalmatinske 
gradove i otoke. Opsjedali su 866. i sam Dubrovnik, 
ali su nakon 15 mjeseci morali dignuti opsadu. 

Arapska kultura — književnost, umjetnost te 
razne grane nauke, osobito prirodne — slobodno 
se razvijala. U doba evropske srednjovjekovne 
nauke arapska kultura bila je na mnogo višem 
stupnju i dala značajan doprinos evropskoj kul- 
turi. 

ARDIJEJSKI SAVEZ, savez ilirskih plemena 
koja su u toku I polovine III st. pr. n. e. objedinjena 
pod Ardijejcima, ilirskom plemenu koje je nasta- 
valo područje od Makarske do Pelješca. Savez je 
obuhvaćao plemena od Cetine do današnje Albanije. 
Kao vođe saveza poznati su kralj Agron i kraljica 
Teuta. Za Teute Rimljani su zaratili protiv Ardijej- 
skog saveza (229—228). Nakon poraza ilirskih ple- 
mena savez se raspao, a Rimljani su tada zauzeli 
područje bivšeg saveza. Bila je to prva pobjeda 
Rimljana nad Ilirima i ujedno prvi pothvat Rim- 
ljana u pokorenju ilirskih plemena. 

AREOPAG, državno tijelo stare Atene u koje su 
ulazili samo atenski aristokrati — eupatridi. U 
prvom razdoblju atenske države (VIII—VI st.) a. je 
imao najvišu zakonodavnu i sudsku vlast. U toku 
VI i V st., kad je u Ateni vlast sve više prelazila 

na trgovce i obrtnike, a. postepeno gubi svoju moć 
u korist narodne skupštine i drugih državnih orga- 
na u kojima su bili zastupani građani Atene. 

A. je dobio ime po bogu rata Aresu, jer je zasje- 
dao na brežuljku posvećenu tom božanstvu. 

ARHEOLOGIJA, nauka koja otkriva i proučava 
spomenike materijalne kulture iz razdoblja prethi- 
storije, starog vijeka i ranog feudalizma. Na te- 
melju tih rezultata a. rekonstruira život i shvaćanja 
ljudi određenog razdoblja te time daje važne po- 
datke historijskoj nauci. 

ARHIV, ustanova u kojoj su pohranjeni pisani i 
važni štampani dokumenti. Stari Grci i Rimljani 
imali su već posebne ustanove za pohranu doku- 
menata, iako su običavali čuvati dokumente i u 
hramovima. U srednjem vijeku važni su dokumenti 
čuvani u crkvama i samostanima. Od početka XIX 
st. države osnivaju svoje arhive. PostepeHo zapo- 
činje i sistematsko prikupljanje starih dokumenata 
i arhiva ustanova i politički značajnih porodica u 
državnim i regionalnim arhivima. U njima se po- 
hranjuju i pisma i prepiske važnih političkih i 
drugih ličnosti iz javnog života. Prikupljena građa 
štiti se od daljeg uništavanja i sređuje, te postaje 
predmet naučnog istraživanja. Arhivi objavljuju 
zbirke dokumenata o pojedinim događajima, a uče- 
njaci na temelju arhivske građe, objavljene i ne- 
objavljene, pišu naučne rasprave. 

ARHONT, naziv za najvišeg činovnika u mnogim 
starogrčkim državama, posebno u Ateni. 

ARIJANSTVO, naziv za jednu od prvih oblika 
hereze (v.). 


29 


Aristokracija — Arpadovići 


ARISTOKRACIJA (grč. aristos najbolji, kratein 
vladati), vladavina aristokrata ili plemstva. Drugi 
smisao te riječi označuje društveni sloj. Ponekad 
se pod tim razumijevaju najviši vrhovi plemstva, 
ponekad plemstvo u cjelini. Govorimo i o novčanoj 
aristokraciji, to su najbogatiji slojevi buoržoazije. 
Upotrebljava se i riječ radnička aristokracija, čime 
se uglavnom označuje dobro plaćeni sloj kvalifici- 
ranih radnika. 

ARMADA, brodovlje. »Nepobjediva armada« je 
naziv za španjolsku flotu ili brodovlje koje je špa- 
njolski kralj Filip II 1588. uputio protiv Engleske. 
Dotadašnja pomorska i kolonijalna sila, Španija, 
morala je doći u sukob s Engleskom koja je upravo 
u to doba izgrađivala svoju pomorsku vojnu snagu 
i započela borbu za prevlast na moru. Filip II, 
uvjeren u premoć svoga brodovlja, u čijem se 
sastavu tom prilikom našlo i nekoliko dubrovačkih 
brodova, smatrao je da će uništiti englesku mor- 
naricu i izvršiti invaziju Engleske. Međutim, u 
kanalu La Manche »Nepobjediva armada« doživjela 
je potpun poraz. To je bio kraj španjolske pre- 
vlasti na moru, a jedan od historijskih temelja 
britanske pomorske velevlasti. 

A. u drugom smislu znači i velika armija. 

ARPADOVIĆI, ugarska kraljevska dinastija, do- 
bila ime po Arpadu (890—907). Od 1102. do 1301. 
ta je dinastija vladala i Hrvatskom. Prvi je zajed- 
nički vladar bio Koloman. Njegov pokušaj da oru- 
žjem osvoji Hrvatsku doveo je do bitke na Gvozdu 
1097, ali ne i do pokoravanja Hrvatske. Tek od 
1102. Koloman je priznat i za vladara Hrvatske. 

Time je nastala izv. »personalna unija« između Hr- 
vatske i Ugarske, jer je ličnost vladara vezala te 
dvije države. Za Arpadovića se u Hrvatskoj pot- 
puno učvršćuje feudalni poredak, najprije u Slavo- 
niji, a zatim u Hrvatskoj južno od Gvozda. Najpo- 
znatiji kralj te dinastije, Bela IV (1235—1270), po- 
dijelio je 1242. općini »na brdu Gradecu« kraj Za- 
greba povelju kraljevskog slobodnog grada. Tada 
su još neka naselja u Hrvatskoj dobila slične po- 
velje (Jastrebarsko, Samobor, Križevci). Time za- 
počinje i brži razvoj građanskog staleža. Posljed- 
njem Arpadoviću Andriji III, osporavali su pravo 
na prijestolje napuljski Anžuvinci (v.) i papa. Bri- 
birski knezovi, Šubići, tada najuglednija velikaška 
hrvatska porodica, pristaju uz Anžuvince. Građan- 
ski rat bio je na pomolu, ali je Andrija uto umro 
(1301), a time se ugasila i dinastija Arpadovića. 


ASIENTO, pravo trgovine i uvoza crnačkih ro- 
bova iz Afrike u španjolske kolonije u Americi. To 
su pravo najprije imali španjolski trgovci, poslije 
engleski, francuski te holandski. Ta sramotna trgo- 
vina ukinuta je tek 1817. godine. 


ASIGNATI, doznake ili bonovi koje je počela 
izdavati francuska država u vrijeme velike buržoa- 
ske revolucije. Glasili su na određenu svotu pa su 
vrijedili kao plaćevno sredstvo. Garancija vrijed- 
nosti koju je trebala isplatiti država bila su crkvena 
i plemićka imanja zaplijenjena od države. Asignati 
su ubrzo postali bezvrijedni jer su se izdavali u 
većoj količini nego je bila vrijednost spomenutih 
imanja. 

ASIRCI, narod srednje Mezopotamije. U VIII st. 
pr. n. e. stvorili su moćnu državu od Perzijskog za- 
ljeva do Egipta. U historiji starog vijeka ostali su 
poznati kao veliki osvajači, ali i kao neobično 
okrutni gospodari. Među spomenicima asirske kul- 
ture sačuvala se do danas bogata zbirka glinenih 
pločica, pisanih klinastim pismom, koju je dao sa- 
kupiti asirski car Asurbanipal (669—626). Ta se 
zbirka pod nazivom »Asurbanipalova biblioteka« 
čuva danas u Britanskom muzeju u Londonu. Asir- 
ska država srušena je 606. pr. n. e. Umjesto nje 
uzdiže se novo Babilonsko Carstvo (v.). 

ASTECI, jedno od najznačajnijih indijanskih ple- 
mena na području današnjeg Meksika. U vrijeme 
prodora Evropljana u Meksiko, poč. XVI st., Asteci 
su imali moćnu državu koja se na jugu prostirala 
sve do Gvatemale. Pod astečkom su se vlašću tada 
nalazila indijanska plemena na svom tom području. 
Asteci su sačinjavali vladajuću klasu, organiziranu 
po strogo vojničkom sistemu. Ostala su plemena 
stenjala pod teškim nametima i bila su potpuno 
bespravna, što je također omogućilo Španjolcima 
brzo osvajanje astečke države. Kultura vladajuće 
klase bila je veoma razvijena, o čemu svjedoče 
brojni ostaci hramova, palača te proizvodi umjet- 
nosti i obrta. Kultura Asteka potpuno je propala 
pod najezdom Evropljana. U XX st. postala je pred- 
met izučavanja brojnih arheologa, historičara i hi- 
storičara umjetnosti. 

ATATURK, Mustafa Kemal-paša (1880—1938), 
turski general u prvom svjetskom ratu, vođa turske 
nacionalne revolucije (1919—1922), prvi predsjednik 

Turske Republike uspostavljene 1922. Naziv A,, što 
znači »otac Turaka«, dobio je zbog velikih zasluga 
za unapređenje turske države. Za njegova su vla- 
danja u Turskoj izvršene mnoge značajne reforme 
koje su od zaostale 'Furske učinile modernu državu. 
Među njima su najvažnije: agrarna reforma, ravno- 
pravnost svih građana, izborno pravo i za žene, 
odvajanje crkve od države. 

ATEIZAM, bezboštvo, poricanje postojanja boga 
i neke vrhunaravne sile; ateist, bezbožac. 

ATENSKI POMORSKI SAVEZ, savez grčkih dr- 
žavica na čelu s Atenom, sklopljen za grčko-perzij- 
skih ratova (V st. pr. n. €.) za obranu od Perzija- 
naca. Atena kao hegemon toga saveza iskoristila je 
svoj položaj za jačanje vlastite moći, osobito po- 
morske. Nakon poraza u peloponeskom ratu 404. 
pr. n. e. Atena je morala pristati na raspuštanje 
saveza. 

ATENTAT, napadaj s namjerom ubistva na neku 
ličnost koja predstavlja državnu vlast ili na neku 
političku ličnost. A. su kao oblik borbe primjenji- 
vali anarhisti (v. Anarhizam) potkraj XIX i u po- 
četku XX st. U našoj novijoj povijesti poznati su 
atentati: Sarajevski a., koji je 1914. izvršio pripad- 
nik »Mlade Bosne« (v.) Gavrilo Princip na austro- 
ugarskog prijestolonasljednika Franju Ferdinanda 
i njegovu ženu Sofiju. Taj je a. bio povod I svjet- 
skom ratu. Iz povijesti stare Jugoslavije poznati 
su atentati: na ministra Kraljevine SHS Milorada 
Draškovića što ga je izvršio A. Alijagić (v.); »aten- 
tat u Narodnoj skupštini« na Stjepana Radića (v.) i 
drugove, izvršen 1928; »marseljski atentat« na Kra- 

Atentat — Augustovo doba 


lja Jugoslavije Aleksandra 1934. U naše vrijeme 
odjeknuo je cijelim svijetom a. na predsjednika 
SAD J. Kennedyja, izvršen 22. XI 1963. 

ATILA, v. Huni. 


ATLANTSKA POVELJA, povelja koju su obja- 
vili predsjednik SAD, F. Roosevelt i predsjednik 
vlade Vel. Britanije W. Churchill, 14. VII 1941, kao 
rezultat sastanka koji se održavao na brodu na 
Atlantskom oceanu. A. p. među ostalim objavljuje 
pravo svakoga naroda da sam sebi određuje oblik 
unutrašnje vladavine; ističe da se narodi svijeta 
moraju odreći upotrebe svake sile u rješavanju 
sporova. A. p. utvrđuje ratni savez između SAD i 
Velike Britanije do konačne pobjede nad fašisti- 
čkim osvajačima. Atlantsku povelju prihvaća SSSR 
i priključuje se ratnom savezu SAD i Vel. Britanije. 
U toku II svj. rata mnogi narodi priznaju načela 
Atlantske povelje. Načela te povelje ušla su kao 
temelj u Povelju OUN (v.). 

ATREJEVA RIZNICA, grobnica u staroj Mikeni 
u kojoj su bile pohranjene velike dragocjenosti mi- 
kenskih kraljeva, među njima i legendarnog kralja 
Atreja. Sve do potkraj XIX st. smatralo se da je 
sačuvana predaja o velikom blagu u Mikeni samo 
legenda, dok nije njemački istraživač H. Schlie- 
mann (v.) svojim iskapanjima u području gdje se 
nalazila stara Mikena otkrio veoma dobro sačuvanu 
mikensku akropolu, u kojoj se nalazila i A. r. 
s brojnim dragocjenostima. 

AUGUSTOVO DOBA, razdoblje vladavine Okta- 
vijana s nazivom Augustus (Uzvišeni), prvoga rim- 
skog cara (31—14). Formalno su tada sačuvana još 

državna tijela iz vremena republike, prije svega 
Senat, ali se Augustova volja svuda provodila. Pro- 
cvale su tada umjetnosti i nauka, ali su i one slu- 
žile veličanju careve ličnosti. Naziv Augusta uzi- 
mali su i drugi rimski carevi. 

AUGSBURŠKI VJERSKI MIR, v. Reformacija. 


AUSCHWITZ, Oswiencim, v. Koncentracioni 1o- 
gori. 

AUSTROMARKSIZAM, poseban idejni pravac 
unutar II internacionale što ga zastupa austrijska 
socijaldemokracija, a formuliran je prvi put na 
Brnskom kongresu SDP Austrije, 1899. Cilj austro- 
marksizma je rješenje nacionalnog pitanja još u 
kapitalističkim uvjetima u moderniziranoj državi 
na području Habsburške Monarhije. Nacionalno pi- 
tanje tretira se kao pitanje kulturne autonomije, 
pa se u njegovo rješavanje ne uključuju njegovi 
bitni ekonomsko-socijalni i politički aspekti. Zato 
se austromarksistička ideja svodi na očuvanje za- 
jedničke države, a da se ne dira u ekonomsku pre- 
vlast njemačkih vladajućih klasa. 

AUSTRO-UGARSKA, naziv Habsburške Monar- 
hije nakon unutrašnjeg preuređenja 1867. Te je 
godine između Beča i mađarskih vladajućih slojeva 
sklopljena nagodba. Po njoj se dotadašnja jedin- 
stvena država razdvaja na dvije države: Austriju 
i Ugarsku. Svaka od njih ima svoju vladu i svoj 
parlament te je potpuno samostalna u rješavanju 
svojih unutrašnjih poslova. Zajednički su poslovi 
tih dviju država: vanjska politika, vojska i dio 
financija, radi pokrića troškova zajedničkih po- 
slova. Prilikom sklapanja nagodbe hrvatske su zem- 


35 


Austro-ugarska — Autonomaši 


lje podijeljene između Austrije i Ugarske (v. Hr- 
vatsko-ugarska nagodba). Tako su otada u Austro- 
-Ugarskoj postojale i dvije vladajuće nacije: austro- 
-njemačka i mađarska. U interesu vladajućih klasa 
tih dviju nacija vodila se sva unutarnja i vanjska 
politika Monarhije. Otpor svih društvenih slojeva 
ugnjetenih nacija doveo je najzad do sloma Austro- 
-Ugarske, 1918. g. 

AUTO-DA-FE (španjolski i portugalski), javno 
izvršenje presude nad hereticima. Za progona he- 
retika u Španiji katolička je crkva organizirala po- 
sebne svečanosti prilikom izvršenja presude. Na 
gradski trg, gdje bi se sakupila velika masa svijeta, 
dolazila bi povorka svećenika, uglednih gradskih 
ličnosti, inkvizitori i osuđenici pod pratnjom. I 
tada je započeo čin izvršenja osude, a to je bilo: 
spaljivanje na lomači pojedinaca i čitavih grupa 
ljudi. 

AUTOKRACIJA (grč. autos sam, kratein vladati), 
neograničena vladavina jednog čovjeka — auto- 
krate. Takva je a. postojala u istočnim državama 
staroga vijeka, a u novije vrijeme u fašističkim 
državama. 

AUTONOMAŠI, od 1860. naziv za protivnike sje- 
dinjenja Dalmacije s Hrvatskom u Dalmaciji. A. 
traže autonomiju Dalmacije u okviru Habsburškog 
Carstva. Protivnici autonomaša u Dalmaciji bili su 
narodnjaci koji su tražiti uvođenje narodnog jezika 
u politički i javni život Dalmacije te sjedinjenje 
s Hrvatskom. Poslije ujedinjenja Italije, 1870, auto- 
nomaši se počinju osjećati Talijanima. 

A. su u početku bili pomagani od austrijskih vla- 
sti, ali poslije ujedinjenja Italije, kada se razvija 
iredentizam, (v.) nemaju više podršku austrijskih 
vlasti. 

AUTONOMIJA (grč. autos sam, nomos zakon), u 
političkom smislu pravo naroda na samostalno do- 
nošenje zakona, propisa i organiziranje vlasti na 
svom području koje se nalazi u okviru druge dr- 
žave. Takvu je autonomiju npr. dobila Srbija nakon 
II ustanka. A. može biti potpuna ili ograničena. 
Govorimo i o kulturnoj autonomiji, što znači pravo 
naroda ili nacionalne manjine da ima škole i štam- 
pu na svojem nacionalnom jeziku. (Takvu autono- 
miju uživaju npr. Talijani u Istri, Mađari u Voj- 
vodini i sl.). 

AVARI, mongolski narod koji je u drugoj polo- 
vini VI st. prodro iz centralne Azije u Evropu preko 
današnje Ukrajine i Vlaške nizine. U tom su pro- 
doru A. povukli veliki dio slavenskih plemena u 
Panonsku nizinu i na Balkanski poluotok. Centar 
avarske države postala je današnja Mađarska. Sla- 
venska plemena koja su već bila nastanjena u dana- 
šnjoj Sloveniji, Češkoj i Moravskoj, kao i novo- 
nadošla slavenska plemena, morala su priznavati 
avarsku vlast. Nakon 626. godine poraza Avara pod 
Carigradom, oslobodila su se Avara plemena južno 
od Save i Dunava. Potkraj VIII st. avarsku je dr- 
žavu srušio Karlo Veliki (v.). 

AVINJONSKO SUŽANJSTVO, kratak period XIV 
st. kada su pape pod pritiskom francuskih kraljeva 
morali za svoje sjedište (1309—1377) uzeti Avignon 
(Avinjon). Tu su se pape smatrali sužnjevima fran- 

cuskih kraljeva, sve dok nije papinsko sjedište po- 
novo preneseno u Rim (1377). 

AZIL, sklonište, utočište progonjenih. U politič- 
kom smislu a. je pravo utočišta stranih državljana, 
političkih prognanika, koje im pruža druga država. 

BABEUEF, Francois-Noel, v. Utopijski socijalizam. 

BABILONSKO CARSTVO, država u Mezopota- 
miji u starom vijeku, pripada državama Staroga 
istoka. Centar države bio je grad Babilon, najveći 
grad staroga vijeka. Razlikujemo više razdoblja 
Babilonskog Carstva prema novijim rezultatima 
nauke: Staro Babilonsko Carstvo oko 2000 do oko 
1518, Kasitsko razdoblje 1518—1204, razdoblje slab- 
ljenja 1204—626. pr. n. e. i Novo Babilonsko Car- 
stvo 626—538. pr. n. e., kada pada pod perzijsku 
vlast. Najznačajniji vladar starijeg razdoblja Babi- 
lona bio je Hamurabi (o. 1960), veliki osvajač i do- 
sada najstariji poznati zakonodavac (v. Hamurabi- 
jev zakonik); iz razdoblja Novoga Babilonskog Car- 
stva najpoznatiji je vladar Nabukodonosor (604— 
562. pr. n. €.). Za njegova vladanja carstvo se pro- 
širilo sve do obala Sredozemnog mora. Grad Ba- 
bilon je tada doživio snažan procvat i postao jedan 
od najvećih gradova koji su do danas izgrađeni. 
U Babilonskom Carstvu bila je veoma visoko raz- 
vijena privreda i kultura. Kad su 538. pr. n. e. 

Carstvo osvojili Perzijanci, započelo je naglo opa- 
danje babilonske kulture. 

BABILONSKO SUŽANJSTVO, razdoblje židov- 
ske povijesti kad je veliki dio Židova bio zatočen 
u Babiloniji (od 5686 —538. pr. n. e.). 

BABONICĆI, hrvatska plemička porodica koja se 
održala od XII st. sve do kraja XIX st. Poznati su 
još i kao Blagajski knezovi po gradu Blagaju (na 
Sani). Centar njihovih porodičnih imanja bilo je 
područje južno od Kupe, te otuda šire vlast i prema 
Krki u Kranjskoj i prema Vrbasu. U XIII i XIV st. 
B. su bili slavonski banovi. Uz bribirske knezove 
B. su bili najjača hrvatska feudalna porodica. 

BACHOV APSOLUTIZAM, razdoblje Habsbur- 
ške Carevine od 1850—1860, nazvano tako po mi- 
nistru unutrašnjih poslova Aleksandru Bachu. Tada 
su raspušteni svi sabori i parlamenti, bečki je dvor 
ponovo postao središte iz kojega se upravljalo ci- 
jelom državom. Službeni je jezik za cijelu monar- 
hiju opet bio njemački, pa je to i novo razdoblje 
germanizacije. Glavni su oslonci te apsolutističke 
vlasti bili: žandarmerija, svemoćan činovnički apa- 
rat i svećenstvo. B. a. bio je pokušaj bečkoga dvora 
da održi jedinstvenu carevinu kojoj je u velikim 
pokretima potlačenih naroda u revolucijama 1848— 
1849. prijetilo raspadanje. B. a. izazvao je golemo 
ogorčenje buržoazije. U privrednom pogledu B. a. 
je razdoblje kada se kapitalistička privreda razvija 
ali prvenstveno u korist njemačko-austrijske bur- 
žoazije. Kad je 1859. Austrija u ratu s talijanskom 
državom Pijemontom poražena, a u državi izbila 
financijska kriza, car je morao popustiti općem 

zahtjevu za ukidanje apsolutizma. Bach se morao 
povući s vlasti, a slijedeće je godine opet zavedeno 
ustavno stanje. 

BAGDADSKA ŽELJEZNICA, željeznička pruga 
koja je od Carigrada trebala da vodi sve do Per- 
zijskog zaljeva. Gradnja pruge započela je 1888, a 
Turska je 1903. cjelokupnu gradnju povjerila nje- 
mačkim poduzećima, što je značilo jačanje njemač- 
kog utjecaja u tom dijelu svijeta i djelomično ostva- 
renje njemačkog »Drang nach Osten« (v.). Time je 
osobito bila ugrožena Engleska u svojoj najvažnijoj 
koloniji Indiji. Ugrožena je bila i Rusija. B. ž. po- 
većala je međunarodnu zategnutost uoči I svjet- 
skog rata. 

BAKANALIJE, svečanosti u starom Rimu u čast 
Bakha, boga vina i plodnosti. 

BAKOVIĆ, Rajka (1920—1941), narodni heroj. 
Još kao mlada zagrebačka srednjoškolka postala je 
veoma aktivan član SKOJ-a, a tu aktivnost na- 
stavlja i na fakultetu. Zbog toga je morala napu- 
stiti fakultet i Zagreb. U jesen 1941. vraća se u 
Zagreb i zajedno sa svojom sestrom Zdenkom vodi 
trafiku koja postaje veza i jedan od centara NOP. 
Kad je trafika bila prokazana, uhapšene su obje 
sestre i njihov brat. Zbog strahovitih mučenja 
Rajka je morala biti prebačena u bolnicu gdje je i 
umrla. Zdenka se još za vrijeme mučenja u zatvoru 
bacila kroz prozor. 

BAKUNJINISTI, sljedbenici M. Bakunjina; v. 
Anarhizam. 

BALKANSKA KOMUNISTIČKA FEDERACIJA, 
savez komunističkih partija Jugoslavije, Bugarske 

i Grčke, osnovane 1920, kojem pristupa i KP Ru- 
munjske. Zadatak je federacije što tješnja suradnja 
među tim partijama kako u radu u samim zemlja- 
ma tako i u borbi protiv stranog utjecaja u bal- 
kanskim zemljama. Prestala postojati poslije 1930. 

BALKANSKA SOCIJALDEMOKRATSKA KON- 
FERENCIJA, održana je u Beogradu 1910. na pod- 
sticaj Socijaldemokratske partije Srbije. Prisustvo- 
vali su joj izaslanici iz Srbije, Hrvatske, Slovenije, 
Eosne i Hercegovine te Bugarske, Rumunjske i 
Turske. Osnovno pitanje konferencije bilo je pita- 
nje međusobnih odnosa socijaidemokratskih par- 
tija balkanskih zemalja kao i odnosa balkanskih 
naroda, Donesena je rezolucija kojom se ističe po- 
treba ujedinjenja balkanskih naroda u federaciju. 

BALKANSKI RATOVI, ratovi što su ih 1912. i 
1913. vodili balkanski saveznici. 1912. god. stvoren 
je sistem sporazuma između Srbije, Crne Gore, Bu- 
garske i Grčke, nazvan Balkanski savez. Cilj je 
saveza bio zajednička borba protiv stranih vlasti 
na Balkanu, posebno protiv Turske. Svaka je od 
balkanskih država imala još dijelove svoga nacio- 
nalnog teritorija pod turskom vlašću. Te su težnje 
potpomagale, osobito od aneksije (v.) Bosne i Her- 
cegovine sile Antante (v.) ponajviše Rusija. 

Prvi balkanski rat počeo je napadajem Crne Gore 
na Tursku (8. X 1912). Ubrzo su zaratile i ostale 
države saveznice. Za manje od mjesec dana turska 
je vojska na svim frontovima potisnuta i stjerana 
pred sam Carigrad. Sklopljen je mir u Londonu 
30. V 1913. po kojemu se Turska morala odreći vla- 

sti nad čitavim Balkanskim poluotokom; zadržala 
je samo usko područje oko Carigrada. 


Drugi balkanski rat, započeo je iznenadnim na- 
padajem Bugarske na Srbiju, svega mjesec dana 
nakon mira u Londonu. Bugarska, nagovorena od 
Austro-Ugarske kojoj jačanje srpskog utjecaja a 
time i ruskog na Balkanu nije išlo u račun, htjela 
je ratom proširiti svoje područje u Makedoniji. 
Kako pitanje Makedonije, a tako i pitanje Trakije, 
još nije bilo riješeno među balkanskim saveznicima, 
napadnutoj Srbiji priključile su se odmah Grčka, 
Crna Gora, a uskoro i Rumunija i Turska, svaka 
s vlastitom računicom. Bugarska, prikliještena i 
poražena na svim stranama, morala je ubrzo zatra- 
žiti mir, koji je sklopljen u Bukureštu 10. VIII 
1913. Srbija, Grčka i Bugarska podijelile su sporna 
područja Makedonije, Turska je proširila granice 
do Drinopolja i Marice, a Rumunija je Bugarskoj 
oduzela južnu Dobrudžu. 

Iza zbivanja u balkanskim ratovima stajale su 
evropske velesile, prije svega Austro-Ugarska i Ru- 
sija. Nastojale su pomoću balkanskih naroda ojačati 
svoje utjecaje na Balkanskom poluotoku, a interesi 
tih država su se upravo ovdje najviše ukrštavali. 
Tako su B. r. još više zaoštrili odnose među tabori- 
ma evropskih država, pa ih s pravom mnogi nazi- 
vaju uvodom u prvi svjetski rat. 


BALŠIĆI, zetska plemićka porodica, porijeklom 
iz okolice Bara. Nakon raspada Dušanova carstva 
(poslije 1355), B. su preuzeli vlast u Zeti i postali 
nezavisni od Srbije. Ubrzo su proširili svoju vlast 
ne samo na cijelu Zetu već i na primorske krajeve 

sve do današnje Albanije. Porodica je izumrla s Bal- 
šom III godine 1421. 

BAN, naziv visokih državnih dostojanstvenika; 
kod Hrvata u vrijeme kraljeva iz narodne dinastije 
b. je po položaju bio odmah iza kralja. Poslije 1102. 
od Arpadovića (v.) dalje, banovi su bili kraljevi 
namjesnici u Hrvatskoj. Naziv bana imali su i vla- 
dari srednjovjekovne Bosne do 1377. U vrijeme 
Habsburgovaca b. je također namjesnik kralja u 
Hrvatskoj. 

BANOVINA HRVATSKA, nastala sporazumom 
Cvetković-Maček 1939. godine (v. Sporazum Cvet- 
ković-Maček). 

BANSKA KRAJINA, v. Vojna krajina. 

BANSKO VIJEĆE, državno tijelo koje je uspo- 
stavio ban Jelačić (v.) u jesen 1848, kad je pošao 
u rat protiv Madžara. To je bila prva građanska 
vlada Hrvatske. U vrijeme Bachova apsolutizma 
(v.) B. v. postaje »cesarsko-kraljevsko mamjesni- 
štvo« bez ikakve samostalnosti, podvrgnuto bečkoj 
vladi. 

BANJIČKI LOGOR, v. Koncentracioni logori. 

BARBARI, kod starih Grka i Rimljana naziv za 
narode i plemena koja nisu bili Grci odnosno Rim- 
ljani. U povijesti ranog srednjeg vijeka pod barba- 
rima razumijevamo ona plemena koja su nastavala 
područja izvan granica Rimskoga Carstva i svojim 
pljačkaškim upadima i osvajanjima pridonijela pro- 
pasti Zapadnorimskog Carstva 476. godine. 

Barbarske države, države tih barbara, stvorene 
na tlu bivšeg Rimskog Carstva. Među njima naj- 
poznatija je bila Franačka Država (v.). 

BARBARSTVO, v. Prethistorija. 

BARTOLOMEJSKA NOĆ, noć uoči blagdana sv. 
Bartolomeja, 23. na 24. VIII 1572, kad je uz prista- 
nak kralja izvršen u Parizu i drugim gradovima 
Francuske pravi pokolj hugenota (v.). B. n. ostala 
je kao pojam i u današnjem govoru za masovna 
ubijanja. 

BASTILLE, naziv za tvrđave u francuskim sred- 
njovjekovnim gradovima, ali se obično odnosi na 
tvrđavu-tamnicu u Parizu. Pariska Bastilja bila je 
simbol omraženog kraljeva sistema uoči velike bur- 
žoaske revolucije u Francuskoj. 14. VII 1789. izvr- 
šile su narodne mase Pariza juriš na Bastilju i 
osvojile je. To je bio početak oružane revolucije 
francuskog naroda. B. je nakon toga bila srušena, 
a to je bilo i simboličko rušenje omraženog feudal- 
nog sistema i kraljeva apsolutizma. 14. srpanj slavi 
se danas u Francuskoj kao nacionalni praznik. 

BAŠČANSKA PLOČA, kamena ploča iz o. 1100. g., 
nazvana po Baški na otoku Krku gdje se nalazila. 
B. p. je vrijedan historijski dokument. Na njoj je 
glagoljskim pismom uklesan tekst koji govori da 
je hrvatski kralj Zvonimir (1076—1089) darovao 
samostanu Sv. Lucije na Krku zemljište. Smatra se 
da je B. p. jedan od najstarijih hrvatskih glagolj- 
skih natpisa. 

BATONOV USTANAK, veliki ustanak ilirskih 
plemena protiv rimske vlasti od 6—9. godine, za 
vrijeme vladanja cara Augusta (v.). Na čelu je 
ustanka bio Baton, vođa ilirskih plemena u srednjoj 
i istočnoj Bosni. Ustanak se proširio na dio dana- 
šnje Slavonije i Srijema. Rimska vojska, upućena 

da uguši ustanak, morala je dobiti pojačanje i tek 
nakon tri godine ustanak je ugušen. Time je učvr- 
šćena i vlast Rimljana nad našim zemljama. 

BAZILEJ (grč. basileus vladar), u vrijeme vojne 
demokracije kod Grka nalazio se na čelu saveza 
plemena kao vojskovođa, sudac i vrhovni svećenik. 
Kada se kod Grka (oko VIII st. pr. n. €.) formiraju 
države, b. je prerasao u vladara. 

BEČKI KONGRES, održan je 1814—1815, nakon 
sloma Napoleona. Predstavnici evropskih feudalnih 
zemalja sastali su se na B. k. da bi sredili među- 
sobne odnose, odredili nove granice evropskih dr- 
žava i po mogućnosti uspostavili stare političke i 
društvene odnose u Evropi. Odlukom Bečkog kon- 
gresa veći je dio Poljske ponovo došao pod carsku 
Rusiju, Austrija je opet dobila Lombardiju i Ve- 
neciju, zatim bivše mletačke posjede na našoj obali 
te područje nekadašnje Dubrovačke Republike. 
Francuska je vraćena u granice od 1792, Engleska 
je dobila Maltu i još neka uporišta na putu za 
Indiju (Kap u Južnoj Africi). 

BEG, turski dostojanstvenik. U našoj su povi- 
jesti posebno poznati bosanski begovi, visoko plem- 
stvo u Bosni za vrijeme turske vladavine. Smatra 
se da su bosanski begovi potomci bosanske srednjo- 
vjekovne vlastele koja je prihvatila islam te po- 
tomci visokih turskih činovnika. 

BEGUNJE, v. Koncentracioni logori. 

BELA CRKVA, mjesto u sjevernoj Srbiji gdje je 
7. VII 1941. izvedena prva organizirana oružana 
akcija protiv okupatora i njegovih slugu. Taj se 

događaj slavi kao Dan ustanka naroda Srbije (v. 
Jovanović Ž.). 

BELA GARDA, naziv izdajničke vojne organiza- 
cije slovenske buržoazije u vrijeme narodnooslobo- 
dilačkog rata. Organizacija je kao suradnik Talijana 
sudjelovala u borbama protiv slovenskih partizana. 
B. g. likvidirana je od NOV i slovenskog naroda 
u ljeto 1943, nakon kapitulacije Italije. 

Bijela garda, naziv je uopće za razne reakcio- 
narne grupe. Poznati su belogardijci u Rusiji, pro- 
tivnici sovjetske vlasti nakon pobjede oktobarske 
revolucije i suradnici intervencionista (v.). Naziv 
b. g. za reakcionarne pokrete dolazi od bijele boje 
zastave reakcionara koji su nakon sloma Napoleona 
nastojali u Francuskoj uništiti tekovine revolucije. 

BENEFICIJ, u ranom feudalizmu (V—XI st.) 
imanje koje je dato na doživotno uživanje uz oba- 
vezu da korisnik toga imanja opremi sebe i odre- 
đeni broj vojnika za rat. 

BERAT, povelja kojom sultan daje nekoj osobi 
zemlju ili joj povjerava neku dužnost. 

BERLINSKI KONGRES, kongres evropskih vele- 
sila održan u Berlinu 1878. Na zahtjev Engleske, 
Njemačke i Austro-Ugarske, Rusija je morala pri- 
stati na reviziju mirovnog ugovora kojim je okon- 
čan rat između Rusije i Turske. Tim je mirom (u 
San Stefanu 1878) znatno ojačao utjecaj Rusije na 
Balkanu, što nije išlo u račun spomenutih velesila. 
Berlinskim je kongresom odlučeno da se smanji 
teritorij Bugarske, a to je u tadašnjim prilikama 
značilo i slabljenje ruskog utjecaja, ali i vraćanje 
Makedonije pod Turke. B. k. priznao je nezavisnost 


47 


Berlinski kongres — Bismarck 


Srbije i njeno proširenje na južnim granicama; 
priznata je nezavisnost Crne Gore i njeno proši- 
renje na crnogorsko primorje i neka područja u 
unutrašnjosti. Austro-Ugarska je od kongresa do- 
bila mandat za okupaciju turskih pokrajina Bosne 
i Hercegovine. 

B. k. bio je opet jedan od niza pokušaja rješa- 
vanja Istočnog pitanja (v.) na način koji su name- 
tale evropske velesile. 

BIANKINI, Juraj (1847—1928), političar i novi- 
nar, jedan od značajnijih pobornika za pobjedu 
narodnog jezika i narodne misli u Dalmaciji, za 
priključenje Dalmacije ostaloj Hrvatskoj. Veoma se 
mnogo zalagao i za privredno unapređenje tada 
ekonomski zaostale Dalmacije. Od 1881—1918. za- 
stupnik u Dalmatinskom saboru, a od 1892. i za- 
stupnik u Carevinskom vijeću u Beču. 

BIBLIJA, »sveta knjiga« Židova koja obuhvaća 
zbirku od nekoliko knjiga, nazvanih Stari zavjet. 
Nastala je u razdoblju od 1400. pr. n. e. do 100 g. 
Bibliju preuzima i kršćanstvo, dodajući joj još Novi 
zavjet, zbirku koja sadrži kršćanska naučavanja. 

BIROKRACIJA (franc. bureau biro, ured i ured- 
sko osoblje i grč. kratein vladati), naziv za sistem 
vladavine u kojoj činovništvo i kruti propisi imaju 
neobično važnu ulogu. Činovništvo u takvoj državi 
sačinjava dio vladajuće klase. 

B. znači i upravni aparat (v. Administracija). 

BISMARCK (Bizmark), Oto (1815—1898), od 1862. 
kancelar pruske države, a od 1871. kancelar 
Njemačkog Carstva. Dobio je nadimak >»želje- 
zni kancelar« zbog toga što je istakao načelo 

da Njemačku treba ujediniti »krvlju i željezom«, 
ij. ratom. To je i proveo u djelo ratom protiv 
Austrije 1866. i protiv Francuske 1870/71. Te dvije 
države bile su glavna smetnja ujedinjenju Njema- 
čke. U unutrašnjoj je politici nepomirljiv prema 
svakoj opoziciji, a posebno prema radničkom po- 
kretu (v. Ekskluzivni zakon). Cilj njegove vanjske 
politike: pretvoriti Njemačku u prvu silu Evrope. 
Bio je inicijator Trojnog saveza (v.). 

BITKA NA GVOZDU, 1097. godine između hr- 
vatskog kralja Petra i ugarskog kralja Kolomana 
koji je s vojskom pošao na osvajanje Hrvatske. Po- 
bjedu je odnio Koloman. B. n. G. početak je kraja 
nezavisnosti Hrvatske u doba narodnih vladara (v. 
Arpadovići). 

BITKA ZA RANJENIKE, jedna od najslavnijih 
bitaka NOV u vrijeme IV neprijateljske ofenzive. 
Oko 4000 ranjenika nalazilo se nedaleko Prozora. 
Neprijateljske snage približavale su se tom po- 
dručju i prijetila je opasnost da ranjenici budu 
opkoljeni. Tada je vrhovni komandant Tito naredio 
koncentraciju naših snaga na to područje sa zapo- 
viješću da se po svaku cijenu spase ranjenici. U 
žestokim borbama 3. III—o5. III 1943. neprijateljske, 
uglavnom njemačke snage bile su odbačene i ra- 
njenici spaseni. 

BIZANTSKO CARSTVO, država koja je nastala 
podjelom Rimskog Carstva 395. na Zapadnorimsko 
i Istočnorimsko Carstvo. Istočnorimskom Carstvu 
bila je prijestolnica Carigrad — Bizant — koji je 
podignut na ruševinama stare grčke kolonije Bi- 
zantiona. Po tom je gradu carstvo dobilo naziv. 

U vrijeme svoje najveće moći (VI st. v. Justinijan), 
B. C. obuhvaćalo je osim Balkanskog poluotoka 
još i Italiju, dio Španije, Malu Aziju, istočne obale 
Sredozemnog mora, dijelove sjeverne Afrike i Egi- 
pat. Tako su i Slaveni prilikom naseljavanja na 
Balkanski poluotok naseljavali zemlje pod bizant- 
skom vlašću. U prvim razdobljima južnoslavenskih 
država na Balkanu B. C. imalo je nad njima jak 
politički i kulturni utjecaj. Slavensko je pak sta- 
novništvo značilo obnovu seljačkog staleža u car- 
stvu, a time i pozitivno utjecalo na ekonomsko 
oživljavanje carstva. Od XII st. moć B. C. počinje 
slabiti, izdižu se i oslobađaju slavenske države na 
Balkanu. Carstvo je propalo 1458. kad su Turci 
osvojili i prijestolnicu Carigrad. 

BLAJVAJS, Janez, v. Bleiweiss. 

BLANC (Blan), Louis (1811—1882), francuski po- 
litičar, republikanac, publicist i teoretičar nove ge- 
neracije utopijskih socijalista. U revoluciji 1848. u 
Francuskoj postao je član revolucionarne vlade. 
Njegova zamisao »pravo na rad« za svakoga po- 
stala je i zahtjev francuske radničke klase u revo- 
luciji 1848. I kasnije se B. bavio problemima rad- 
ničke klase, napisao je i nekoliko rasprava o tome, 
ali sam nije aktivno sudjelovao u radničkom po- 
kretu, štaviše, bio je protivnik Pariske komune (v.). 

BLANQUI (Blanki), Louis (1805—1881), francu- 
ski socijalist, revolucionar. Smatrao je da se kapi- 
talizam može srušiti pomoću male grupe organizi- 
ranih revolucionara bez povezanosti s masama. U 
svojoj je djelatnosti bio neumoran revolucionar i 

šŠinitelj socijalističke misli. Proveo ukupno 37 go- 
dina po zatvorima. 

BLEIWEISS (Blajvajs), Janez (1808—1881), slo- 
venski novinar i političar; igrao važnu ulogu u slo- 
venskom nacionalnom preporodu i političkom ži- 
votu. Bio je vođa onog dijela slovenske buržoazije 
koja je bila odana bečkom dvoru te surađivala 
s crkvom i plemstvom. Njegovom su zaslugom po- 
čele izlaziti 1843. novine »Novice«, koje postaju 
novine konzervativne struje u slovenskom nacio- 
nalnom pokretu. 

BOGUMILI, pristalice heretičkog pokreta, koji 
se u X st. iz Bugarske proširio na Makedoniju i 
Srbiju. B. vjeruju u postojanje dvaju bogova — 
boga dobra i boga zla. Protive se svakoj oružanoj 
sili, nemaju svećenstva, zabranjuju upotrebu i no- 
šenje oružja, provode jednostavan i skroman život. 
U tadašnjem procesu izgradnje feudalnog društva 
bogumilstvo je značilo jednu vrstu otpora potla- 
čenih masa protiv klasnog feudalnog uređenja. 
Stoga su b. bili veoma žestoko proganjani u Srbiji 
za vrijeme Stevana Nemanje (v.). Izmijenjeno bo- 
gumilstvo i pod drugim imenima proširilo se i na 
Bosnu, dalmatinske gradove te dijelove Italije i 
Francuske. 

BOKOKOTORSKI USTANAK MORNARA, usta- 
nak mornara austrougarske mornarice 1—3. II 
1918. Boka Kotorska bila je jedan od važnih po- 
morskih baza Austro-Ugarske. Tu je početkom 1918. 
bilo koncentrirano mnogo ratnih brodova, među 
kojima je osobito bio važan admiralski brod »Sankt 
Georg«. Od oko 6000 mornara, veliki ih je broj bio 


51 


Bokokotorski ustanak niornara — Bukserski ustanak 
iz Dalmacije a bilo je i pripadnika ostalih slaven- 
skih naroda Austro-Ugarske. Među narodima 
Austro-Ugarske tada je već potpuno sazrela težnja 
za konačnim oslobodenjem. Pod utjecajem tih na- 
stojanja i revolucionarnih pokreta u Evropi i osta- 
lom svijetu kao odjek oktobarske revolucije, mor- 
nari na ratnom brodovlju Boke Kotorske odlučili 
su podići ustanak da zbace vlast Austro-Ugarske, 
dovedu do okončanja rata i uspostave socijalističku 
sovjetsku vlast. Ceniralni komitet pobunjenika na- 
lazio se na »Sanki Georgu«. Admiral i oficiri bili 
su uhapšeni, organizirani su sovjeti mornara, bro- 
dovi su izvjesili crvene zastave. Među mornarima 
su nastale nesuglasice u vezi s daljom sudbinom 
ustanka. To je podvojilo njihove snage. Ustanak su 
austrijske vlasti nakon tri dana potpuno ugušile. 
Nad pobunjenim mornarima prijeki sud izrekao je 
četiri smrtne kazne, dok su ostali momari osuđeni 
na razne vremenske kazne. B. u. bio je jedan od 
signala skore propasti dotrajale monarhije. 
BOKSERSKI USTANAK, ustanak seljaka i siro- 
tinje u Kini koji je izbio 1900. pod parolom »Brani 
domovinu, uništi stranca!« Bio je uperen protiv 
domaćih izrabljivača i stranih sila (Engleske, Nje- 
mačke, Francuske, SAD, Japana) koje su držale 
uporišta u Kini i iskorištavale bogatstva Kine. U 
gušenju ustanka složno su sudjelovale sve države 
porobljivači Kine, iako su među njima tada već 
postojale brojne nesuglasice. Kini su tada spome- 
nuti imperijalisti nametnuli teške obaveze s obzi- 
rom na isplatu odštete za uništenu imovinu stra- 
naca, a nad ustanicima provodili krvavu osvetu. 

BOLIVAR, Simon (1783—1830), revolucionar, 
vojskovođa i borac za nezavisnost južnoameričkih 
zemalja koje su se nalazile pod španjolskom vlašću. 
Iz borbe za nezavisnost nastale su države Venezuela, 
Peru, Kolumbija i Bolivija koja je po njemu i do- 
bila ime. Formiranje tih država završeno je 1830. g. 
U tim zemljama ukinuio je ropstvo, što je također 
zasluga Simona Bolivara. Njegova zamisao, ujedi- 
njenje južnoameričkih zemalja u jednu državu, nije 
ostvarena. 
BOLJARI, feudalni naziv vlastelina kod Rusa, 
Bugara i Rumunja. 


BOLJŠEVICI (rus. boljšii veći), najprije oznaka 
za većinu u Ruskoj socijaldemokratskoj radničkoj 
partiji koju je predvodio Lenjin. Na kongresu 
RSDRP u Londonu 1903. došlo je do unutrašnjeg 
rascjepa u stranci (v. Menjševici). B. predvođeni 
Lenjinom zastupali su shvaćanje o potrebi i moguć- 
nosti proleterske revolucije u tadašnjoj poljopri- 
vrednoj i seljačkoj Rusiji. U pitanju djelovanja par- 
tije i njezina organizacionog oblika smatrali su da 
se radnička klasa mora povezati s revolucionarnim 
seljaštvom, da se u partiju mogu primati samo oni 
ljudi koji svojim radom djeluju u smislu ostvarenja 
programa partije. Menjševici su predsiavljali ma- 
njinu i oportunističku struju u partiji. Konačni 
raskid između te dvije struje uslijedio je 1912. kad 
su b. osnovali samostalnu partiju boljševika, koja 
je 1918. izmijenila naziv u Komunistička partija 
Rusije (boljševika). 

»BORBA«, organ Socijalističkog saveza radnog 
naroda Jugoslavije. Prvi broj »Borbe«, tada tjed- 

nika s podnasiovom »nezavisan politički i društveni 
list«, izašao je u Zagrebu 19. II 1920. Pokretači lista 
bili su grupa članova KPJ koji su nastojali da pu- 
tem jednog legalnog lista obavještavaju javnost o 
teškom političkom i socijalnom stanju tadašnje Ju- 
goslavije. »B«. je od samog početka postala jedna 
od rijetkih novina koje su zastupale proleterske 
interese. Zbog svoga izrazito naprednog stava B. je 
bila neprestano na udaru policije. List je bio često 
zaplijenjen, urednici, kolporteri, pretplatnici i su- 
radnici hapšeni i proganjani na razne načine. Izla- 
ženje lista zabranjeno je definitivno 1929, nakon 
uvođenja šestojanuarske diktature. 

Prvi broj obnovljene »Borbe«, organa KPJ, izašao 
je u oslobođenom Užicu oktobra 1941. Iako je u 
toku NOB-a izašlo samo 20 brojeva, jer se zbog 
neprijateljskih ofenziva nije moglo osigurati redo- 
vito izlaženje, B. je postala dragocjen dokument 
o zbivanjima toga razdoblja, informirajući o radu 
narodne vlasti, masovnih političkih organizacija itd. 
Redovito je počela izlaziti u oslobođenom Becgradu 
u jesen 1944. Godine 1954. Borba je postala organ 
SSRNJ. 

BORUT, knez karantanskih Slavena (sredinom 
VIII st.). Ugrožen od Avara, B. se obraća za pomoć 
svojim zapadnim susjedima Bavarcima. Oni mu 
šalju vojnu pomoć, ali Karantaniji nameću svoju 
vlast. S bavarskom vlašću dolazi i kršćanstvo koje 
šire bavarski svećenici te time počinje i prodor ger- 
manizacije u našim krajevima. 

BOSANSKO-HERCEGOVAČKI USTANAK 1875 
—1878, započeo je kao buna seljaka protiv turskog 

feudalizma u okolici Nevesinja. Ubrzo se proširio 
na veći dio Bosne i Hercegovine. Kada je u ustanak 
ušlo i srpsko građanstvo Bosne i Hercegovine u 
težnji da obori tursku vlast i provede priključenje 
Bosne Srbiji, ustanak je dobio i nacionalni karakter. 
Međutim, veća suradnja između buržoazije i selja- 
štva nije postojala. Seljaci, formirani u manje izo- 
lirane odrede, međusobno gotovo nepovezane, stra- 
davali su u obračunu s turskom vojskom. U Hrvat- 
skoj, Dalmaciji, Vojvodini osnivali su se tada odbori 
za pomoć ustanicima i izbjeglicama. Ustanak je po- 
stao predmet interesa evropskih velesila, od kojih 
Austro-Ugarska uspijeva na Berlinskom kongresu 
(v.) dobiti mandat za okupaciju Bosne i Hercego- 
vine. 

BRAMANIZAM, religija stare Indije. Glavno bo- 
žanstvo bog Brama. Vjerski propisi bramanizma, 
sadržani u Manuovu zakoniku (II tslj. pr. n. e.) bili 
su ujedno i državni zakoni. Zakonik dijeli društvo 
na četiri kaste, strogo odijeljene, a time i određuje 
prava i dužnosti pojedine kaste. Stvarnu vlast 
imali su jedino svećenici boga Brame, bramani, koji 
su imali isključivo pravo tumačiti vjerske propise 
i baviti se naukom. 

BRANIMIR, knez Dalmatinske Hrvatske (879— 
892), značajan po pobjedi nad Mlečanima 887. kod 
Makarske. Tada su Mlečani bili prisiljeni da hrvat- 
skom knezu plaćaju godišnji danak za slobodnu 
plovidbu uz dalmatinske obale. Za Branimira je 
Dalmatinska Hrvatska postala nezavisna od svake 
strane prevlasti. 

BRANKOVIĆI, srpska plemićka porodica. Vuk, 
gospodar Kosova, borio se u Kosovskoj bici 1389. 
i nakon toga nastavio borbu protiv Turaka. Vuk je 
umro u progonstvu. Đurađ (1426—1456) morao je 
s Turcima voditi borbe za ostatak još slobodne Sr- 
bije. Vuk Despot, unuk Đurđa, prebjegao je u Ugar- 
sku (1465), odakle je nastavio borbu protiv Turaka. 

BRATOVŠTINE, vjerska udruženja građana u 
srednjovjekovnim gradovima, kod nas osobito u 
dalmatinskim. B. su ubrzo postale udruženja prema 
vrstama zanimanja te prema položaju u gradu i 
bogatstvu svojih članova. 

BREGALNIČKA BITKA, bitka na rijeci Bregal- 
nici i u njenom porječju između bugarske i srpske 
vojske, 30. VI—8. VII 1913. Tom je bitkom započeo 
II balkanski rat (v.). Bugarska je vojska bez objave 
rala napala noću preko rijeke Bregalnice srpsku 
vojsku. Konačan ishod te bitke bila je pobjeda 
srpske vojske i odbacivanje bugarskih trupa preko 
Bregalnice. 

BRESTLITOVSKI MIR, mirovni ugovor potpisan 
3. III 1918. između Sovjetske Rusije i Centralnih 
sila. Ugovor je bio nepovoljan za Sovjetsku Rusiju; 
(Rusija je morala napustiti baltičke zemlje, Poljsku, 
Finsku, demobilizirati vojsku itd.), pa su u jesen 
1918, kad su Centralne sile bile poražene na zapad- 
nom frontu, Sovjeti taj ugovor poništili. 

BRIBIRSKI KNEZOVI, v. Šubići. 


BRONČANO DOBA, prethistorijsko razdoblje 
koje slijedi iza kamenog doba (v.) a prethodi že- 
ljeznom (v.). To je razdoblje u kome se bronca 
upotrebljava kao glavni materijal od kojeg se 

izrađuje oružje, oruđe te nakit. U raznim zemlja- 
ma trajalo je različito. U zemljama Staroga istoka 
započinje u III tisućljeću pr. n. e., u Evropi u II 
tslj. pr. n.e. 

Nalazišta iz brončanog doba brojna su kako u 
cijeloj Evropi tako i kod nas. Osobito su gusta kod 
nas u dolinama rijeka Save, Drave, Dunava, Ne- 
retve, Une itd. To je vrijeme kad se na području 
Jugoslavije naseljavaju Iliri i Tračani. I jedni i 
drugi veoma su razvili kulturu brončanog doba. 

Stupanj društvenog razvoja, koji se podudara 
s brončanim razdobljem, početak je klasne dife- 
rencijacije i raspadanja rodova na patrijarhalne 
porodice. 


BROZ, Josip-Tito, predsjednik SFRJ, maršal Ju- 
goslavije, generalni sekretar SKJ. Rođen je u Kum- 
rovcu 25. svibnja 1892. Uoči prvoga svjetskog rata 
započinje njegova plodna revolucionarna djelatnost 
u radničkom pokretu, u borbi za mir i ravnoprav- 
nost među ljudima. U ruskom je zarobljeništvu u 
Sibiru dočekao februarsku i oktobarsku revoluciju 
1917. U toku borbi između revolucionara i interven- 
cionista sudjeluje aktivno na strani revolucionara, 
a kad je Sibir oslobođen od intervencionista vraća 
se 1920. u domovinu. Tu razvija veliku revolucio- 
narnu djelatnost u redovima radničke klase. Zbog 
progona policijskih vlasti stare Jugoslavije mora 
neprestano mijenjati boravište i zaposlenje. G. 
1927. dolazi u Zagreb, gdje se odmah uklju- 
čuje u aktivan rad partijske organizacije i uskoro 
postaje sekretar Mjesnog komiteta KPJ. Na VIII 
mjesnoj partijskoj konferenciji, održanoj u Za- 

grebu 1928, jedno od važnih pitanja bile su frak- 
cijske borbe unutar KPJ. Konferencija je pod utje- 
cajem Josipa Broza odlučila da se Kominterni (v.) 
uputi pismo radi sređivanja prilika u KPJ. Komin- 
terna je tada uputila Otvoreno pismo članstvu (v. 
KPJ). Uskoro je Josip Broz ponovo uhapšen i pro- 
tiv njega organiziran je tzv. »bombaški proces«, 
nakon kojega je osuđen na pet godina robije. Ro- 
biju je izdržavao u Lepoglavi i Mariboru. Nakon 
izlaska s robije postaje član visokih partijskih tijela. 
Godine 1935. i 1936. proveo je u Moskvi. Upravo 
u to vrijeme položaj KPJ bio je takav da se u 
Kominterni pomišljalo na raspuštanje KPJ, Tada 
je Broz preuzeo zadatak da obnovi i ojača partiju. 
God. 1937. vraća se u domovinu i postaje generalni 
sekretar KPJ. Taj je događaj označio prekretnicu 
u historiji KPJ. Djelatnost Tita i najbližih surad- 
nika u partiji ubrzo je dovela kako do ideološkog 
tako i do organizacionog jačanja KPJ. Peta zemalj- 
ska konferencija, održana u Zagrebu 1940, odala je 
priznanje rezultatima te djelatnosti. 

Kad su u aprilu 1941. fašisti napali Jugoslaviju, 
CK KPJ na čelu s Titom postao je jezgro narodnog 
otpora protiv okupatora i njegovih slugu, ali i je- 
zgro borbe za novi društveni poredak, Uloga Tita 
u ratu bila je svestrana. On je na čelu Vrhovnog 
štaba morao rješavati veoma složene zadatke rato- 
vanja, a već u početku borbe bio je začetnik stva- 
ranja narodne vlasti, od prvih NOO-a (v. Narodna 
revolucija) sve do AVNOJ-a. Na II zasjedanju 
AVNOJ-a Tito je izabran za predsjednika Nacio- 
nalnog komiteta oslobođenja Jugoslavije, prve na- 
rodne vlade Jugoslavije, i za maršala Jugoslavije. 

Borba maršala Tita u ratu i poslije završetka 
rata za obnovu zemlje i izgradnju socijalizma, za 
mirno rješavanje svih sporova među narodima či- 
tavog svijeta, za aktivnu koegzistenciju, učinila ga 
je jednim od najutjecajnijih državnika u svijetu. 
Njegova djelatnost u tom pogledu i danas je jednako 
živa i poznata širom svijeta. 

BRUNO, Giordano (1548—1600), talijanski filozof 
i učenjak, borac protiv zaostalosti u nauci i mračnih 
pogleda katoličke crkve. Zato je od crkve optužen 
kao heretik te spaljen na lomači u Rimu 1600. 

BUDIZAM, religija i istovremeno filozofija. Za- 
četnik je indijski plemić Gaumata (o. 560—0.480. 
pr. n. €.), nazvan Budha, što znači »prosvijetljeni«. 
Osnova budizma sastoji se u tome da su svi ljudi 
jednaki, da je život patnja, a najveće je savršenstvo 
koje se može postići nirvana, »ugasnuće«, tj. oslo- 
bađanje od života. Budhina je nauka pobuna protiv 
bramanističkog naučavanja o kastinskoj podjeli 
ljudi. Međutim, budizam ne poziva svoje sljedbe- 
nike na pobunu protiv takvog uređenja jer propo- 
vijeda pasivno podnošenje svega zla. 

BULA, ima višestruko značenje u povijesti. To je 
vladarski pečat (u olovu, srebru i zlatu) utisnut 
na vrpcu vladarske povelje i isprave visokih crkve- 
nih dostojanstvenika (obično papa); b. je i svečano 
papinsko pismo upućeno javnosti. 

BURSKI RAT (1899—1902), rat između Engleske 
i Bura, potomaka holandskih naseljenika u Južnoj 
Africi. Tu su Buri formirali svoje države Oranje i 
Transval. Rat su započeli Englezi da bi se dokopali 
bogatih nalazišta zlata i dijamanata na području 

burskih država. B. r. završio je pobjedom Engleza. 
1909. zakonom parlamenta Velike Britanije o for- 
miranju Južnoafričke Unije (proveden 1910) burske 
su države priključene Uniji. 

BURZA, ustanova za razmjenu i trgovinu na ve- 
liko raznim vrijednosnim papirima i robom. Pojav- 
ljuje se već u srednjem vijeku, od XII st. dalje u 
vrijeme razvoja robno-novčane privrede (v.), kad 
su se u velikim trgovačkim gradovima zapadne 
Evrope (Brigge, Aniwerpen) stjecali trgovci raznih 
zemalja. Kasnije su i ostali gradovi otvarali burze, 
pa su one danas najvažnije trgovačke ustanove u 
kapitalističkim zemljama. 

BURŽOASKA REVOLUCIJA, socijalna revolu- 
cija u kojoj se buržoazija, obično uz sudjelovanje 
i podršku širokih slojeva naroda, bori za obaranje 
feudalnog sistema ili njegovih ostataka. Tom revo- 
Jucijom buržoazija izvršava naprednu ulogu u raz- 
voju ljudskog društva. Buržoaskoj revoluciji pret- 
hodi kapitalistički način proizvodnje koji je nastao 
još u uvjetima feudalnog društvenog sistema. Kad 
je buržoazija postala glavna ekonomska snaga u 
zemlji, morala je povesti borbu za osvajanje poli- 
tičke vlasti da bi postala i politička snaga, da bi u 
svome interesu donosila zakone i imala izvršnu 
vlast. U revoluciju buržoazija ulazi s veoma na- 
prednim parolama, zahtijeva u ime naroda jedna- 
kost za sve i tako povlači široke mase u obračun 
s feudalnim sistemom. Međutim, kad buržozija po- 
stiže svoj cilj, tj. dobiva vlast u ruke, ostavlja 
mase i stavlja se iznad njih kao vladajuća klasa. 

B. r. ne izbija u svim zemljama istovremeno. 

Ovisi o ekonomskom razvitku zemlje i sazrijevanju 
same buržoazije. U evropskim zemljama prva je 
b. r. provedena u Holandiji (1579) dotada dijelu 
tzv. Nizozemskih provincija koje su se nalazile pod 
španjolskom vlašću. B. r. u Engleskoj (1642—1660) 
osigurala je engleskom novom plemstvu i buržoa- 
ziji potpunu vlast puiem parlamenia koji je postao 
državno tijelo iznad kralja. 

Te dvije revolucije nisu u tadašnjoj Evropi naišle 
na značajniji odjek, jer je ostala Evropa u ekonom- 
skom pogledu još bila zaostala. Niz buržoaskih re- 
volucija i rušenje feudalnog sistema u Evropi iza- 
zvala je tek velika buržoaska revolucija u Francu- 
skoj 1789—1794. Ta je revolucija, kao i revolucija u 
Sjevernoj Americi, pokrenula i južnoameričke naro- 
de koji su se dotada nalazili pod vlašću Evropljana. 

Na američkom kontinentu prva i najvažnija b. r. 
bila je u engleskim kolonijama Sjeverne Amerike, 
gdje su kolonisti zbacili vlast Engleske i proglasili 
Sjedinjene Američke Države 1776. U ovom slučaju 
nije u revoluciji bilo pitanje obračuna između bur- 
žoazije i feudalaca, nego pitanje političke nezavi- 
snosti domaće buržoazije, koje se također rješava 
buržoaskom revolucijom. 

Među buržoaske revolucije svrstavamo i srpske 
ustanke (v.) u kojima je rješavano i pitanje obra- 
čuna s feudalnim uređenjem kao i pitanje nacional- 
nog oslobođenja. 

Obaranjem feudalnog sistema nije završeno raz- 
doblje buržoaskih revolucija. U evropskim zemlja- 
ma u toku XIX st. diže se čitav niz buržoaskih 
revolucija u kojima se kao glavni problem postav- 
lja pitanje nacionalnog oslobođenja i proširenja 

vlasti na najšire slojeve buržoazije. U tim buržoa- 
sko-demokratskim revolucijama i sada sudjeluju 
narodne mase kao i mlada radnička klasa, ali ipak 
sve te revolucije ne donose potpunu demokraciju. 
Ona se ostvaruje socijalističkim revolucijama (v.). 

BURŽOAZIJA (franc. bourgeoisie, buržoazi, sta- 
novnici grada) u prvobitnom smislu označava sta- 
novništvo srednjovjekovnih gradova. Kasnije po- 
staje pojam vlasnika sredstava za proizvodnju u 
gradu, bogataša; u kapitalističkom sistemu ozna- 
čava vlasnike sredstava za proizvodnju koji sači- 
njavaju vladajuću klasu i na temelju svoga vlasni- 
štva iskorištavaju najamni rad (v. Kapitalizam). 

BUTMIR, mjesto kraj Sarajeva gdje su otkrivene 
velike količine oruđa i oružja iz mlađeg kamenog 
doba te veoma dobro uščuvane glinene posude, 
ukrašene raznim šarama kao i figurice od pečene 
gline. U Butmiru se našlo i ostataka živežnih na- 
mirnica, pšenice i ječma. B. je jedno od najpozna- 
tijih nalazišta te vrste u Evropi. 

CALVIN, Jean, švicarski crkveni reformator, v. 
Reformacija. 

CAMPANELLA, Tommaso, v. Utopijski socija- 
lizam. 

CANOSSA, gradić u sjevernoj Italiji, postao je 
simbol pokornosti i poniženja. Pred zamkom toga 
mjesta, gdje je tada boravio papa Grgur VII, morao 
je u januaru 1077. stajati tri dana i tri noći po 
ljutoj zimi njemački car Henrik IV. Papa je nad 
njim izrekao anatemu (v.), te je car bio prisiljen 
da moli milost u pape. Zato izreka »ići u Canossu« 
označava neko poniženje. 

CAPET, francuska dinastija. Prvi član te dina- 
stije Hugo Capet izabran je za kralja 987. Dinastija 
je vladala Francuskom sve do 1848. 

CARIGRADSKI DRUM, vodio je od Beograda 
dolinom Morave, Nišave i Marice do Carigrada. 
Dolinama tih rijeka sve od Rimljana, koji su u 
I st. izgradili cestu, pa do danas odvijao se pro- 
met putnika i robe, nadirale osvajačke vojske u 
jednom i drugom smjeru. U II polovini XIX st. 

izgrađena je željeznička pruga, dio međunarodne 
saobraćajnice Orijent-expressa. Sa  carigradskim 
se drumom kod Niša spajao Dubrovački drum koji 
je išao preko Crne Gore i Srbije. C. d. bio je veoma 
značajna veza između zapadne Evrope i istočnih 
zemalja. 

CARINSKI RAT, obustavljanje normalnih trgo- 
vinskih odnosa između dvije države. Nastaje obično 
kađa neka država zbog ekonomskih ili političkih 
razloga uvodi visoke zaštitne carine na robu druge 
države. Pogođena država obično odgovara sličnim 
protumjerama. 


Carinski rat između Srbije i Austro-Ugarske po- 
čeo je 1906. god. Nerazvijena Srbija trgovinskim je 
ugovorima s Austro-Ugarskom 1882. i 1892. pred- 
stavljala povoljno tržište za austrijske proizvode, 
koji su preplavili Srbiju i zakočili ekonomski razvoj 
domaće, srpske industrije. Srbija je uz izvjesne 
carinske olakšice izvozila u Austro-Ugarsku poljo- 
privredne proizvode, svoj glavni izvozni artikl. 
Kada je 1902. trebalo obnoviti trgovački ugovor, 
srpska buržoazija, sada već ekonomski jača, pro- 
tivila se obnavljanju ugovora pod dotadašnjim 
uvjetima. Kako je Austro-Ugarska ionako prijekim 
okom gledala na političko jačanje Srbije i na pro- 
mjene u njezinoj vanjskoj politici, osobito nakon 
1903 (v. Majski prevrat), smatrala je da će zabra- 
nom uvoza žive stoke i stočnih proizvoda iz Srbije 
prisiliti Srbiju na kapitulaciju. Srbija je na to 
odgovorila zabranom uvoza nekih industrijskih 
proizvoda iz Austro-Ugarske. Carinski rat nije imao 
onaj učinak koji je Austro-Ugarska očekivala. Sr- 

bija je uspjela naći nova tržišta za svoje proizvode, 
a domaća se industrija podigla pa je djelomično 
trošila upravo one proizvode koji su carinskim ra- 
tom bili pogođeni. Normalni trgovački odnosi uspo- 
stavljeni su 1911. Time nije bila uklonjena i poli- 
tička zategnutost između tih dviju država. 
CASABLANCA, konferencija u Kazablanki odr- 
žana u januaru 1943. između predsjednika SAD, F. 
Roosevelta i engleskog premijera W. Churchilla. 
Državnici su rješavali pitanja rata i zaključili iz- 
među ostalog da se »drugi front« (v.) otvori tek 
1944, jer je to prije, prema zaključku prisutnih 
šefova generalštabova britanske i američke vojske, 
bilo nemoguće provesti; nadalje, da se što prije 
poduzme invazija Sicilije i južne Italije te da se 
ubrzaju poši.:jke ratnog materijala u SSSR. 


CAVOUR (Kavur), Camillo (1810—1861), bio je 
1852—1860. ministar predsjednik talijanske države 
Pijemonta, jedine države u tada još razjedinjenoj 
Italiji, koja je imala domaću dinastiju. Pokret za 
ujedinjenje Italije bio je već veoma jak, ali je C. 
smatrao da se ujedinjenje može provesti samo pod 
vodstvom Pijemonta, a uz pomoć neke druge vojne 
sile (Francuske). C. je predstavljao krupnu talijan- 
sku buržoaziju kojoj nije bilo u interesu da se 
Italija ujedini putem pokreta i revolucija narodnih 
masa, ali ih je znao iskoristiti kad mu je to išlo u 
račun. Ratom protiv Austrije, 1859, dobio je Lom- 
bardiju, 1861. zaslugom Garibaldija (v.) priključena 
je južna Ita.ija i Sicilija. Potpuno ujedinjenje pro- 
vedeno je 1870, onako kako je C. zamislio. 

Ceh — Centralizam 


CEH, srednjovjekovna udruženja obrinika iste 
struke. Nastaju u XIII st. u gradovima. C. je imao 
zadatak da spriječi svaku konkurenciju u gradu. 
Cehovski propisi određivali su koliko i kakva se 
vrsta robe može proizvoditi, koliko se šegrta i kalfa 
može uposliti u cehovskoj radionici. C. je imao i 
socijalnu ulogu. Pomagao je svoje iznemogle čla- 
nove, brinuo se o djeci umrloga člana. Članstvo u 
cehu stjecalo se veoma teško. Cehovi su u kasnijem 
razdoblju postali kočnica privrednog razvitka. Po- 
čeli su se raspadati već pojavom manufakture (XVI 
st.), a tvornička industrija potkraj XVIII st., uni- 
štila je potpuno smisao postojanja cehova. U Habs- 
burškoj Carevini cehovi su ukinuti 1853. za vrijeme 
Bachova apsolutizma. 

CELIBAT, bezbračni život; zabrana kojom kato- 
lička crkva svojim svećenicima uskraćuje pravo na 
brak. 

CELJSKI GROFOVI, žovneška gospoda, sloven- 
ska plemićka porodica domaćeg porijekla. Žovneški, 
nazvani po gradu Žovneku u Savinjskoj dolini, ste- 
kli su u početku XIV st. nove posjede, među njima 
i Celje. U XV st. C. g. proširili su svoja imanja i 
na dio Hrvatske i Slavonije. Porodica je izumrla 
1456. Njihova su imanja naslijedili Habsburgovci 
koji su upravo u to vrijeme stjecali posjede po 
istarskim i slovenskim zemljama. 

CENTRALIZAM, državni sistem u kojem je sva 
vlast usredotočena u centralnim državnim tijelima 
(vladar, izvršno tijelo, jedan parlament). Centrali- 
zacija vlasti proces je koji se u zapadnoevropskim 
državama provodi od XII st. dalje. Dotada su dr- 

žave bile rasparčane na niz samostalnih feudalnih 
područja nad kojima je feudalac imao sudsku, 
upravnu i vojnu vlast. Vlast vladara gotovo i nije 
postojala. Centralizacijom vlasti vladari jačaju svoju 
vlast na štetu feudalaca, a time se stvara i jedin- 
stveno državno područje. 

CENTRALNE SILE, sile Trojnog saveza (v.), 
naziv koji se uobičajio u I svjetskom ratu. Tada je 
označavao blok država koje su se borile na strani 
Austro-Ugarske i Njemačke. 

CETINJSKI SABOR, održan u Cetingradu, ne- 
daleko Slunja, 31. XII 1526—3. I 1527. Na tom je 
saboru hrvatsko plemstvo izabralo za kralja Ferdi- 
nanda Habsburškog, nadvojvodu austrijskog. Opu- 
nomoćenici nadvojvode primili su obavezu da će 
kralj o svom trošku držati na granici prema Tur- 
skoj 1000 konjanika i 200 pješaka. Cetinskim izbo- 
rom započelo je novo razdoblje hrvatske povijesti 
— vladavina Habsburgovaca. 

CETINJSKI MANASTIR, dao je sagraditi 1484. 
crnogorski vladar Ivan Crnojević. Otada je ovdje 
boravio vladika, vjerski poglavar Crnogoraca. Ma- 
nastir je postao i žarište otpora protiv Turaka, pa 
su ga Turci u nekoliko navrata bezuspješno po- 
kušavali zauzeti, a tri je puta bio i spaljen. Potkraj 
XVII st. manastir je jezgro, oko kojega se stvara 
nova crnogorska država. Vladike postaju i državni 
poglavari. U XIX st. oko manastira se razvija na- 
selje Cetinje koje postaje glavni grad crnogorske 
države. 

CEZAR, Gaj Julije (100—44 pr. n. €&.), rimski po- 
litičar, vojskovođa i državnik. God. 60. pr. n, e. udru- 

žio se s Pompejom i Krasom u prvi trijumvirat (v.). 
Kao prokonzul Transalpinske Galije (današnje Fran- 
cuske) potpuno je pokorio cijelu Galiju i stekao ve- 
liko bogatstvo te sebi odanu vojsku. S njom osvaja 
Rim 49. god. Tako je postao diktator Rima. Među- 
tim, bilo je još uvijek rimskih patricija koji su na- 
stojali održati staro republikansko uređenje. Oni su 
skovali zavjeru protiv Cezara i 44. god. ubili ga u 
Senatu. Republika time nije bila spasena; ona pod 
Oktavijanom Augustom (v.) prelazi u carstvo. 

CHAMPOLION, Jean-Francois (Šampolion 1790- 
-1832), francuski učenjak koji je otkrio tajnu hije- 
roglifa (v.). 

CHURCHILL, Winston (1874—1965), engleski dr- 
žavnik i političar, književnik, historičar i slikar. U 
više navrata bio je ministar raznih resora, a od 
1940—1946. predsjednik vlade Velike Britanije. Na- 
kon oktobarske revolucije bio je jedan od organi- 
zatora intervencije protiv Sovjetske Rusije. Uoči 
drugog svjetskog rata oštro je istupao protiv ko- 
lebljivosti i popustljivosti britanske vlade prema 
Hitleru. Kad je postao predsjednik vlade pokrenuo 
je sve snage za uništenje fašističkih osvajača. Uz 
Roosevelta i Staljina najpoznatiji državnik iz vre- 
mena II svjetskog rata. 

CIOMPI (čompi), grebenari u firentinskim manu- 
fakturama sukna. God. 1378. ustali su protiv svojih 
poslodavaca. Ustanak je bio ugušen. Bio je to prvi 
ustanak najamnih radnika. 


CK SKJ, kratica za Ceniralni komitet Saveza ko- 
munista Jugoslavije (v. Komunistička partija). 

CLUNYJEVSKI POKRET, pokret za provođenje 
reformi u kršćanskoj crkvi, nazvan prema francu- 
skom samostanu benediktinaca Clunyju (Klini), 
odakle je u XI st. pokret proistekao. C. p. tražio 
obnovu strožeg redovničkog života i jačanje papin- 
skog autoriteta. 

COLBERT, Jean-Baptist (1619—1683), generalni 
kontrolor financija, stvarno prvi ministar francu- 
skog kralja Louisa XIV. U privrednoj politici Fran- 
cuske proveo je niz mjera da bi što više proširio tr- 
govinu i ojačao manufakturu. Njegov sistem: »što 
veći izvoz, što manji uvoz« uvođenjem zaštitnih ca- 
rina i uopće njegova ekonomska politika po njemu 
je nazvana kolbertizam (v. Merkantilizam). 

COLOMBO, Cristoforo (1446?—1506), znameniti 
pomorac koji je 1492. otkrio Ameriku (v. Velika 
geografska otkrića). 

COMMCNWEALTH (Komonvelt), Britanska za- 
jednica naroda koju sačinjavaju: Ujedinjeno Kra- 
ljevstvo Velika Britanija, Sjeverna Irska, Austra- 
lija, Ceylon, Indijska Unija, Kanada, Novi Zeland 
i Pakistan. C. uveden je kao službeni naziv 1931. 
Zajednica nema danas čvršće povezanosti, članice su 
potpuno samostalne u svojoj unutrašnjoj i vanjskoj 
politici. Zajednička pitanja rješavaju se na konfe- 
rencijama predstavnika Zajednice. I bivše britanske 
kolonije, koje su nakon II svjetskog rata postigle 
nezavisnost, sačinjavaju članove Zajednice. 


COMPIEGNE, gradić u Francuskoj, v. Kompjen- 
ska šuma. 

COOK (Kuk), James (1728—1779), engleski mo- 
replovac i istraživač otočja Tihoga oceana. Prvi je 
oplovio Zemlju od zapada prema istoku. 

CRKVA, zajednica kršćanskih vjernika (katolička 
c., protestantska c., pravoslavna c.). Ipak se pojam 
najviše upotrebljava za oznaku katoličke crkve i 
njezina visokog svećenstva. 

CRKVA BOSANSKA, u nauci naziv za poseban 
oblik bogumilstva (v.) koje je u srednjem vijeku 
bilo rašireno u Bosni među narodom i vlastelom. 
C. b., njezini su vjernici bošnjani, priznavala je 
vjerojatno postojanje dvaju bogova, dobra i zla. 
Dok pravi bogumili odriču klasnu nejednakost, bra- 
ne nošenje i upotrebu oružja, bošnjani su surađi- 
vali s vlastelom, a »starci«, neka vrsta crkvenih 
starješina, nalazili su se na dvorovima bosanskih 
vladara. C. b. odigrala je važnu ulogu u obrani Bo- 
sne od ugarske vojske. Ugarska je vojska pod izli- 
kom uništenja hereze u Bosni i papinskim odobre- 
njem pokušavala osvojiti Bosnu. Tada je c. b. po- 
stala organizator otpora protiv osvajačkih četa. Bo- 
sanski vladari, iako katolici iz političkih razloga, 
nisu dirali u crkvu bosansku. Padom Bosne pod 
tursku vlast, 1463, opada i uloga crkve bosanske. 
Njeni su pripadnici, osobito iz redova vlastele, pre- 
šli na islam. 

CRNA RUKA, zavjerenička grupa srpskih oficira 
koji su izvršili atentat na kralja Srbije Aleksandra 
Obrenovića i njegovu ženu Dragu 1903 (v. Majski 
prevrat). Članovi grupe organiziraju se 1911. pod 
nazivom »Ujedinjenje ili smrt« (v.). 

CRNOGORSKA ANTIFAŠISTIČKA SKUPŠTI. 
NA NARODNOG OSLOBOĐENJA (CASNO), izra- 
sla je iz Zemaljskog antifašističkog vijeća narodnog 
oslobođenja Crne Gore i Boke, osnovanog 15. XI 
1943. u Kolašinu. Na svom III zasjedanju ZAV Crne 
Gore i Boke, 14. VII 1944. u Kolašinu, pretvara se 
u CASNO i konstituira se, u skladu s odlukama II 
zasjedanja AVNOJ-a, u najviše zakonodavno i izvr- 
šno tijelo Crne Gore. Na zasjedanju u Cetinju 15. 
IV 1945. CASNO donosi odluku o pretvaranju u 
Crnogorsku narodnu skupštinu. Na tom je zasjeda- 
nju donesen i zakon o osnivanju narodne vlade fe- 
deralne Crne Gore. 

CRNOJEVICI, zetska plemićka porodica iz Gor- 
nje Zete. Poslije Balšića preuzeli su vlast nad Ze- 
tom (XV st.). Otada Zeta nosi naziv Crna Gora. 
Ivan Crnojević dao je podići manastir u Cetinju, a 
Đurađ Crnojević je tamo smjestio prvu štampariju 
u Crnoj Gori, jednu od prvih uopće na Balkanu 
(1493). C., nalazeći se između turskih i mletačkih 
osvajanja, nisu mogli očuvati nezavisnost Crne 
Gore. Posljednji gospodari Crne Gore iz porodice 
Crnojevića, Đurađ i Stevan, morali su 1499. priznati 
tursku vlast. 

CROMWELL  (Kromvel), Oliver  (1599—1658), 
glavna ličnost engleske buržoaske revolucije (v. 
Buržoaska revolucija). Kao vojskovođa vojske par- 
lamenta izvojevao je veliku pobjedu nad kraljevom 
vojskom (1645. i 1648) i time ostvario ciljeve pobu- 
njene buržoazije i novoga engleskog plemstva. Kralj 
je zarobljen i smaknut (1649), a Engleska je progla- 
šena republikom. Pred opasnošću od kraljevih pri- 

stalica kao i opasnošću od pobune širokih narodnih 
slojeva, C. je zaveo vojnu diktaturu; 1653. progla- 
šen je lordom-protektorom. Nakon Cromvwellove 
smrti ponovo je uspostavijena monarhija jer su ci- 
ljevi revolucije bili postignuti. 

CRVENA ARMIJA, razvila se iz Crvene garde, 
(v.) oružane snage boljševika i oktobarske revolu- 
cije. Dekretom Sovjeta narodnih komesara osno- 
vana je 28. 11918. Radničko-seljačka Crvena armija, 
ili samo C. a., oružana sila mlade sovjetske vlasti. U 
sastav Crvene armije ušle su i jedinice bivše carske 
vojske koje se nakon oktobarske revolucije nisu 
rasgbale, te partizanski odredi za borbu protiv unu- 
trašnje kontrarevolucije. C. a. kao oružana snaga 
SSSR zadržala je to ime sve do 1946, kad dobiva 
naziv Sovjetska armija, 

CRVENA GARDA, oružani odredi radnika naj- 
prije u Petrogradu, koji se formiraju u toku febru- 
arske revolucije 1917. U razdoblju do oktobra C. g. 
prerastala je u vojničku organizaciju revolucije i 
u njoj su prevladali boljševici. U oktobarskoj revo- 
luciji C. g. je izvršila odlučnu ulogu. Nakon revolu- 
cije posta:a je jezgro Crvene armije. Tako je C. g. 
postala oružana udarna snaga boljševika. 

CRVENA POMOĆ, organizacija međunarodnog 
revolucionarnog pokreta osnovana 1921. Cilj je bio 
materijalno pomaganje radnika i naprednih ljudi 
te njihovih porodica kad bi zbog štrajkova, progona 
i zatvora ostajali bez materijalnih sredstava. U Ju- 
goslaviji je C. p. osnovana 1922. Sredstva za uspje- 
šno funkcioniranje Crvene pomoći skupljala su se 
od pojedinih radnika, naprednih ljudi i radničkih 

organizacija. Tako je C. p. postala još jedan oblik 
međunarodne suradnje naprednih ljudi u borbi pro- 
tiv kapitalizma. U Jugoslaviji je njezina djelatnost 
osobito došla do izražaja u vrijeme šestojanuarske 
diktature. Djelovala je i za vrijeme narodnooslo- 
bodilačkog rata, sve do 1945. 

CRVENI KRIŽ, međunarodna humana organiza- 
cija. Osnovao ga Švicarac Jean-Henry Dunant (Di- 
nan) 1863. u Ženevi. Ideja za osnivanje jedne me- 
đunarodne organizacije za pomoć ratnim ranjenici- 
ma i zarobljenicima niknula je kod Dunanta u toku 
rata između Austrije i Pijemonta 1859, kad se su- 
očio sa strahovitim stradanjima ranjenika koji do- 
tada nisu bili zaštićeni od neprijateljskog ubijanja. 
God. 1864. donesena je Ženevska konvencija prema 
kojoj se ranjenici, sanitetsko osoblje i ustanove mo- 
raju smatrati kao neutralne ustanove. Otada C. k. 
postaje svjetska humana organizacija koja je proši- 
rila svoju djelatnost i na pružanje pomoći svima 
ugroženima i u ratu i u miru, bez obzira na rasu i 
nacionalnost. God. 1963. C. k. dobio je Nobelovu 
nagradu. 


CVINGLI, v. Reformacija. 

C,C 
ČABRINOVIĆ, Nedjeljko, v. Sarajevski atentat. 


ČAJAVEC, Rudi (1911—1942), narodni heroj. Još 
kao učenik gimnazije u Banjaluci pripadao je na- 
prednom omladinskom pokretu, pa tako i kao stu- 
dent na Sveučilištu u Beogradu. Poslije kapitula- 
cije Jugoslavije 1941. vraća se u Banjaluku i odmah 
se uključuje u NOP. Mobiliziran je kao avijatičar u 
avijaciju NDH. Međutim, u maju 1942. preletio je 
avionom na oslobođeni teritorij nedaleko Prijedora. 
Time je uz Franju Kluza postao prvi partizanski 
avijatičar. Izvršio je niz borbenih zadataka. Počet- 
kom srpnja 1942. napao je i njemačke kasarne u 
Banjaluci. Tom prilikom bio je ranjen. Uspio je 
spustiti se nedaleko Klašnice, ali je ovdje zapao u 
četničku zasjedu i u sukobu poginuo, 


ČARTIZAM, prvi organizirani radnički pokret, 
razvio se u Engleskoj u I polovini XIX st. G. 1832. 
provedena je u Engleskoj izborna reforma kojom 
su pravo glasa dobili bogatiji slojevi. Radnici su 
masovno sudjelovali u pokretu za reformu, ali su 
ostali bez političkih prava. Stoga nastavljaju pokret 
za reformu parlamenta. God. 1836. u Londonu je 

CČartizam — Časlav Klonimirović 


osnovano »Londonsko udruženje radnika«. Svoje 
zahtjeve objavilo je udruženje u Nacionalnoj pove- 
lji (engl. charter povelja), odakle i ime pokretu. 
God. 1840. radnici su osnovali Nacionalni čartistički 
savez. To je prva organizirana radnička partija 
uopće. Čartisti su više puta (1839, 1842, 1848) upu- 
ćivali povelju parlamentu, svaki je put nosila sve 
više potpisa, 1848 povelja je nosila oko 5 milijuna 
potpisa, a i zahtjevi su bili proširivani. Najosnov- 
niji zahtjev čartista bio je opće pravo glasa kao i 
drugi zahtjevi koji bi omogućili da radnici dobiju 
ne samo pravo glasa već i da radnički predstavnici 
ulaze u parlament. Međutim, čartističko vodstvo 
nije bilo dovoljno revolucionarno, iako je postojala 
i struja koja je smatrala da treba povesti i oružani 
ustanak. Vodstvo je ostajalo pri mirnim sredstvima 
borbe. Čartističke mitinge rastjerala je policija, a 
učesnici nisu pružali znatniji otpor. Tako je bilo i 
1848. Tada je bio zakazan veliki protestni miting 
ukoliko parlament ne bi prihvatio povelju. Posto- 
jala je i namjera da čartisti borbom prisile parla- 
ment na usvajanje povelje. Policija je rastjerala i 
ovaj skup, uslijedila su hapšenja. To je bio i po- 
sljednji miting čartista. Razlog zamiranju čartistič- 
kog pokreta bio je i u tome što je engleska buržo- 
azija, eksploatirajući kolonije, mogla svojim radni- 
cima, osobito kvalificiranima, pružiti dobre nadnice, 
a bio je donesen i zakon o 10-satnom radnom vre- 
menu, što je za tadašnje prilike bilo veoma mnogo. 


ČASLAV KLONIMIROVIĆ, raški župan (o. 928- 
-950), digao je ustanak protiv Bugara, pod kojima 
se tada nalazila Raška. Vladao je i dijelom Bosne. 

Čengić — Četnici Draže Mihajlovića 


ČENGIĆ, Smail-aga, turski plemić, porijeklom iz 
hercegovačkog plemstva. Kad je 1840. pošao da u 
Drobnjaka, plemena na hercegovačko-crnogorskoj 
granici, pokupi harač, bio je ubijen. Taj je događaj 
opisao u svom velikom epu pjesnik Ivan Mažuranić. 

ČERCČIL, v. Churchill. 


ČETNICI DRAŽE MIHAJLOVIĆA, ili »Jugosla- 
venska vojska u otadžbini«, oružani odredi london- 
ske emigrantske vlade nastali nakon kapitulacije 
Jugoslavije tobože radi borbe protiv okupatora. U 
tu borbu č. se ni u samom početku nisu upuštali, 
već su ubrzo postali odredi za borbu 'protiv narod- 
nooslobodilačkih partizanskih odreda i suradnici 
okupatorske vlasti. Formirali su se na području Sr- 
bije, Crne Gore, Sandžaka, Bosne i Hercegovine sa 
ciljem da se nakon završetka rata u Jugoslaviji us- 
postavi staro društveno i političko uređenje. Kod 
velikog dijela četničkih vođa postojala je i ideja 
O uspostavi »velike Srbije«. Takva su shvaćanja 
ubrzo dovela četnike u specifičan položaj izdajnič- 
kih formacija. Kad se razvila narodnooslobodilačka 
borba, četničke su formacije trebale onemogućiti tu 
borbu. To ih je već u jesen 1941. dovelo najprije u 
tajnu, a ubrzo i u otvorenu suradnju sa svim oku- 
patorskim i izdajničkim snagama. Time su i č. za- 
počeli građanski, bratoubilački rat u zemlji. Četnič- 
ko vodstvo održavalo je redovite veze s londonskom 
vladom, a od jeseni 1941. uspostavljeni su odnosi 
s engleskim štabom, pa zatim i sa savezničkim. To 
priznavanje četnika kao ratujuće »vojske u otadžbi- 
ni« očitovalo se u slanju velikih pošiljki ratnog 
materijala četnicima sve do prekida odnosa Engle- 

Četnici Draže Mihajlovića — Čiril i Metodije 


za sa četnicima u junu 1943, kad je već četnička 
izdaja bila potpuno očita. Američki vojni predstav- 
nik ostao je u Mihajlovićevu štabu sve do proljeća 
1945. Četničke snage naglo su opale nakon poraza 
koje im je nanijela NOV u toku IV neprijateljske 
ofenzive 1943. Manje četničke formacije djelovale 
su sve do svršetka rata. Nakon završetka rata na- 
rodna vlast obračunala je s ostacima četničkih gru- 
pa. Početkom 1946. uhvaćen je i Draža Mihajlović 
nad kojim je, nakon sudskog procesa, izvršena 
smrtna kazna. 

ČIFLUČENJE, ili čiftlučenje, je otimanje seljačke 
zemlje. Taj se proces javlja u Turskom Carstvu već 
u II polovini XVI st. Što više opada moć turske dr- 
žave to č. zauzima sve više maha. Do pojave čiflu- 
čenja seljaci su bili vlasnici svoje zemlje, ali su bili 
obavezni da spahiji daju desetinu svega uroda. Č. 
koje uglavnom sprovode spahije, vojni komandanti 
i viši turski činovnici, prisiljava seljaka da se od- 
rekne vlasništva nad zemljom. Seljak ostaje na 
zemlji samo kao radna snaga, čifdžija, te postaje 
vezan za zemlju i novoga gospodara — čifluk sahi- 
biju. 

ČOMPI, v. Ciompi. 

ČELE KULA, kula u Nišu u koju su nakon po- 
raza srpskih ustanika u prvom srpskom ustanku, 
1809, po nalogu niškoga paše uzidane glave poginu- 
lih Srba. Po uzidanim lubanjama kula je dobila ime 
(tur. kele lubanja). Smatra se da je bilo uzidano 
oko 950 lubar.ja. 

CČIRIL I METODIJE, »slavenski apostoli«, pro- 
povjednici kršćanstva u Moravskoj, u IX st. Mo- 

Čiril i Metodije 


ravski knez Rastislav zatražio je, 862, u bizantskog 
cara da mu pošalje propovjednike koji će na sla- 
venskom jeziku širiti kršćanstvo u Moravskoj. Do- 
tada su kršćanstvo u Rastislavljevoj državi propo- 
vijedali njemački svećenici, a time je prodirala i 
germanizacija. Bizantski car poslao je u Moravsku 
braću Konstantina i Metodija, Grke iz okolice So- 
luna, koji su dobro poznavali jezik svojih susjeda 
Slavena u Makedoniji, a imali su već i iskustva kao 
misionari. Kako Slaveni nisu imali dotada svoga 
pisma, to je Konstantin da bi mogao prevesti crkve- 
ne knjige na slavenski jezik morao stvoriti pismo 
prilagođeno slavenskim glasovima. Tako je Kon- 
stantin postao izumitelj glagoljice. U Moravskoj su 
braća naišla na podršku i kneza i naroda. Njemačko 
svećenstvo, suzbijeno u svom utjecaju, optužilo je 
braću kod pape da šire krivu vjeru. Zbog toga su 
braća morala poći u Rim da se opravdaju. Tu je 
Konstantin, zaredivši se, uzeo ime Ćiril, a Metodije 
postaje panonsko-sremski nadbiskup. Ćiril je u Ri- 
mu umro, a Metodije odlazi panonskom knezu Ko- 
celju gdje nastavlja svojim misionarskim radom. 
Njemački svećenici i dalje istupaju protiv slaven- 
skog bogoslužja i Metodija. Nakon Metodijeve smr- 
ti (885) slavenski svećenici i njihovi učenici pro- 
tjerani su iz Moravske i panonske oblasti, dolaze u 
Bugarsku i Makedoniju. Jedno od veoma važnih 
žarišta slavenskog bogoslužja i slavenske književ- 
nosti postaje tada Ohrid. Tu djeluju Naum i Kli- 
ment, za koga se smatra da je izumitelj ćirilice. 

D'ANNUNZIO, Gabriele, v. Fašizam u Italiji. 

DACHAU, v. Koncentracioni logori, 

DAHIJE, janjičarski glavari. God. 1801. četiri da- 
hije, pošto su ubili beogradskog pašu Mustafu, za- 
veli su janjičarsku strahovladu u Beogradskom pa- 
šaluku. Janjičarski je teror izazvao neposredno I 
srpski ustanak (v. Srpski ustanci). Dahije su, videći 
da se sprema ustanak, započeli »sječu knezova« 
(1804). Kad su se ispred pobunjenih Srba sklonili na 
otočić Ada-kale (v.) bili su ovdje opkoljeni i ubi- 
jeni. 

DALMACIJA, po ilirskom plemenu Delmata, 
Rimljani su Dalmacijom nazvali najprije kraj oko 
ušća Neretve, a kasnije u II st. to se ime proširilo 
na cijelu rimsku provinciju od Raše u Istri do da- 
našnje Albanije te u unutrašnjost sve do otprilike 
linije Banjaluka-—Zvornik. U IX st. naziv Dalma- 
cija označava samo područje tzv. Bizantske Dalma- 
cije koja je obuhvaćala gradove: Zadar, Trogir, 
Split, Dubrovnik i Kotor te otoke Krk, Cres, Lošinj 
i Rab. Kad su se u toku XV st. Mlečani učvrstili 

Dalmacija — Dan Republike 


u našim obalama, pojam Dalmacije proširuje se na 
cjelokupno područje pod mletačkom vlašću (osim 
Istre). Kako su Mlečani u ratovima protiv Turaka 
širili svoju vlast i u unutrašnjost, tako se i naziv 
D. širio. 

DALMATINSKA HRVATSKA, u historijskoj na- 
uci naziv za područje od Raše u Istri do rijeke Ce- 
tine te za unutrašnjost do planine Gvozda. Naziv 
D. H. odnosi se na najraniji period hrvatske povi- 
jesti iz doba narodnih vladara. 

DAN ARMIJE, u spomen osnivanja I proleterske 
brigade u Rudom, 22. XII 1941 (v. Jugoslavenska 
narodna armija). 

DAN BORCA, 4. VII. Pošto je 22. VI 1941, na 
dan napada fašističke Njemačke na Sovjetski Sa- 
vez, CK KPJ uputio narodima Jugoslavije proglas 
da se dignu na ustanak, održan je, među ostalim 
pripremama, 4. VII 1941. sastanak Politbiro-a CK 
KPJ na kojem je odlučeno da se započne ustankom 
te da se po čitavoj zemlji osnivaju partizanski od- 
redi kao prvi oblici oružanih snaga ustanka naroda 
Jugoslavije. 

DAN REPUBLIKE, državni praznik 29. XI. Toga 
je dana 29. XI 1943. održano II zasjedanje AVNOJ-a 
(v.), a 29. XI 1945. godine Ustavotvorna skupština, 
izabrana na skupštinskim izborima 11. XI 1945, 
jednoglasno je izglasala odluku o ukidanju monar- 
bije u Jugoslaviji i proglasi;a Federativnu Narodnu 
Republiku Jugoslaviju. Time je odluka II zasjeda- 
nja AVNOJ-a o pitanju uređenja države provedena 
u djelo. 

Dan ustanka — Danak u krvi 

DAN USTANKA, praznik naših naroda koji se 
slavi kao spomen na dan kada je započeo ustanak, 

Dan ustanka naroda Srbije, 7. VII. Toga je dana 
u selu Bela Crkva grupa partizana održala zbor i 
poslije toga napala žandarmeriju (v. Jovanović Ži- 
kica). 

Dan ustanka naroda Crne Gore, 13. VII. Toga je 
dana u nekoliko mjesta Crne Gore došlo do prvih 
otvorenih borbi protiv talijanske okupatorske voj- 
ske. 

Dan ustanka naroda Slovenije, 22. VII. Tada je 
partizanski odred napao njemačke vojnike u Kam- 
niku. 

Dan ustanka naroda Hrvatske, 27. VII. Toga su 
dana lički partizani napali ustaše u selu Srb. 

Dan ustanka naroda Bosne i Hercegovine, 27. VII. 
Partizani Bosanske krajine napali su toga dana 
ustaše i domobrane u Drvaru i u još nekim mje- 
stima BiH. 

Dan ustanka naroda Makedonije, 11. X. Izvršen 
je napad prilepskih partizana na bugarsku policij- 
sku stanicu u Prilepu. 

DANAK U KRVI, odvođenje odabranih, zdravih 
i razvijenih dječaka kršćanskih podanika u Tur- 
skom Carstvu u janjičarsku vojsku. U Bosni i Her- 
cegovini skupljana su djeca i od poturčenih seljaka. 
Skupljalo se u razmaku od 3—7 godina, ponekad 
i u većim vremenskim razmacima. Pravilo je bilo 
da četrdeset kuća daje po jednoga dječaka. Taj nije 
smio biti jedinac, oženjen ili na zanatu. Mnogi su 
roditelji izbjegavali odvođenje na taj način što su 
dječake veoma rano ženili ili bi ih u vrijeme sku- 

Danak u krvi — Decentralizacija 


pljanja skrivali po šumama. Ali bilo je i slučajeva 
da su neki roditelji smatrali čašću kada im je sin 
odabran. D. u k. ukinut je u XVII stoljeću. Poneki 
od odvedenih dječaka, ali ti su zaista bili rijetki, 
popeli su se u zrelim godinama i do najviših polo- 
žaja u Carstvu, kao što je posebno poznat slučaj 
Mehmed-paše Sokolovića. 

DANICZA HORVATZKA, SLAVONZKA I DAL- 
MATINZKA, tjedni književni prilog »Novina hor- 
vatskih« što ih je u vrijeme ilirskog pokreta počeo, 
1835, izdavati Lj. Gaj. Slijedeće godine, u skladu 
s novim nazivom pokreta i štokavskim govorom, 
Danica mijenja naziv u »Danica ilirska« (v. Ilirski 
pokret). 

DANILO I PETROVIČ i DANILO II PETROVIĆ, 
v. Petrović Njegoš. 

DANTON, Georges-Jacques (1759—1794), uz Ro- 
bespierrea i Marata jedan od najpoznatijih vođa 
jakobinaca (v.). Pod optužbom da radi protiv jako- 
binske diktature D. je kasnije bio od samih jakobi- 
naca uhapšen i giljotiniran. 

DECEMVIRI (lat. decem deset, vir muž), naziv za 
grupu od deset Rimljana kojima je bio povjeren 
zadatak da popišu zakone u starom Rimu. Zakoni 
su 450. pr. n. e. objavljeni. To su »zakoni na dva- 
naest ploča« (v.) koje su bile izložene na rimskom 
forumu da bi svatko mogao kontrolirati ispunjava- 
nje zakona. 

DECENTRALIZACIJA, prenošenje vlasti sa cen- 
tralnih državnih tijela na lokalna i područna tijela; 
proces suprotan centralizaciji (v.). 

Decimirati — Deklaracija nezavisnosti 


DECIMIRATI, desetkovati. Tu su kaznu kao jed- 
nu od mjera za održavanje discipline u vojsci za- 
veli Rimljani. U slučaju pobune ili nekog prekr- 
šaja vojnici bi bili postavljeni u stroj i svaki de- 
seti bio bi izdvojen te ubijen bez obzira bio kriv 
ili ne. Decimiranje su provodili i fašisti u koncen- 
tracionim logorima (v.) kao jedan od mnogobrojnih 
načina ubijanja nevinih ljudi. 

DEDAL, legendarni grčki graditelj i izumitelj. 
D. je sebi i svome sinu Ikaru načinio krila pomoću 
kojih su poletjeli. Ikar je, ne slušajući očeve sa- 
vjete, stradao. 

DEKABRISTI, ruski revolucionari plemići koji 
su u decembru (rus. dekabr) 1825. podigli u Petro- 
gradu bunu protiv careva apsolutizma. Tražili su 
donošenje ustava i ukidanje kmetstva. Buna je bila 
krvavo ugušena. Mnogi su ustanici poginuli za sa- 
mog ustanka, vođe su bili kasnije obješeni, drugi 
su pak poslani u Sibir i u progonstva. Bila je to 
prva buna protiv carskog apsolutizma u Rusiji i 
poticaj kasnijim ruskim revolucionarima. 


DEKLARACIJA NEZAVISNOSTI, svečana izia- 
va kojom su pobunjeni stanovnici engleskih kolo- 
nija u Sjevernoj Americi 4. VII 1776. proglasili 
svoje otcjepljenje i nezavisnost od Velike Britanije. 
Glavni sastavljač Deklaracije bio je Jefferson. D. n. 
ističe da su svi ljudi ravnopravni, da je prirodno 
pravo svakog čovjeka da bude s.obodan. To je bio 
izraz napredne ideologije tadašnje buržoazije koja 
se borila za svoju vlast. Dan 4. juli slavi se kao 
nacionalni praznik u SAD. 

Deklaracija prava čovjeka i građanina —- Demokracija 


DEKLARACIJA PRAVA ČOVJEKA I GRAĐA- 
NINA, svečana izjava prihvaćena u Ustavotvornoj 
skupštini pobunjene buržoazije u Francuskoj, ob- 
javljena 4. VIII 1789. Započinje isticanjem prirod- 
nog prava čovjeka da bude slobodan te suvereni- 
teta naroda. Tom se deklaracijom među ostalim 
proglašuje ukidanje staleža i nejednakosti građana 
po rodu, izjednačenje sviju podanika u pravima i 
dužnostima. Deklaracija je trebala da bude osnova 
za izradu novoga ustava buržoaske Francuske. 

DELČEV, Goce (1872—1903), jedna od glavnih 
ličnosti VMRO (v.), borac za autonomiju Makedo- 
nije. D. zastupa i mišljenje o uključenju Makedo- 
nije u federaciju balkanskih država. Kad je 1903. 
dogovoreno da se podigne ustanak protiv Turaka 
(v. Ilindenski ustanak), D. je otpočeo organiziranje 
ustanka iako je smatrao da je ustanak preuranjen. 
Turci su ga ubili još prije izbijanja ustanka. 

DELFIJSKO PROROČIŠTE, starogrčko proroči- 
šte u Delfima gdje se nalazio hram posvećen bogu 
Apolonu. Svećenica Pitija, omamljena podzemnim 
parama, izgovarala bi nerazumljive riječi koje su 
svećenici hrama tumačili kao Apolonovu poruku. 
D. p. bilo je nadaleko čuveno pa su ne samo Grci 
već i pripadnici drugih naroda tražili ovdje savjet. 

DEMOKRACIJA, (grč. demos narod, kratein vla- 
dati), vladavina naroda. U toku duge prošlosti od 
grčkih vremena do danas pojam d. prošao je kroz 
razna shvaćanja. Najstariji oblik demokracije je 
vojna demokracija. Plemena udružena u savez 
imala su svoje organe uprave. Odlučujuće tijelo 
bila je skupština naroda, bez čijeg se odobrenja 

Demokracija 
nisu mogli provesti nikakvi poslovi ni poduzeti 
ratni pothvati. Međutim, kako se u toku vremena 
pojavljuju unutar suplemenika klasne razlike, pra- 
va narodne skupštine sve se više sužuju, dok na 
kraju vojni starješina ne preraste u nasljednog vla- 
dara a rodovski starješine, pretvarajući se u rodov- 
sko plemstvo, stvaraju svoj organ vlasti, vijeće 
rodovskog plemstva, koje kod raznih naroda nala- 
zimo pod različitim imenima. Ono postaje odluču- 
juće tijelo koje se više ne obazire na interese naro- 
da i na narodnu volju. Time je nestalo i vojne de- 
mokracije, nastala je klasna država. 

U nekim starogrčkim državama razvio se nov 
oblik demokracije — Robovlasnička d. Bila je to d. 
samo za slobodan dio stanovništva. Najbolji primjer 
bila je Atena. Slobodni atenski građani — trgovci, 
obrtnici, zemljoradnici — zajedničkim imenom de- 
mos — izvojevali su pravo odlučivanja u svim dr- 
žavnim poslovima. Stranci, žene i robovi nisu imali 
nikakvih političkih prava. R. d. je prema tome po- 
seban oblik demokracije kakav se javlja u starom 
vijeku. 

Razvitkom buržoaske države javlja se i novi ob- 
lik demokracije — buržoaska demokracija. To je 
vladavina u kojoj se stvarna vlast nalazi u rukama 
jednog, bogatijeg dijela društva -— buržoazije, iako 
svi punoljetni građani imaju pravo glasa, formalno 
uživaju pravo slobode štampe, slobodu udruživanja 
i druge političke slobode. I buržoaska država osigu- 
rava pravo privatnog vlasništva nad sredstvima za 
proizvodnju pa time ozakonjuje i političku nerav- 
nopravnost svojih građana. 

Prava demokracija može nastati tek onda kada 
sredstva za proizvodnju postanu društveno vlasni- 
štvo i kad svi građani zemlje dobiju pravo da do- 
ista odlučuju o svim pitanjima državne i društvene 
zajednice. To je socijalistička demokracija. 

DEMONJA, Nikola (1919—1944), potječe iz se- 

ljačke porodice s Banije. Zajedno s V. Gaćešom (v.) 
bio je jedan od prvih organizatora ustanka na Ba- 
niji. Njegovo se ime ubrzo pročulo zbog značajnih 
akcija na tom području. Potkraj maja 1942. prešao 
je sa svojom četom u Slavoniju gdje je i poginuo 
kao potpukovnik NOV-e. Proglašen narodnim hero- 
jem. 
DEMOSTEN, (384—322. pr. n. €.), atenski govor- 
nik i političar. Držao je poznate oštre govore protiv 
makedonskog kralja Filipa II, kad je ovaj započeo 
svoja osvajanja Grčke. U svojim govorima D. je 
podsticao Atenjane na borbu protiv makedonske 
vlasti. Govori su nazvani filipike; i danas je to na- 
ziv za duge i žučljive govore. 

DESANT, prebacivanje kombiniranih vojnih sna- 
ga na dio neprijateljskog teritorija sa svrhom da se 
osiguraju dalji prodori u neprijateljsko područje. 
Poznati su desanti iz II svjetskog rata: na Siciliju 
i južnu Italiju koje su u ljeti 1943. izvršile savez- 
ničke trupe; tada je Italija morala kapitulirati. Sa- 
veznički desant na Normandiju i time otvaranje 
drugog fronta (v.) izvršen je 6. VI 1944. 


Desant na Drvar, izvršen je u toku VII neprija- 
teljske ofenzive, 25. V 1944. Tada su Nijemci izvr- 
šili zračni d. na Drvar. Taj su pothvat nazvali »Ko- 
njićev skok«. U njemu su osim zračnih jedinica, 

prebačenih na područje avionima i jedrilicama, su- 
djelovale i kopnene vojne snage, ukupno oko 20.000 
vojnika. U tom času u Drvaru se nalazio Vrhovni 
komandant NOV-e, maršal Tito, veći dio Vrhovnog 
štaba i članova AVNOJ-a. Cilj njemačkog desanta 
bio je zarobiti maršala Tita i rukovodioce naše re- 
volucije, da bi na taj način svladali borbu naroda 
Jugoslavije. Njemački su padobranci, kao i ostale 
neprijateljske jedinice doživjele potpuni poraz, iako 
se tada ovdje nisu nalazile jače vojne snage NOV-e 
(v. Drvar). 

DESPOTOVINA SRPSKA, razdoblje srpske sred- 
njovjekovne države od 1402. do pada pod tursku 
vlast 1459. God. 1402. srpski je knez Stevan Laza- 
rević (v.) dobio od bizantskog cara naslov despota. 
D. je kratko vrijeme obnove srpske države. Kad je 
d. pala pod tursku vlast, naziv despota nosili su, 
sve do 1537, srpski vojni zapovjednici u Južnoj 
Ugarskoj. 

DIAZ, Bartolomeo, portugalski moreplovac, v. 
Velika geografska otkrića. 

DIJASPCRA, raseljavanje nekog naroda ili za- 
jednica izvan domovine. U historiji se pojam d. 
upotrebljava za raseljavanje Židova nakon razore- 
nja Jeruzalema (70. god.). Otada pa sve do 1948. 
god. Židovi nisu imali svoje države. 

DIKTATOR, v. Magistrature. 

DIKTATURA PROLETARIJATA, država prela- 
znog razdoblja iz kapitalizma u komunizam. Razli- 
kuje se od svih dotadašnjih država po tome što je 
to vladavina u interesu većine, država u kojoj pro- 
letarijat organizira i ima vlast u svojim rukama. 

Potrebna je da bi se stvorili uvjeti za dalji razvoj 
socijalističkog društva u komunizam. D. p. je samo 
jedna etapa koja mora postepeno prerasti u socija- 
lističku demokraciju u kojoj država odumire da bi 
u komunističkom uređenju potpuno nestala. 


DIMIĆ, Nada (1923—1942), narodni heroj. Već sa 
15 godina postala je član SKOJ-a. Isticala se svo- 
jom revolucionarnom djelatnošću. 1941. stupila je 
u banijski odred u kojem se brzo pročula zbog ju- 
naštva i smionosti. Bila je uhapšena, ali je uspjela 
pobjeći na Kordun. Tada obavlja službu kurira, 
prenosi oružje i drugi materijal. Iste je godine po- 
novo uhapšena i zatvorena u zloglasni zatvor na 
Savskoj cesti u Zagrebu. Usprkos strahovitim mu- 
čenjima nije odala mi svoje ime. Početkom 1942. 
prebačena je u logor Stara Gradiška gdje je i ubi- 
jena. 


DIMITROV, Georgi (1882—1949), bugarski revo- 
lucionar i političar. Bio je veoma aktivan ne samo 
u radničkom pokretu Bugarske uoči I svjet. rata 
nego i u međunarodnom radničkom pokretu. Zbog 
toga je morao, 1923, emigrirati iz Bugarske. Već je 
tada postao jedan od visokih funkcionera u III ko- 
munističkoj internacionali (v.). Većinom se zadrža- 
vao u Njemačkoj. God. 1933. nacisti su ga optužili 
za paljevinu zgrade parlamenta (v. Lajpciški pro- 
ces). D. je morao biti oslobođen. Otada pa sve do 
oslobođenja Bugarske u ]I svjet. ratu živio je u 
SSSR-u. Bio je jedan od inicijatora Narodnog fron- 
ta (v.). 

DIMNICA, ili ognjinščina, vrsta poreza u sred- 
njovjekovnoj Hrvatskoj. Plaćala ga je seljačka kuća 
po ognjištu u korist Hrvatskog sabora. Dimnicu su, 
po kraljevskoj privilegiji, mogli ubirati i feudalni 
gospodari u svoju korist. Potpuno je ukinuta u Hr- 
vatskoj tek 1852. 

DIMOV, Cvetan (1910—1942), narodni heroj. Već 
kao mladi radnik uključio se u radnički pokret u 
Makedoniji i ubrzo postao jedan od značajnijih vo- 
đa u sindikalnom i partijskom radu. Nakon okupa- 
cije djeluje aktivno u cilju podizanja ustanka, orga- 
nizira diverzije i sabotaže. Početkom juna 1942. pao 
je u ruke bugarske policije. Usprkos mučenju u 
skopskom zatvoru nije ništa odao. Tu je i ubijen. 


DIOKLECIJAN, rimski car (284—305), uveo je 
neograničenu vladavinu, tzv. dominat; porijeklom 
je bio iz Dalmacije (okolica Salone?) a popeo se od 
običnog vojnika na carski prijesto. D. je pokušao 
brojnim reformama i zakonima spasiti Rimsko Car- 
stvo koje više nije imalo prijašnju snagu. Gradio je 
putove i utvrđenja a najpoznatija je palača neda- 
leko Salone, današnjega Solina, u kojoj je živio 
kada se povukao s vlasti. Njegova je palača jezgro 
iz kojega se nakon prodora Slavena na Balkanski 
poluotok u VII st., razvio današnji Split. 


DIPLOMACIJA, državni aparat u službi održa- 
vanja međudržavnih odnosa. Visoki diplomatski 
predstavnici jedne države u drugoj jesu: ambasa- 
dori, poslanici, konzuli. U užem smislu d. je vješti- 
na, snalažljivost, a znači i vanjsku politiku neke 
države. 

DIPLOMATIKA, pomoćna historijska nauka ko- 
ja proučava stare povelje i ocjenjuje njihovu vje- 
rodostojnost. 

DIREKTORIJ, razdoblje francuske države od 
1795—1799, nakon velike revolucije, kada su na 
čelu države bila petorica direktora. U tom je raz- 
doblju francuska buržoazija započela niz osvajač- 
kih ratova. 


DISKRIMINACIJA (lat. discriminare razlučivati, 
dijeliti), umanjenje ili potpuno nepriznavanje pra- 
va: dijelu građana vlastite države, nekoj državi u 
cjelini ili građanima te države. D. se provodi iz ra- 
snih, vjerskih, nacionalnih, političkih ili drugih ra- 
zloga. Rasnu diskriminaciju provodile su fašističke 
države prije svega prema Židovima; rasna d. prema 
obojenima postoji još i danas u Južnoafričkoj Uni- 
ji, a neslužbeno, iako žestoka, u južnim državama 
SAD. 

DISRAELI, Benjamin (1804—1881), jedan od naj- 
poznatijih državnika Engleske XIX st., vođa kon- 
zervativaca. Bio je porijeklom iz nižih građanskih 
slojeva, ali se svojom sposobnošću uzdigao u naj- 
više slojeve britanskog društva, postao predsjed- 
nik vlade i lord. Doba njegova predsjednikovanja 
jedno je od najekspanzivnijih perioda britanskog 
imperijalizma. To je vrijeme potpunog učvršćenja 
britanske vlasti u Indiji te potpunog ovladanja 
svim putovima za Indiju. Smatrao da treba očuvati 
cjelinu Turskog Carstva. 

DIVERZANTSKE AKCIJE, razaranje putova, 
veza, ratnih objekata, uništavanja neprijateljske 
imovine i ostalog u cilju onemogućavanja neprija- 

telja. U našoj su zemlji d. a. započele ubrzo nakon 
okupacije, još prije podizanja oružanog ustanka. 
To su bile i početne borbe protiv neprijatelja. Kad 
se ustanak razbuktao d. a, bile su jedan od veoma 
važnih oblika borbe. Diverzantske grupe, obično 
5—7 boraca, usklađivale su svoju aktivnost s dje- 
latnošću partizanskih jedinica u pojedinom kraju. 
U toku NOR-a samo na pruzi Beograd—Zagreb— 
—Rijeka u diverzantskim je akcijama uništeno 
659 lokomotiva, 4672 vagona, a pruga Karlovac— 
—Rijeka bila je diverzantskim akcijama onesposo- 
bljena od 1943. do kraja rata. 

DIVIDE ET IMPERA! (lat. »podijeli pa vladaj!«), 
načelo rimske politike prema pokorenim narodima. 
To je načelo često primjenjivano u politici vladajuće 
nacije prema podložnim narodima, osobito u Habs- 
burškoj Carevini. To su načelo primijenili i oku- 
patori u našoj zemlji u II svjetskom ratu i tako iza- 
zvali bratoubilački rat. 

DIVIZIJE U NARODNOOSLOBODILAČKOM 
RATU, v. JNA. 

DIVLJAŠTVO, v. Prethistorija. 

DIVOSELO, selo u kotaru Gospić, istaknuto mje- 
sto u toku NOR-a. Tu su još prije početka oruža- 
nog ustanka formirane udarne grupe. Stanovnici 
Divosela vodili su u toku čitavog rata ogorčene bor- 
be protiv neprijatelja, pa je selo 72 puta napadano 
i paljeno od svih mogućih neprijatelja. U borbama 
je izginulo dvije trećine stanovnika Divosela. 

DJEVICA ORLEANSKA, v. Jeanne d'Arc, 

DOERILA, Juraj (1812—1882), istarski biskup, 
jedna od najznačajnijih ličnosti u istarskom narod- 

nom preporodu. G. 1870. počeo je izdavati list »Na- 
ša sloga« u Trstu u kojem je pozivao na suradnju 
Hrvate i Slovence u Istri i Trstu za obranu nacio- 
nalnih prava. 


DOBROLJUBOV, Nikolaj Aleksandrović (1836- 
-1861), ruski revolucionarni demokrat, književni 
kritičar, vođa napredne studentske omladine u Ru- 
siji. Izdavao ilegalne novine, pisao buntovne pje- 
sme. D. je veoma značajno utjecao na revolucionar- 
nu rusku omladinu svoga vremena. 

DOLINA KRALJEVA, dolina na lijevoj obali 
Nila kod Luxora, gdje se nalazila stara Teba. Zna- 
menita po grobnicama koje su izdubene u kamenim 
stijenama. Među njima posebno je poznata grobni- 
ca faraona Tutankamona, otkrivena 1922. To je do- 
sad jedina otkrivena grobnica koja je ostala gotovo 
netaknuta. U grobnici se našlo neprocjenjivo bo- 
gatstvo, iako Tutankamon nije bio veliki faraon, a 
to nam govori o velikim bogatstvima koja su fa- 
raoni posjedovali. 

DOMAGOJ, knez Dalmatinske Hrvatske (o. 864- 
-876), poznat po svojim borbama protiv Mlečana, 
nazvan od njih najgorim knezom Slavena. 

DOMBROVSKI, Jaroslav (1836—1871), poljski re- 
volucionar, član I internacionale, aktivni učesnik 
Pariske komune (v.) vrhovni komandant svih oru- 
žanih snaga Komune. Poginuo na barikadama u 
obrani Komune. 


DOMENA, u feudalnom uređenju obiteljski po- 
sjed vladajuće dinastije; dio feudalnog posjeda, ne- 
posredno vlasništvo feudalne porodice, 

DONACIONALNI SISTEM (lat. donatio darova- 
nje), oblik feudalnog sistema kakav se razvio naj- 
prije u Ugarskoj, a Arpadovići su ga od XII st pro- 
vodili u Slavoniji i Hrvatskoj. Darovnicom kralj, 
kao vrhovni vlasnik sve slobodne zemlje, daruje 
posjede ili druge privilegije crkvi i svjetovnim lici- 
ma. Ona na temelju kraljeve darovnice postaju ple- 
mićke osobe. Ukoliko izumre porodica darovanog 
ili se darovani ogluši o svoje obaveze prema kralju, 
posjed se vraća opet u kraljeve ruke. Darovani je 
obavezan da, prema veličini posjeda. 4ovede kralju 
na poziv određeni broj opremljenih vojnika. Prva 
darovnica, podijeljena svjetovnom licu južno od 
Gvozda, potječe iz 1193. Tom darovnicom kralj Bela 
III daje krčkom knezu Bartolu Modrušku županiju, 
a ovaj mu zauzvrat mora dovesti o svom trošku 
opremljenih 10 oklopnika, ako se ratuje u zemlji, ili 
4 ako se ratuje izvan zemlje. Darovani dobiva nad 
podijeljenim područjem i sudsku vlast. 

DORANI, jedno od četiriju grčkih plemena; na- 
selilo se najprije u srednju Grčku, a na Peloponez, 
oko 1200 pr. n. e. Tom su plemenu pripadali Spar- 
tanci. 

DOŽINA BUNA, seljačka buna ugarskih kmeto- 
va, 1514, pod vodstvom G. Dozsa (Doža), kojoj su 
se pridružili i srpski seljaci u Južnoj Ugarskoj (v. 
Seljačke bune). 

DRAGOVIĆ, Radovan (1878—1906), propagator 
socijalističkih ideja u Srbiji, novinar i jedan od 
osnivača Srpske socijaldemokratske stranke. Kao 
omladinac upoznao se u inozemstvu s marksističkim 
idejama pa ih po povratku u Srbiju širio među rad- 

ničkom i studentskom omladinom. Njegovim zala- 
ganjem izlazi socijalistička štampa u Srbiji. On sam 
u njoj mnogo objavljuje. Nakon osnutka SD stran- 
ke Srbije postaje jedan od vodećih partijskih rad- 
nika sve do svoje smrti. 

DRAKON, prvi atenski zakonodavac. Drakonovi 
zakoni, u suštini zapisano običajno pravo, objavlje- 
ni su 621. pr. n. e. Iako su donekle ograničili sud- 
sku samovolju aristokracije, zakoni predviđaju i za 
najmanju krađu smrtnu kaznu. Takvi zakoni nisu 
zadovoljili aisnski demos, pa je morala biti prove- 
dena nova rećorma atenskog uređenja (v. Solon). 
»Drakonske mjere«, naziv za veoma stroge po- 
stupke. 


»DRANG NACH OSTEN«, njemački »prodor na 
istok«. Iako se odnosi i na njemački prodor preko 
Labe u razdoblju od X—XIII st., obično se pod tim 
nazivom razumijeva njemačka imperijalistička po- 
litika od kraja XIX st. koja je nastojala zadobiti 
utjecaj nad zemljama Bliskog i Srednjeg istoka, a 
put ostvarenja te politike vodio je preko balkan- 
skih zemalja. Ta politika bila je jedan od uzroka 
I svjet. ratu (v. Bagdadska željeznica). 

DRAŠKOVIĆ, Janko, (1770—1856) grof, jedan od 
prvaka ilirskog pokreta i najvatrenijih iliraca iz re- 
dova hrvatskog plemstva, sastavljač političkog pro- 
grama ilirskog pokreta (v. Ilirski pokret). Taj je 
program sadržan u »Disertaciji« koja je objavljena 
1832. godine. 

DREYFUSSOVA AFERA, afera koja je nastala 
optužbom francuskog kapetana Dreyfussa, 1894, da 
špijunira u korist Njemačke. Iako se ubrzo ustano- 

vilo da je D. nevin i da je vojne tajne izdavao oficir 
iz redova visokog plemstva, vojni sud osudio ga je 
na doživonto zatočeništvo na Vražjem otoku. Cijela 
francuska javnost tada se podijelila na drajfusovce 
i antidrajfusovce, a to je bila podjela na napredni i 
konzervativni tabor. Među onima koji su ustali u 
obranu Dreyfussa bio je i Emil Zola koji je u novi- 
nama, 1898, objavio pismo pod naslovom »Optužu- 
jem«. Pod pritiskom javnog, demokratskog mišlje- 
nja D. je bio najprije pomilovan, a zatim, 1906, i 
rehabilitiran, pa čak odlikovan ordenom Legije ča- 
sti, najvišim francuskim odlikovanjem. 

DRUGA INTERNACIONALA, v. Internacionala. 


DRUGA NEPRIJATELJSKA OFENZIVA, v. Na- 
rodna revolucija. 

»DRUGI FRONT«, uobičajen naziv za front u II 
svjetskom ratu koji je trebalo uspostaviti nakon ka- 
pitulacije Francuske (1940). Uspostavljen je desan- 
tom savezničkih trupa na Normandiju, 6. VI 1944 
(v. Drugi svjetski rat). 

DRUGI SRPSKI USTANAK, v. Srpski ustanci. 

PRUGI SVJETSKI RAT, započeo je 1. IX 1939. 
napadom Hitlerovih trupa na Poljsku, završio ka- 
pitulacijom Japana 2. IX 1945. Sve do napada na 
Poljsku Hitler nije u svojoj osvajačkoj politici na- 
išao na otpor u zemljama zapadnih sila. Austrija je 
likvidirana Anschlussom (v.) 1938, Čehoslovačka je 
1939. došla potpuno pod Hitlerovu vlast. I jednoj i 
drugoj Velika Britanija i Francuska obećavale su 
vojnu pomoć, ali su u kritičnim časovima zatajile. 
Tek napadom Hitlera na Poljsku Velika Britanija 
i Francuska shvatile su težinu situacije i objavile, 

3. IX 1939, Njemačkoj rat. Po njemačko-sovjetskom 
sporazumu iz 1939, neposredno uoči rata, i Crvena 
Armija je 17. IX upala na poljski teritorij, na po- 
dručja nastanjena ukrajinskim i bjeloruskim sta- 
novništvom. Poljska je za mjesec dana morala ka- 
pitulirati. Od obećane pomoći zapadnih sila nije ni 
sada ništa bilo. Na zapadnom frontu dolazi do većih 
borbi tek u proljeće 1940, kad je Hitler naumio li- 
kvidirati Saveznike. U međuvremenu je SSSR za- 
počeo i rat protiv Finske (30. XI 1939) koji je za- 
vršio kapitulacijom Finske (12. III 1940). U proljeće 
1940. Hitlerova je Njemačka napala najprije Dan- 
sku, zatim Norvešku te nakon njihove kapitulacije 
(10. V) Holandiju, Belgiju i Francusku. Iako su sve 
te zemlje davale otpor i bile potpomognute britan- 
skim i francuskim trupama i brodovljem nisu bile 
u stanju obraniti svoju nezavisnost. Francuske sna- 
ge povlačile su se prema jugu, i kad je Francuska 
već bila pred kapitulacijom objavila joj je rat i 
Italija, kao i Velikoj Britaniji. Francuska je kapi- 
tulirala 22. VI 1940. Jedan manji dio Francuske 
ostao je »slobodan« pa je tu formirana tzv. »višij- 
ska vlada« (sjedište kupalište Vichy), koja je stvar- 
no bila njemački satelit pod maršalom Petainom. 
Dalji njemački plan bio je invazija na Englesku. 
Nijemci su je pripremali strahovitim bombardira- 
njem engleskih luka i industrijskih centara. Zračni 
rat nije Nijemcima donio premoć. Invazija nije mo- 
gla biti izvršena. U međuvremenu otvoren je front 
u Africi. Tu je Musolini započeo akcije protiv en- 
gleskih trupa u Egiptu, ali bez uspjeha. Isto tako 
napao je i Grčku, ali su Grci pružili neočekivani 
otpor i protjerali Talijane u Albaniju koja je već 

bila pod talijanskom okupacijom. Zbog neuspjeha 
Italije na grčkom frontu, Nijemci su onamo namje- 
ravali prebaciti svoje trupe, a zatim napasti SSSR. 
Pod Hitlerovu vlasi došle su u međuvremenu Ru- 
munija, Bugarska i Madžarska pristupanjem Troj- 
nom paktu. To je namjeravala učiniti i vladajuća 
buržoazija Jugoslavije. 25. III 1941. jugoslavenski 
ministar vanjskih poslova potpisao je u Beču pri- 
stupanje Jugoslavije Trojnom paktu. Pri tome nije 
bilo uzeto u obzir raspoloženje naroda. Svega dva 
dana kasnije, 27. III, dolazi do puča u Beogradu, 
vlada je svrgnuta, formirana je nova, a narod je na 
uličnim demonstracijama predvođen sa KPJ tražio 
poništenje ugovora pod parolom »Bolje rat nego 
pakt, bolje grob nego rob«. Tada je Hitler odlučio 
da raskomada Jugoslaviju. 6. IV 1941. započinje rat 
protiv Jugoslavije bombardiranjem Beograda. Na- 
kon svega 12 dana jugoslavenska je vojska položila 
oružje. Još 10. IV uspostavljena je Nezavisna Drža- 
va Hrvatska (NDH), naravno potpuno podređena 
Njemačkoj, a ostali dio Jugoslavije podijeljen je 
između Njemačke, Italije, Bugarske i Madžarske. 
Narodi Jugoslavije ubrzo su ustali u obranu svoje 
slobode (v. Narodna revolucija). 

Njemačka je nakon kratkog vremena svladala i 
Grčku, a zatim 22. VI 1941. napala SSSR. »Munje- 
viti rat«, pomoću kojeg je trebalo da Nijemci još 
prije zime uđu u Moskvu, nije se ostvario. Iako su 
Nijemci brzim prodorima dospjeli pred samu Mo- 
skvu (na jednom mjestu čak na 30 km udaljenosti), 
njemačka je ofenziva bila ovdje zaustavljena. Pod 
Moskvom je Crvena armija (u XII mj. 1941) prešla 
u protuofenzivu i njemačke su trupe morale odstu- 

piti od Moskve. U decembru 1941. ušle su u rat i 
SAD. Japan je 7. XII izvršio zračni napad na ame- 
ričku pomorsku bazu Pearl Harbour (v.), pa je to 
bio povod za ulazak SAD u rat. Istovremeno Nje- 
mačka i Italija navijestile su rat SAD. 

Od svih frontova, za neposrednu sudbinu Evrope 
bio je najvažniji istočni front. U proljeće 1942. Ni- 
jemci su obnovili ratne akcije. Bilo im je stalo da 
što prije dođu do naftonosnih polja u Kavkaskom 
bazenu. U jesen 1942. započela je jedna od najpo- 
znatijih bitaka u historiji II svjet. rata, bitka za 
Staljingrad. Potrajala je sve do 2. II 1943, kad je 
Crvena armija odnijela pobjedu nad njemačkim 
trupama pod Staljingradom. Oko 300000 njemač- 
kih vojnika pod komandom generala von Paulusa 
položilo je oružje. Otada je Crvena armija prelazila 
u ofenzivu. Velika bitka kod Kurska (5. VII—23. 
VIII 1943), jedna od najvećih u II svj. ratu, potpu- 
no je učvrstila premoć Crvene armije na Istočnom 
frontu. 

U međuvremenu zbile su se značajne promjene 
na afričkom frontu. Još 1942. Nijemci su pritekli u 
pomoć Talijanima. Komandu nad afričkim frontom 
imao je njemački general von Rommel. Nakon pro- 
mjenljivog uspjeha fašističke vojske na afričkom 
frontu, u jesen 1942. došlo je do iskrcavanja savez- 
ničkih trupa (engleskih i američkih) u sjevernoj 
Africi. Saveznička ofenziva na afričkom frontu do- 
vela je napokon do potpune pobjede, pa su se faši- 
stičke trupe morale povući iz Afrike. Tada je usli- 
jedilo iskrcavanje savezničkih trupa na Siciliju (9. 
VII 1943) i južnu Italiju. 8. IX Italija je kapituli- 
rala, a 13. IX objavila i rat Njemačkoj. Musolini je 

već prije toga bio svrgnut i interniran. Ipak to još 
nije bio mir na talijanskom frontu. Njemačke tru- 
pe preuzele su front u Italiji i tu su se vodile ogor- 
čene borbe. U sjevernoj Italiji Nijemci su formirali 
republiku na čelu s Muso.inijem kojega su uspjeli 
osloboditi iz zatvora. Saveznici nisu, doduše, mogli 
brzo napredovati, ali ih Nijemci nisu mogli ni iz- 
baciti. 

God 1943. Saveznici su stekli premoć i u zraku. 
Bombardiranje Engleske je popustilo, a pojačalo se 
savezničko bombardiranje njemačkih gradova. 

Najznačajniji događaj u I polovini 1944. bio je 
iskrcavanje savezničkih trupa u Normandiji, 6. VI, 
i time otvaranje drugog fronta (v.). Potpomognuti 
pokretima otpora Francuza, Belgijanaca i Holanđa- 
na, Saveznici su u jesen 1944. prodrli do njemačke 
granice. Crvena armija potpuno je oslobodila svoj 
teritorij, imala odlučnu uogu u oslobođenju Ru- 
munjske (VIII mj.), Bugarske (IX mj.) te Poljske 
(I mj. 1945), a u proljeće 1945. je zakoračila na tlo 
Njemačke. 

Proljeće 1945. donijelo je Saveznicima pobjedu na 
svim frontovima. Njemačka je bila iznemogla. 
Obruč oko Ber:ina sve se više stezao. 30. IV 1945. 
Hitler je u svom bunkeru u opkoljenom Berlinu 
počinio samoubistvo. Svega dva dana kasnije Cr- 
vena armija zauzela je Berlin. 8. V 1945. službeno 
je proglašena kapitulacija Njemačke. Rat je u 
Evropi, osim za Jugoslavensku armiju, bio završen. 

Ratovalo se još na Dalekom istoku. Tu su Japanci 
od svog ulaska u rat imali velikih uspjeha i izvršili 
okupaciju ne samo znatnog dijela azijske obale Ti- 
hoga oceana nego i Sundajskih otočja. U augustu 

1842. saveznici su prešli u protuofenzivu, ali unatoč 
žestokim bitkama na Pacifiku nisu postigli značaj- 
nije uspjehe u protjerivanju Japanaca. Tek 1945. 
Japanci su se morali naglo povlačiti pred američkom 
mornaricom, avijacijom i pješadijom. Tada je došlo 
i do događaja koji će se osobito pamtiti. 6. VIII 
1945. na japanski grad Hirošimu (v.) bačena je 
prva atomska bomba. Dva dana kasnije i SSSR je 
objavio rat Japanu. 9. VIII bačena je i druga atom- 
ska bomba, ovaj put na grad Nagasaki. 2. IX 1945. 
i Japan je potpisao kapitulaciju. Tim događajem 
završio je drugi svjetski rat, rat koji je stajao oko 
55 milijuna ljudskih žrtava i 35 milijuna ranjenika. 
Neposredni vojni rashodi zaraćenih država iznosili 
su 1384 milijarda dolara, a razaranje u samoj Evro- 
pi počinila su štetu od 300 milijardi dolara. 


DRUŠTVO NARODA, v. Liga naroda. 


DRVAR, mjesto u zapadnom dijelu Bosne. U to- 
ku NOR-a D. je bio jedno od najvećih žarišta oru- 
žane borbe u Jugoslaviji. Od prvih oružanih akcija 
protiv ustaša i domobrana, 27. VII 1941 (v. Dan 
ustanka Bosne i Hercegovine), bio je žarište borbe 
u Bosanskoj krajini. U maju 1944. ovdje se nalazio 
Vrhovni štab, AVNOJ, tu je djelovala oficirska 
škola Vrhovnog štaba te partijska škola CK KPJ. 
U to vrijeme održavao se i II kongres USAOJ-a. 
Neprijatelj je smatrao da će uništenjem tih naših 
najviših vojnih i političkih tijela uništiti revoluciju. 
Stoga je 25. maja 1944. izvršio zračni desant (v.) na 
Drvar. Pokušaj je nakon ogorčenih borbi bio suz- 
bijen. 

DRŽAVA, organ prinude vladajuće klase za pot- 
činjavanje potlačene klase. Nastala je kao poslje- 
dica razvitka proizvodnih snaga, a time i društva. 
Razvoj proizvodnih snaga omogućio je da se iz pr- 
vobitne zajednice izdvoji patrijarhalna porodica 
koja već dovoljno proizvodi da bi se mogla održati. 
Sredstva za proizvodnju postala su tada vlasništvo 
samo te porodice pa se time javio i osnovni uvjet 
postanka klasnog društva — privatna svojina. Za- 
hvaljujući tome što su jedni posjedovali više od 
drugih, nastale su među ljudima razlike u imetku i 
podjela društva na bogate i siromašne, na vlasnike 
sredstava za proizvodnju i na one koji ih nisu imali. 
Time su nastale klase (v.) Posjednici su tada morali 
stvoriti svoju organizaciju koja će ih osigurati od 
pobuna onih koji nemaju sredstava za proizvodnju 
te ih prisiliti na pokoravanje. U interesu manjine 
organizira se vojna sila, činovnički i upravni aparat, 
doneseni su propisi i zakoni, uvedeni su porezi. 
Stvaranjem svih tih faktora vlasti posjedničke klase 
stvorena je i država. 

U historiji susrećemo države različitog tipa i ob- 
lika. Po svom obliku one su monarhije i republike. 
Svaka od njih može se još razlikovati po svom unu- 
trašnjem uređenju. Po tipu države se razlikuju na 
eksploatatorske i socijalističke (v. Diktatura pro- 
letarijata). 

Prelaskom klasnog društva u socijalizam i komu- 
nizam nastaje proces odumiranja države. Socijali- 
stička država još mora imati aparat prinude, ali u 
njoj nema osnovnog razloga podjele društva na 
klase — privatne svojine. Time postepeno nestaju 
i klasne razlike među ljudima, pa prema tome po- 


101 


Država — Dubrovačka republika 


stepeno nestaje i potreba održavanja prinudnog 
aparata. Upravljanje svim poslovima zajednice pre- 
lazi na same članove zajednice. I što je društvo 
bliže komunizmu, to država kao sila iznad društva 
sve više nestaje, da bi u komunizmu potpuno ne- 
stala. 

DRŽAVNI KAPITALIZAM, v. Kapitalizam. 

DRŽAVNI STALEŽI, staleška skupština u Fran- 
cuskoj, nastala 1302. Uz prekide za vrijeme apso- 
lutizma u Francuskoj postojala je sve do 1789, do 
vremena francuske buržoaske revolucije. Kad je 
1302. francuski kralj Filip IV u savjet plemstva i 
svećenstva pozvao još i predstavnike gradova, bio 
je to prvi slučaj u povijesti Francuske da se gra- 
đanstvo pojavio i kao politički faktor u državi. 
Prema tadašnjim propisima svećenstvo je predstav- 
ljalo prvi stalež, drugi je bilo plemstvo, a ostalo 
stanovništvo treći stalež. U ovome je, naravno, gra- 
đanstvo bilo zastupano. Svaki je stalež prilikom za- 
sjedanja Državnih staleža zasjedao odvojeno, pa su 
pri donošenju odluka prva dva staleža prevagnula 
nad trećim. 

DRŽAVNI UDAR, nasilna promjena vlasti, koju 
obično pomoću vojske provodi manja grupa ljudi, u 
većini slučajeva dotadašnji visoki državni ili vojni 
funkcionari. 

DUALIZAM, u povijesnom značenju naziv za 
unutrašnje uređenje Austro-Ugarske nakon sklapa- 
nja Austro-ugarske nagodbe 1867 (v.). 

DUBROVAČKA REPUBLIKA, razvila se iz ko- 
mune Dubrovnik (lat. Ragusium). U vrijeme svoje 
najveće moći, u XV st., kada se već upotrebljava 

izraz »Respublica Ragusina«, Dubrovačka repuhbli- 
ka obuhvaćala je područje od Neretve i Pelješca do 
Boke Kotorske. U toku višestoljetne povijesti Du- 
brovnik je uvijek znao sačuvati svoju unutrašnju 
nezavisnost. Priznavajući vlast Bizanta (do 1204), 
Venecije (do 1358), ugarskih kraljeva (do XV st) i 
napokon Turske, Dubrovnik je osiguravao i svoje 
trgovačke veze s unutrašnjošću Balkanskog polu- 
otoka. Kad su 1806. godine francuske trupe ušle u 
Dubrovnik bio je to kraj samostalnosti Dubrovačke 
Republike, iako je ustav Republike bio ukinut 1808. 
Dubrovnik je tada uključen u ostali teritorij Dal- 
macije pod francuskom upravom. Nestankom Ilir- 
skih provincija, 1813, Dubrovnik zajedno s osta- 
lom Dalmacijom dolazi pod vlast Austrije i ostaje 
pod njom sve do propasti Austro-Ugarske, 1918. 

DUKLJA ili Zeta, u ranom srednjem vijeku 
oblast koja se prostirala od Boke Kotorske do Bo- 
jane u primorju i u unutrašnjosti po prilici od Ri- 
sna do izvora Pive. Do X st. upotrebljava se naziv 
Duklja (prema rimskom naselju Doclea), a otada 
prevladava naziv Zeta. U XV st. za područje u unu- 
trašnjosti od primorskih planina te današnje Her- 
cegovine na sjeverozapadu i rijeke Zete i Morače 
na jugu i jugoistoku, prevladava naziv Crna Gora. 
Ime Crna Gora je kasnije, razvojem države, 0so- 
bito u XIX st., obuhvatilo cijelo područje današnje 
SR Crne Gore. 

DUMA, skupština u carskoj Rusiji, uspostavljena 
carskim dekretom od 30. X 1905. pod pritiskom re- 
volucije koja je u toku čitave te godine plamtjela 
u Rusiji. Glavni je zahtjev te revolucije bio ukida- 

nje careva apsolutizma i uspostava skupštine. D. je, 
iako je njome formalno dokinuto samodržavlje, 
uskoro zahvaljujući izbornom zakonu i pritisku 
carske policije postala sredstvo cara, spahija i kru- 
pne buržoazije u borbi protiv radničke klase i osta- 
lih naprednih snaga Rusije. Posljednja d. raspušte- 
na je uoči oktobarske revolucije. 

DUNANT, Henry (1828—1910), osnivač Crvenog 
križa (v.). 

DUŠAN SILNI, (o. 1308—1355), srpski kralj i car 
iz porodice Nemanjića, v. Nemanjići. 

DUŠANOV ZAKONIK, prvi pisani zakonik u Sr- 
biji, izdan za vladanja cara Dušana. Ozakonjuje po- 
stojeći feudalni poredak i dragocjen je izvor za po- 
znavanje društva, običaja i odnosa u tadašnjoj Sr- 
biji. Sastoji se od 201 člana. Nije se sačuvao u ori- 
ginalu, nego samo u prijepisima. Prvi je dio Zako- 
nika usvojen na saboru u Skoplju 1349, proširen 
1353. i 1354. Rađen je prema bizantskom pravu, a 
sadrži još i običajno pravo Srbije te povelje i pro- 
pise koje su srpski vladari dotada izdali. 

ĐAKOVIĆ, Đuro (1886—1929), metalski radnik, 
istaknuti vođa radničkog pokreta. Već u razdoblju 
prije I svjetskog rata veoma je aktivno sudjelovao 
u radničkom pokretu Bosne. Bio je tada i član od- 
bora Saveza metalskih radnika. Pod vodstvom to- 
ga Saveza izbili su u razdoblju od 1907—1912 mno- 
gi štrajkovi, od kojih je većina završila uspjehom. 
Djelatnost Đakovića nije prestajala ni za vrijeme 
rata, pa je zbog toga bio čak osuđen na smrt. Kazna 
mu je bila pretvorena u prisilni rad. Nakon rata, 
u tek formiranoj KPJ, Đ. nastavlja svoju djelatnost 
revolucionara. God. 1920. izabran je za komunistič- 
kog poslanika u Ustavotvornu skupštinu. Bio je je- 
dan od najvećih pobornika za uklanjanje frakcio- 
naških borbi u KPJ. Policija stare Jugoslavije ne- 
prestano ga je progonila, bio je interniran i zatva- 
ran. God. 1927. otišao je u Moskvu, ali se ubrzo 
vratio da bi poradio na jedinstvu KPJ. Na IV kon- 
gresu KPJ, u Dresdenu (v. KPJ), izabran je za orga- 
nizacionog sekretara partije. Tada se vratio u do- 
movinu. Njegovo djelovanje na sređivanju prilika 
u Partiji nije bilo duga vijeka. Uvođenjem šesto- 

januarske diktature režim se osobito oborio na 
KPJ. Tada je zagrebačkoj policiji uspjelo uhvatiti 
Đakovića. Nakon mučenja u zagrebačkom zatvoru 
bio je policijski sproveden na austrijsku granicu i 
tamo, u aprilu 1929, ubijen. 

DŽINGIS-KAN, (1155—1227) osnivač mongolske 
države. Pravo mu je ime Temudžin. Pod svojom je 
vlašću ujedinio mongolska plemena i bio izabran 
za velikoga kana, Džingis-kana, 1206. Njegova do- 
bro organizirana i disciplinirana vojska, u kojoj je 
glavnu ulogu imala konjica, osvojila je velika pro- 
stranstva Azije od obala Tihoga oceana do Crnoga 
mora i Perzijskog zaljeva. U borbi s ruskim knezo- 
vima Džingis-kanova je vojska osvojila Povolžje i 
područje Crnog mora. Nakon Džingis-kanove smrti 
(1227) država je bila podijeljena među njegova če- 
tiri sina, 

EDIKT, naređenje koje su u starom Rimu objav- 
ljivali pretori (v. Magistrature), a u vrijeme Rim- 
skog Carstva tako su se zvale izvanredne carske 
odiuke. Poznati je Milanski e. iz god. 313. cara 
Konstantina Velikog kojim proglašava kršćanstvo 
ravnopravno s ostalim priznatim religijama u Rim- 
skom Carstvu. 

EDINOST, kulturno-političko društvo Slovenaca 
u Trstu, osnovano 1874. Zadatak mu je bio zajed- 
nička borba Slovenaca Trsta i Primorja za narodni 
jezik i narodna prava i povezanost s Hrvatima 
Istre. Društvo je od 1876. izdavalo svoj istoimeni 
list koji je imao važnu ulogu u širenju ideja narod- 
nog preporoda. E. je nastavilo svojim djelovanjem 
i nakon talijanske okupacije Istre i Tršćanskog pri- 
morja, pa je zbog toga doživljavalo progone od 
fašističkih vlasti, a 1928. moralo je biti raspušteno, 
pa je i list »E« prestao izlaziti. 

EFORI, visoki državni činovnici u Sparti. Vijeće 
od pet efora predstavljalo je najviši državni organ 
koji je imao nadzor i nad kraljevima, izvršavao naj- 

višu sudačku vlast, sazivao skupštinu i vodio 
vanjsku politiku. 

EGEJSKA KULTURA, v. Kretsko-mikenska kul- 
tura. 

EGIPATSKO CARSTVO, robovlasnička država 
Staroga Orijenta. Pripada najstarijim državama 
svijeta. Nastalo je 0. 3200. pr. n. e. ujedinjenjem 
Gornjeg i Donjeg Egipta. Carstvo je uz manje pre- 
kide uspjelo sačuvati svoju nezavisnost sve do pada 
pod perzijsku vlast, 525. pr. n. e. Otada pa sve do 
najnovijeg doba Egipat se nalazio pod tuđinskom 
vlašću. Mnogobrojni ostaci građevina, među kojima 
posebno mjesto zauzimaju Keopsova piramida, hra- 
movi, grobnice faraona te sačuvani kipovi, crteži i 
drugo, govore o visokim dostignućima egipatske 
kulture. Svoj najveći opseg Carstvo je imalo u II 
polovini II tislj., u vrijeme faraona Tutmosisa III, 
kad je obuhvaćalo pored doline Nila i Nubije još 
Palestinu, Fenikiju i Siriju. Kad je Carstvo palo 
pod perzijsku vlast započinje i nazadovanje nje- 
gove kulture. Egipat je postao opet važno kulturno 
središte za vrijeme Aleksandra Makedonskog (IV 
st. pr. n. e.) koji je u delti Nila podigao grad Ale- 
ksandriju. Aleksandrija je bila najveće žarište he- 
lenističke kulture. 

EKSKLUZIVNI ZAKON, zakon protiv socijali- 
sta u Njemačkoj objavljen 1879. Zakon je bio djelo 
kancelara Bismarcka. Zabranjuju se sve socijalisti- 
čke organizacije, štampa i sastanci, socijalisti su 
izvrgnuti progonima i hapšenjima. E. z. trebao je 
uništiti svaki utjecaj socijalista u njemačkom rad- 
ničkom pokretu. Međutim, socijalisti su pronašli 

načina da i u tim izvanrednim okolnostima nastave 
svoju djelatnost. Tako zakon nije imao većih rezul- 
tata i 1890. bio je ukinut. 

EKSPLOATACIJA, u povijesnom značenju isko- 
rišćivanje tuđe, ljudske radne snage, izrabljivanje 
čovjeka od čovjeka. Nastaje zbog postojanja pri- 
vatne svojine nad sredstvima za proizvodnju. Vla- 
snik sredstava za proizvodnju iskorišćuje radnu 
snagu onih ljudi koji ta sredstva ne posjeduju 
(robovi, kmetovi, najamni radnici). 

ELIDA, pokrajina u staroj Grčkoj, na Pelopo- 
nezu, u kojoj se nalazilo mjesto Olimpija. Tu je 
bio hram posvećen bogu Zeusu uz koji su se održa- 
vale znamenite Olimpijske igre. 

ELIZABETA I, engleska kraljica (1558—1603), 
kćerka Henrika VIII. Za njezina vladanja naglo se 
podiže proizvodnja, trgovina, naročito pomorstvo 
Engleske. U pomorskom sukobu sa Španijom (1588) 
Engleska je odnijela pobjedu i time utemeljila pre- 
vlast na moru. Za njezina vladanja osnovana je i 
prva engleska kolonija, Virginija, u Sjevernoj Ame- 
rici (1584). Izvršen je i trgovački prodor u Indiju 
kao početak engleskog osvajanja Indije. 

EMANCIPACIJA (lat. emancipare proglasiti se 
nezavisnim), riješiti se nečijeg skrbništva, nadzora, 
zavisnosti. Govorimo o emancipaciji žena, tj. izjed- 
načenju žena u pravima s muškarcima, o emanci- 
paciji Crnaca, tj. izjednačenju u pravima s bijel- 
cima. 

ENCIKLOPEDISTI, zajednički naziv za učenjake, 
književnike, filozofe koji su pod vodstvom učenjaka 
i filozofa Diderota sudjelovali na sastavljanju Enci- 

klopedije. Enciklopedija je izlazila (1751—1772) 
uoči velike buržoaske revolucije i postala najveći 
zbir znanja u Francuskoj. U tadašnjoj situaciji odi- 
grala je revolucionarnu ulogu. E. su bili napredni 
mislioci i izražavali su težnje buržoazije u njenoj 
borbi za vlast. U svojim djelima i tumačenjima po- 
jedinih pojmova u Enciklopediji oni su iznosili 
misli koje su se kosile sa službenim feudalnim 
shvaćanjima. Jedna od osnovnih misli na kojoj su 
se temeljila njihova tumačenja bila je pravo sva- 
koga čovjeka da bude slobodan. E. su svojim dje- 
lovanjem također pripremili francusku buržoasku 
revoluciju, 


ENGELS, Friedrich (1820—1895), uz Marksa osni- 
vač revolucionarnog radničkog pokreta, teoretičar 
naučnog socijalizma i filozof. Rodio se u njemač- 
kom gradu Barmenu, u bogatoj trgovačkoj obitelji. 
Iako mu je otac namijenio zvanje trgovca, mladi se 
E. veoma rano oduševljava idejama napredne nje- 
mačke omladine, pa je već kao dvadesetgodišnji 
mladić objavio u novinama niz članaka o književ- 
nosti, filozofiji i svojim pogledima na društvo. Bo- 
raveći u Engleskoj kao namještenik trgovačke 
firme svoga oca, E. upoznaje život radničke klase 
Engleske i 1845. izdaje djelo pod naslovom »Položaj 
radničke klase u Engleskoj«, Nekako u isto vrijeme 
upoznaje se s Marksom i otada ih vezuje nerazdru- 
živo, iskreno prijateljstvo. Obojica razrađuju teo- 
riju o prelazu klasnog društva u besklasno. Zajedno 
sastavljaju program »Saveza komunista« (v.) i 
objavljuju ga 1848. kao »Manifest Komunističke 
partije« poznat pod imenom Komunistički manifest 

(v.). U Manifestu su već potpuno izražene misli o 
uništenju kapitalističkog društva i ulozi radničke 
klase. G. 1848. E. uz Marksa aktivno sudjeluje u 
revoluciji u Njemačkoj, a 1864. u osnivanju I inter- 
nacionale (v.). E. je organizator II internacionale, 
1889. Osim brojnih članaka, rasprava i knjiga što 
ih je napisao u zajednici s Marksom, objavio je i 
nekoliko samostalnih djela među kojima su osobito 
poznata »Porijeklo porodice, privatnog vlasništva 
i države« te »Anti Duihring«, djelo koje je imalo 
izvanredno značenje u populariziranju marksistič- 
kih ideja. 

ENGLESKA REVOLUCIJA, v. Buržoaske revo- 
lucije. 

EPIDAUR, starogrčki grad na sjeveroistoku Pe- 
loponeza. Do danas se ovdje veoma dobro uščuvalo 
starogrčko kazalište koje zadivljuje po svojoj aku- 
stici te se u njemu još uvijek daju predstave. 

Epidaur, starogrčka kolonija na Jadranskom 
moru nedaleko današnjeg Cavtata, osnovana u IV 
st. pr. n. e. Grad su u početku VII st. razorili Sla- 
veni, a izbjegli stanovnici grada, Romani, osnovali 
su u blizini novo naselje, Ragusium, iz kojega se 
razvio Dubrovnik. 

ERFURTSKI PROGRAM, program SD stranke 
Njemačke, donesen u Erfurtu 1891. Maksimalni dio 
programa traži podruštvovljavanje sredstava za 
proizvodnju, a time i likvidaciju kapitalističkog 
sistema i ostvarenje socijalističkog. U minimalnom 
dijelu programa postavljeni su zahtjevi njemačke 
radničke klase koji treba da se ostvare u okviru 
buržoaskog poretka. Engels i Lenjin podvrgli su taj 

program kritici. E. p. služio je kao uzor mnogim 
SD partijama, između ostalih i jugoslavenskim uoči 
I svjetskog rata. 

ESCORIAL, mjesto nedaleko Madrida u kojem 
se nalaze palače španjolskih kraljeva, samostani, 
crkve. Tu su smještene bogate biblioteke, brojne 
umjetnine — slike, gobleni, freske. Stoga cijelo 
mjesto predstavlja veoma bogatu riznicu i muzej. 

ESERI, Socijalisti revolucioneri (SR), sitnobur- 
žoaska stranka u carskoj Rusiji osnovana 1902. 
Traže uspostavu demokratske federativne republike 
i zastupaju »seljački socijalizam« putem organizi- 
ranja seljačkih zadruga. Godine 1917. lijevi dio 
esera surađuje s boljševicima, međutim 1918. ta se 
suradnja potpuno razbija, dok su desni eseri bili 
otvoreni protivnici boljševika. Stranka prestala po- 
stojati 1922. Dio lijevih esera prešao je tada bolj- 
ševicima. 

ETATIZAM (franc. etat država), teorija koja se 
zalaže za što veći utjecaj države u društvenom i 
ekonomskom životu. 

Etatizirati, podržaviti. Etatiziranje npr. teške 
industrije znači da država određuje i raspolaže 
vrstom, količinom i raspodjelom proizvoda teške 
industrije. 

ETATS GENERAUX (eta ženero), Državni sta- 
leži (v.), staleška skupština u Francuskoj. 

ETRUŠČANI, narod koji je u I tislj. pr. n. e. na- 
stavao Italiju i stvorio visoko razvijenu kulturu. 
Etruščanska država, zapravo niz gradova-država, 
obuhvaćala je pored današnje Toskane u doba svog 
najvećeg opsega još i Rim. Potkraj VI st. pr. n. e. 

Rimljani su zbacili etruščansku vlast, a kasnije i 
sami zavladali Etruščanima. E, su imali pismo 
slično grčkom alfabetu, ali do danas nije otkriven 
način čitanja toga pisma. U Arheološkom muzeju 
u Zagrebu čuva se najdulji dosad pronađeni etru- 
ščanski natpis. Ispisan je na platnenim povojima 
u koje je umotana egipatska mumija neke žene. 
Taj je natpis predmet velikog broja rasprava uče- 
njaka koji se bave etruščanskom kulturom. 

EUPATRIDI, rodovska aristokracija u staroj 
Ateni. U prvo vrijeme atenske države (do kraja VI 
st. pr. n. e.) imali su vlast u Ateni u svojim ru- 
kama. U toku razvoja Atene morali su je podijeliti 
s demosom, štaviše, u kasnijem razdoblju (V st. 
pr. n. e.) e. vlast su morali ustupiti atenskom 
demosu. 

EVANS, Artur (1851—1941), engleski arheolog. 
Njegova su najpoznatija istraživanja na Kreti, po- 
četkom ovoga stoljeća, otkrila brojne ostatke Kret- 
ske kulture, među ostalim i ruševine palače legen- 
darnog kralja Minosa, znameniti Labirint. Napisao 
je i nekoliko djela o našim nalazištima. 


KAROAPE 113 


F 


FABIJANSKO DRUŠTVO, socijalističko udru- 
ženje u Velikoj Britaniji, osnovano 1883. Ime udru- 
ženja je prema Fabiju Kunktatoru (Oklijevalo), 
rimskom vojskovođi iz I punskog rata (III st. pr. 
n. e.) koji je oklijevao da se upusti u borbu s Ha- 
nibalom (v.). Program fabijevaca sastoji se, naime, 
u tome da se do socijalizma dođe postepeno, putem 
niza reformi. Zbog toga fabijevci miječu potrebu 
proleterske revolucije. Društvo obuhvaća uglavnom 
intelektualce i nije mnogo utjecalo na radnički po- 
kret Engleske. Među poznatim ličnostima, člano- 
vima toga udruženja, bili su i britanski pisci B. 
Shaw i H. G. Wells. Članovi toga udruženja posta- 
iali su i aktivni članovi Laburističke partije (v.) 
i zauzimali istaknute položaje u političkom životu. 

FAKTORIJE, naselja evropskih trgovačkih kom- 
panija koja se od XVI st. nadalje podižu u preko- 
morskim zemljama — Africi, Aziji, Americi. F. su 
služile kao trgovačke baze i u većini slučajeva bile 
početne tačke za uspostavljanje kolonijalne vlasti 
evropskih država u dotičnoj zemlji. 

FALANGA, bojni red teško naoružanih pješaka 
kod starih Grka i Makedonaca. 

FALANSTERIJ, v. Utopijski socijalizam  — 
Fourier. 

FANARIOTI, grčki svećenici na Balkanu u doba 
turske vlasti, nazvani po carigradskom predjelu 
Fanar koje je bilo naseljeno Grcima, F. su bili su- 
radnici turskih vlasti i uživali njihovu potporu. Sve 
do polovine XIX st. njihov utjecaj nad pravoslav- 
nim stanovništvom Makedonije bio je veoma jak. 
Kod slavenskog stanovništva Makedonije nisu uži- 
vali simpatije. 

FANATIZAM (lat. fanaticus bijesan, pomaman), 
pretjerano zanesenjaštvo za neku ideju — političku, 
vjersku, naučnu ili za neku ličnost. Tako se po- 
sebno spominje vjerski f. prvih kršćana, vjerski f. 
muslimana. 

FAŠIZAM, prema talijanskoj riječi fascismo (tal. 
fascio snop povezanih stvari), naziv za najreakcio- 
narniji oblik vladavine krupne buržoazije. Osnovne 
ideje fašizma: država je iznad svega, njoj treba da 
budu podređeni interesi svih građana, ona ima 
pravo da određuje sav politički, ekonomski i kul- 
turni život. Oličenje takve države je »vođa«, duce, 
Fuihrer. 

F. kao moderan oblik diktature krupne buržoa- 
zije pojavio se neposredno poslije I svjetskog rata 
najprije u Italiji, koja je tada zahvaćena jakim 
revolucionarnim valom. Tvorac fašizma je Benito 
Mussolini. On 1919. stvara »fasci di combattimento«, 
borbena udruženja, a kao simbolički znak uzima 
rimski fasces, snop pruća povezan kožnatim kajiši- 

ma u koji je bila utaknuta bojna sjekira, a nosio 
se pred vojskovođama i imperatorima. Fašistički 
odredi, u koje stupa sitna buržoazija, osobito nje- 
zin deklasirani dio, ubrzo su stekli potporu krupnog 
kapitala, koji je ugrožen revolucionarnim raspolo- 
ženjem masa u Italiji. Već 28. X 1922. fašisti su 
izvršili »marš na Rim«. Fašističkom maršu nisu se 
suprotstavile ni vojne ni civilne vlasti, štaviše 
kralj Viktor Emanuel, koji će odsada biti samo 
figura, Mussoliniju povjerava predsjedništvo vlade. 
Tako je u Italiji započela era najreakcionarnijeg 
režima, uperena prije svega protiv radničkog i so- 
cijalističkog pokreta, protiv sloboda talijanskog 
naroda i slobode drugih naroda. S Mussolinijevim 
odredima surađivali su i slični odredi »arditi« čiji 
je vođa bio pjesnik i filozof D'Anunzio, okupator 
Rijeke 1919. Dio ovih odreda ubrzo se utopio u 
fašističkim odredima. Fašisti nisu iz talijanskog 
parlamenta odmah izbacili poslanike drugih stra- 
naka, ali su izvršili takav pritisak na stranke da su 
poslanici opozicionih stranaka (komunisti, socija- 
listi i drugi) već 1924. napustili parlament. 

Za fašističkim režimom u Italiji ubrzo se povela 
buržoazija u mnogim evropskim zemljama. Nicali 
su fašistički pokreti pod raznim imenima, od kojih 
su najmoćniji postali nacionalsocijalisti (v.) u Nje- 
mačkoj. Ti su fašistički pokreti osobito ojačali na- 
kon dolaska nacionalsocijalista na vlast u Njemač- 
koj, 1933. 

Fašističke diktature ostale su u povijesti zabilje- 
žene kao najteža razdoblja novije povijesti. F. je 
punio tamnice i koncentracione logore u kojima su 
milijuni ljudi našli smrt. Imperijalistička politika 

fašističkih država dovela je do porobljavanja čita- 
vog niza zemalja. God. 1935. Italija je napala i 
porobila Etiopiju, potpomogla građanski rat u Špa- 
niji (v.) 1936—1939. 1938. izvršeno je priključenje 
Austrije Njemačkoj, a 1939. u proljeće fašistička 
je Njemačka prisilila na kapitulaciju Čehoslovačku. 
II svjetski rat (v.) izazvan je napadom nacističke 
Njemačke na Poljsku 1. IX. 1939. 

U Jugoslaviji se prva organizacija fašističkog 
tipa pojavila već 1921. (v. Orjuna). Nicale su i 
druge, ali zahvaljujući otporu radničke klase i 
drugih naprednih ljudi one nisu mogle nametnuti 
fašistički režim u Jugoslaviji. Šestojanuarska dik- 
tatura kralja Aleksandra (v.) bila je također svoje- 
vrstan oblik fašističkog režima. Veći utjecaj orga- 
nizacije fašističkog tipa zadobile su osobito za vri- 
jeme vladavine M. Stojadinovića (v.). Tada jačaju 
i profašistička strujanja u redovima hrvatske, srp- 
ske i slovenačke buržoazije. Te organizacije šire 
šovinizam, rasnu i vjersku netrpeljivost, izazivlju 
sukobe i napadaje na komuniste i antifašiste. Po- 
sebnu ulogu odigrali su ustaše u Hrvatskoj, ljoti- 
čevci u Srbiji i još meki drugi koji su se u vrijeme 
napada na Jugoslaviju stavili u službu okupatora 
i bili glavni oslonac za vrijeme okupacije. 

Fašističkim organizacijama i strankama kod nas 
i u svijetu radnička klasa i demokratska javnost 
pružale su otpor u antifašističkom pokretu (v.). Taj 
je osobito ojačao poslije 1935. kada se stvaraju 
organizacije Narodnog fronta kao jedinstvene orga- 
nizirane snage protiv sve agresivnijeg fašizma. 

Neofašizam, obnavljanje organizacija s fašistič- 
kim idejama nakon II svjetskog rata. Takve su se 

organizacije i pokreti pa i stranke pojavile u SR 
Njemačkoj i Italiji, u nekim zapadnoevropskim ze- 
mljama pa u Južnoj i Sjevernoj Americi, gdje 
takve pokrete uglavnom sačinjavaju izbjeglice iz 
bivših fašističkih zemalja. 

FEDERACIJA (lat. foedus savez), unutrašnje 
uređenje neke države koja je sastavljena od dvije 
ili više država, federalnih jedinica, od kojih svaka 
ima svoj ustav, zakonodavstvo i svoju upravu. U 
federaciji postoji i zajednički, savezni ustav, zajed- 
ničko zakonodavno tijelo i savezna uprava za po- 
slove zajedničke svim federalnim jedinicama. U 
vanjskoj politici f£. nastupa kao jedinstvena država. 

Konfederacija, savez država. Članice konfedera- 
cije na svom su području potpuno samostalne, 
mogu voditi i vlastitu vanjsku politiku. U konfe- 
deraciji nema takvih zajedničkih državnih tijela 
koja bi rješavala dio poslova članice konfederacije. 
Postoji zajednička skupština, ali je ona samo organ 
dogovora među članicama konfederacije. 


FENIKIJA, zemlja staroga vijeka na istočnim 
obalama Sredozemnog mora u području današnjeg 
Libana. U političkom smislu F. je bila savez gra- 
dova-država. Najznačajniji od njih bili su gradovi 
Tir i Sidon (oko 1000. pr. n. e.). Ti su gradovi imali 
naizmjence i prevlast nad čitavom Fenikijom. Sta- 
novnici Fenikije, Feničani, bili su pomorsko trgo- 
vački narod. Njihove su lađe plovile sve do Engle- 
ske i smatra se da su bile prve koje su oplovile 
Afriku. Na obalama Sredozemnog mora osnivali su 
Feničani svoje trgovačke naseobine, među kojima 
je najpoznatija postala Kartaga (v.), koja je me- 

đutim već u IX st. pr. n. e. postala samostalna 
država. Feničani se smatraju izumiteljima prvoga 
glasovnog pisma. 

FEUDALIZAM, klasno društveno uređenje, ka- 
rakteristično za srednji vijek. U evropskoj prošlosti 
počelo se formirati u V st. i potrajalo do početka 
XIX st. Osnovne su klase toga društva feudalci, 
koji posjeduju sredstva za proizvodnju, i kmetovi, 
eksploatirana klasa. Feudalna klasa razvila se iz 
nekoliko elemenata od kojih je najznačajniji izvor 
bilo vojničko plemstvo. Ono je od vrhovnog vla- 
dara dobivalo zemljišni posjed ili drugi neki feu- 
dalni privilegij. Darovani bio je vazal, podložnik 
darovatelja, seniora. Vazal je bio obavezan da opre- 
mi sebe i određeni broj vojnika te da ih na senio- 
rov poziv povede u rat. lako su se zemlje u ranijem 
razdoblju dobivale samo na doživotno uživanje, već 
u IX st. postaju trajno vlasništvo pojedinih poro- 
dica — feudi. Feud je mogao naslijediti samo naj- 
stariji sin i nije se mogao dijeliti među braćom. 
Klasi feudalaca pripadalo je i visoko svećenstvo. 
Kako je crkva darivana velikim imanjima, to je 
putem svojih crkvenih dostojanstvenika (biskupa 
i nadbiskupa, nadstojnika samostana itd.) sačinja- 


vala dio vladajuće klase. 

Potlačena klasa, kmetovi, nastala je većinom od 
slobodnih seljaka. U vrijeme naseljavanja barbara 
seljaci su živjeli kao slobodni ljudi u svojim seo- 
skim općinama. U toku razvitka feudalnog društva 
seoske su općine dolazile bilo vladarevom privile- 
gijom bilo putem nametanja vlasti sa strane feuda- 

laca u zavisnost od feudalnih gospodara. Proces 
pretvaranja slobodnih seljaka u zavisne kmetove 
odvijao se u Evropi od V do otprilike XI st. To se 
razdoblje zove rani feudalizam. Razdoblje od XI— 
XV st., kada je feudalizam na svom vrhuncu, doba 
je razvijenog feudalizma. Od XV st. nastaje doba 
slabljenja feudalizma. Feudalci su tada još uvijek 
nosioci političke vlasti, ali feudalni poredak eko- 
nomski propada a nova ekonomsko društvena sna- 
ga, buržoazija, koja se razvija još u doba razvije- 
nog feudalizma, započinje svoju borbu za vlast. 
Feudalni način proizvodnje — izrabljivanje kme- 
tova kao osnovnog proizvođača — u tom razdoblju 
uzmiče pred kapitalističkim načinom proizvodnje 
i iskorišćivanjem najamne radne snage. 

Kod Južnih Slavena zameci klasnog raslojavanja, 
a time i feudalnog društva, razvijaju se osobito 
u vrijeme naseljavanja Slavena na Balkanski po- 
luotok i alpske zem.je u VI i VII st. Tada se iz 
rodovsko-plemenskog društva izdižu pojedinci i 
čitavi rodovi koji se razlikuju po svom imovnom 
položaju kao i ugledu od ostalih suplemenika. To 
su začeci buduće vladajuće klase, buduće plemstvo, 
koje se u vrijeme organiziranih slavenskih država 
od IX st. nadalje učvršćuje vladarskim darovni- 
cama na zemljišni posjed i na ostale privilegije da- 
rovanog. Potpuna sika nastanka feudalnog dru- 
štva kod Južnih Slavena nije još danas u našoj hi- 
storijskoj nauci dovoljno razjašnjena. Svaki od 
naših jugoslavenskih naroda imao je neke specifič- 
nosti u razvitku feudalnog društva. 

FOČANSKI PROPISI, propisi Vrhovnog štaba o 
narodnooslobodilačkim odborima, doneseni u Foči 
februara 1942. Ti su propisi jedan od prvih zako- 
nodavnih temelja u razvitku narodne vlasti. Od- 
nose se na zadatke i organizaciju NOO-a te daju 
objašnjenja i upute za rad NOO-a. Ističu da su 
NOO-i privremeni organi narodne vlasti kojima je 
zadatak okupiti narod za borbu, snabdjevanje voj- 
ske, ali i za rukovođenje privredom, prosvjetom 
i svim oblicima života na svom području. NOO-i 
moraju djelovati po principu odgovornosti narodu. 
Tako su F. p. ozakonili NOO-e najprije kao pri- 
vremene oblike narodne vlasti, a u septembru 1942. 
novim su propisima groglašeni i stalnim organima 
vlasti (v. Narodnooslobodilački odbori). 

FORUM ROMANUM, glavni trg u starom Rimu. 
Tu su mnogi rimski vojskovođe i vladari podizali 
hramove, bazilike i slavoluke, tu su se nalazile naj- 
važnije javne zgrade, odvijao politički i ekonomski 
život starih Rimljana, održavale skupštine i pro- 
slavljali trijumfi. 

FCURIER, Charles, v. Utopijski socijalizam. 


FRAJKORI, dobrovoljački odredi (Freicorps) 
Srba u vrijeme austrijskog rata protiv Turaka 
(1788—1791). Pozvani od austrijske vojske na usta- 
nak, mnogi su Srbi, iz pašaluka prebjegli na 
austrijsku stranu i ratovali u sastavu austrijske 
vojske. Napose se pročuo frajkor Koče Anđelkovića 
koji je veoma uspješno ratovao po sjevernoj Srbiji. 
Ratovanje Koče Anđelkovića nazvano je Kočina 
krajina. Mnogi vođe u I srpskom ustanku ratovali 

su u frajkorima pa su svoje vojno iskustvo pre- 
nijeli na ustanak. 


FRANCI, skupina germanskih plemena koja su 
u doba seobe naroda prodirala preko Rajne, u rim- 
sku provinciju Galiju, i u V st. osvojila Galiju. 
Franci su ovdje organizirali državu koja je postala 
najznatnija barbarska država ranoga srednjeg vi- 
jeka. Franačka država došla je do najveće moći u 
doba Karla Velikog (v.). God. 843. Karlovi unuci 
podijelili su državu. Od zapadnog dijela razvila se 
današnja Francuska, od istočnog današnja Njema- 
čka. Kod Franaka su se temelji feudalnog društva 
razvili ranije nego kod ostalih barbarskih naroda, 
pa je franačko društveno uređenje ubrzavalo razvoj 
feudalnih odnosa kod podvlaštenih naroda, tako 
kod Slovenaca i Hrvata. 

FRANCUSKA BURŽOASKA REVOLUCIJA, v. 
Buržoaske revolucije, Jakobinci. 


FRANCUSKO-PRUSKI RAT (1870—1871), izbio 
je objavom rata francuskog cara Napoleona III 
Pruskoj. Pruska država na čelu s kancelarom Bi- 
smarckom provodila je u to vrijeme ujedinjavanje 
Njemačke. Pruska je željela rat protiv Francuske, 
najvećeg protivnika ujedinjenju Njemačke. Spret- 
nim smicalicama Bismarcka Francuska je bila iza- 
zvana. Pruska vojska, neusporedivo bolje naoru- 
žana i izvježbana nego francuska, u kratkom je 
roku unijela rasulo u francusku armiju. Sam je 
car kapitulirao, kod Sedana (2. IX 1870). Tada je 
u Parizu proglašena republika, ali privremena vla- 
da nije napregla sve snage da bi spasila Francusku. 
Nezadovoljne su mase zahtijevale obranu domovine 

i pristupale u odrede Nacionalne garde (v. Pariska 
komuna). Francuska je buržoazija i iz straha pred 
naoružanim masama stupila u pregovore s Prusima 
iu maju 1871. sklopila mir. Po mirovnom ugovoru 
Francuska se morala odreći Alzasa i Lotaringije, 
dviju oblasti bogatih željeznom rudačom i uglje- 
nom, te Njemačkoj platiti veliku ratnu odštetu. 

FRANKOPANI, jedna od najznačajnijih velika- 
ških porodica srednjovjekovne Hrvatske. Krčki 
knezovi, kasnije (u XV st.) uzimaju naziv Franko- 
pani, spominju se već u XII st. Knez Bartol Krčki 
dobio je 1193. darovnicu od kralja Bele III kojom 
mu se podjeljuje posjed nad Modruškom župani- 
jom. Ta je darovnica predmet mnogih rasprava 
naših historiografa o postanku feudalnih odnosa u 
Hrvatskoj. 

Porodica Frankopana izumrla je s Franjom Kr- 
slom koji je zajedno s banom Petrom Zrinjskim 
namjeravao podići ustanak u Hrvatskoj protiv beč- 
kog dvora. Smaknuti su 1671. 

FRANKOVCI, sljedbenici Josipa Franka (1644— 
1911), idejnog i stvarnog vođe Čiste stranke prava, 
građanske stranke u Hrvatskoj, osnovane 1895. 
Frank je tu stranku učinio oruđem u službi vlada- 
jućih krugova Monarhije, prije svega Beča, ali i 
Pešte. U interesu tih krugova Frank razvija šovi- 
nizam u odnosima i između Hrvata i Srba (v. 
Khuen-Hedervary), naglašavajući postojanje samo 
hrvatske nacije u Hrvatskoj i potrebu da Hrvati 
surađuju s vrhovima Habsburške Monarhije protiv 
Srba. F. su tako postali izraz velikohrvatskog šovi- 
nizma. Idejni nasljednici frankovaca bili su ustaše 

(v.) koji su u službi fašističkih zemalja izvršili stra- 
hovito uništavanje srpskog žiteljstva u Hrvatskoj 
u II svjetskom ratu. 

FRIEDJUNGOV PROCES, proces protiv bečkog 
historičara i publiciste Friedjunga, koji se vodio u 
Beču 1909 (v. Hrvatsko-srpska koalicija). 

FULTON, Robert (1765—1815), američki izumi- 
telj, prvi je primijenio parni stroj za pogon bro- 
dova. Prvi njegov parobrod zaplovio je već 1803, 
ali je tek 1807. ušao u redoviti promet. 

GACČEŠA, Vasilj (1908—1942), jedan od prvih 
organizatora narodnooslobodilačke borbe na Baniji; 
zemljoradnik s Banije, gdje je još u vrijeme stare 
Jugoslavije podsticao borbu seljaka protiv žandar- 
merije i zbog toga bio proganjan. Među prvima se 
odazvao pozivu KPJ za ustanak. Već je u julskim 
danima formirao odred naoružanih seljaka i zapo- 
čeo borbu protiv ustaša. Njegova slava ubrzo se 
pročula. Postao je komandant I banijskog odreda. 
Poginuo 1942, proglašen za narodnog heroja 1944. 

GAČINOVIĆ, Vladimir (1890—1917), v. Mlada 
Bosna. 

GAJ, Ljudevit (1809—1872), prvak ilirskog po- 
kreta i jedna od najznačajnijih političkih ličnosti 
Hrvatske u I pol. XIX st. Rođen u Krapini, u po- 
rodici u kojoj je dobio prve pobude kasnijem svom 
djelovanju. Gajevo političko djelovanje počinje u 
momentu nasrtaja madžarskog nacionalizma na 
hrvatska prava i pokušaja madžarizacije Hrvatske. 
Gajeva reforma pravopisa »Kratka osnova horvat- 
sko-slavonskog pravopisanja« izašla je 1830. i bila 
je ujedno i politički akt. Tim je djelom Gaj postao 

i priznati vođa ilirskog pokreta. Gaj je shvatio 
koliku ulogu u formiranju nacionalne svijesti ima 
književnost i jezična jedinstvenost. Jedinstvenim 
pravopisom trebalo je objediniti najprije sve kaj- 
kavce pa zatim povezati štokavštinom sve Južne 
Slavene. Stoga je svim silama nastojao da dobije 
odobrenje za izdavanje novina na hrvatskom jeziku 
kako bi u njima mogao propagirati ilirske misli. 
Tako je 1835. počeo izdavati »Novine Horvatzke« 
s tjednim književnim prilogom »Danica horvatzka, 
slav. i dalm.« (v.) na kajkavskom narječju. Slije- 
deće godine daje novinama i »Danici« naziv »Ilirske 
novine« i »Danica ilirska« i štampa ih na štokav- 
skom narječju. Svojom aktivnošću u širenju ilirskih 
ideja G. je veoma zaslužan, manje kao književnik 
i pisac, više kao politički propagator. Kad je 1843. 
bečki dvor zabranio upotrebu ilirskog imena i ilir- 
skih znakova, i Gajeva je slava počela opadati. U 
prvim mjesecima pokreta 1848. u Hrvatskoj još 
jednom G. izbija na površinu. Na njegov je podsti- 
caj održana Narodna skupština u Zagrebu, 25. III, 
koja je donijela politički program hrvatske bur- 
žoazije u »Narodnim zahtjevima«. Međutim, nje- 
gova je slava samo za kratko vrijeme oživjela. Ne- 
prestano u financijskim neprilikama, G. postaje re- 
žimski čovjek i 1849. prodaje svoje novine bečkom 
dvoru pa one postaju službeni list Beča. To je bio 
i konačni kraj Gajeve političke slave. 

GALILEI, Galileo (1564—1642), talijanski fizičar, 
filozof i astronom. Zbog svojih naučnih gledanja 
na prirodu, naučnih istraživanja, a posebno zbog 
priznanja Kopernikova heliocentričnog sistema, cr- 

kva ga je progonila kao heretika. Protiv njega 
održan je (1633) proces, iako je tada G. imao 70 
godina. Usprkos progonima kojima je bio i nakon 
toga izvrgnut, nije odustajao od svojih naučnih 
spoznaja i naučnog djelovanja. 

GAMA, Vasco da (1460?2—1524), portugalski mo- 
replovac, prvi Evropljanin koji je oko Afrike do- 
plovio do Indije (v. Velika geografska otkrića). 

GAMBETTA, Leon (1838—1882), francuski poli- 
tičar, vođa republikanaca u doba Drugog carstva 
(60-ih gdina XIX st.). Nakon careve kapitulacije 
kod Sedana (v. Francusko-pruski rat) proglasio je 
u Narodnoj skupštini republiku. Zalagao se za 
organiziranje vojnih odreda za obranu zemlje pro- 
tiv Prusa. 

GANDHI, Mahatma, »velika duša« (1869—1948), 
indijski političar i vođa borbe protiv britanske vla- 
sti nad Indijom. Bio je predsjednik stranke »Indij- 
ski nacionalni kongres« koja je odigrala veliku 
ulogu u oslobođenju Indije. Ghandijeva se taktika 
u nacionalnoj borbi protiv Engleza sastojala u 
mirnim sredstvima otpora: uskraćivanju poslušno- 
sti vlastima, odbijanju svake suradnje s njima i 
dr. Svojom upornošću »štrajkovima glađu« i cjelo- 
kupnom aktivnošću stekao je veliki ugled ne samo 
u Indiji nego i u svijetu. 1934. odrekao se predsjed- 
ništva u stranci. Na njegovo je mjesto došao mnogo 
aktivniji u nacionalnoj borbi, Nehru (v.). Ghandi 
je i nadalje vodio na svoj način borbu za oslobo- 
đenje Indije. God. 1948. ubio ga je atentator. 

GARAŠANIN, Ilija (1812—1874), srpski političar, 
v. »Načrtanije«. 

GARIBALDI, Giuseppe (1807—1882), talijanski 
revolucionar. Svoj je život posvetio borbi za uje- 
dinjenje tada još rasparčane Italije i borbi potla- 
čenih naroda za oslobođenje. Tridesetih godina XIX 
st. G. sudjeluje u borbama ustanika protiv portu- 
galske vlasti u Južnoj Americi (Brazil, Urugvaj). 
God. 1848. bori se opet u Italiji protiv austrijske 
vlasti. Kad je 1859. Pijemont (v. Cavour) poveo rat 
protiv Austrije, G. opet sudjeluje, a slijedeće go- 
dine prelazi sa svojim dobrovoljcima »Hiljada« na 
Siciliju. Tada oslobađa Siciliju i Južnu Italiju, koje 
su dotad bile pod stranom dinastijom, i proglašuje 
njihovo priključenje Pijemontu. Kako papinska 
država nije još ušla u sastav Kraljevine Italije 
(proglašena 1861), pokušava sa svojim dobrovolj- 
cima osloboditi i taj dio Italije, ali nije naišao na 
podršku pijemontskih vlasti. Ovima nije bilo u 
interesu da se ujedinjenje Italije provede uz učešće 
najširih masa. God. 1870. neumorni G., iako već 
ostario, sudjeluje u borbama francuskog naroda 
protiv Prusa (v. Francusko-pruski rat). 

GENEALCGIJA (grč. genea pokoljenje, logos 
nauka), rodoslovlje; proučavanje porijekla i raz- 
voja neke porodice ili plemena. 

GENOCID (lat. genus pleme, occido ubijam), zlo- 
čin masovnog ubijanja ili uništavanja čitavih na- 
roda, plemena ili vjerskih zajednica. Poveljom 
OUN taj je zločin okvalificiran kao kažnjivo djelo. 

GENS, v. Rod. 

GENTRY (džentri), engleski naziv za srednje i 
sitno plemstvo. U povijesti posebno govorimo o 
ulozi gentryja u engleskoj buržoaskoj revoluciji, a 

taj se naziv primjenjuje i na iste društvene slo- 
jeve u nacionalnom pokretu Madžarske. 

GERILA (šp. guerilla mali rat), španjolska riječ 
kojom se označuje ratovanje manjih neregularnih 
odreda rodoljuba protiv okupatorskih vlasti ili 
protiv domaćeg režima. Takav su rat vodili špa- 
njolski rodoljubi protiv Napoleonove vlasti, Rusi 
u vrijeme Napoleonove najezde, a takav se oblik 
borbe primjenjivao i u II svjet. ratu protiv faši- 
stičkih okupatora gotovo kod svih porobljenih na- 
roda u manjoj ili većoj mjeri. 

GERMANIZACIJA, ponjemčivanje, proces name- 
tanja njemačkog jezika, kulture i običaja nenjema- 
čkim narodima. Slavenska plemena bila su već vrlo 
rano, od VII st. dalje, izložena germanizaciji. Do- 
laskom Habsburgovaca na hrvatsko prijestolje i 
Hrvatska je, iako mnogo slabije, također bila izvr- 
gnuta germanizaciji. Spominjemo posebno dva raz- 
doblja germanizacije: u vrijeme cara Josipa II, u 
II polovini XVIII st., i u doba Bachova apsoluti- 
zma (v.). 

GESTAPO, Geheime  Staatspolizei  (Gehajme 
Statspolicaj), zloglasna tajna politička policija na- 
cističke Njemačke. Organizirana je odmah po do- 
lasku nacista (v.) na vlast i postala strah i trepet 
najprije samih Nijemaca, a onda i naroda pod 
njemačkom okupacijom. Gestapovci su »do savr- 
šenstva« razvili uhodarstvo ne samo u javnom 
nego i u privatnom životu. Ta je policija organi- 
zator koncentracionih logora (v.) i odgovorna za 
likvidiranja žrtava ne samo u logorima nego i u 
zatvorima i u drugim okolnostima. 

GETO (tal. ghetto), gradska četvrt u kojima su 
počevši od srednjeg vijeka morali živjeti Židovi 
odvojeno od ostalog stanovništva grada. Bile su to 
sirotinjske četvrti, iako su poneki od Židova stekli 
bogatstvo. U vrijeme progona Židova geta su bivala 
potpuno uništena, a stanovnici izvrgnuti masovnim 
ubijanjima. Hitler je u Varšavi, kao i po cijeloj 
Poljskoj, osnivao geta. U njima je vladala straho- 
vita bijeda, glad i zaraze, pa su ljudi masovno 
umirali. God. 1943. došlo je u varšavskom getu 
do ustanka. Nakon ogorčenih borbi ustanika Hitler 
je ugušio ustanak potpunim istrebljenjem svih sta- 
novnika geta. 

GILDA, udruženje trgovaca u srednjovjekovnim 
gradovima, ili zajednica trgovaca više trgovačkih 
gradova. Najpoznatije takvo udruženje bila je 
Hanza (v.). G. je sprečavala konkurenciju stranih 
trgovaca u gradovima, osiguravala trgovačke pu- 
tove i pružala zaštitu svojim članovima. 

GLADIJATOR (lat. gladius mač), mačevalac u 
starom Rimu. Gladijatori su bili odgajani u poseb- 
nim školama da bi se što bolje naučili vještini ru- 
kovanja mačem. Uglavnom su to bili robovi. Izučeni 
gladijatori morali su nastupati pred publikom u 
cirkusima i arenama bilo u međusobnoj borbi ili u 
borbi s zvijerima. U povijesti posebno je poznat 
gladijator Spartak, vođa velikog ustanka robova 
(v. Spartakov ustanak). 

GLAGOLJAŠI, svećenici koji su obavljali bogo- 
služje na slavenskom jeziku i upotrebljavali cr- 
kvene knjige pisane glagoljicom. Među Južnim Sla- 
venima glagoljaštvo se počelo širiti dolaskom 

učenika Ćirila i Metodija (v.) na Balkanski poluotok 
potkraj IX st. Slavensko je bogoslužje narod mnogo 
radije primao nego latinsko ili grčko. U Hrvatskoj, 
gdje su i latinski svećenici iz dalmatinskih gradova 
širili kršćanstvo, ubrzo je izbio sukob. Latinski 
svećenici nastojali su potisnuti glagoljaše, bojeći se 
da će izgubiti prihode. To je došlo do izražaja u 
vrijeme kralja Tomislava. Tada su održana dva 
crkvena sabora u Splitu (925. i 928) koja su imala 
prvenstveno riješiti pitanje vrhovne crkvene vlasti 
nad Hrvatskom i dalje upotrebe glagoljice i narod- 
nog jezika kao crkvenog. Sabori su odlučili u korist 
latinskog svećenstva. Zabrane glagoljaštva u obre- 
dima i zatvaranje glagoljaških crkvi u Hrvatskoj 
bile su obnavljane, ali nisu mogle uništiti i glago- 
ljaštvo. Polovinom XVIII st. papa dozvoljava upo- 
trebu glagoljice i slavenskog bogoslužja na po- 
dručju senjske biskupije i na otoku Krku. Glago- 
ljaštvo se očuvalo, osim na spomenutim područji- 
ma, još i u Istri, na nekim manjim dalmatinskim 
otocima pa i u zaleđu. Glagoljaštvo je u prošlosti 
bilo i izraz narodnog otpora protiv tuđinskog utje- 
caja i tuđinske vlasti. 

GLASINAC, mijesto u Bosni gdje su otkrivena 
bogata nalazišta iz ilirskog doba. Našlo se nakita, 
oruđa, oružja, ostataka naselja, predmeta iz kera- 
mike a sve to pripada razdoblju od starijeg bronča- 
nog do mlađeg željeznog doba. 

GLAVINOV, Vasi! (1896—1929), jedan od prvih 
propagatora socijalističke ideje i organizator rad- 
ničkog pokreta u Makedoniji. Osnovao je u So- 
fiji prvu makedonsku = socijalističku = grupu, 


131 


Glavinov — Gortan 


a 1894. prvo radničko prosvjetno društvo u Velesu 
i u Makedoniji uopće. Njegovom su se zaslugom 
socijalističke ideje počele širiti Makedonijom naj- 
prije među intelektualcima, a zatim i u radničkoj 
klasi. 

GORDIJSKI ČVOR, čvor koji je prema legendi 
razriješio Aleksandar Makedonski. U gradu Gor- 
diju, na obali Male Azije, dao je osnivač grada, 
kralj Gordion, načiniti kola na kojima je bio za- 
mršen uzao. Postojalo je vjerovanje da će onaj 
tko razriješi čvor postati gospodar svijeta. Ale- 
ksandar je došavši u Gordij na svom pohodu pro- 
tiv Perzijanaca jednostavno mačem presjekao čvor, 
pa se to smatralo znakom njegovih velikih ratnih 
uspjeha. I u današnjem govoru upotrebljavamo taj 
izraz ako želimo označiti veoma zamršeno pitanje. 


GORIČKI GROFOVI, feudalna porodica porije- 
klom iz Koruške koja je u XII st. stekla mjesto 
Goricu i po njoj uzela ime. Uskoro je to postala 
moćna feudalna porodica. Njena imanja prostirala 
su se u Posvčju, na Krasu, Goričkim brdima, Istri 
i Furlaniji te u XIII st. i na dio Tirola. Tada su 
nastale i dvije grane ove porodice: gorička i go- 
ričko-tirolska. Za kratko vrijeme goričko-tirolska 
loza proširila je svoje posjede i na Kranjsku i 
Korušku. Nekako u isto vrijeme i Habsburgovci su 
počeli širiti svoje posjede u tim područjima. Nakon 
izumiranja obiju grana goričkih grofova, početkom 
XV st, imanja goričkih grofova prelaze u vlast 
Habsburgovaca. 

GORTAN, Vladimir (1904—1929), istarski borac 
protiv fašističkog režima. Cilj njegove borbe bio je 

priključenje naših zemalja pod talijanskom oku- 
pacijom Jugoslaviji. Fašisti su ga osudili na smrt 
i strijeljali. 

GOSPOSVETSKO POLJE, poljana nedaleko Ce- 
lovca, glavnog grada Koruške, na kojoj su se prema 
tradiciji ustoličavali koruški vojvode sve do XVII 
st. Tradicija je potjecala još iz vremena kada je 
ovo područje bilo centar slobodne države Karan- 
tanskih Slavena, jedne od skupine plemena iz koje 
će se razviti slovenska narodnost. Sve do danas 
sačuvali su se ostaci obreda ustoličavanja a to su 
kameno vojvodsko prijestolje (izgrađeno u IX ili 
X st.), koja se još i danas nalazi na Gosposvetskom 
polju, i kneževski kamen koji se čuva u muzeju u 
Celoveu. 

GOTI, germanska skupina vlemena koja se u 
toku II st. naselila na obalama Crnoga mora. Tu 
su se G. sukobili sa slavenskim plemenima. Pot- 
kraj IV st. G. se, tada već razdijeljeni u dvije veće 
skupine — Zapadne Gote i Istočne Gote — prese- 
ljavaju na područje Rimskog Carstva. Zapadni G. 
prošli su pljačkajući od Crnoga mora preko čitavog 
Balkanskog poluotoka, Apeninskog poluotoka i 
grada Rima sve do Galije. Tu su osnovali prvu 
barbarsku državu na teritoriju nekadašnjeg Rim- 
skog Carstva (oko 414). 

GRADEC, »plemenita varoš vu gričkih goricah«, 
srednjovjekovno naselje na brdu Gradecu, pokraj 
Zagreba.Gradec je bio naselje obrtnika i trgovaca, 
nasuprot tadašnjem Zagrebu, današnjem Kaptolu, 
sjedištu zagrebačke biskupije koji je bio uglavnom 
duhovno i upravno središte. Naselje na brdu Gra- 

decu postaje poveljom kralja Bele IV iz god. 1242. 
kraljevski slobodan grad. 


GRADINA, u arheologiji naziv za ostatke pret- 
historijskih utvrda u našoj zemlji. 

GRAĐANSKI RAT, veliki oružani sukob dviju 
ili više političkih grupacija unutar jedne države. 

Građanski rat u SAD, započeo je 1861. otcjeplje- 
njem 6 južnih država i proglašavanjem njihove 
konfederacije. Povod tom istupu bio je izbor A. 
Lincolna (v.) za predsjednika SAD. Južne države 
smatrale su ropstvo Crnaca temeljem svoje privrede 
i bogatstva i posve prirodnim stanjem. Rat je za- 
počela konfederacija, ali je završio pobjedom sje- 
vernih država koje su imale potporu farmera, 
radnika i netom oslobođenih Crnaca, a uživale su 
i simpatije i pomoć cijele napredne Evrope, oso- 
bito radničke klase. 

Građanski rat u Rusiji, v. Bijela garda, Inter- 
vencija. 

Građanski rad u Španiji, izbio je 1936. kad su 
protiv vlade Narodnog fronta (v.) ustali španjolski 
fašisti i kontrarevolucionari pod vodstvom generala 
Franca. Francove legije bile su obilno potpomog- 
nute od Njemačke i Italije. Na strani republika- 
naca, kako su nazivani pristalice Narodnog fronta, 
bile su simpatije naprednih ljudi cijeloga svijeta. 
Posvuda su bili organizirani odbori za sakupljanje 
pomoći republikancima, a dobrovoljci 53 nacije po- 
šli su u Španiju da svojom borbom pomognu repu- 
blikance a time i borbu protiv fašizma. Strani 
dobrovoljci sačinjavali su internacionalne brigade 
— interbrigade. Među njima bilo je i oko 1300 

Jugoslavena, većinom članova KPJ koja je bila 
organizator pomoći republikancima. God. 1939. 
Franco je pobijedio, pa otada sve do danas vlada 
Španijom. Za takav ishod rata odgovorni su i tada- 
šnji režimi zapadnoevropskih država Velike Bri- 
tanije i Francuske koji su formirali »Komitet ne- 
miješanja«, dok su fašistička Njemačka i Italija 
oružjem, avionima i brodovljem obilato pomagale 
Franca. 

GRAECIA MAGNA, Velika Grčka, latinski naziv 
za južnu Italiju i Siciliju prije rimskog osvajanja. 
Tu su se od VIJI st. pr. n. e. razvile brojne grčke 
naseobine. One su bile ne samo trgovački centri 
u tom dijelu Mediterana već i kulturna središta. 
Među njima važnije su naseobine Sirakuza i Me- 
sina. 


GRAHOVO POLJE, bitka na Grahovu polju vo- 
dila se 1858. Tu su Crnogorci pobijedili brojno nad- 
moćniju tursku vojsku. Bila je to najznačajnija 
pobjeda Crnogoraca nad Turcima u XIX st. Nakon 
te bitke bila je formirana međunarodna komisija 
koja je izvršila razgraničenje između Turske i 
Crne Gore, što je značilo i priznavanje Crne Gore 
kao posebnog političkog područja u Turskom Car- 
stvu. 

GRAKHI, braća Tiberije i Gaj pokušali su u 
doba Rimske Republike provesti agrarnu reformu. 
Tiberije je 133. pr. n. e. bio izabran za pučkog tri- 
buna (v. Magistrature), i na njegov je prijedlog 
narodna skupština prihvatila zakon po kojemu bi 
se siromašnim seljacima dodijelile manje parcele 
državne zemlje. Ta se zemlja nalazila većinom u 

rukama bogatih rimskih veleposjednika. Zbog toga 
su braća G. naišla na ogorčen otpor rimskih vele- 
posjednika koji su vnemogućili provođenje reforme. 
Oba su brata u borbama, koje su zbog toga nastale, 
izgubila živote. 


GRB, u srednjem vijeku oznaka plemićkih obi- 
telji, udruženja, crkvenih ustanova, gradova. Grbovi 
dobivaju opću primjenu u XII st., osobito u doba 
križarskih ratova (v.). 

Grbovnica, povelja kojom vladar podjeljuje grb. 


GRČKA, antička, razdoblje grčke povijesti sta- 
rog vijeka. Stvaranje država kod Grka nastaje 
otprilike u VIII st. pr. n. e. Bio je to niz manjih 
državica koje su se formirale oko utvrđenih na- 
selja i po njima dobile ime. U grčkom jeziku polis 
znači i grad i državu, što upravo odgovara takvim 
političkim tvorevinama kakve su bile grčke države. 
Među polisima najvažniju su ulogu imale Sparta 
i Atena. Sparta na čelu Peloponeskog saveza oku- 
pljala je i podupirala grčke državice s aristokrat- 
skim uređenjem, kakvo je i sama imala, dok je 
Atena, koja se razvila u demokratsku državu, oku- 
pljala države s demokratskim uređenjem. Nasuprot 
Peloponeskom savezu formiran je u V st. pr.n.e, 
u vrijeme perzijskih ratova, Atenski pomorski sa- 
vez na čelu s Atenom. Političke, ekonomske i kul- 
turne razlike između tih dvaju saveza bile su tolike 
da je došlo i do oružanog sukoba u Peloponeskom 
ratu (431—404). Taj je rat iscrpio i jednu i drugu 
stranu, tako da Grci nisu bili u stanju oduprijeti se 
mladoj makedonskoj državi. God. 338. pr. n. e. 
grčke su države morale priznati makedonsku vlast. 


136 


Grčka — Gubec 
Nakon još jednog razdoblja prividne nezavisnosti 
G. je 146. pr. n. e. pokorena od Rimljana. 

Antička Grčka dala je neobično velik doprinos 
svjetskoj, vsobito evropskoj kulturi. Razne grane 
nauke, razvijena umjetnost te grčki alfabet postali 
su temelj današnje civilizacije. 

GRČKA VATRA, upaljiva smjesa koja je gorjela 
i u vodi. Upotrebljavala se još u starom vijeku na 
Istoku i kasnije u Bizantu u pomorskim bitkama 
da bi se izazvao požar na neprijateljskim brodo- 
vima. 

GRGUR NINSKI, v. Glagoljaši. 

GRKOKATOLIČKA CRKVA, priznata kao po- 
sebna crkva u XV st. Grkokatolici ili unijati pri- 
mjenjuju u bogoslužju grčkobizantijske obrede i 
staroslavenski jezik, ali papu priznaju vrhovnim 
crkvenim glavarem. U našim se krajevima unija- 
štvo širilo osobito na području Vojne krajine (v.) 
pod pritiskom crkvenih i vojnih vlasti nad Kra- 
jišnicima. 

GROTEFEND, Georg Friedrich  (1775—1853), 
njemački učenjak, dao osnove za dešifriranje kli- 
nastog pisma (v.). 

GRUNWALDSKA BITKA, god. 1410. kod Griin- 
walda (Grinvalda). Na jednoj strani borile su se 
udružene poljske, češke i ruske te litavske čete 
protiv vojske njemačkog viteškog reda i njemačkih 
plemića. Nijemci su bili potpuno poraženi, pa je 
tom bitkom zaustavljen dalji prodor Nijemaca pre- 
ma istoku. 


GUBEC, Matija, jedan od vođa bune hrvatskih 
i slovenskih seljaka 1573. godine. Bio je podložnik 

na imanju Franje Tahija u Stubici. Kad je izbila 
buna izabran je za vođu pobunjenika. Sa svojim 
je odredom ostao na području Stubice, gdje je 
9. II 1573. bio poražen i zarobljen. Odveden je u 
Zagreb te je nakon mučenja u tamnici 15. II 1573. 
navodno javno okrunjen usijanom željeznom kru- 
nom te napokon raščetvoren. Predaja o njegovu 
smaknuću na Markovu trgu u Zagrebu nije naučno 
dokazana (v. Seljačke bune). 

GUTENBERG, Ivan (o. 1400—1468), izumitelj 
štamparskog stroja; znakove i slova izlio je u me- 
talu. Svoju je prvu štampanu knjigu, bibliju, do- 
vršio 1455. u oko 200 primjeraka, od kojih su neki 
i do danas sačuvani. 

HABSBURGOVCI, jedna od najpoznatijih vla- 
darskih porodica evropske prošlosti. Ime su dobili 
po gradu Habsburgu u današnjoj Švicarskoj, gdje 
su se najprije nalazila njihova porodična imanja. 
Rudolf I, izabran 1273. od njemačkog plemstva za 
njemačkog cara, proširio je nakon uspješnog rata 
porodična imanja i na Austriju i Štajersku. U toku 
XIV i XV st. H. dobivaju još Korušku, Kranjsku, 
Gorišku grofoviju i dio Istre (osim onoga dijela 
koji se nalazio pod Mlečanima). Sve te zemlje po- 
staju sada tzv. »nasljedne zemlje«. U početku XVII 
st. među »naslj. zemlje« uključuju još i Češku. Za 
cara Karla V u grvoj polovini XVI st. vlast se 
Habsburgovaca prostirala još i nad Španijom, Ni- 
zozemskom, Napuljem i Sicilijom te velikim kolo- 
nijalnim posjedima Španije. H. su bili tada naj- 
moćnija dinastija Evrope. U tom času Karlov brat, 
austrijski nadvojvoda Ferdinand, izabran je 1527. 
ža kralja Hrvatske i Ugarske. Otada se H. cijepaju 
na dvije grane: na španjolsku i austrijsku kuću. 
Najpoznatiji H. austrijske kuće, a to znači i na 
hrvatskom i ugarskom prijestolju, bili su Marija 

Terezija (1740—1780) i njezin sin Josip II (1780— 
1790). Oni su predstavnici prosvjećenog apsoluti- 
zma (v.). Vladanje Josipa II ostalo je poznato još 
i po nasilnoj germanizaciji (v.). 

U XIX st. moć porodice već je u znatnom opa- 
danju. Španjolska je kuća izumrla još u početku 
XVIII st., a austrijska, koja je tada vladala i Nje- 
mačkom, izgubila je u vrijeme Napoleonskih ratova 
svaki utjecaj nad Njemačkom. Ona ga doduše po- 
slije pada Napoleona donekle obnavlja, ali za 
kratko vrijeme. To je vrijeme buđenja i jačanja 
nacionalne svijesti u potlačenih naroda, vrijeme 
kad je i turska opasnost nad Evropom već minula. 
Tako Habsburška Carevina ulazi u svoje posljednje 
razdoblje u kojemu se potlačeni narodi žele oslo- 
boditi vlasti Habsburgovaca. To osobito dolazi do 
izražaja u revolucijama 1848/49. i od 60-ih godina 
dalje. Tada H. gube vlast nad talijanskim posje- 
dima i nad Njemačkom. U II pol. XIX st. poku- 
šavaju da gubitke nadoknade proširenjem svoje 
vlasti nad Balkanom (okupacija i kasnije aneksija 
(v.) Bosne i Hercegovine te ekonomskim i politič- 
kim podvrgavanjem Srbije). Međutim, prvi svjetski 
rat dokrajčio je moć Habsburgovaca. 1918. po za- 
vršetku rata, Habsburška Carevina se raspala, a 
H. su lišeni prijestolja. I Austrija je proglašena 
republikom, a porodici Habsburg zabranjen je po- 
vratak u zemlju. 


HADŽI-PRODANOVA BUNA, buknula je u Sr- 
biji 1814. Kad je nakon ponovne okupacije Srbije, 
1813, zaveden veliki zulum nad srpskim stanovni- 
štvom, otnočen ie svontani otpor u narodu. Haj- 

dučke su se čete opet umnožile, a dolazilo je i do 
otvorenih sukoba s Turcima. Tako je u požeškoj 
nahiji došlo do ustanka kojemu je na čelu bio 
Hadži-Prodan Gligorijević. Buna je međutim, na- 
išla na nešto jači odaziv samo u kragujevačkoj i 
jagodinskoj nahiji. Turci su bunu bez većih napora 
ugušili. Pri tome je Turcima pomagao Miloš Obre- 
nović, knez rudničke nahije. Turci su za osvetu 
pogubili oko 300 ljudi. 


HAJDUCI, naoružani odmetnici od vlasti koji su 
se zadržavali u nepristupačnim planinskim podru- 
čjima naše zemlje. Hajdučija je postojala još u na- 
šim srednjovjekovnim državama. Pod turskom vla- 
šću u našim se zemljama javlja hajdučija kao 
poseban oblik otpora. Hajdučke čete sačinjavali 
su pretežno kršćani, iako je bilo slučajeva da se 
i muslimanska raja odmetala u hajduke. Stoga 
su hajduci za vrijeme turske vlasti bili nosioci 
borbe protiv turskog feudalizma i nacionalne borbe 
protiv tuđina. Ta nacionalna borba osobito je do- 
lazila do izražaja u vrijeme ustanaka potlačenih 
naroda kad su se hajdučke čete priključile ustani- 
cima. Hajdučke akcije bile su često oslonac stranih 
sila koje su ratovale protiv Turaka na Balkanu. 
Hajdučkih četa bilo je najviše u Srbiji te u gra- 
ničnim dijelovima Crne Gore i Hercegovine. H. su 
imali priličnu ulogu u srpskim ustancima (v.) te 
u bosansko-hercegovačkom ustanku (v.). 

HAJNFELDSKI PROGRAM, program Socijalde- 
mokratske stranke Austrije, osnovane u Hajnfeldu 
1888. god. 

HAMURABIJEV ZAKONIK, zakonik babilon- 
skog cara Hamurabija (poč. II tislj.), dosada naj- 
stariji poznati pisani zakonik. Uklesan je na kame- 
nom stupu visokom oko 2 m, ispisan klinastim 
pismom. Zakonik utvrđuje robovlasnički poredak. 

HANIBAL (247—183? pr. n. €.), kartaški vojsko- 
vođa, sin Hamilkara Barkasa, jedan od najvećih 
vojskovođa staroga vijeka. H. je izazvao drugi 
punski rat (v.). Da bi iznenadio Rimljane prelazi 
s vojslaom i bojnim slonovima iz Hispanije preko 
Pirineja i Alpa u Italiju. Hanibalova je vojska 
odnijela nekoliko značajnih pobjeda nad Rimlja- 
nima, među kojima je najpoznatija u bici kod 
Kane, 216. pr. n. e, u Apuliji. Kad su Rimljani 
prenijeli rat u Afriku, H. je u bici kod Zame, 202, 
nedaleko Kartage doživio potpuni poraz. Da ne 
padne u ruke Rimljana bježi u progonstvo. Kada 
su Rimljani tražili njegovo izručenje, H. ispije otrov 
(183? pr. n. €.). 

HANZA, savez sjeveronjemačkih trgovačkih gra- 
dova, među kojima je najvažniju ulogu imao po- 
morsko-trgovački grad Luibeck. H. je formirana u 
XIII st., njen najveći uspon pada potkraj XIV i 
poč. XV st. Tada je H. brojila oko 100 gradova, 
članova udruženja. Bila je država u državi. Imala 
je moćnu flotu, gospodarila trgovačkim putovima 
na Sjevernom i Baltičkom moru. U stranim je zem- 
ljama imala svoje urede i skladišta. Osobito su bila 
poznata njezina predstavništva u Londonu, Brig- 
geu (Briž) i Novgorodu. Kad su poslije velikih geo- 
gratskih otkrića Atlantski ocean i zemlje na njo- 

govim evropskim obalama preuzele pomorsko 
prvenstvo, počinje i opadanje Hanze. Broj njezinih 
članova smanjuje se; u početku XVII st. H. je 
imala svega 14 članova. Sredinom toga stoljeća 
prestala je djelovati. 

HARAČ, porez u novcu u Turskom Carstvu. Pla- 
ćali su ga muški nemuslimanski podanici. Kako je 
Carstvo od XVI st. nadalje sve više slabilo, h. se 
povećavao tako da je u XVII st. iznosio deset puta 
više nego što je bio u XVI st. Stoga je h. ostao u 
našem narodu kao jedan od najtežih oblika poreza. 

Haračlije, pobirači harača, dobivali su određenu 
naknadu za taj posao koja se skupljala kao dodatak 
haraču. H. su obično sami povisivali taj dodatak 
i tako svojevoljno pridonosili izrabljivanju kršćan- 
ske raje. Uskrata harača često je bio vanjski znak 
odricanja poslušnosti sultanu, a upravo su h. bili 
povod tome. 

HARMICA, nekadašnji naziv današnjeg Trga 
Republike u Zagrebu. Na tome se mjestu u sred- 
njem vijeku ubirao porez koji je iznosio trideseti 
dio vrijednosti robe koja se unosila u grad Zagreb 
(madž. harminc trideset). 

HARUN-al-RAŠID, bagdadski kalif, potkraj VIII 
st, iz porodice Abasovića. Lice poznato iz priča 
»Tisuću i jedna noć«. Održavao je veze s Karlom 
Velikim. Zaslužan za podizanje kulture u svojoj 
zemlji. 

HASAN-PAŠA PREDOJEVIĆ, turski vojskovođa 
i upravnik Bosne. God. 1591. prvi put je pokušao 
osvojiti Sisak, utvrdu koja je sprečavala turske 
prodore u Hrvatsku. Kad je 1593. H. po treći put 

napao Sisak, bila mu je vojska poražena, a on je 
sam s nekoliko turskih odličnika pao u boju. Bio 
je to prvi veliki poraz Turaka od početka njihova 
nadiranja prema zapadu. 

HATIŠERIF, turski naziv za osobito važne sul- 
tanove odluke. Poznat je h. iz 1830. kojim je odre- 
đena autonomija Srbije; h. od Džulhane iz 1839. 
veoma je važan akt u moderniziranju turske dr- 
žave. Njime sultan garantira ličnu i imovinsku 
sigurnost svim podanicima bez obzira na vjersku 
pripadnost. 

HEBERT, Jacques-Rene (Eber, 1757—1794), fran- 
cuski novinar i aktivni učesnik velike francuske 
buržoaske revolucije. Kao jakobinac pripadao je 
najrevolucionarnijem krilu i odlučno tražio unište- 
nje svih protivnika revolucije. Njegovi su zahtjevi 
da se imanja bogataša razdijele sirotinji prelazili 
okvire buržoaske revolucije. Te okvire nisu mogli 
preći ni jakobinci, pa je H. smaknut. 

HEGEL, Georg Wilhelm Friedrich (1770—1831), 
njemački filozof. 


HEGEMONIJA (grč. hegemonia vodstvo, gospod- 
stvo), pojam nastao u starom vijeku kojim se ozna- 
čuje politička ili vojna prevlast jedne države u 
nekom savezu (v. Antička Grčka). I danas se tim 
izrazom izražava vodstvo neke države u vojnom, 
političkom ili u kom drugom smislu. 

HELADA, zajednički naziv za antičku Grčku bez 
Peloponeza. Kasnije se taj izraz prošinio i na svo 
područje nastanjeno Grcima. I danas se Grčka slu- 
žbeno naziva Vasileion tis Ellados. 

HELENIZAM (grč. helenizmos oponašanje svega 
što je grčko), historijsko i kulturno razdoblje zapo- 
čelo s Aleksandrom Makedonskim (334. pr. n. €.), a 
završilo rađanjem Rimskog Carstva (31. pr. n. €.). 
To je razdoblje kad Grčka kuliura i grčki jezik 
postaju svjetska kultura i svjetski jezik. Osvaja- 
njem Starog Istoka po Aleksandru Makedonskom 
(v.) preneseni su na to područje grčki jezik i duh. Za- 
jedno sa živim ostacima kulture toga područja for- 
mira se nova, helenistička kultura. Helen znači u 
to vrijeme helenistički obrazovan čovjek. Razvijaju 
se veliki gradovi koji su žarišta kulture, npr. Ale- 
ksandrija. Kulturne i ekonomske veze između Gr- 
čke i zemalja starog Istoka u to su vrijeme mnogo 
življe no što su bile ikada prije. 


HELOTI, robovi u staroj Sparti. H. su bili dr- 
žavno vlasništvo i ždrijebom su se dodijeljivali 
pojedincima, Spartancima, ali ih ovi nisu imali 
pravo ni ubiti ni prodati. Broj helota s obzirom na 
vladajuće Spartance bio je veoma velik; taj se 
omjer u razvoju sparianske države mijenjao, pa 
su Spartanci svake godine bičevali helote kako bi 
ih držali u pokornosti, a ako bi se h. pobunili izvr- 
šeni su masovni pokolji. Uprkos takvim zastrašu- 
jućim mjerama dolazilo je do ustanaka koji, iako 
nisu uspijevali, nanosili bi velike štete privredi. 

HERAKLIJE, bizantski car (610—641) u vrijeme 
prodora Slavena i Avara na Balkanski poluotok. 
H. zauzet ratovima protiv novog Perzijskog Car- 
stva nije bio u mogućnosti spriječiti te prodore. 
Odbio je avarsko-slavenski pokušaj zauzimanja 
Carigrada (626). 


10 Povijest 145 


Heraklovi stupovi — Hereza 


HERAKLOVI STUPOVI, u starom vijeku naziv 
za Gibraltarski tjesnac. Legenda priča da je grčki 
junak Heraklo raskinuo pećine koje su vezivale 
Evropu i Afriku i time otvorio prolaz iz Sredozem- 
nog mora u Ailantski ocean. 

HERALDIKA, nauka o grbovima, pomoćna hi- 
storijska nauka. 

HERCEG (njem. Herzog, starovisokonjemački 
herizogo vojskovođa), plemićki naziv, odgovara 
naslovu vojvode. H. je u Hrvatskoj u vrijeme Ar- 
padovića bio namjesnik kralja u Hrvatskoj, a 
obično je bio član kraljevske kuće. U Bosni su 
naziv hercega nosili neki najveći vlastelini (npr. 
Hrvoje Vukčić Hrvatinić, v.). 

HEREZA (grč. haires mišljenje), vjersko shvaća- 
nje protivno službenom naučavanju crkve. Osobito 
su važne hereze koje se javljaju u okviru kršćan- 
skih crkvi. Prve hereze u kršćanstvu pojavljuju se 
već u III st., a naročito su značajne u toku čitavog 
srednjeg vijeka. H. nije bila samo vjersko pitanje, 
ona je u stvari predstavljala i socijalni pokret. 
Osnovna naučavanja heretika u srednjem vijeku 
jesu naučavanja o crkvenom siromaštvu. Tada je 
osobito katolička crkva postala moćan i bogat po- 
sjednik. Heretička gledišta širila su se među siro- 
mašnijim slojevima i mladim građanstvom, tako 
su postala i izraz otpora protiv feudalizma, ko- 
jemu je katolička crkva bila veliki oslonac. Stoga 
i nije slučajno što su se veliki heretički pokreti 
širili upravo od X—XIII st. od Male Azije sve do 
Francuske. Službene crkvene vlasti već su i ranije 
progonile heretike, ali tek od XIII st. dalje počinju 
masovni progoni koje provodi inkvizicija (v.). Naj- 

poznatije hereze na našem području bile su: bogu- 
milstvo (v.), »crkva bosanska« (v.), patareni u dal- 
matinskim gradovima. 

U XIV st. poznate su hereze Johna Wyrclifa u 
Engleskoj, u Češkoj u XV st. husiti (v.). I kad je 
već borba protiv heretika morala pred napretkom 
ljudskog mišljenja jenjavati, još uvijek je crkva 
u pojedinim učenjacima vidjela opasnost pa ih je 
proglasila hereticima, kao G. Bruna (v.), G. Ga- 
lillea (v.) 

Izraz h. i danas se ponekad upotrebljava kad se 
želi njime označiti skretanje i udaljavanje od neke 
ideologije. 

HERODOT (480—425. pr. n. €.), grčki historičar, 
»otac historije«. Putovao je po mnogim zemljama 
Sredozemlja, Perzije, po obalama Crnoga mora. U 
opisima svojih putovanja ostavio je dragocjen ma- 
terijal za poznavanje historije i običaja tih zema- 
lja. Iako su njegovi zapisi mješavina legende i hi- 
storijske istine, služe nam kao dragocjen historij- 
ski izvor. H. je suvremenik grčko-perzijskih rato- 
va, pa nam je njegov opis početka tih ratova naj- 
važniji izvor. 

HEROJSKO DOBA, kod starih Grka, naziv za 
razdoblje od naseljavanja Grka do formiranja dr- 
žava (po prilici od XII—VIII st.). To je vrijeme 
opjevano u Ilijadi i Odiseji i sadržano u brojnim 
grčkim legendama i mitosima. 

HIDŽRA, bijeg Muhameda (v. Islam) iz Meke u 
Medinu, 622. Taj događaj uzimaju muslimani kao 
početak svoje ere. 

HIJERARHIJA (grč. hieros svet i arhe vladati), 
stepenovanje dostojanstva i položaja. U povijesti 

govorimo o feudalnoj hijerarhiji, a to znači o raznim 
slojevima unutar feudalne klase koji se prema svo- 
me imetku i privilegijama razlikuju i u političkoj 
vlasti. Govorimo i o crkvenoj hijerarhiji, tj. o ste- 
penovanju unutar svećenstva, koje se prema tome 
razlikuje i po svom utjecaju. 


HIJEROGLIFI (grč. hieros svet i glyfein ureziva- 
ti), naziv za slikovno pismo starih Egipćana. Is- 
prva su se njime služili samo svećenici i jedino su 
oni bili upućeni u tajnu toga pisma. Sačuvani su 
na kamenim spomenicima (piramide, grobnice, hra- 
movi, stupovi). U III tislj. pojednostavnjuju se ti 
znakovi i razvijaju u hijeratsko pismo, da bi se u 
JI tislj. još više pojednostavnjeni razvili u demot- 
sko pismo. To je vrijeme kada je pismo već ušlo u 
svakodnevni poslovni život Egipta i kad se kao ma- 
terijal za pisanje upotrebljavaju papirusi i koža. 

HILANDAR, manastir na poluotoku Atosu u Grč- 
koj. Temelji manastira položeni su u II polovini 
X st. Dobio je posebno značenje tek za Nemanjića. 
Od Stevana Nemanje nadalje svi srpski vladari te 
dinastije darivali su H. imanjima u Srbiji i proši- 
rivali ga novim zadužbinama. H. je postao žarište 
srpske srednjovjekovne kulture, tu se školovalo vi- 
soko srpsko svećenstvo. H. postoji još i danas. 

HIPOKRAT, starogrčki liječnik (460—377. pr. n. 
€.), nazvan »ocem medicine«. Bavio se znanstvenim 
proučavanjem medicine, napisao brojna medicinska 
djela. 

HIROŠIMA, grad u Japanu na koji je bila bačena 
prva atomska bomba 6. VIII 1945. Grad je pretvo- 
ren u prah i pepeo. Broj žrtava nije tačno ustano- 

vljen, smatra se da je poginulo gotovo 100 000 ljudi, 
ranjeno 60000. Velika većina preživjelih bila je 
izložena radijaciji i time osuđena na smrt od atom- 
skog zračenja. 

HITLER, Adolf (1889—1945), državni kancelar 
Njemačke od 1933. Uz njegovo je ime vezano naj- 
teže razdoblje novije povijesti, doba fašizma i na- 
cionalsocijalizma (v.), strahovitih progona i uništa- 
vanja ljudi. U Nacionalsocijalističku stranku stu- 
pio je 1919., a 1921. postao njezin predsjednik i 
»Fihrer«, vođa. Pokušao se već 1923. dočepati vla- 
sti u Njemačkoj, ali je taj pokušaj završio neuspje- 
hom. Napisao je »Mein Kampf« (»Moja borba«), 
djelo u kojem je iznio svoja shvaćanja o »preure- 
đenju« Njemačke i svijeta uopće. Kad je 1933. do- 
šao na vlast počeo je provoditi svoj divljački plan 
strahovitim progonima Židova i svih protivnika (v. 
Lajpciški proces). Odmah se okomio na Komuni- 
stičku partiju Njemačke te na Socijalističku par- 
tiju, na radnički pokret uopće. Osnivao je koncen- 
tracione logore (v.), gdje su zatočenici bili masovno 
na najsvirepiji način uništavani. Njegovi osvajački 
glanovi, uz punu podršku krupnog kapitala Nje- 
mačke, o stvaranju »trećeg carstva« i hegemoniji 
Njemačke u svijetu, izazvali su svjetski rat (v.). 
Taj je rat donio potpuni slom Njemačke i H. je ne- 
koliko dana prije kapitulacije Njemačke izvršio sa- 
moubistvo (30. IV 1945). 

HOMER, najstariji legendarni grčki pjesnik (o. 
800. pr. n. e.) komu pripisuju Ilijadu i Odiseju. 

HORDA, u povijesti naziv za prve ljudske zajed- 
nice u kojima još nije postojala organizacija rada. 

H. su lutalačke skupine u neprestanoj potrazi za 
hranom. 

HORVATI, braća Ivaniš i Pavao, pripadnici su 
velikaške srednjovjekovne porodice u Hrvatskoj. 
Braća H. pridružili su se otporu ugarskih i slavon- 
skih velikaša protiv Jelisavete Kotromanić, udo- 
vice Ludovika Anžuvinca (v. Anžuvinci). God. 1385. 
Horvati su kod Đakova zarobili Jelisavetu i njenu 
kćer, tadašnju kraljicu Mariju. Nakon toga nastav- 
ljaju otpor protiv Zigmunda, Marijina muža, sve do 
1394 kada su u bici kod Dobora u Bosni poraženi i 
zarobljeni. Nestankom spomenute braće izumire i 
porodica Horvati. 


HRVATSKA REPUBLIKANSKA SELJAČKA 
STRANKA, kratica HRSS, v. Političke stranke u 
staroj Jugoslaviji. 

HRVATSKO-SRPSKA KOALICIJA, politička 
grupacija. Temelj koalicije bila je Riječka rezolu- 
cija, donesena na sastanku predstavnika hrvatskih 
opozicionih stranaka u Rijeci (3. X 1905). Zadar- 
skom rezolucijom (17. X 1905) priključuju se tom 
savezu srpski političari u Hrvatskoj. Prvobitni pro- 
gram Koalicije bila je zajednička suradnja hrvat- 
skih i srpskih stranaka s opozicionim strankama u 
Madžarskoj u borbi protiv jačanja njemačko- 
-austrijskog političkog i ekonomskog pritiska. K. 
je objavila buržoasko-demokratski program da bi 
osigurala podršku sitnog građanstva i širih slojeva. 
K. je postepenim putem, putem revizije Hrvatsko- 
-ugarske nagodbe (v.), sjedinjenjem Hrvatske i Dal- 
macije, težila u krajnjoj liniji za stvaranjem južno- 
slavenske države. Kada je 1906. došla na vlast u 

Madžarskoj opozicija, dolazi na vlast i K. Suradnja 
se već 1907. razbija jer je i dotadašnja madžarska 
opozicija gledala u Hrvatskoj samo područje preko 
kojeg vodi put mađarskog imperijalizma na Rijeku 
i u Bosnu. Za vlade bana Raucha 1908/9. dolazi 
s aneksijom (v.) Bosne i Hercegovine do progona 
koalicionaša (v. Veleizdajnički i Friedjungov pro- 
ces). Dotada je Supilo (v.) bio najznačajnija ličnost 
u Koaliciji, poslije tih procesa, koji su trebali poli- 
tički uništiti i Supila, on napušta Koaliciju. Paktom 
s banom Tomašićem, 1910, K. se vraća na duali- 
stičku politiku. Otada K. još više vodi oportuni- 
stičku politiku i prema Beču i prema Pešti. Kao po- 
litička grupacija održava se sve do sloma Austro- 
-Ugarske, 1918, iako sada već potpuno izmijenjena 
i po svojoj politici i po svom sastavu prema onome 
kako je započela. K. je imala važnu ulogu pri pove- 
zivanju hrvatske i srpske buržoazije u otporu pro- 
tiv prevlasti stranog kapitala. 


HRVATSKO-UGARSKA NAGODBA, nagodba 
između predstavnika Hrvatskog sabora i predstav- 
nika madžarskog parlamenta o uređenju odnosa iz- 
među Hrvatske i Madžarske, sklopljena 1868. N. je 
uslijedila nakon Austro-Ugarske nagodbe (v.). Hr- 
vatski sabor, u kojemu je većinu imala Narodna 
stranka, nije htio priznati Austro-ugarsku nagodbu 
jer je zaključena bez sudjelovanja Hrvatske. Zato 
je Hrvatski sabor bio raspušten, provedeni su novi 
izbori na taj način da je većinu dobila Univnistička 
stranka koja je bila spremna da Hrvatsku bez ika- 
kvih uvjeta poveže s Madžarskom. Novi Sabor ša- 
lje u Peštu svoju delegaciju koja sklapa nagodbu, 

Hrvatskoj se priznaje autonomija, u unutrašnjim 
poslovima, vjerskim pitanjima i školstvu te u pra- 
vosuđu. Za sve ostale poslove, a to su financije, 
promet, trgovina, industrija — dakle produktivne 
privredne grane — nadležna je »zajednička« tj. ma- 
džarska vlada sa sjedištem u Pešti. Nagodbom je 
Hrvatska izručena izrabljivanju madžarskih vlasto- 
držaca. Svi kasniji pokušaji Hrvata da se N. ospori 
nisu doveli do bitnih promjena u odnosima Hrvat- 
ske i Ugarske, sve do raspada Austro-Ugarske 1918. 
HRVOJE VUKČIČ HRVATINIĆ, veliki vojvoda 
i herceg spljetski, član vlasteoskog roda srednjo- 
vjekovne Bosne, Hrvatinića. Porodična imanja Hr- 
vatinića sterala su se između Vrbasa i Sane, ali je 
Hrvoje proširio svoje posjede na veliki dio Bosne i 
u početku XV st. bio najmoćniji bosanski vlastelin, 
utjecajniji nego što su bili tadašnji nemoćni bosan- 
ski kraljevi. U borbi s hrvatsko-ugarskim kraljem 
Žigmundom, H. se oslonio na pomoć Turaka koji su 
se tada sve više uplitali u prilike u Bosni. God. 
1415. H. je pomoću Turaka odnio pobjedu nad Žig- 
mundom, ali su se time Turci učvrstili u Bosni. 


HUGENOTI, francuski protestanti, sljedbenici 
Calvina (v. Protestantizam). H. su u izvjesnom smi- 
slu predstavljali i politički pokret onog dijela fran- 
cuskog plemstva i građanstva koje se suprotstavlja- 
lo kraljevu apsolutizmu. Između hugenota i kralje- 
vih pristalica vodile su se tridesetgodišnje borbe, 
poznate pod nazivom hugcnolski ili vjerski ratovi. 
Tada je došlo i do tzv. Bartolomejske noći (v.). H. 
su Naniskim ediktom (1598) kralja Henrika IV do- 
bili vjersku slobodu, osim u Parizu i nekim drugim 


152 


Hugenoti — Huni 


francuskim gradovima. Nantski je edikt, međutim, 
već 1685. dokinut (za kralja Louisa XIV). Punu 
ravnopravnost h. su stekli tek za Napoleona. 


HUMANIZAM, u kulturno-historijskom smislu 
razdoblje od XIV—XVI st. kada je pobijedilo novo 
humanističko shvaćanje o životu i vrijednosti čo- 
vjeka. To shvaćanje donosi mlada buržoazija u Ita- 
liji u XIV st., a istovremeno ga prihvaća i izražava 
mlada buržoazija i inteligencija ostale Evrope. Dok 
je crkva propovijedala da čovjek mora skromno i u 
pobožnosti provesti svoj život, kako bi bio dobro 
pripremljen za vječnost poslije smrti, humanističko 
shvaćanje daje čovjeku pravo da uživa sve ljepote 
zemaljskog života. Humanizam je oslobođenje od 
crkvene stege i oblik građanske pobune protiv feu- 
dalnog uređenja. Humanističko shvaćanje odrazilo 
se u umjetnosti i u nauci. Ljudski duh počeo se 
oslobađati vjerskih zabluda i proučavati prirodne 
zakone. Učenjaci-humanisti proučavaju djela starih 
grčkih i rimskih pisaca čija su naučna shvaćanja o 
prirodi i životu bila srodna humanističkim. U obla- 
sti umjetničkog stvaranja to je veliko doba uspona. 

Humanizam i renesansna umjetnost našli su odra- 
za i u našim krajevima, osobito u istarskim i dal- 
matinskim gradovima. a manje u sjevernim dijelo- 
vima Slovenije i Hrvatske. 

HUNI, nomadska plemena iz centralne Azije koja 
su u IV st. prodrla u Evropu. Na svojim pljačka- 
škim pohodima zalijetala su se sve do Galije (451) 
i ugrozila Rim. Bilo je to u vrijeme njihove najveće 

moći pod Atilom. Ispred Rima Atila se povukao u 
istočni dio Panonske nizine, gdje je tada formirana 
hunska država. Ona se poslije Atiline smrti raspala 
(453). 


HUSINSKA BUNA, oružani otpor rudara Kreke 
i rudarskog sela Husino, nedaleko Tuzle, koje je 
bilo centar bune. Bilo je to za vrijeme generalnog 
štrajka rudara 21—28. XII 1920. Žandarmerija i 
vojska stare Jugoslavije napala je oružjem rudare, 
ali su ovi pružili otpor. Oko 500 rudara bilo je na- 
kon gušenja bune zlostavljano i mučeno, 35 ih je 
izgubilo živote. Radnička klasa i ostala napredna 
javnost Jugoslavije protestirali su protiv nasilja 
nad husinskim rudarima. 


HUSITI, pristalice Jana Husa (o. 1370—1415), če- 
škog reformatora, svećenika i profesora na Praškom 
sveučilištu. Češka je u to vrijeme bila u sklopu 
Njemačkog Carstva, priznata doduše kao posebna 
kraljevina, ali su se na svim važnijim položajima 
u upravi, privredi i crkvenim položajima nalazili 
Nijemci. Češkoj je prijetila germanizacija. Kad je 
Hus počeo propovijedati u jednoj praškoj kapelici 
na češkom jeziku i u svojim propovijedima tražiti 
prava češkog naroda i reformu katoličke crkve, na- 
šle su te njegove propovijedi veliki odjek u svim 
slojevima češkog društva. Njemačko visoko svećen- 
stvo obijedilo je Husa za herezu i on je bio spaljen 
kao heretik. Husova smrt izazvala je još veći po- 
kret protiv njemačkog katoličkog svećenstva i nje- 
mačke vlasti. God. 1419. došlo je u Pragu do ustan- 
ka. To je bio početak husitskih ratova koji su po- 
trajali sve do 1436. U toku ratova koje su h. vodili 

protiv Nijemaca i njemačke viteške vojske pod kra- 
ljem Žigmundom, ispoljile su se među husitima 
dvije struje: umjerenjaci, koji su se zadovoljavali 
reformom crkve i priznavanjem češkog jezika kao 
obrednog u crkvi, te taborićani, prozvani po husit- 
skoj tvrđavi Tabor, koji su svoje zahtjeve proširili 
i na društveno uređenje te postali borci protiv feu- 
dalizma. Zahtijevali su radikalne promjene u crkvi, 
slobodne vjerske zajednice, borili su se protiv izra- 
bljivanja i tražili ukidanje feudalnih obaveza. Pri- 
stalice taborićana bili su seljaci i široki slojevi na- 
roda. Vođa im je bio Jan Žiška (v.). Razlike između 
tih dviju struja postepeno su se sve više ispoljavale, 
pa je to iskoristio Žigmund. Uspio je nagoditi se 
s umjerenjacima priznavajući im češki jezik i izvje- 
sne olakšice za Češku. Taborićani su, ostavši sami, 
bili pokoreni. Husitski ratovi bili su i nacionalni 
pokret Čeha, pa u historiji češkog naroda imaju 
veoma značajno mjesto. 

HVARSKA BUNA, buna pučana na Hvaru. 
1510—1514. Do XIV st. pučani su sudjelovali u 
upravi hvarskom komunom. Tada su hvarski ple- 
mići oduzeli pučanima politička prava. Ovi su ne- 
prestano tražili uspostavu svojih prava, a kad to 
nisu mogli postići mirnim putem odlučili su se na 
ustanak. Na čelu ustanka bio je pučanin Matija 
Ivanić, od naroda nazvan »vojvoda Janko«. Naoru- 
žani pučani prodrli su najprije u Starigrad, zatim i 
u sam grad Hvar. Jedan dio plemstva je izbjegao, 
preostali plemići pristali su na zahtjeve pučana. 
Četiri godine vladala je na Hvaru prividna ravno- 
pravnost pučana i plemstva. Kad su 1514. plemići 

opet pokušali prigrabiti vlast u svoje ruke i počeli 
nasiljem nad pučanima, ovi su se ponovo digli. Ta- 
da je u pomoć hvarskom plemstvu došla jaka mle- 
tačka flota koja je potpuno ugušila ustanak. 

IBRIŠIMOVIC, Luka (o. 1620—1698), vođa ustan- 
ka protiv turske vlasti u Slavoniji (v. Veliki turski 
rat). 

IČKOV MIR, 1806, mir između srpskih ustanika 
i Turskog Carstva. Srpski opunomoćenik Petar Ičko 
pregovarao je u Carigradu s predstavnicima turskih 
vlasti i Srbija je tim mirom dobila autonomiju. Me- 
đutim, kad je 1807. i Rusija zaratila protiv Turaka, 
Srbi su mir odbacili. 

IGMANSKI MARŠ, izvršen je u januaru 1942. u 
toku II neprijateljske ofenzive. Prema odluci Vr- 
hovnog štaba, I proleterska bila je razdijeljena u 
dvije kolone da bi se izvršilo povlačenje prema Fo- 
či. Veći dio brigade povlačio se preko Igman-plani- 
ne. 1. m. jedan je od onih posebno poznatih pot- 
hvata naših boraca. Po strahovitoj zimi od —30%%C, 
izgladnjeli i nedovoljno odjeveni borci prešli su 
više od 100 km preko visokih snježnih planina, a da 
nitko nije zaostao. Za vrijeme marša borcima su se 
smrzavale ruke i noge, izdržljiviji su prenosili na 
leđima iznemogle. Kad su »Igmanci« stigli u Foču, 
bilo je 160 promrzlih boraca. 

ILIJADA, veliki grčki ep u kom su opjevani do- 
gađaji iz posljednje godine trojanskog rata (v.). 
Stvaranje epa pripisuje se Homeru (v.). I. je ne- 
obično važan izvor za poznavanje društvenog i po- 
litičkog uređenja Grka u herojsko doba. 


ILINDENSKI USTANAK, ustanak makedonskog 
naroda protiv turske vlasti. Buknuo je na Ilinden, 
2. VIII 1903. Odluka o podizanju ustanka donesena 
je u Solunu januara 1903, uglavnom pod utjecajem 
vrhovista (v. VMRO). Prilike za ustanak još nisu 
bile dovoljno zrele (v. Delčev). Bugarski vlasto- 
dršci gledali su u ustanku sredstvo kojim će Ma- 
kedoniju priključiti Bugarskoj. Ustanak je najjače 
zahvatio zapadnu Makedoniju, gdje su ustanici 
osvojili i gradić Kruševo koje postaje centar ustan- 
ka. Tu je formirana »Kruševačka Republika«, usta- 
nička vlada pod vodstvom Nikole Kareva (v.). Ka- 
rev je sastavio i manifest republike kojim poziva 
sve potlačene bez obzira na nacionalnu pripadnost, 
da se dignu u borbu za nacionalno i socijalno oslo- 
bođenje. »Kruševačka Republika« odolijevala je 
turskim napadima samo deset dana (3—18. VIII). 
U ostalom ustaničkom području ustanak su vodile 
manje naoružane čete kojima se pridružilo selja- 
štvo. U ustanku je sudjelovalo oko 30.000 ustanika, 
dok su turske snage za gušenje ustanka iznosile 
200.000 vojnika. Ustanak je nakon tri mjeseca bor- 
bi, u kojima su ustanici pokazali veliku hrabrost, 
ugušen. Tada je turska vlast započela svirepu osve- 
tu. Turci su popalili oko 200 sela, ubijali ljude i 
mnoge odveli na robiju. Cilj ustanka nije bio po- 
stignut. Evropske su velesile nakon toga predložile 

niz reformi Turskog Carstva koje bi olakšale i po- 
ložaj naroda u Makedoniji, a spasile bi propadanje 
Turske. Za njihovo provođenje velesile su dobile 
svoja kontrolna područja nad Makedonijom (fran- 
cusko, talijansko, rusko, austrougarsko-njemačko, 
britansko) čime su, naravno, ojačale svoj utjecaj na 
Balkanu i unutrašnjim poslovima Turske. Susjed- 
ne države Srbija, Bugarska i Grčka nisu se time 
odrekle svojih planova o podjeli Makedonije. 

ILIRI, zajednički naziv za plemena koja su prije 
naseljenja Slavena nastavala veći dio naše zemlje. 
Poznatija su ilirska plemena: Veneti, Liburni, Del- 
mati (ime Dalmacija), Ardijejci — sva uz jadransku 
obalu. U unutrašnjosti živjeli su Karni u današnjoj 
Sloveniji, Japodi u Lici, Breuci u donjoj Posavini. 
U III st. pr. n. e. Ardijejci su formirali veliki savez 
ilirskih plemena, od rijeke Krke do Albanije. Taj 
je savez u doba ilirske kraljice Teute (o. 229. pr. n. 
e.) došao u sukob s Rimljanima i otada se rimska 
vlast širi nad ilirskim područjem. Rimljani su mo- 
rali voditi žestoke borbe, a svoju su vlast učvrstili 
tek 9. godine, nakon sloma Batonova ustanka (v.). 

ILIRIK, najprije naziv za zemlju Ilira; u vrijeme 
Rimskog Carstva provincija koja je obuhvaćala 
zemlje između Raše u Istri do zapadne Srbije, te 
od Dunava do Jadranskog mora. 

ILIRSKE PROVINCIJE, upravno-politička oblast 
od 1809—1813. Sačinjavale su ih slovenske i hrvat- 
ske zemlje pod francuskom vlašću. Mirom u Schčn- 
brunnu 1809. Austrija je morala Napoleonu prepu- 
stiti zapadnu Korušku, Goricu, Trst, Kranjsku te 
civilnu i vojnu Hrvatsku između Save i mora. Od 

tih područja te Istre, Dalmacije, koje su se već od 
1805. nalazile pod francuskom vlašću i Dubrovnika 
formirane su I. p. sa sjedištem u Ljubljani. Službeni 
jezik provincije bio je pored francuskog i narodni 
jezik područja, a u osnovnim školama i gimnazi- 
jama »jezik zemlje«. Ograničena su prava feudalne 
gospode i feudalnih institucija, ukinuto lično pod- 
ložništvo, daće vlasteli smanjene, ukinuti cehovi. 
Pred zakonom su svi stanovnici izjednačeni. Sve te 
izmjene pridonijele su jačanju građanske klase i 
ubrzanom razvoju nacionalne svijesti. 

ILIRSKI POKRET, nacionalni pokret u Hrvat- 
skoj od tridesetih godina XIX st. do 1848. Protiv 
pritiska Beča, prije svega protiv madžarskog 
nacionalnog pokreta koji je nastojao da se 
»Velika Madžarska« protegne od »Karpata do 
Jadranskog  mora«, mlada hrvatska  inteligen- 
cija suproistavlja ideju o ujedinjenju svih hr- 
vatskih, tada razjedinjenih, zemalja i o okuplja- 
nju južnoslavenskih zemalja u jednu kulturnu cje- 
linu, zajedničku državu. Ilirci traže uvođenje hrvat- 
skog jezika u urede i škole, oživljavaju uspomenu 
na hrvatsku prošlost, razvijaju kod Hrvata svijest 
da su pripadnici istog naroda. Najvažnije sredstvo 
kojim su nastupali u ostvarenju svojih ciljeva bio 
je zajednički književni jezik »ilirički«, što u tada- 
šnjem shvaćanju znači štokavski. Tim se jezikom 
mogu objediniti ne samo Hrvati nego i većina Ju- 
žnih Slavena. Vođa iliraca bio je Lj. Gaj (v.). Poli- 
tički program iliraca formulirao je grof Janko Dra- 
šković (v.), jedan od malobrojnih članova hrvatskog 
plemstva koji je pristao uz ilirce, u svojoj »Diser- 
taciji« (18832), uputstvu delegaciji Hrvatskog sabora 

za zasjedanje zajedničkog Hrvatsko-ugarskog sa- 
bora. Drašković traži »Veliku Iliriju« kao samostal- 
nu političku zajednicu Južnih Slavena koja bi obu- 
hvaćala osim hrvatskih zemalja još i slovenske te 
Bosnu i Hercegovinu. Predviđa mogućnost njenog 
proširenja na Srbiju i Crnu Goru. 

Moćno oružje ilirske propagande bile su »No- 
vine Ilirske« te »Danica Ilirska« kao i ostala ilirska 
štampa. Rezultat toga djelovanja nije izostao. Svi- 
jest o pripadnosti jednom narodu, ljubav za na- 
rodni jezik i narodnu prošlost oživjeli su u redovi- 
ma hrvatskog građanstva i manjeg dijela hrvatskog 
plemstva. God. 1847. postignut je i prvi vidljiv re- 
zultat. Tada je Hrvatski sabor donio zakon kojim 
se hrvatski jezik uvodi kao službeni. Djelatnošću 
iliraca uslijedilo je i jače zbližavanje južnoslaven- 
skih naroda. 

IMPERIJALIZAM, najviši stadij kapitalizma, za- 
počeo posljednjih decenija XIX st. Glavne značajke 
imperijalizma razradio je Lenjin u svom djelu »Im- 
perijalizam, posljednji stadij kapitalizma«, naziva- 
juči ga ujedno i predvečerjem socijalističke revolu- 
cije. Lenjin konstatira pet osnovnih obilježja impe- 
rijalizma: koncentracija proizvodnje i kapitala, ko- 
ja je doveln do toga da su pojedina monopolistička 
udruženja postala gotovo jedini prvizvođači u odre- 
denim granama industrije i čiji je utjecaj u politič- 
kom i privrednom životu kapitalističkih zemalja 
postao presudan, pojava financijskog kapitala, na- 
stala stapanjem bankovnog i industrijskog kapitala, 
izvoz kapitala u ckonomski zaostale zemlje u koji- 
ma uvezeni kapilal daje velike dohotke, podjela 

svjetskih tržišta između najvećih kapitalističkih sa- 
veza, politička podjela svijeta među kapitalističkim 
državama. Sva ta obilježja nose u sebi i uzroke 
brojnih sukoba, prije svega između kapitalista i 
proletera, između kolonijalnih gospodara i potlače- 
nih naroda. Ti se sukobi ne umanjuju, naprotiv 
svakodnevno postaju jači, što znači i slabljenje ka- 
pitalističkog društvenog i ekonomskog poretka u 
cjelini. Današnja svjetska situacija, osobito nakon 
II svjetskog rata, pokazala je ispravnost Lenjinovih 
postavki. 

I. je i podijelio svijet prema industrijskoj razvi- 
jenosti. U tom svijetu nerazvijene bi zemlje trebale 
postati ekonomski a i politički zavisne od razvijenih 
zemalja. Takva se shvaćanja danas odražavaju u 
neokolonijalizmu (v. Kolonije). 


IMUNITET (lat. immunis slobodan od nečega), u 
političkom rječniku parlamentarni i. znači posla- 
ničku nepovredivost, tj. da poslanici tako dugo dok 
traje njihov poslanički mandat ne mogu biti po- 
zvani na odgovornost zbog svoje aktivnosti koju 
obavljaju u poslaničkoj dužnosti (govori, izjave 
itd.). Isto tako ne može se protiv njih pokrenuti 
krivični postupak za počinjeno krivično djelo bez 
odobrenja doma kojemu pripadaju. Diplomatski i. 
uživaju diplomatski predstavnici, a znači pravo da 
budu izuzeti ispod sudbene vlasti zemlje u kojoj 
obavljaju diplomatsku funkciju. 


INDULGENCIJA (lat. indulgentia oprost), oprost 
od kazne za počinjene grijehe što je katolička crkva 
u srednjem vijeku razvila u unosnu trgovinu. Pro- 


162 


Indulgencija — Inka 


daja indulgencija bio je jedan od razloga istupu M. 
Luthera i protestantizmu (v.). 

INDUSTRIJSKA REVOLUCIJA, prevrat u pro- 
izvodnji koji je započeo u Engleskoj sredinom 
XVIII st. Engleska industrija bila je tada najrazvi- 
jenija u čitavom svijetu. Međutim, postojale su 
mnogo veće mogućnosti prodaje robe no što ih je 
industrija mogla dati. Osobito je to vrijedilo za 
tekstilnu proizvodnju. Zato su se morali usavrša- 
vati i pronalaziti novi oblici proizvodnje i meha- 
nizama u proizvodnji. Tako dolazi do izuma meha- 
ničke preslice, tkalačkog stana, a posebno je važan 
izum parnog stroja (Watt, 1769) i njegova primjena 
kao izvora pogonske energije. Sada se stvaraju stro- 
jevi (tokarska klupa) u našem shvaćanju te riječi, 
pokretani energijom pare. Sve je to značilo nagli 
skok u proizvodnji. I. r. bila je temelj moderne 
tvorničke industrije. I. r. razdijelila je kapitalistički 
svijet na dvije suprotne klase: kapitaliste i prole- 
tere. 

Druga I. r. odvija se potkraj XIX i poč. XX. sto- 
ljeća primjenom električne energije i motora s 
unutrašnjim sagorijevanjem. Danas govorimo o tre- 
ćoj, atomskoj industrijskoj revoluciji, u kojoj atom- 
ska energija postaje pogonska snaga. 

INKA, indijansko pleme Južne Amerike koje je 
u vrijeme prodora Španjolaca (poč. XVI st.) vladalo 
područjem današnjeg Perua i susjednih zemalja. 
Inke su tada stajali na čelu države u kojoj su sva 
ostala plemena bila strahovito izrabljivana. Državu 
Inka srušio je, 1552, F. Pizaro, domogavši se veli- 
kog plijena u zlatu, dragom kamenju i drugim bo- 

gatstvima. Inka kultura bila je visoko razvijena, 
postojalo je i svojevrsno pismo. 

INKVIZICIJA (lat. inquisitio istraživanje), usta- 
nova katoličke crkve za pronalaženje, istraživanje i 
otkrivanje krivnje heretika. Katolička crkva zapo- 
čela je sistematskim progonima heretika 1215. kad 
je ustanovljena i. Crkveni red dominikanaca dobio 
je, 1235, isključivu nadležnost u pitanjima inkvizi- 
cije. Kasnije je i. protegla svoju djelatnost i na pro- 
gone »vještica i čarobnjaka«. Posebno su poznata 
divljanja inkvizicije u Španiji, gdje je i ukinuta 
tek 1808. god., za Napoleonova vladanja. U Hrvat- 
skoj i Sloveniji i. je prestala djelovati u XVIII st. 

INTERNACIONALA, međunarodni savez rad- 
nika. 


Prva internacionala, osnovana je 1864. u Londo- 
nu. Bilo je to vrijeme kad je proletarijat u indu- 
strijski razvijenim zemljama postao značajna sna- 
ga, pa se stoga iz klasnih interesa nametala potre- 
ba povezivanja radništva raznih država. Inicijativu 
za osnivanje međunarodnog udruženja radnika dao 
je engleski proletarijat s kojim se solidarizirao i 
proletarijat Francuske. Tako su se u Londonu našli, 
28. IX 1864, predstavnici engleskog, francuskog, ta- 
fijanskog, njemačkog i poljskog proletarijata koji 
su donijeli zaključak o osnivanju Internacionale. 
Zadatak je bio ne samo razvijanje suradnje među 
radnicima čitavog svijeta već i zajednička borba za 
postavljanje radničkog pitanja. Marksova uloga u 
Internacionali bila je veoma značajna. Bio je član 
Generalnog savjeta, centralnog tijela Internacio- 
nale, sekretar-korespondent za Njemačku i Holan- 

diju, kasnije i za Rusiju. Borio se zajedno s Engel- 
som za pobjedu svoga učenja o putu u socijalizam. 
Glavna djelatnost Internacionale odvijala se na kon- 
praktična pitanja. Kad je nakon Pariske Komune 
radnički pokret došao pod žestok udar buržoaskih 
vlastodržaca, sjedište Internacionale preneseno je u 
Philadelphiju. Tu je 1876. donesen zaključak o ras- 
puštanju Internacionale. 

Druga internacionala, osnovana je 1889. u Parizu. 
Za njezino formiranje zalagao se F. Engels. U to je 
vrijeme situacija u radničkom pokretu bila već 
zrelija nego u vrijeme I internacionale. U pojedi- 
nim zemljama postojale su već političke partije pro- 
letarijata, zvane socijaldemokratske, među kojima 
je osobito važna bila SD partija Njemačke. Bilo je 
stoga potrebno da se partije proletarijata među- 
sobno povežu. Druga i. ostavljala je potpunu auto- 
nomnost pojedinim proleterskim partijama, pa se 
gotovo i nije osjećao jedan centralni organ. Na osni- 
vačkom, Pariskom kongresu, kao prvo donesena je 
odluka o proslavljanju prvoga maja kao manife- 
stacije međunarodne solidarnosti i borbenosti rad- 
ničke klase. 

Na kongresima II internacionale prevladavala su 
pitanja radničkog zakonodavstva, uloge radničkih 
sindikata, saveza radnika i seljaka, ostvarenja soci- 
jalističkog društva. Jedno od važnih pitanja koje se 
postavlja u raspravama u okviru II internacionale 
je pitanje stava SD partija prema ratu. Na kon- 
gresima, uoči izbijanja I svj. rata, donesena je odlu- 
čna osuda rata. Međutim, tada je već u II interna- 

cionali prevladalo mišljenje da se socijalizam može 
ostvariti mirnim putem. Mnogi su vođe radničkog 
pokreta u zapadnim zemljama surađivali s buržo- 
askim vladama. Revolucionarni put u ostvarenju 
socijalizma zastupao je Lenjin s lijevim krilom II 
internacionale. Kad je izbio I svjetski rat vodstvo 
socijaldemokratskih partija u većini je potpomoglo 
svoje vlastodršce. Dosljedna Lenjinovu stavu o im- 
perijalističkom ratu ostala je samo Srpska socijal- 
demokratska partija i boljševici. 

Internacionala II i 1/2, osnovana je u Beču 1921. 
To je Međunarodna unija socijalističkih stranaka 
koje u to vrijeme stoje na pozicijama mirnog pre- 
laska kapitalizma u socijalizam. One neće natrag 
u II internacionalu ali ne prilaze ni III internacio- 
nali. Ipak 1923. dolazi do sjedinjavanja IDiIIi 1/2 
internacionale. 

Treća internacionala, ili Komunistička interna- 
cionala, osnovana je u Moskvi 1919. (v. Komuni- 
stička internacionala — Kominterna). 

INTERNACIONALNE BRIGADE, ili interbriga- 
de, naziv za jedinice sastavljene od dobrovoljaca 
raznih naroda koje su se u građanskom ratu u Špa- 
niji (v.) borile na strani republikanaca. Prva inter- 
brigada osnovana je 1936. Među dobrovoljcima bio 
je i veliki broj (više od 1200) Jugoslavena, prven- 
stveno članova KPJ, koja je i organizirala slanje 
dobrovoljaca i ostale pomoći republikancima. I. b. 
rasformirane su 1938, kada je dio dobrovoljaca eva- 
kuiran u Francusku, ali su se mnogi uključili u re- 
dovnu republikansku vojsku. 

INTERPELACIJA, upit poslanika na zasjedanju 
parlamenta upućen vladi ili pojedinom ministru, 
na koji je odgovorni ministar ili njegov opunomo- 
ćenik dužan dati odgovor. I. je oblik nadzora par- 
lamenta nad izvršnom vlašću i ujedno oblik odgo- 
vornosti te vlasti prema parlamentu. 


INTERVENCIJA (lat. intervenire uplitati se u 
nešto), u političkom smislu uplitanje u unutrašnje 
poslove jedne zemlje. U povijesti se pod tim nazi- 
vom osobito označuje pokušaj 14 kapitalističkih 
zemalja (najvažnije su bile Njemačka, Vel. Brita- 
nija, Francuska, USA, Japan), koje su nakon okto- 
barske revolucije organizirale vojni pohod na So- 
vjetsku Rusiju sa ciljem uništenja tekovina prole- 
terske revolucije. Intervencionisti su se oslanjali 


na unutrašnju kontrarevoluciju (v. Bijela garda). 
I. je slomljena 1922. kad je sovjetska vlast odnijela 
punu pobjedu i nad vanjskom i nad unutrašnjom 
kontrarevolucijom. 

INVAZIJA, prodor neprijateljskih oružanih sna- 
ga na tuđi teritorij. U historiji TI svjetskog rata pod 
tim se nazivom označava iskrcavanje savezničke 
vojske na Siciliju i južnu Italiju (ljeti 1943) i iskr- 
cavanje u Normandiji (juna 1944). Ovim iskrcava- 
njem otvoren je tzv. Drugi front (v.). 

INVESTITURA (lat. investitio oblačenje), akt 
uvođenja u neku službu ili posjed. Izraz se prije 
svega odnosi na feudalno razdoblje, a znači: uvođe- 
nje feudalaca u posjed ili u neka druga prava; cr- 
kvena i. je uvođenje biskupa ili drugih visokih cr- 
kvenih dostojanstvenika u njihov položaj. Zbog pi- 
tanja tko ima pravo provoditi crkvenu investituru 

došlo je u toku XI-—XII st. do žestokih borbi iz- 
među njemačkih careva i papa. Borba je tada zavr- 
šavala pobjedom papa (v. Canossa). 

IREDENTA, talijanski nacionalistički pokret koji 
se u II polovini XIX st. u vrijeme ujedinjavanja ja- 
vlja u Italiji. I. traži da se Italiji pripoje one zemlje 
koje je nekoć posjedovala Mletačka Republika, da- 
kle Istra, Dalmacija, albansko primorje, Južni Tirol 
i Beneška oblast. I. postaje oruđe mladog talijan- 
skog imperijalizma. Zahtjevi iredente djelomično 
su zadovoljeni Londonskim paktom (v.) i talijan- 
skom okupacijom naših zemalja nakon I svjet. rata 
kao i u II svjet. ratu. 

ISLAM, monoteistička vjera u boga, Alaha. Osni- 
vač islama je Muhamed, bogati trgovac u Meki (pr- 
va pol. VII st.). I. nalaže svojim vjernicima, musli- 
mima, ili kod nas muslimanima, među ostalim pro- 
pisima i dužnost sudjelovanja u bojevima protiv 
+nevjernika«, nemuslimana. Govori o sudbini kojoj 
nije moguće izbjeći i obećava svakom ratniku koji 
pogine u boju da će uživati blagodati raja. I. je po- 
stao sredstvo ujedinjenja arapskih plemena i ideo- 
logija osvajačkih težnji obogaćenog sloja arapskog 
društva, posebno trgovaca kojima je bilo u interesu 
da zauzmu što veće područje. Rezultat su velika 
csvajanja (v. Arapski kalifat). 

ISTOČNO PITANJE, pitanje opstanka turske dr- 
žave na Balkanu i Bliskom istoku te podjele njezi- 
nih posjeda među evropske velesile. Javlja se pot- 
kraj XVII st. kad su u Turskom Carstvu znaci ras- 
padanja postali već očiti. Najprije su za rješenje 
toga pitanja bile zainteresirane Austrija i Rusija, a 

kasnije i oslale evropske velesile, posebno Engle- 
ska, Francuska i Njemačka, svaka naravno sa sta- 
novišta svoga interesa. U taj zamršeni problem ula- 
ze od početka XIX st. i oslobodilački ustanci pod 
Turcima podjarmljenih balkanskih naroda: Srba, 
Grka, Crnogoraca, Bugara i Rumunja. Cilj rješenja 
toga pitanja sa stanovišta evropskih velesila bio je 
posredno ili neposredno ojačati utjecaj tih velesila 
na Balkanu, naravno da pri tome nacionalna neza- 
visnost balkanskih naroda nije za njih bila važna. 
Kao jedno od sredstava kojim su evropske velesile 
željele postići svoje ciljeve bilo je i pružanje po- 
moći potlačenim narodima u vrijeme njihove borbe 
protiv Turaka. 

ISTOČNOINDIJSKA KOMPANIJA, irgovačka 
udruženja pojedinih evropskih zemalja koja su u 
toku XVII i XVIII st. imala isključivo pravo trgo- 
vanja s Indijom. Najjače su bile engleska i holand- 
ska kompanija. Kompanije su osnivale u Indiji svo- 
ja naselja i postale pioniri kolonijalne vlasti svojih 
zemalja nad Indijom. 


ISUSOVCI, red katoličke crkve koji je 1534. 
osnovao španjolski plemić Ignacije Lojola. Zadaci 
»Družbe Isusove«, kako su se službeno nazivali, bili 
su odgoj djece i omladine te davanje utjehe grešni- 
cima, a to su bili i najbolji putovi da zadobiju utje- 
caj nad vjernicima. I. su morali biti veoma obrazo- 
vani. Stekli su pristup u najviše krugove u kato- 
ličkim zemljama, a osobito je poznat njihov utjecaj 
na dvoru Habsburgovaca. Posebnu su ulogu odigrali 
u suzbijanju reformacije (v.). Tu su predstavljali 
glavnu snagu katoličke crkve, U XVII st. dolaze i u 

naše zemlje. Otvaraju i kod nas svoje zavode za 
odgoj djece i omladine (prva je isusovačka gimna- 
zija i konvikt otvorena u Zagrebu 1607). I. ili jezuiti 
služili su se i lažnim laskanjem i ulagivanjem na 
dvorovima, pa je do danas ostao pojam jezuite kao 
pojam čovjeka koji jedno misli, a protivno čini i 
govori. 

ITALICI, plemena koja su u II tislj. naselila Ape- 
ninski poluotok. Najistaknutije postalo je pleme La- 
tina (v. Latini). 

IVANIČ, Matija, v. Hvarska buna. 


IVANKOVAC, historijsko mjesto, nedaleko Para- 
ćina, gdje su 1805. srpski ustanici pod vodstvom 
Karađorđa prvi put došli u sukob sa sultanovom 
vojskom i nanijeli joj teške gubitke. Ta je bitka 
označila i konačni prelaz ustanka protiv dahija u 
ustanak za potpuno oslobođenje ispod turske vlasti. 

IZBORNI CENZUS, ograničenje izbornog prava 
za temelju cenzusa stanovanja, koji je uvjetovao 
određeno vrijeme boravka na jednom izbornom gpo- 
dručju, cenzusa prema spolu, koji je isključivao 
žene od izbornog prava, cenzusa po imetku, koji je 
davao pravo glasa samo bogatijim slojevima sta- 
novništva i drugih vrsta cenzusa. Cenzus je bio 
sredstvo vladajućih klasa u političkom obespravlji- 
vanju širokih slojeva naroda. 

IZRAELIČANI, v. Jevreji. 

JACQUERIE (žakri), v. Seljačke bune. 
JADOVNO, v. Koncentracioni logori. 


JAGELOVICI, vladarska porodica od XIV—XVI 
st. Vladali su najprije Litvom, kasnije izabrani i za 
poljske kraljeve, a u početku XVI st. i za kraljeve 
Hrvatske i Ugarske. Posljednji Jagelović, Ludovik 
II, zaglavio je na Mohačkom polju 1526. 

JAJINCI, v. Koncentracioni logori. 


JAKOBINCI, revolucionarna demokratska stran- 
ka sitne buržoazije u toku velike francuske revolu- 
cije. Ime j. uzeli su (1790) po samostanu u kojem 
su se nalazile njihove prostorije, a pripadao je do- 
minikancima, nazvanim jakobincima, jer su prvo- 
bitno obitavali u samostanu u Ulici Sv. Jakoba 
(Rue St. Jacques). Djelatnost jakobinaca i njihov 
utjecaj na široke slojeve dolazi osobito do izražaja 
nakon donošenja prvog buržoaskog ustava 1791. 
Kako je ustavom bilo ograničeno pravo glasa samo 
za bogate slojeve, j. ustaju protiv toga ograničenja 
i traže pravo glasa za sve građane. Već se tada 
ističe kao jedan od najvažnijih vođa jakobinaca M. 

Robespierre (v.). Jakobinci osnivaju po čitavoj ze- 
milji svoje klubove koji postaju predvodnici revo- 
lucionarnih masa. 

Pod vodstvom jakobinaca pariske su mase digle 
ustanak protiv kralja i 10. VIII 1792. srušile mo- 
narhiju. Od 31. V—2. VI 1792, opet pod vodstvom 
jakobinaca, podignut je ustanak protiv krupne bur- 
žoazije. Tada j. preuzimaju vlast u svoje ruke. Za- 
počelo je najrevolucionarnije razdoblje francuske 
revolucije — razdoblje jakobinske diktature. U tom 
su razdoblju j. poduzeli niz mjera kako protiv unu- 
trašnjih neprijatelja revolucije, tako i protiv vanj- 
skih neprijatelja, vojske feudalne koalicije. Te su 
mjere u stvari spasile revoluciju. Ali su među sa- 
mim jakobincima nastala neslaganja. J. su ispunili 
svoju ulogu. Desni j. (v. Danton) tražili su obu- 
stavu diktature i terora, lijevi (v. Hebert) produ- 
bljavanje revolucije. Robespierre uništava jedne i 
druge, ali time gubi i oslon u masama. Ova su ne- 
slaganja među jakobincima dobrodošla krupnoj 
buržoaziji, koja je uspjela u ljetu 1794. pohapsiti 
vođe jakobinaca, među njima i samoga Robespier- 
rea. Tom je kontrarevolucijom završen period ja- 
kobinske diktature i sama revolucija. Jakobinski 
klubovi bili su raspušteni, a j. izvrgnuti progonima. 

JALTSKA KONFERENCIJA, održana u Jalti 
4—12. II 1945. između predsjednika SAD F. D. 
Roosevelta, predsjednika Savjeta narodnih kome- 
sara J. V. Staljina i ministra predsjednika vlade 
Vel. Britanije W. Churchilla. Glavna tema konfe- 
rencije bilo je usklađivanje ratnih operacija, okon- 
čanje rata i pitanja koja će kraj rata nametnuti. 

Odlučeno je da se Njemačka nakon rata podijeli u 
3 okupacione zone (britansku, američku i rusku), a 
da će Vel. Britanija i SAD odstupiti dio svojih zona 
od kojih će se formirati francuska zona; da će se 
Njemačka vojno i politički demobilizirati; razma- 
trano je pitanje daljeg razvoja OUN te pitanje bal- 
kanskih zemalja. U pogledu Jugoslavije bilo je 
odlučeno da se ostvare tačke sporazuma između 
predsjednika Nacionalnog komiteta oslobođenja 
Jugoslavije Maršala Tita i predsjednika jugoslaven- 
ske vlade u Londonu Šubašića, o stvaranju jedin- 
stvene jugoslavenske vlade te o proširenju AV- 
NOJ-a članovima bivše jugoslavenske skupštine 
koji se nisu ogriješili o NOB. 

JANJIČARI, turska pješadija osnovana 1329, pr- 
va stajaća vojska u tadašnjoj Evropi. Bila je sasta- 
vljena od vojnika koji su kao djeca odvedeni iz po- 
robljenih kršćanskih zemalja u turske kasarne (v. 
Danak u krvi). J. su u doba uspona Turskog Car- 
stva predstavljali snažnu udarnu snagu Turaka. Ži- 
vjeli su u strogoj disciplini. Stekli su veliki utjecaj 
i na sultanovu dvoru pa su često svrgavali i same 
sultane, osobito u vrijeme kad je sultanova vlast 
počela slabiti (potkraj XVI st.). Tada je i disciplina 
među janjičarima popustila. J. se bave i građanskim 
zanimanjima, postaju sve slabija vojna snaga, pa su 
osobito u XVIII i u početku XIX st. predstavljali 
opasnost i preživjeli oblik vojske. God. 1826. janji- 
čarska je vojska dokinuta. 

JAPODI, v. Iliri. 


JASENOVAČKI LOGOR, v. Koncentracioni 1lo- 
gori. 

JEANNE D'ARC (Žan d'Ark), ili Djevica Orlean- 
ska, nacionalna junakinja Francuske. Seljačka dje- 
vojka koja je za rata između Francuza i Engleza, 
kad su ovi već duboko prodrli u Francusku, na čelu 
jednog odreda francuske vojske oslobodila grad 
Orleans od Engleza (1429). Ustalasala je široke na- 
rodne slojeve za borbu protiv Engleza i probudila 
narodnu svijest. Takvo raspoloženje masa nije od- 
govaralo francuskim plemićkim i dvorskim krugo- 
vima te je njihovom krivnjom J. d. A. pala u ruke 
Engleza. Ovi su je osudili kao vješticu i spalili 
(1431). 

JEDINSTVENI — NARODNOOSLOBODILAČKI 
FRONT, kratica JNOF, masovna antifašistička or- 
ganizacija u vrijeme NOR-a (v. Narodni front). 

JELAČIĆ, Josip (1801—1859), grof, hrvatski ban 
od 1848—1859. God. 1848, kad su Austrijskom Car- 
stvu zaprijetili revolucionarni ustanci potlačenih 
naroda, bečki je dvor postavio u Hrvatskoj za bana 
Jelačića, dotada pukovnika u Vojnoj krajini. J. je 
bio imenovan i za vrhovnog komandanta Vojne kra- 
jine. Bio je čovjek u kojega je dvor u tome času mo- 
gao imati povjerenja. U prvim mjesecima banova- 
nja J. još ne istupa u korist bečkog dvora, štaviše, 
brani interese Hrvatske i protiv Madžara i protiv 
Beča. To je vrijeme poleta u svim revolucijama 
1848. Tek kad je početkom jeseni 1848. pošao pro- 
tiv Madžara, a to je već i vrijeme prvih pobjeda 
kontrarevolucije, dvor imenuje Jelačića vrhovnim 
carskim zapovjednikom. Time je rat Hrvata protiv 
Madžara dvor iskoristio za suzbijanje madžarske 
revolucije, a J. postaje jedan od komandanata kon- 

trarevolucionarnih vojnih snaga Austrijskog Car- 
stva. Kad je ubrzo zatim došlo do ustanka u Beču 
u korist madžarske revolucije, J. s drugim carskim 
generalima guši taj ustanak i spašava dvor. Tada je 
već i otvoreno stajao na strani bečkog dvora. Puna 
pobjeda kontrarevolucije 1849. dala je maha reak- 
ciji da ospori sva prava narodima Monarhije. J. je 
takvu politiku osuđivao, ali se, kad je nastupilo do- 
ba Bachova apsolutizma (v.) na kraju pokorio. Od 
1854. J. je bio samo banska figura u Hrvatskoj. 


JEVREJI, do XIII st. pr. n. e. jevrejska plemena 
žive nomadskim životom. U tom lutanju dospije- 
vaju i u Egipat, gdje padaju u egipatsko zaroblje- 
ništvo. Odavle uspijevaju potkraj XIII st. pr. n. e. 
da se vrate u zemlje oko rijeke Jordan i Mrtvog 
mora. Prelaz iz plemenskog života Jevreja u držav- 
nu organizaciju pada o. 1000. pr. n. e. To je vrijeme 
poznatih kraljeva Davida i Salomona (970—930), 
izgradnje Jeruzalema i privrednog procvata. U VIII 
st. J. padaju u asirsko ropstvo, pa kasnije redom u 
babilonsko, perzijsko. U I st. pr. n. e. dolaze pod 
rimsku vlast. God. 70. podigli su veliki ustanak, ali 
je bio ugušen i J. su bili raseljeni (v. Dijaspora). 
Otada pa sve do 1948. nije postojala jevrejska dr- 
žava. Raseljeni po svim evropskim zemljama J. su 
često, od srednjeg vijeka nadalje, bili izvrgnuti pro- 
gonima i uništavanju. (v. Fašizam, Nacionalsoci- 
jalizam). Za vrijeme nacističkih progona uništeno 
je oko 6 mil. Jevreja. 1939. bilo ih je u svijetu 16,7 
mil. (57% u Evropi, 33% u Americi), a 1959. 12,8 
mil. (u SAD 5,8 mil., u SSSR-u 2,2 mil., u Izraelu 
1,8 mil). 

JEZUITI, v. Isusovci. 


JONJANI, jedno od četiriju starogrčkih plemena. 
Bili su naseljeni u Atici, odakle su kolonizirali 
Egejske otoke i obale Male Azije, pa se to područje 
nazivalo Jonija. 

JOVANOVIĆ, Živorad-Žikica Španac (1914-1942), 
narodni heroj. Već kao gimnazijalac i student pri- 
padao je naprednom pokretu. Prije nego je završio 
studij odlazi kao dobrovoljac u Španiju. Tu je i ra- 
njen. Kad je izvršen napad na Jugoslaviju, 1941, 
javio se kao dobrovoljac u Jugoslavensku vojsku, 
ali je bio odbijen. Nakon kapitulacije sudjeluje u 
pripremama KPJ za narodni ustanak. Događaj koji 
se 7. VII 1941. zbio u selu Bela Crkva uzima se kao 
Dan ustanka u Srbiji. Toga se dana održavao sajam. 
Oko 5 sati poslije podne maišao je J. sa svojom 
partizanskom četom i održao sakupljenom narodu 
govor u kojem je pozvao narod na ustanak. U su- 
kobu sa žandarmerijskom patrolom poginuli su 
žandari. Sve do svoje pogibije, 13. III 1942, J. se 
zalagao za jačanje oslobodilačke borbe u Srbiji. 

JOZEFINIZAM, prosvjetiteljska djelatnost koju 
je podsticao i provodio car Josip II (1780—1790). U 
užem smislu to su careve mjere protiv katoličke 
crkve i isusovaca. J. u svom širem značenju pozi- 
tivno? je utjecao na razvoj prosvjetiteljske djelali- 
nosti kod Hrvata, Slovenaca i Srba u Vojvodini. 

JUGOSLAVENSKA  NACIONALISTIČKA 
OMLADINA, v. Nacionalistička omladina. 


JUGOSLAVENSKA NARODNA ARMIJA, krati- 
ca JNA, nastala je kao rezultat narodne revolucije 

(v.) i borbe naših naroda protiv fašističkih osvaja- 
ča i njihovih slugu. U početku NOB-e borbu su 
vodili partizanski odredi čije je djelovanje bilo 
uglavnom ograničeno na područje iz kojega su borci 
potekli. Međutim, uskoro se nametnula potreba da 
se osnuju takve vojne jedinice koje će djelovati 
prema potrebi po čitavoj zemlji, dakle stalno mobi- 
lizirane vojne jedinice. Zato se 22. XII 1941. u Ru- 
dom osniva Prva proleterska brigada. Taj događaj 
slavimo kao Dan armije. Otada broj brigada nepre- 
stano raste. Odlukom Vrhovnog štaba od 20. XI 
1942. vojska dobiva naziv Narodnooslobodilačka 
vojska, NOV, a Vrhovni štab postaje V. š. NOV i 
POJ (partizanskih odreda Jugoslavije). Ta vojska 
proizašla iz naroda postaje ne samo borac protiv 
porobljivača već i borac za novo društveno i držav- 
no uređenje u kojem neće biti neravnopravnosti, 
borac za jedinstvo naših naroda. Ovo potonje u ta- 
dašnjem je momentu bio neobično važan ne samo 
historijski nego i politički zadatak NOV. 

Pored NOV i nadalje su djelovali partizanski 
odredi. Početkom marta 1945. NOV dobiva ime Ju- 
goslavenska armija. Tada započinje i ofenziva JA 
za potpuno oslobođenje zemlje. I dok je 8. maja 
1945. službeno objavljena kapitulacija Njemačke, 
njemački odredi u Štajerskoj, opkoljeni od jedinica 
JA, nisu htjeli priznati kapitulaciju. Tek 15. V. 
1945. i ti su odredi kapitulirali, pa je tako za JA 
mir nastao osam dana kasnije nego za ostalu 
Evropu. 22. XII 1951. JA dobiva naziv Jugoslaven- 
ska narodna armija. Poznata je uloga JNA u obnovi 
zemlje i u pružanju pomoći gdjegod ustreba. Jedi- 

nice JNA nalaze se i u sastavu međunarodnih snaga 
mira OUN. 


JUGOSLAVENSKI ODBOR, odbor koji stvaraju 
hrvatski i srpski građanski političari, emigranti iz 
Austro-Ugarske, početkom I svjetskog rata. J. o. 
organiziran je u Parizu 1915, ali je djelatnost naših 
političara emigranata u tom smislu započela još 
1914. Sjedište Jugoslavenskog odbora postao je 
London. Glavne ličnosti odbora bili su F. Supilo 
(v) i A. Trumbić (v.), koji je bio i predsjednik 
Jugoslavenskog odbora. Cilj je odbora bio oslobo- 
đenje jugoslavenskih naroda ispod vlasti Austro- 
-Ugarske i njihovo sjedinjenje sa Srbijom i Crnom 
Gorom u zajedničku državu. Velika potpora odbora 
bili su naši iseljenici u Americi koji su brojnim 
novčanim prilozima i svojom djelatnošću potpoma- 
gali rad odbora. Objašnjavali su čitavoj svjetskoj 
javnosti stremljenja jugoslavenskih naroda. Sile 
Antante nisu bile raspoložene za uništenje Austro- 
-Ugarske. Jedan od veoma važnih neposrednih za- 
dataka Jug. odbora bila je i borba protiv London- 
skog pakta (v.). Sve do 1917. J. o. nije uspio uspo- 
staviti čvršće odnose sa srpskom vladom Nikole 
Pašića (v.), jer su se pojavila razna shvaćanja u 
pogledu načina ujedinjenja. Supilo je tražio da 
buduća zajednička država bude uređena na 1fede- 
rativnom principu, što nije odgovaralo Pašićevim 
namjerama. Supilo se 1916. povukao iz odbora. 
Slijedeće godine, 1917, Trumbić odlazi na pregovore 
na Krf, gdje se tada nalazila srpska vlada u emi- 
graciji. Rezultat je bila poznata Krfska deklaracija 
(v.). Osnovna je misao Deklaracije bila da će se 

Srbi, Hrvati i Slovenci kao slobodni narodi ujedi- 
niti u zajedničku državu koja će biti demokratska i 
parlamentama na čelu s dinastijom Karađorđevića. 
J. o. prestao je postojati u početku 1919, pošto je 
ujedinjenje u Kraljevinu Srba. Hrvata i Slovenaca 
provedeno (1. XII 1918). 


JUSTINIJAN I, bizantski car (527-—565), jedan 
od najpoznatijih bizantskih careva. Namjera mu 
je bila da obnovi nekadašnje Rimsko Carstvo, sma- 
trajući se neposrednim nasljednikom rimskih ca- 
reva. U tom je cilju vodio osvajačke ratove. Po- 
korio je državu Istočnih Gota u Italiji i Dalmaciji, 
dio Hispanije, državu Vandala u sjevernoj Africi. 
Za Justinijanova vladanja započinju i prve provale 
Slavena na Balkanski poluotok. Radi osiguranja 
granica J. je bio prisiljen izgraditi pojačani obram- 
beni sistem na Dunavu. 

Justinijanovo doba značilo je i veliki uspon u 
kulturi. Carevi pravnici izradili su na temelju rim- 
skih zakona novi zakonik, poznat kao Justinijanov 
codex, koji se još dugo u srednjem vijeku smatrao 
najboljim zakonikom. J. je dao sagraditi u Cari- 
gradu crkvu Sv. Sofije, veličanstvenu građevinu 
koja još i danas postoji (kao muzej). J. i njegova 
žena carica Teodora prikazani su na znamenitim 
ravenskim mozaicima. 

KAČICĆI, jedno od najstarijih hrvatskih plemena. 
Bilo je više skupina tih plemena, ali su do najvećeg 
ugleda došli K. u području oko Omiša. Njihova se 
vlast sterala od Cetine do Neretve. Njihov utjecaj 
potpuno je oslabio potkraj XV st. kad su priznali 
vlast Turaka. 

KADILUK, manje upravno i sudsko područje u 
Turskom Carstvu. Sudsku vlast u kadiluku imale 
su kadije. 

KADINJAČA, brdo na putu prema Titovu Užicu, 
gdje se potkraj septembra 1941. vodila veoma že- 
stoka borba između partizana i njemačke vojske. U 
tim su borbama izginuli gotovo svi partizani, ali 
je trenutno zaustevljeno napredovanje Nijemaca 
prema Užicu i time omogućena evakuacija. 

KAJMAKČALAN, planina na granici Jugoslavije 
i Grčke, poznata po velikim borbama koje su se 
vodile između srpske i bugarske vojske 1916, u 
toku I svjetskog rata. Srpska je vojska odnijela 
pobjedu, što je bilo veoma značajno za situaciju 
na ostalim dijelovima Solunskog fronta (v.). 

KALIFI, nasljednici Muhameda, u prvih neko- 
liko stoljeća vjerski i svjetovni poglavari (v. Arap- 
ski kalifat). Poslije samo vjerski poglavari. 

KAMARILA, skupina dvorjanika i drugih lično- 
sli koja zakulisno utječe na vođenje politike. 

KAMENO DOBA, najdulje prethistorijsko raz- 
doblje. Ono je kod raznih naroda vremenski razli- 
čito trajalo. Još i danas postoje plemena (u unu- 
trašnjosti Australije, Nove Gvineje itd.) koja žive 
na tom stupnju. Naziv k. d. potječe otuda što je 
kamen bio glavni materijal iz kojega je čovjek tada 
izrađivao oruđe. Prema načinu obrade kamena 
razlikujemo uglavnom dva veća razdoblja: paleolit, 
ili starije k. d., u kojem je obrada kamena bila još 
veoma gruba a život prethistorijskih ljudi na veoma 
niskom stupnju kulture — i neolit, ili mlađe Kk. d., 
(u Evropi od IV tislj.—o. 1800. pr. n. e.), kada je 
obrada kamena već usavršena, kamen se glačao 
a vrste predmeta od kamena znatno su se proši- 
rile. Na području naše zemlje postoje nalazišta iz 
kamenog doba: Krapinska spilja iz paleolita, But- 
mir, nedaleko Sarajeva, jedno od najvećih neolit- 
skih nalazišta u Evropi. 


KAMPANELA, v. Uiopijski socijalizam. 


KAMPOFORMIJSKI MIR, mir sklopljen 1797, u 
talijanskom mjesiu Campo Formio između Napo- 
leona i austrijskog cara Franje I. Austrija se u 
korist Francuske morala odreći Lombardije i Bel- 
gije, a dobiva područja Mletačke Republike, koja 
je tim mirom prestala postojati, dakle i njezine po- 
sjede u Istri i Dalmaciji. 

KAPITAL, vrijednost sposobna da svome vlasni- 
ku donese novu vrijednost na temelju iskorišćava- 
nja najamne radne snage. To je ne samo novac 
uložen u neki posao nego i sva sredstva za proiz- 
vodnju koja putem izrabljivanja najamnog rada 
donose svome vlasniku višak vrijednosti (v.). 

KAPITALIZAM, klasno društveno uređenje u 
kojemu dvije osnovne i suprotne klase sačinjavaju: 
kapitalisti, vlasnici sredstava za proizvodnju, i pro- 
leteri, slobodni proizvođači koji tih sredstava ne- 
maju. Da bi mogli živjeti prisiljeni su da kapita- 
listima prodaju svoju radnu snagu. Marks je u 
»Kapitalu« razradio bit izrabljivanja proletarijata. 
Kao osnovni preduvjet kapitalističke proizvodnje 
je višak vrijednosti koju stvara najamni rad. Su- 
ština suprotnosti kapitalizma sastoji se u tome 
da je proizvodnja društvena, a prisvajanje pro- 
izvoda društvenog rada individualno i privatno. 
Drugim riječima: najamni radnici, a to je golema 
većina društva, stvaraju vrijednosti koje prisvaja 
vlasnik sredstava za proizvodnju. 

Početak kapitalizma pada u XVI st., iako su već 
cd XIV st. postojali oblici kapitalističke proizvod- 
nje. Prvi značajan oblik kapitalističke proizvodnje 
predstavljaju manufakture (v.) koje u XVI st. u 
ekonomski naprednijim zemljama Evrope potiskuju 
srednjovjekovnu cehovsku proizvodnju. Preduvjet 
rađanju kapitalizma je proces prvobitne akumula- 
cije kapitala (v.) kojom se proizvođači nasilno 
odvajaju od sredstva za proizvodnju i tako postaju 
proleteri, prisiljeni prodavati svoju radnu snagu. 

U razvoju kapitalizma razlikujemo nekoliko pe- 
riođda: manufakturni period od XVI do kraja XVIII 
st.; s industrijskom revolucijom (v.) razvija se ma- 
šinska industrija koja uvjetuje koncentraciju sred- 
stava za proizvodnju u rukama malog broja kapi- 
talista, pa doba slobodne konkurencije prelazi po- 
sljednjih decenija XIX st. u imperijalizam (v.). 

U novije doba pojavljuje se kao pokušaj izlaza 
iz suprotnosti kapitalizma državni kapitalizam. 
Država sve više nadzire proizvodnju i raspodjelu 
proizvoda, osniva vlastita poduzeća, uzima u poje- 
dinim privrednim granama sredstva za proizvodnju 
u svoje ruke (nacionalizacija, podržavljenje), a sve 
to znači i izvjesno ograničenje kapitala u privat- 
nim rukama. 

KAPITOLIJ, jedan od 7 rimskih brežuljaka na 
kojima je bio sagrađen stari grad Rim. Tu su se 
nalazili brojni hramovi, među njima i hram posve- 
ćen vrhovnom bogu Jupiteru. 

KAPITULACIJA, u vojnom smislu znači predaju 
svih ili pojedinih dijelova oružanih snaga u ruke 
neprijatelja. Vojska koja kapitulira izvješava u 
znak predaje bijelu zastavu koja se, prema među- 
narodnim pravilima, uzima kao znak prekida borbi 
i odluke o pregovorima i predaji. 

K. je naziv i za sistem privilegija što su ih Turska 
i druge neke zemlje Istoka davale (od XVI st.) 
evropskim državama. Po njima su podanici i šti- 
ćenici evropskih država, koji su boravili na po- 
dručju država koje su privilegije dale, izuzeti od 
zakona i vlasti Turske i odnosnih država. Kapitu- 

lacije su dokidane tek nakon I svj. rata (od 1923. 
nadalje). 

KAPITULARI, odredbe i zakonski propisi koje 
su izdavali merovinški i karolinški vladari (v. Me- 
rovinzi, Karolinzi). 


KAPTOL, zbor svećenika u katoličkoj crkvi koji 
kao savjetodavni i izvršni organ stoji uz biskupa. 
Članovi kaptola su kanonici. Kaptol je kao cjelina 
u feudalnom sistemu također posjednik zemlje, 
šuma, utvrda. U feudalnom razdoblju Hrvatske oso- 
bito je važnu ulogu imao Kaptol biskupije zagre- 
bačke. 

KARA MUSTAFA, veliki vezir Turskog Carstva 
od 1676. Nastojao obnoviti nekadašnju slavu Car- 
stva, pa je u tom cilju pošao s brojnom, veoma 
dobro opremljenom vojskom na Beč 1683. Tu je 
iste godine doživio potpuni poraz, sam se jedva 
apasio, ali je po sultanovu nalogu pod Beogradom 
obješen. Poraz Turaka pod Bečom ponukao je 
Austriju i Rusiju da započnu velikim ofenzivnim 
operacijama protiv Turaka (v. Turski ratovi). 

KARADŽIĆ, Vuk Stefanović (1787—1864), refor- 
mator književnog jezika, historičar, sakupljač na- 
rodnog blaga. Kao suvremenik srpskih ustanaka 
cstavio je mnoge zapise, veoma dragocjene za po- 
znavanje tadašnjih prilika i događaja u Srbiji. Ši- 
roka kultura i obrazovanje, koje je Vuk sam posti- 
gao, donijeli su mu veliki broj prijatelja, ali je kao 
pobornik narodnog jezika i demokratskih shvaćanja 
naišao i na neprijatelje u vladajućim krugovima 
Srbije. Knez Miloševu vladavinu izvrgao je oštroj 
kritici u pismu upućenom knezu 1832. Boravio je 

u Beču, Pešti, Petrogradu, putovao po našim zem- 
ljama, po Njemačkoj. Zbog velikih zasluga kao 
filolog je dobio mmoga visoka priznanja najviših 
naučnih ustanova kako slavenskih tako i njemač- 
kih. Međutim, u rođenoj Srbiji nije dočekao pot- 
puno priznanje svoga rada. Njegov je pravopis 
priznat kao službeni četiri godine iza njegove smrti. 
KARAĐORĐE, Đorđe Petrović (1768—1817), 
vođa Srba u I srpskom ustanku. Za austrijsko-tur- 
skog rata (1788—1791) sudjelovao je na strani 
Austrije u sastavu frajkora (v.) i surađivao s haj- 
dučkim četama u Srbiji. Nakon rata K. se bavio 
trgovinom koja mu je donijela izvjesno bogatstvo. 
Kad su 1804. dahije izvršile »sječu knezova«, i Ka- 
rađorđeva je glava trebala da padne. K. se među- 
tim sklonuo u šumu, kao što su učinili još neki 
viđeniji ljudi u Srbiji. Kako su već pripreme za 
ustanak bile ionako u toku, K. koji je veoma 
aktivno sudjelovao u tim pripremama, bude izabran 
za vođu ustanka, najprije za uže područje Šuma- 
dije. U toku borbi i značajnih pobjeda nad Tur- 
cima (Ivankovac, Mišar itd.) došle su do izražaja 
velike vojne sposobnosti Karađorđa, njegov je 
ugled znatno porastao, tako da je bio općenito 
priznavan za vrhovnog vođu. Taj mu je naslov 
priznao i Sovjet 1808. Karađvrđevim centralističkim 
težnjama opirali su se pojedini knezovi i vojvode, 
što je slabilo snagu ustanka. Kad su 1813. Srbiju 
ponovo okupirali Turci, K. bježi u Austriju, odakle 
se prebacuje u Rusiju. 1817, kad je već II ustanak 
bio u toku, vraća se u Srbiju, ali bude ubijen po 
nalogu Miloša Obrenovića (v. Srpski ustanci). 

KARAĐORĐEVIĆI, potomci Karađorđa, dina- 
stija kneževine i kraljevine Srbije, a od 1918. Kra- 
ljevine Srba, Hrvata i Slovenaca, odnosno Jugo- 
slavije. U vrijeme napada fašističkih osvajača na 
Jugoslaviju, kralj je bio Petar II. Zajedno s vla- 
dom prebjegao je u London. Na Drugom zasjedanju 
AVNOJ-a, 29. XI 1943, donesena je odluka kojom 
se kralju zabranjuje povratak u zemlju, time da 
će nakon oslobođenja narod odlučiti o pitanju mo- 
marhije. Nakon oslobođenja provedeni su opći 
izbori za Ustavotvornu skupštinu koja je, 29. XI 
1945, donijela jednodušan zaključak kojim  pro- 
glašava Federativnu Narodnu Republiku Jugosla- 
viju, a dinastiju lišava svih prava. 

KARANTANIJA, pokrajina u Istočnim Alpama, 
oko izvora Drave, Mure i Save. Na početku VII st. 
već je naseljena slavenskim plemenima. Slaveni su 
ovdje formirali svoju kneževinu koja je zadržala 
samostalnost sve do II pol. VIII st., kad dolazi pod 
vlast Bavaraca, a zatim pod vlast Franaka. Karan- 
tanski Slaveni izgubili su potpunu samostalnost 
nakon sloma ustanka Ljudevita Posavskog (v.). 
Otada je stanovništvo Karantanije bilo izloženo 
germanizaciji, ali je osim stanovništva sjevernog 
dijela očuvalo svoju nacionalnost (v. Gosposvetsko 
polje). 

KARBONARI, članovi tajne organizacije, nastale 
u Italiji na početku XIX st. Cilj je organizacije bio 
da se Italija oslobodi strane vlasti i ujedini kao 
republika. Znatno su utjecali na revolucionarna 
zbivanja u Italiji, ali poslije 1830. njihov utjecaj 
opada. 

KARDELJ, Edvard (r. u Ljubljani 27. 1. 1910), 
političar i državnik, Predsjednik Savezne skupštine, 
sekretar CK SKJ. Već u svojoj 16-oj godini postao 
član SKOJ-a te razvija veliku revolucionarnu 
aktivnost. Progoni, hapšenja izmjenjuju se raz- 
dobljima aktivnog rada. Kao maloljetan osuđen 
je na dvije godine zatvora koji je proveo u Zabeli 
kraj Požarevca. Po izlasku iz zatvora 1932. zajedno 
s B. Kidričom i ostalim komunistima Slovenije 
radi na obnovi oslabljenih partijskih organizacija 
i oživljavanju radničkog pokreta u Sloveniji. Od 
1937, kada se vratio iz Sovjetskog Saveza, i formi- 
ranja novoga rukovodstva KPJ, K. ostaje jedan 
od najbližih Titovih saradnika. Pored veoma aktiv- 
nog partijskog rada K. se bavio publicističkom 
djelatnošću. Uža specijalnost te djelatnosti bio je 
rad na nacionalnom pitanju. Posebno je poznato 
djelo »Razvoj slovenskoga nacionalnog pitanja« 
koje je izdao pod pseudonimom »Sperans«, 

U vrijeme napada na Jugoslaviju i nakon njena 
sloma K. je bio jedan od glavnih organizatora na- 
rodnooslobodilačke borbe. U toku čitavog razdoblja 
narodnooslobodilačkog rata i revolucije K. pored 
velike aktivnosti na razvijanju ustanka i revolucije, 
osobito u Hrvatskoj i Sloveniji, te obavljanja du- 
žnosti u najvišim organima vojne i civilne vlasti, 
posebno djeluje na području razvoja narodne vlasti 
i kao teoretičar i praktičar. Tu djelatnost nastavlja 
i nakon oslobođenja, nadopunjujući je praktičnim 
i teoretskim raspravama o samoupravljanju i odu- 
miranju države. 

K. je u međunarodnim odnosima poznat kao 
jedan od tumača društvenih zbivanja i izgradnje 
socijalizma kod nas. 

KAREV, Nikola (1877—1905), makedonski revo- 
lucionar i jedan od prvih propagatora socijalizma u 
Makedoniji. 1903. odlučno organizira ustanak pro- 
tiv Turaka u kruševskom području i tada stoji na 
čelu Kruševske Republike (v. Ilindenski ustanak). 
Nakon sloma ustanka nastavio je radom na oslo- 
bođenju i poginuo u borbi s Turcima. 

KARLO VELIKI (742—814), najpoznatiji frana- 
čki vladar (768—814). Gotovo čitavo razdoblje 
svoga vladanja K. je proveo u ratovima. Pod nje- 
govu je vlast došla i Dalmatinska Hrvatska, osim 
Bizantske Dalmacije, zatim Posavska Hrvatska, 
slovenske zemlje i Istra. K. se 800. okrunio u Rimu 
za cara, smatrajući se nasljednikom rimskih ca- 
reva. Granična područja podijelio je na marke i 
nad njima postavio svoje upravitelje, markgrofove. 
Za njegovo vrijeme učvršćuje se feudalni poredak 
u Franačkoj. Na svom dvoru u Aachenu okupio je 
najpoznatije učenjake svoga vremena, stoga pre- 
porod latinske kulture, što ga je podsticao K., zo- 
vemo »Karolinška renesansa«. 

KARLOVAČKA MITROPOLIJA, srpsko-pravo- 
slavna crkvena oblast. Temelji mitropolije položeni 
su privilegijima austrijskog cara Leopolda I 1690, 
kojima garantira slobodu vjere i autonomnost u 
crkvenim pitanjima Srbima na području Habs- 
burških zemalja. Od 1713. sjedište mitropolije po- 
staju Sremski Karlovci. K. m. je do sredine XVIII 
st. u izvjesnom smislu predstavljala i političku 

autonomnost Srba u Austrijskom Carstvu. Uplita- 
nje državnih vlasti i u crkvene poslove jača za 
Marije Terezije (v. Apsolutizam). God. 1848. kar- 
lovački mitropolit Rajačić izabran je na saboru 
u Sremskim Karlovcima za patrijarha. Otada su 
karlovački mitropoliti nosili titulu patrijarha. K. m. 
dokinuta je 1920, a njeno je područje uključeno u 
obnovljenu Srpsku patrijaršiju. 

KARLOVAČKI MIR, mir između Austrije i nje- 
zinih saveznika s Turcima, sklopljen u Sremskim 
Karlovcima 1699. Mirom je bitno izmijenjena gra- 
nica Turskog Carstva u našim zemljama. Oslobo- 
đene su: Slavonija, zapadni dio Srijema, Lika i 
Krbava, koje je dobila Austrija, te zaleđe Dalma- 
cije otprilike sve do Dinare, koje je dobila Vene- 
cija. 

KAROLINŠKA RENESANSA, v. Karlo Veliki. 

KAROLINZI, franačka dinastija od 751—843. 
Kad se franačka država 843. podijelila, jedna je 
loza Karolinga vladala Francuskom do 987, druga 
Njemačkom do 911. Najpoznatiji vladari te poro- 
dice jesu Pipin Mali i Karlo Veliki (v.). 

KARPOŠEV USTANAK, planuo je u području 
Kratova i Kumanova u vrijeme velikog rata protiv 
Turaka. Kad se austrijska vojska u svojoj ofenzivi 
protiv Turaka približila Makedoniji, došlo je do 
ustanka 1689, kojemu je na čelu bio hajdučki ha- 
rambaša, vojvoda Karpoš. Potpomognuta ustani- 
cima, austrijska je vojska zauzela i Skoplje i još 
neka manja mjesta u Makedoniji. Međutim, kad 
su se Austrijanci povukli, ustanici su nakon kraćih 
borbi poraženi vd Turaka. Zarobljen je i sam Kar- 

poš, kojega su Turci s mnogim drugim zarobljeni- 
cima ubili. 

KARTAGA, antički grad i država na području 
današnjeg Tunisa. K. je potkraj IX st. pr. n. €. 
osnovana kao fenička kolonija, ali se ubrzo razvila 
u moćnu nezavisnu trgovačku republiku. Vlast je 
protegla nad čitavim zapadnim dijelom Mediterana. 
K. je slomljena u punskim ratovima (v.). God. 
146. pr. n. e. Rimljani su razorili grad do temelja. 

KARTELI, monopolistička udruženja kapitalista, 
vlasnika tvornica iste industrijske grane. Vlasnici 
se udružuju, da bi suzbili međusobnu konkurenciju 
i eventualnu konkurenciju manjih poduzeća, ali 
ostaju slobodni u organiziranju proizvodnje u svom 
poduzeću. Zajednički određuju cijenu proizvoda, 
ali time diktiraju tu cijenu na tržištu i međusobno 
dijele tržište. K. su nastali u eposi monopolističkog 
stadija kapitalizma, u imperijalizmu (v.). 

KASTE, određene, strogo zatvorene grupe ljudi, 
nastale na društvenoj podjeli rada. Kastinsku po- 
djelu nalazimo osobito izraženu u državama stare 
Indije kao i u robovlasničkim državama staroga 
Orijenta. I danas su veoma jaki tragovi kastinskog 
uređenja u Indiji. 

KATAKOMBE, starokršćanska grobišta u pod- 
zemnim prostorijama koje su povezane brojnim 
veoma zapletenim hodnicima. U katakombama su 
se prvi kršćani, u vrijeme dok su još bili proga- 
njani, sastajali na molitve i sklanjali se od progo- 
nitelja. Najpoznatije su k. u Rimu. 

KATARI, srednjovjekovni heretici (v. Hereze, 
Bogumili); vjerovali su u postojanje dvaju bogova. 

KATOLIČKA CRKVA, v. Kršćanstvo. 

KAUTSKY, Karl (1854——1938), socijalist, teore- 
tičar, prvak SD partije Njemačke. Poslije smrti 
Engelsa, 1895, jedan od veoma uglednih vođa II 
internacionale. K. je u svom shvaćanju puta u soci- 
jalizam napustio u stvari učenje o diktaturi prole- 
tarijata pa je, iako ne otvoreno, negirao i potrebu 
proleterske revolucije. Uoči I svjet. rata zastupao 
je shvaćanje onog dijela II internacionale koji se 
nije protivio imperijalističkom ratu. Njegov utje- 
caj u radničkom pokretu uoči I svjet. rata, pa i 
nakon rata, bio je veoma velik. Objavio niz teoret- 
skih radova koji su, osobito raniji kad je K. bio na 
pozicijama marksizma, popularizirali marksističke 
ideje. 

KAVUR, v. Cavour. 

KELTI, indoevropski narod koji se iz prvobit- 
nog područja (vko početka I tisućljeća pr. n. €.) u 
današnjoj srednjoj Francuskoj, potkraj V st. pr. 
n. e. proširio po čitavoj srednjoj Evropi i Balkan- 
skim poluotokom sve do Male Azije. Kasniji je 
naziv za Kelte — Gali. U naše zemlje K. se dose- 
ljavaju o. IV st. pr. n. e. i stapaju se s Ilirima, 
osobito u sjeverozapadnim krajevima, te nastaju 
posebne ilirokeltske etničke grupe. 

KERENSKIJ, Aleksandar (1881—), ruski politi- 
čar, eser (v.). Nakon februarske revolucije u Ru- 
siji, 1917, postaje član Privremene vlade, zatim nje- 
zin predsjednik i kasnije vrhovni komandant voj- 
ske. U toku te svoje karijere sve se više okreće 
protiv boljševika, da bi u jesen 1917. poduzeo i 
hapšenje boljševika. Kad je izbila oktobarska revo- 

lucija pokušao je izvesti kontraudar, ali je nakon 
nekoliko dana suzbijen. Otada živi u emigraciji. 

KERŠOVANI, Otokar (1902—1941), političar, no- 
vinar, član KPJ od 1928. Od svojih prvih student- 
skih dana, 1921, počeo je veoma aktivno sudjelovati 
u javnom političkom i kulturnom životu, posebno 
u publicističkom radu. Bio proganjan od policijskih 
vlasti i 1930. osuđen na 10 godina robije. I tu na- 
stavlja radom. Izradio je teze za povijest Hrvata, 
za povijest naših zemalja te teze iz područja knji- 
ževnosti. U tamnici je radio i na ideološkom uzdi- 
zanju utamničenih komunista i u tu svrhu pre- 
vodio sa stranih jezika marksističku literaturu. Kad 
je 1940. izašao iz tamnice nastavio je radom. Ne- 
posredno prije napada na Jugoslaviju bio je opet 
uhapšen (u noći 30/31. III) zatvoren zajedno sa B. 
Adžijom i O. Pricom te drugima u logoru Keresti- 
nac (v.). Zajedno s njima strijeljan »za odmazdu« 
na Dotrščini u Zagrebu. 

KHUEN-HEDERVARY, Dragutin (1849—1918), 
ban Hrvatske, Slavonije i Dalmacije od 1883—1903. 
U povijesti Hrvatske ostao je poznat kao provodilac 
želja madžarskih vladajućih klasa u podjarmljiva- 
nju Hrvaiske. U tom je svojstvu provodio nasilnu 
madžarizaciju: dozvoljava širenje madžarskog je- 
zika na željeznicama i u financijskim uredima, 
madžarizira imena naših mjesta po Slavoniji, nase- 
ljava tamo Madžare. Od Sabora, slomivši opoziciju, 
posebno pravaše, stvara raznim  protuzakonitim 
mjerama poslušno tijelo. Donosi zakone koji učvr- 
šćuju njegov sistem, raznim mjerama onemogućuje 
ekonomski napredak domaće buržoazije. Kao pred- 

stavnik dualističke politike Monarhije nastoji raz- 
dvojiti Hrvate i Srbe, onemogućuje rad Jugosla- 
venske akademije, Strossmayera (v.) i ostalih na- 
prednih ljudi. Protiv SD stranke Hrvatske i Slavo- 
nije organizira čitav niz procesa. Međutim, na- 
predna omladina hrvatska i srpska u Hrvatskoj 
podstiče sve više javnost na otpor protiv Khuena. 
1903. izbija veliki pokret protiv Khuena i madža- 
rovštine, koji je zahvatio ne samo užu Hrvatsku 
i u njoj, što je važno, seljaštvo, već se proširio 
i na Dalmaciju i Islru. Vijesti su o tome prodrle i u 
međunarodnu javnost. KK. je 1903. otišao iz Hrvat- 
ske; imenovan je za madžarskog ministra predsjed- 
nika. 

Khuen je i kao madžarski ministar predsjednik 
(1910—1912) mnogo utjecao na prilike u Hrvatskoj. 

KIDRIČ, Boris (1912—1953), politički radnik i 
revolucionar. Još kao gimnazijalac uključio se u 
redove naprednog omladinskog i radničkog pokreta 
i sa 16 godina postaje član SKOJ-a. U vrijeme še- 
stojanuarske diktature osuđen na robiju, a po izla- 
sku, 1931, djeluje u partijskim organizacijama ko- 
jima je diktatura nanijela teške udarce. U toj svojoj 
aktivnosti ima velikih uspjeha pa je njegovim 
djelovanjem formiran PK KPJ za Sloveniju. God. 
1935. mora zbog progona emigrirati u Austriju 
"Tada postaje sekretar SKOJ-a. Međutim, i u Beču 
je proveo godinu dana u zatvoru, nakon toga odlazi 
u Pariz. Tu nastavlja rad zajedno s Titom i Kar- 
deljem. Po povratku u zemlju bio je opet u za- 
tvoru, do maja 1940. Poslaje član CK KP Slove- 
nije, a na V zemaljskoj konferenciji i član CK KPJ. 

Odmah nakon okupacije svoju je aktivnost 
usmjerio na organiziranje otpora. Uz Kardelja naj- 
istaknutiji osnivač OF Slovenije (v. Narodni front). 
Otada obavlja najviše političke i vojne funkcije. 
Bio je politički komesar Glavnog štaba za Slove- 
niju, predvodio je slovensku delegaciju na II zasje- 
danju AVNOJ-a. U maju 1945. postaje predsjednik 
prve vlade Slovenije, zatim ministar Savezne vlade, 
predsjednik Privrednog savjeta pri vladi FNRJ, 
predsjednik Planske komisije. Kraj svih tih odgo- 
vornih dužnosti obavlja i najviše partijske funk- 
cije. Za svoj neobično aktivan rad odlikovan je 
Ordenom narodnog heroja i Ordenom junaka soci- 
jalističkog rada, izabran za redovnog člana Sloven- 
ske akademije znanosti i umjetnosti. 


Kidričeva aktivnost nije ostajala samo na prak- 
tičnom partijskom i političkom radu, on je bio i 
teoretičar u pitanjima izgradnje socijalizma, na- 
rodne vlasti, socijalističke ekonomike i međunarod- 
nog radničkog pokreta. 


KINESKA REVOLUCIJA, gradansko-demokrat- 
ska revolucija, 1911, kojom je oboren car, a Kina 
proglašena republikom. Privremeni predsjednik 
Republike bio je Sun Yat-Sen vođa toga revolucio- 
narnog pokreta, Na podticaj Sun Yat-Sena osnova- 
na je, 1912, stranka Kuomintang s veoma napred- 
nim programom: uništenje feudalizma, agrarna re- 
forma, oslobađanje Kine od stranog utjecaja. Sve 
je to bio i program revolucije 1911. 

Kineski prvi revolucionarni građanski rat 1921— 
1927. God. 1921. osnovana je KP Kine. 1923. do- 
lazi do sporazuma Kuomintanga i KP Kine na bazi 

nacionalnooslobodilačkog fronta, tj. zajedničke su- 
radnje u ostvarenju spomenutih ciljeva koji su 
u međuvremenu samo djelomično ostvareni. Kad 
je 1925, nakon smrti Sun Yat-Sena, vodstvo Kuo- 
mintanga preuzeo Čang Kai-Šek, dolazi pod utje- 
cajem kineske buržoazije i stranih sila do razmimo- 
ilaženja Kuomintanga i KP Kine. Otvoreni prelom 
nastaje 1927, kad je zabranjena KP Kine a komu- 
nisti su hapšeni. Na jugu Kine ostaje, međutim, 
uporište komunista pod vodstvom Mao Tse-Tunga, 
s revolucionarnom vladom nove republike Kine. 
Jug postaje žarište revolucije seljaka i radnika, tu 
se formiraju revolucionarni partizanski odredi i 
Crvena armija koja se obračunava s kuomintan- 
škom vojskom i širi slobodni teritorij. Unatoč po- 
kušajima kapitalističkih sila da interveniraju u 
korist Čang Kai-Šeka. revolucija u Kini jača. 
Drugi revolucionarni građanski rat 1927—1936. 
Unutrašnja trvenja u Kini iskorištava agresivni 
Japan. 1931. upada na teritorij sjeverne Kine. KP 
Kine predlaže Čang Kai-Šeku obustavu neprija- 
teljstava i zajedničku obranu od ugresije. Međutim, 
unatoč napredovanjima neprijatelja Čang Kai-Šek 
poduzima (od 1930—1933) četiri ofenzive protiv 
Crvene armije i oslobođenog lerilorija. Peta, naj- 
veća ofenziva, 1933. primorava Crvenu armiju na 
Dugi ili Veliki marš iz južnih oblasti Kine prema 
sjevernim. Taj je marš potrajao sve do 1996, a re- 
zultat je bio oslobađanje dijela zapadnih i sjevernih 
provincija i stvaranje novog teritorija republike 
Kine s Yenanom kao središtem. U međuvremenu 
Japan sve više zauzima Kinu, što konačno prisiljava 
Čang Kai-Šeka da obustavi građanski rat. God. 

1936. Crvena je armija priznata kao 8. armija, a 
partizanske jedinice oko rijeke Jangtsekianga kao 
4. armija. Te armije snose sad glavnu težinu po- 
kušaja da zaustave agresiju Japana. Japan je ipak 
u toku II svjetskog rata zauzeo sjeverne oblasti 
Kine i uski obalni pojas. 

Treći revolucionarni rat 1945—1949. Čang Kai- 
-Šek je već 1946. obnovio građanski rat napadom 
na teritorij pod revolucionarnom vladom. Iako je 
dobivao golemu vojnu pomoć, osobito od SAD, na- 
kon prvobitnih uspjeha morao se povlačiti pred 
ofenzivom jedinica  Narodnooslobodilačke vojske 
Kine. God. 1949, nakon oslobođenja Pekinga, Nan- 
kinga, Šangaja i velikog teritorija Kine, Mao Tse- 
-Tung je i formalno proglasio, 1. X 1949, NR Kinu. 
Kad je potkraj 1949. oslobođen i Kanton, Čang 
Kai-Šek je bio prisiljen da se s ostacima svvje 
vojske povuče na Formozu (Taiwan). 

KINESKI ZID, u dužini od 2450 km, širine 5—8 
m, visine do 16 m izgrađen je u III st. pr. n. e. za 
obranu Kine od mongolskih plemena centralne 
Azije. U današnjem je obliku završen u XV st. 

KLAN, irsko-škotska riječ za rod; u daljem raz- 
vitku k. je grupa srodnih porodica koje potječu od 
zajedničkog pretka s očeve strane. U Irskoj i Škot- 
skoj klanovi su se očuvali sve do početka XIX st, 
a u Crnoj Gori i Albaniji do najnovijih vremena. 

KLASE, po marksističkoj definiciji klase su odre- 
dene grupe ljudi kvje se razlikuju prema mjestu 
koje zauzimaju u društvenoj proizvodnji. Razra- 
đena, ta definicija uključuje u sebi tri osnovna 

elementa koji ljude razdvajaju na klase: odnos 
prema sredstvima za proizvodnju, ulogu koju imaju 
u društvenoj organizaciji rada i udio koji imaju u 
načinu i opsegu podjele proizvedenih dobara. Ta 
tri elementa mogu se svesti na najosnovnije: 
s jedne strane su ljudi koji posjeduju sredstva za 
proizvodnju, a s druge oni koji ih nemaju pa su 
stoga ovi predmet izrabljivanja posjedničke klase. 
Međutim, između tih dviju najosnovnijih klasa 
svakog klasnog društva postojali su uvijek i dru- 
štveni slojevi koji su u sebi ujedinjavali na neki 
način izvjesne osobine klase koja izrabljuje i klase 
koja je izrabljivana. Nadalje, svaka klasa, bilo 
izrabljivača bilo izrabljivanih, sadrži u sebi još 
mnogo društvenih slojeva koji su se razlikovali po 
svom materijalnom položaju i privilegijama. 

Prema glavnim klasama određujemo oblik kla- 
snog društva: robovlasničko društvo sačinjavali su 
robovlasnici i robovi, feudalno društvo, feudalci i 
kmetovi, kapitalističko buržuji i proleteri. Između 
klasa nužno se morala voditi klasna borba. U hi- 
storijskom razvitku klasna borba vodi do ostvare- 
nja besklasnog društva kojemu je osnovni pred- 
uvjet društveno vlasništvo nad sredstvima za pro- 
izvodnju. To je socijalističko društvo. U ostvarenju 
toga društva presudnu ulogu ima radnička klasa. 
Njezinu ulogu prvi je uočio Marks, a kasnije su je 
razrađivali ostali teoretičari socijalizma, osobito 
Lenjin. Historijski je zadatak radničke klase da 
osvoji političku vlast i provede diktaturu proleta- 
rijata (v.) koja je samo nužna etapa u ostvarenju 
besklasnog društva. 

KLERIKALIZAM (lat. clericalis svećenički), poli- 
tičko-kulturno shvaćanje prema kojemu bi kler, 
svećenstvo, trebalo da ima odlučni utjecaj na poli- 
tički i društveni život i samo da zauzima istaknute 
položaje na tim područjima. K. se osobito razvio 
potkraj XIX st. kada su među ostalim političkim 
građanskim strankama osnovane i takve koje su 
bile najtješnje povezane sa svećenstvom. Te kleri- 
kalne stranke, kako se zajednički nazivaju, uzimale 
su razna imena kao: katolička stranka, kršćansko- 
-demokratska itd. Među njima bilo je i takvih koje 
su okupljale i seljake i radnike, propovijedajući 
borbu protiv imovinske nejednakosti, te organizi- 
rale razne ustanove za pomoć seljacima i radni- 
cima. Takve su se stranke nazivale, a i danas se 
tako zovu, kršćansko socijalističke. Njihov je cilj 
odvlačenje masa, osobito radništva, od socijalistič- 
kog pokreta (v. i Političke stranke). 

KLIMENT, episkop ohridski (?2—916), jedan od 
najznačajnijih učenika Ćirila i Metodija (v.). Po- 
slije izgona Metodijevih učenika iz Moravske dolazi 
najprije u Bugarsku, koja postaje sada značajno 
središte slavenske književnosti, a zatim prelazi u 
Ohrid koji se tada nalazio u bugarskoj državi. Ovdje 
K. nastavlja svojom djelatnošću na slavenskoj knji- 
ževnosti i pismu, pa se misli da je on izumio ili 
dao podsticaj za nastanak ćirilice. 

KLISTENOVE REFORME, reforme što ih je 
izvršio atenski političar Klisten (II pol. VI st. pr. 
n. e.). Atensko je stanovništvo, prema mjestu sta- 
novanja, podijelio u 10 f:la (plemena), nasuprot 
dotadašnjih 4 fila čiji su članovi bili vezani krvnim 


198 


Klistenove reforme — Kočevski zbor 
srodstvom. Proširio je prava državnih organa u 
kojima je bio zastupan i demos. Klistenovim refor- 
mama umanjena je moć eupatrida, atenske aristo- 
kracije, a povećan utjecaj demosa na državne po- 
slove. 

KLODVIG, osnivač Franačke države, v. Franci. 

KLUZ, Franjo (1918—-1944), prvi pilot NOV. U 
vrijeme stare Jugoslavije svršio je podoficirsku avi- 
jatičku školu, bio je odličan pilot, ali zbog napred- 
nih shvaćanja nije mogao napredovati. Rat ga je 
zatekao u Skoplju, ali se vraća u rodni kraj, u Bos. 
Dubicu, gdje je mobiliziran u avijaciju NDH. Već 
tada radi za NOP. U maju 1942. prelijeće na oslo- 
bođeni teritorij i odmah izvršava borbene akcije. 
Taj dan, 21. V, slavi se kao Dan avijacije. U toku 
te svoje letačke aktivnosti izvršio je niz borbenih 
zadataka. Poginuo je prilikom bombardiranja nje- 
mačke protuavionske baterije kod Omiša. 

KMET, v. Feudalizam. 

KNEZ, kod južnoslavenskih naroda ima različito 
značenje. Označuje samostalnog vladara pojedine 
oblasti, upravnika oblasti, a u feudalnoj hijerarhiji 
visokog dostojanstvenika. Pod turskom vladavinom 
knezovi su bili starješine lokalne samouprave. 

KOALICIJA, HRVATSKO-SRPSKA, v. Hrvat- 
sko-srpska koalicija. 

KOČEVSKI ZBOR, skupština delegata sloven- 
skog naroda za II zasjedanje AVNOJ-a, održana u 
Kočevju 1—3. X 1943. Tu je odlučeno da Vrhovni 
plenum Osvobodilne fronte izvršava vrhovnu zako- 
nodavnu i izvršnu vlast u Sloveniji kao Slovenski 

nearodnoosvobodilni odbor koji je u stvari konsti- 
tuiran još 16. IX 1941. u Ljubljani. K. z. je lakođer 
jedan od veoma važnih datuma u razvoju narodne 
vlasti i federativnog uređenja. 

KOĆINA KRAJINA, v. Frajkori. 

KOEGZISTENCIFA, u povijesnom i političkom 
rječniku istovremeno postojanje različitih društve- 
nih zajednica. Danas govorimo o aktivnoj, mirolju- 
bivoj koegzistenciji, a to znači o istovremenom po- 
stojanju država s različitim društveno-ekonomskim 
sistemima koje treba da djeluju u cilju međusob- 
nog zbližavanja i suradnje te u cilju zajedničkih 
nastojanja miroljubivog rješavanja međunarodnih 
sporova. Danas je to pitanje opstanka čovječanstva. 

KOLNSKI PROCES, održan u Kolnu 1852. Pru- 
ske vlasti optužile su 11 članova »Saveza komuni- 
sta« (v.) za veleizdaju i rušenje državnog poretka. 
Optuženima se nije mogla dokazati nikakva krivnja 
u smislu optužnice, ali je cilj ipak bio postignut 
jer je bio onemogućen dalji rad »Saveza komuni- 
sta« koji je nakon toga raspušten. 

ZGLOMAN I, v. Arpadovići. 

KOLONI (lat. colo obrađujem zemlju), seljaci- 
-zakupnici zemije. Taj tip seljaka obrađivača zemlje 
javlja se u Rimskom Carstvu u vrijeme raspadania 
robovlasničkog društva. Rimski veleposjednici bili 
su tada prisiljeni da pronalaze nove oblike obrade 
zemlje. Robovski rad više nije bio dovoljno renta- 
bilan, a nije bilo ni dovoljno robova jer država nije 
mogla da vodi velike osvajačke ratove. Stoga su 
rimski veleposjednici bili prisiljeni da dijele svoj 
posjed na manje parcele. Te parcele daju u zekup 

siromašnim seljacima i oslobođenim robovima. Za- 
kupnici tih parcela jesu koloni. K. daju vlasniku 
zemlje određeni dio prihoda, ostalo zadržavaju za 
sebe. Time se i zainteresiranost kolona u obradi 
zemlje povećava. Taj sistem odnosa između vla- 
snika i zakupnika zemlje zove se kolonat. Kolonat 
postaje jedan od izvora iz kojih se kasnije razvija 
kmetstvo. Kolonat se dugo održao i u našim zem- 
ljama, posebno u Istri, Dalmaciji i Dubrovačkoj 
Republici, u pojedinačnim slučajevima sve do Za- 
kona o agrarnoj reformi u novoj Jugoslaviji. 

KOLONIJE, u historijskom značenju najprije na- 
seobine koje su u starom vijeku stvarali trgovački 
narodi izvan svoje zemlje. Posebno su poznati po 
tome Feničani i Grci. 

U novom značenju k. su područja pod vlašću 
druge države. Takve k. razvijaju se od XV st. na- 
dalje, u doba velikih geografskih otkrića. Otkrivene 
zemlje postaju svojina evropskih država osvajača 
koje bezobzirnom pljačkom kolonija izvlače velika 
bogatstva. Prve kolonijalne sile bile su Španija i 
Portugal, a od kraja XVI st. u kolonijalna osvaja- 
nja ulaze Engleska, Holandija, Francuska. U XIX 
st., osobito u doba imperijalizma, kolonijalna osva- 
janja dosegla su vrhunac. K. su tada dobile još 
jedno značenje: postale su područje za investicije 
kapitala, koji je ovdje zbog jeftine radne snage i 
drugih razloga donosio veće profite nego u metro- 
poli, te tržišta za robu masovne proizvodnje. Uoči 
.I svjet. rata više nije bilo »slobodnih« zemalja. 

Ta konkurencija evropskih velesila u kolonijalnim 
osvajanjima bila je jedan od uzroka I svjet. ratu. 
Najjača kolonijalna sila bila je tada Engleska. Nje- 

zini su kolonijalni posjedi obuhvaćali, 1912/13, 
31,87 mil. kmž, dok je sama matica Vel. Britanija 
(bez Irske) imala 230.000 km?. Već nakon I svjet. 
rata dolazi do značajnih oslobodilačkih pokreta u 
kolonijama. II svjet. rat zadao je smrtan udarac 
kolonijalizmu, i danas smo svjedoci oslobađanja 
kolonijalnih naroda. 

Neokolonijalizam, politika koju danas vode naj- 
jače ekonomski razvijene kapitalističke države da 
bi pod svoj utjecaj stavile netom oslobođene zemlje. 

KOLUBARSKA BITKA, jedna od najvažnijih 
bitaka srpske vojske protiv austrijske vojske u 
I svjet. ratu, vodila se od 16. XI—15. XII 1914. na 
užem i širem području oko rijeke Kolubare. Austro- 
ugarske trupe prodrle su duboko u Srbiju. U prvoj 
fazi srpska je vojska odstupala, napušten je bio i 
Beograd. U drugoj, početkom decembra, srpska je 
vojska prešla u protuofenzivu. Najžešća borba vo- 
dila se za Suvobor. K. b. završena je sjajnom po- 
bjedom srpske vojske i potpunim oslobođenjem 
Srbije u 1914. godini. 

KOMENDACIJA (lat. commendatio preporuka), 
pojam feudalnog društvenog sistema koji označuje 
dobrovoljno predavanje vazala u zaštitu senioru. 
K. je i dobrovoljno predavanje slobodnog seljaka 
pod zaštitu feudalnog gospodara. 

KOMINFORM, kratica za Informacioni biro (IB) 
komunističkih i radničkih partija, čiji bi zadatak 
bio razmjena mišljenja među komunističkim parti- 
jama, izmjena iskustava i u slučaju potrebe koordi- 
nacija djelatnosti na bazi uzajamne suglasnosti. 
Jedan od idejnih začetnika IB bio je i Josip Broz- 

-Tito. IB osnovan je 1947. Sjedište, od jeseni 1947. 
do jula 1948. bio je Beograd. Tu se nalazila i re- 
dakcija lista Kominforma »Za čvrsti mir, za na- 
rodnu demokraciju«. Međutim, odnosi u Kominfor- 
mu nisu bili u duhu koordinacije i ravnopravnosti. 
Već od marta 1948. CK SKP (b) u pismima CK 
KPJ, a to je još vrijeme svemoćnosti Staljina, optu- 
žuje KPJ za »revizionizam« i »nacionalizam« te 
vodi unutar IB kampanju protiv CK KPJ. 1. IV 
1948. izašao je u spomenutom listu članak u kojem 
se oštro napada jedna partija, ne kaže se koja, ali 
je bilo veoma očito da se čitav napadaj odnosi 
na KPJ. U toj se atmosferi održalo u Bukureštu 
zasjedanje Kominforma bez sudjelovanja KPJ. 
Nakon toga donesena je rezolucija Kominforma 
kojom se ponavljaju optužbe, uvrede i klevete te 
se konstatira da je »CK KPJ isključio sebe i KPJ 
iz porodice bratskih komunističkih partija... i 
prema tome iz redova Informacionog biroa«. Rezo- 
lucija je izazvala veliko zaprepaštenje ne samo 
kod nas već i u međunarodnoj javnosti. CK KPJ 
je već drugog dana nakon rezolucije dao svoj odgo- 
vor kojim se pobijaju i odbacuju sve klevete te se 
konstatira da je »Kominform donošenjem rezolu- 
cije prekinuo principe na kojima je osnovan...« 

U julu 1948 (21—28) održan je V kongres KPJ 
na kojemu je Partija odlučno opovrgla sve klevete. 
Kongres je na kraju donio svoju Rezoluciju kojom 
odbija optužbe Kominforma i odobrava stav CK 
KPJ. 

Nakon toga prekida, djelovanjem staljinističke 
politike unutar Kominforma, na Jugoslaviju je 
izvršen i ekonomski i vojni pritisak kako bi se 

prisilila na popuštanje. Međutim, sve te mjere nisu 
mogle skrenuti KPJ. Kampanja je i nadalje tra- 
jala, sve do 1953. Tada je počela jenjavati osobito 
poslije Staljinove smrti 5. III 1953. Stav naše zem- 
lje u međunarodnim odnosima te naša izgradnja 
socijalizma — to su čixmjenice koje su opovrgavale 
klevetničke napade Kominforma. 
KOMONVELT, v. Commonwelth. 


KOMPJENJSKA ŠUMA, šuma nedaleko francu- 
skog mjesta Compičgne (Kompjenj), čuvena po 
tome što je ovdje u željezničkom vagonu 11. XI 
1918. potpisana kapitulacija Njemačke. Time je 
okončan I svjetski rat (v.). Taj isti vagon dao je 
Hitler, prilikom sloma Francuske u II svjetskom 
ratu (v.), dopremiti na isto mjesto i prisilio fran- 
cusku delegaciju da tu potpiše kapitulaciju 22. VI 
1940. 


KOMUNA, v. ŠL Sociologija. 


KOMUNISTIČKA INTERNACIONALA, kratica 
Kominterna (KI), međunarodni savez komunistič- 
kih partija. Poslije oktobarske revolucije u toku 
1918. i 1919. nastaju nove radničke partije — ko- 
munističke partije (v.). Tad se ukazala potreba da 
se međusobno povežu, jer II internacionala ma 
čijoj se obnovi upravo radilo nije više mogla pred- 
stavljati i shvaćanja komunističkih partija. Zato je 
u Moskvi 1919. održano savjetovanje, a zatim kon- 
gres kojemu su prisustvovali delegati komunistič- 
kih i radničkih partija i grupa iz 30 zemalja. Tim 
je kongresom (2—6. III) osnovana III internacio- 
nala, komunistička. Zamišljena je kao svjetska par- 
tija (KP su sekcije na bazi demokratskog centra- 

lizma), ali je za Lenjina postojala slobodna razmje- 
na gledišta. Trebala je da uskladi rad komunistič- 
kih i lijevih radničkih partija, da izmjenjuje nji- 
hova iskustva, da se bori za ostvarenje diktature 
proletarijata, da razmatra i odredi stav prema 
političkim situacijama u svijetu. Do Lenjinove 
smrti, 1924, održavani su redovito svake godine 
kongresi u Moskvi. Dotada je u Kominterni vladao 
duh suradnje i ravnopravnosti. Poslije 1924, kada 
vlast u SSSR-u uzima Staljin, održani su kongresi 
još samo 1928. i 1935. SKP (b) i Staljin nametali 
su svoja mišljenja i autoritet svim ostalim člani- 
cama Kominterne, davane su upute koje često nisu 
bile primjenljive na prilike pod kojima su djelo- 
vale pojedine partije, a i ocjena međunarodne si- 
tuacije često je bila pogrešna, Izvjesno poboljšanje 
nastaje kada je opasnost od fašizma bila već nepo- 
sredna. Na VJI kongresu, 1935, odlučeno je da 
se formiraju antifašistički narodni frontovi (v.). 
K. je raspuštena 1943. Među ostalim razlozima 
raspuštanja, ustupak zapadnim saveznicima, bio je 
i taj što se pokazalo da se međunarodni radnički 
pokret ne može voditi iz jednoga centra. 
KOMUNISTIČKA PARTIJA JUGOSLAVIJE, od 
1952. Savez komunista Jugoslavije, osnovana je 
1919. na Kongresu ujedinjenja u Beogradu 20—23. 
IV. Inicijativu za ujedinjenje dotadašnjih socijal- 
-demokraiskih partija, koje su djelovale na po- 
dručju nove države, Kraljevine SHS, u različitim 
političkim uvjetima, dala je Srpska socijaldemo- 
kratska stranka. Iako se njenom pozivu nisu oda- 
zvala vodstva svih SD stranaka, u cjelini je pri- 

stala samo SD Bosne i Hercegovine, lijeva krila 
tih stranaka izjasnila su se za ujedinjenje. Nova 
stranka proletarijata dobiva naziv Socijalistička 
radnička partija Jugoslavije (komunista). Na II 
kongresu, održanom u Vukovaru 1920 (20-—25. Vl), 
uzima naziv Komunistička partija Jugoslavije, KPJ. 

Istovremeno sa stvaranjem revolucionarne par- 
tije proletarijata odvija se i proces ujedinjenja 
sindikalnih organizacija, osniva se i Savez komu- 
nističke omladine Jugoslavije, SKOJ (v.). 

KPJ je postala vodeća snaga revolucionarnih 
stremljenja u tadašnjoj Kraljevini SHS. Pod nje- 
zinim je vodstvom uspješno proveden generalni 
štrajk ljeti 1919, kojim se spriječilo odašiljanje ju- 
goslavenske vojske protiv socijalističke Madžarske. 
Na općinskim i parlamentarnim izborima, 1920, 
KPJ je u mnogim gradovima odnijela pobjedu. 
Takav uspjeh i utjecaj KPJ vladajuća buržoazija, 
pošto je donekle već tada osigurala svoju vlast, 
presjekla je donošenjem Obznane, 30. XII 1920. 
Njome se zabranjuje svaka komunistička djelat- 
nost, a Zakonom o zaštiti države, 1921, komunisti- 
čka djelatnost proglašava se krivičnim djelom koje 
povlači teške kazne, sve do smrtne. 

Otada počinje razdoblje ilegalnog djelovanja 
KPJ. U tom je razdoblju KPJ prolazila kroz teška 
iskušenja: borbe u vodstvu KPJ, koje se nalazilo 
u inozemstvu, naglo smanjenje broja članstva, že- 
stoki progoni članova KPJ. Međutim, rad KPJ nije 
ni u tom razdoblju zamro. God. 1928. činilo se da 
će se prilike u KPJ srediti. Tada je na podsticaj 
Mjesnog komiteta zagrebačke partijske organiza- 
cije, kojoj je sekretar bio Josip Broz, i Kominterne 

(v.) došlo do IV kongresa KPJ (Dresden 1928). Osu- 
đene su unutrašnje borbe u partiji, smijenjeno je 
rukovodstvo, za sekretara je izabran Đ. Đaković 
(v.). Šestojanuarska diktatura zadala je, međutim, 
nove udarce KPJ, od kojih se teško oporavljala i 
nakon prestanka diktature. Bilo je i takvih situa- 
cija da se pomišljalo na raspuštanje KPJ. Njeno 
ponovno oživljavanje i sređivanje nastupilo je 
1937, kada je na čelo KPJ došao Josip Broz Tito. 
Otada partija, iako još uvijek ilegalna, počinje 
razvijati veliku djelatnost među radnicima, omla- 
dinom, u vojsci, među ženama. Kako je to vrijeme 
sve neposrednije opasnosti od fašističkih osvajača, 
KPJ razvija u narodu svijest o potrebi otpora pro- 
tiv fašizma (v. Narodni front) i priprema se za 
organiziranje borbe u slučaju fašističkog poroblja- 
vanja Jugoslavije. Peta zemaljska konferencija, 
održana u Zagrebu 19—23. X 1940, pokazala je da 
je KPJ već potpuno sređena i da je postala utje- 
cajna snaga među širokim slojevima naroda. 

1941. KPJ je bila jedina stranka koja je već u vri- 
jeme aprilskog rata pokušala organizirati otpor a 
nakon kapitulacije stranka koja se stavila na čelo 
naših naroda u borbi protiv fašističkih okupatora 
i njegovih slugu. Proglasom CK KPJ od 22. VI 
1941. naši su narodi pozvani na ustanak. Partija je 
NOB-u učinila i socijalnom revolucijom (v.), jer 
se nije radilo samo o borbi za oslobođenje zemlje, 
nego i o borbi za socijalističko uređenje. 

Nakon oslobođenja KPJ je ostala i nadalje odlu- 
čujuća i rukovodeća snaga u izgradnji socijalizma 
u našoj zemlji, a u međunarodnim odnosima borac 
za pobjedu naprednih snaga u svijetu, za aktivnu 

međunarodnu koegzistenciju, za ukidanje koloni- 
jalnog sistema. 

V kongres KPJ, održan u posebnim uvjetima (v. 
Kominform) 21—28. VII 1948. u Beogradu, pokazao 
je povjerenje članstva Partije u politiku partijskih 
rukovodećih organa, potvrdio ispravnost stava KPJ 
(v. Kominform) i odredio dalje smjernice razvitka 
socijalističke izgradnje Jugoslavije. 

Na VI kongresu KPJ, u Zagrebu novembra 1952, 
među ostalim zaključcima donesen i novi Statut 
i izvršena promjena naziva u Savez komunista Ju- 
goslavije, SKJ. 

VII kongres SKJ, održan u Ljubljani 22—26. IV 
1958, dao je analizu međunarodne situacije, odnosa 
među komunističkim partijama, a izvršena je i de- 
taljna analiza kako pozitivnih tako i negativnih 
pojava u našoj zemlji. Kongres je prihvatio i novi 
Statut i Program SKJ. 

VIII kongres SKJ održan je u Beogradu od 7. do 
13. XII 1964. Osnovne referate podnijeli su dru- 
govi Tito (Uloga Saveza komunista u daljoj izgrad- 
nji socijalističkih društvenih odnosa i aktuelni pro- 
blemi u međunarodnom radničkom pokretu i borbi 
za mir i socijalizam u svijetu), Edvard Kardelj 
(Društveno-ekonomski zadaci privrednog razvoja u 
narednom periodu), Aleksandar Ranković (Aktuel- 
na pitanja daljeg rada i uloge Saveza komunista 
Jugoslavije), Veljko Vlahović (Idejna kretanja na 
sadašnjem stepenu našeg razvoja i dalji zadaci 
SKJ) i Lazar Koliševski (O izmjenama i dopunama 
Statuta SKJ). 

U uvodu svoga referata drug Josip Broz Tito 
rekao je slijedeće: »Ovaj Nongres treba da 

bude Kongres  smjelog, dosljednog  revolucio- 
narnog čišćenja našeg puta od svega što nas 
još uvijek vuče nazad, od svega što strahuje 
pred daljim jačanjem uloge radnog čovjeka u svim 
oblastima odlučivanja o društvenim pitanjima«. Te 
riječi, kao i završne riječi: »Neka ovaj, Osmi Kon- 
gres bude zaista to što naši radni ljudi i očekuju 
— prekretnica ka odlučnoj aktivnosti komunista 
u otklanjanju svega onoga što ometa brže pobolj- 
šanje uslova života naših radnih građana i brži 
razvoj socijalističkih društvenih odnosa u našoj 
zemlji«, — odredile su i osnovni zadatak VIII kon- 
gresa. 

Za generalnog sekretara Saveza komunista Ju- 
goslavije izabran je ponovno drug Josip Broz Tito. 
Za sekretara Centralnog komiteta Saveza komuni- 
sta Jugoslavije izabrani su drugovi: Edvard Kar- 
delj, Aleksandar Ranković i Veljko Vlahović. 

KOMUNISTIČKE PARTIJE, političke partije 
radničke klase koje se borile za pobjedu socijalizma 
i komunističkog društvenog uređenja. Nastajale su 
od 1918. dalje, poslije oktobarske revolucije. Do- 
tadašnje političke partije proletarijata, socijal-de- 
mokratske partije, u većini više nisu mogle pred- 
stavljati interese revolucionarnog dijela proletari- 
jata. I svjetski rat donio je i nagli porast revolu- 
cionarnog raspoloženja proletarijata u cijelom svi- 
jetu. Vodstva SD partija opredjelila su se protiv 
politike boljševika i, nakon oktobarske revolucije, 
protiv Sovjetske Rusije. I sama su, ukoliko su po- 
jedini predstavnici SD partija postali i članovi vla- 
da, istupala protiv proletarijata u svojim revo- 

lucionarnim pokretima (v. K. Liebknecht, R. Lu- 
xemburg). Vodstva su već uoči I svjet. rata sura- 
divala s buržoazijom, što je nužno dovelo do napu- 
štanja učenja o revolucionarnom putu u socijali- 
zam. 

KP imale su veoma značajnu ulogu u borbi pro- 
tiv fašizma uoči II svjet. rata i u II svjet. ratu. To 
je dovelo do pune afirmacije KP gotovo posvuda 
i do njihova poleta poslije rata. Taj je polet za- 
ustavljen staljinističkom politikom (v. Kominform). 


KOMUNISTIČKI MANIFEST, ili »Manifest ko- 
munističke partije«, program »Saveza komunista«. 
Djelovanjem Marksa i Engelsa osnovan je 1847. Sa- 
vez komunista (v.). Program Saveza izradio je 
Marks i objavljen je 1848. u Londonu. K. m. postao 
je osnova naučavanja i djelovanja radničke klase 
u svim zemljama. Tu je Marks ukazao kojim pu- 
tem treba da pođe radnička klasa u ostvarenju ko- 
munističkog društva i ujedno ponovo ustvrdio da 
je upravo radnička klasa ona snaga koja će rušiti 
kapitalizam i ostvariti socijalističko društvo. Ali da 
bi to provela, potrebno je da se međunarodni pro- 
letarijat organizira, pa zato Marks poziva: »Prole- 
teri svih zemalja ujedinite se!« K. m. podijeljen je 
u četiri glave: 

1. Buržuji i proleteri — izlaže uzroke i pregled 
klasnih borbi te govori o ulozi radničke klase u 
rušenju kapitalističkog društva. 

2. Proleteri i komunisti — ukazuje na vodeću 
ulogu komunista kao najzrelijeg dijela radničke 
klase u borbi za komunističko društvo. 

3. Socijalistička i komunistička literatura —- daje 
kritiku socijalističkih teorija i 

4, Stav komunista prema raznim opozicionim 
strankama — govori o taktici komunista u pojedi- 
nim prilikama. 

K. m. doživio je otada mnoga izdanja. Preveden 
je na 86 jezika (do 1959). U našem je prijevodu 
prvi put izašao 1871. u listu »Pančevac« koji je izla- 
zio u Pančevu. 


KOMUNIZAM (lat. communis opći, zajednički), 
društveno uređenje u kojem nema klasa, u kojem 
su sva sredstva za proizvodnju vlasništvo čitave 
zajednice. U tom će društvu biti izbrisane sve 
imovne razlike među ljudima, nestat će suprotnosti 
između sela i grada, između umnog i fizičkog rada 
— u takvom društvu neće biti ni države. Da bi se 
to društvo moglo ostvariti mora, pored ostalih 
preduvjeta, proizvodnja biti veoma razvijena da 
bi se mogle zadovoljiti potrebe svih ljudi. U tom 
će društvu postojati pravilo: »Svaki prema svojim 
sposobnostima — svakome prema  potrebama.« 
Drugim riječima: svatko treba da na svom radnom 
mjestu daje zajednici toliko koliko mu njegove 
sposobnosti najviše omogućuju, a od zajednice će 
dobiti sve što mu je za normalan i ugodan život po- 
trebno. Za takav poredak treba da bude razvijena 
svijest ljudi da pridonoseći svojim radom za do- 
brobit čitave zajednice rade i za svoje dobro. 


KONCENTRACIONI LOGORI, mjesta masovnog 
prisilnog zatočenja civilnog stanovništva na kojima 

se zatočenicima ne omogućuju ni najosnovniji uvje- 
ti za život. 

Prve masovne koncentracione logore primijenili 
su Englezi u burskom ratu (v.) kada su Buri bili 
masovno deportirani u koncentracione logore. Ši- 
roku primjenu koncentracionih logora uvode faši- 
stičke zemlje Italija, Njemačka, Španija uoči i za 
vrijeme II svjet. rata. Posebno su ostali zapamćeni 
k, 1. nacističke Njemačke. Ovi su osnivani odmah 
po dolasku nacista (v.) na vlast sa svrhom da se 
unište Židovi, komunisti i svi protivnici nacizma. 
Ti su k. 1. ubrzo postali »logori smrti«, jer nacisti 
nisu ostajali samo na tome da tu ljude zatoče i odi- 
jele od ostalog stanovništva, već su razradili i smi- 
šljeni plan masovnog ubijanja najrazličitijim sred- 
stvima, od kojih je kasnije ubijanje plinom u plin- 
skim komorama dobilo najmasovniju primjenu. 
Najpoznatiji nacistički »logori smrti« bili su: Au- 
schwitz ili Oswiencim, osnovan u spomenutom polj- 
skom gradu. Bio je to najveći logor u okupiranoj 
Evropi. U njemu je od 1940, kad je bio osnovan, 
do 1945. ubijeno oko 4 milijuna ljudi iz svih kra- 
jeva Evrope koji su stenjali pod nacističkom či- 
zmom; Buchenwald, u kojemu je od registriranih 
3900 Jugoslavena oslobođeno svega 500; Dachau, 
nedaleko Munchena, koji je osnovan već 1933. i u 
kojemu je također izgubilo živote mnogo Jugosla- 
vena; Mathausen, u kojemu je od 12890 registri- 
ranih Jugoslavena samo 3" spasilo živote. 

Koncentracioni logori u Jugoslaviji bili su osni- 
vani uoči rata. Od njih su Lepoglava, Bileće i, ne- 
posredno pred okupaciju, Kerestinec bili prven- 
stveno logori u kojima su internirani komunisti. 

Nakon kapitulacije stare Jugoslavije okupatori su 
formirali i u Jugoslaviji masovne »logore smrti«. 
Najveći od njih bio je logor u Jasenovcu. Jaseno- 
vački, ustaški logor smrti progutao je više od 
700 000 žrtava. Ovaino su od ljeta 1941. dopremani 
komunisti, aktivni učesnici i simpatizeri NOB-a, 
Srbi, Hrvati, Židovi, cigani bez obzira na dob i na 
spol. Dio masovnih transporta žrtava nije ni ušao 
u logor, već je odmah bio likvidiran. Logor je po- 
stao i najveće gubilište u kojem su žrive na naj- 
strašnije načine bile likvidirane. Malo je bilo onih 
koji su se vratili iz toga logora. U nekoliko navrata 
došlo je do pokušaja pobune u logoru, ali bez uspje- 
ha. Posljednja je bila uoči samog oslobođenja 1lo- 
gora, 23. IV 1945, kojom je prilikom uspjelo neko- 
licini logoraša da se nakon borbe dočepaju slobode. 
Ustaše su već početkom 1945. počele rušiti logor 
da bi uništili dokaze svojih zločina, pa su na kraju 
minirane i spaljene zgrade; Banjički logor, na Ba- 
njici u Beogradu, bio je također organiziran odmah 
u aprilu 1941. U taj su logor dopremani najprije 
komunisti i njihovi simpatizeri, ali je ubrzo postao 
mjesto masovnih deportacija rodoljuba. U toku 4 
godine njegova postojanja kroz logor je prošlo oko 
100 000 ljudi. Većina ih je otpremana u zloglasni 
logor u Jajincima, gdje su zatim strijeljani i ubi- 
jani; Jajinci, nedaleko Beograda, postalo je masov- 
no gubilište. Tu su žrtve bile gušene i otrovnim 
plinom u specijalnim automobilima. Smatra se da 
je ovdje pogubljeno oko 80000 žrtava; Jadovno, 
ustaški logor smrti u jednoj dolini u Velebitu. U 
logor su od mjeseca maja 1941. dopremani Srbi i 
Židovi. Nedaleko logora nalazila se jama nad kojom 

su ustaše klali zatočenike. U ovom je logoru ubijeno 
oko 35000 ljudi; Begunje, selo u Sloveniji, bilo je 
također masovno mučilište. Prema nepotpunim po- 
dacima kroz logor je prošlo oko 12 000 antifašista, 
od kojih su mnogi strijeljani; Stara Gradiška, Rab, 
Lobor-grad i još mnogo manjih koncentracionih 
logora na području okupirane Jugoslavije bila su 
također mjesta masovnog uništavanja. 
KONCERN, najviši oblik monopolističkih udru- 
ženja kojih jezgru sačinjava moćna banka ili grupa 
banaka. Obuhvaća niz poduzeća ne samo iste vrste 
proizvodnje nego i poduzeća raznih privrednih gra- 
na, ali koja su povezana istom vrstom gotovih pro- 
izvoda. Npr., petrolejski k. obuhvaća naftonosna 
polja, rafinerije nafte, poduzeća za prevoz nafte, 
benzina i ostalih nusprodukata kao i kompanije za 
prodaju tih produkata. Takva udruženja obuhva- 
ćaju golem financijski kapital ne samo kapitalista 
jedne zemlje nego i kapitalista više zemalja. Stoga 
su koncerni veoma utjecajni i u političkom životu. 
KONČAR, Rade (1911—1942), politički radnik, 
revolucionar, partijski rukovodilac, od 1939. poli- 
tički sekretar CK KPH, od 1940. i član Politbiroa 
CK KPJ. K. je u predratnoj Jugoslaviji razvio ve- 
liku djelatnost u cilju ideološkog i političkog uzdi- 
zanja članstva KPJ, u cilju stvaranja novih partij- 
skih organizacija. Nakon okupacije naše zemlje 
svim se žarom angažirao u organiziranju ustanka 
po raznim dijelovima Hrvatske. U jesen 1941. dje- 
luje u Dalmaciji, ali je u Splitu pao u ruke talijan- 
skih fašista. Usprkos svim mučenjima ostao je ne- 
pokolebiv. Tada su ga fašisti prebacili u Šibenik 

gdje ga je specijalan sud za Dalmaciju osudio na 
smrt. Strijeljan je sa još 25 drugova na Šubićevcu 
u Šibeniku (22. V 1942). 

KONFEDERACIJA, v. Federacija. 

KONKORDAT, ugovor između pape, kao pogla- 
vara katoličke crkve, i države. Tim se ugovorom 
obično određuju prava i povlastice katoličke crkve. 

KONKVISTADORI (španj. conquistador osvajač), 
španjolski vitezovi osvajači koji su u vrijeme veli- 
kih geografskih otkrića pljačkali i porobljavali 
srednju i južnu Ameriku. Najpoznatiji su k. Cortes, 
osvajač Meksika, i Pizarro, osvajač Perua. 

KONSTANTINOVA DAROVNICA, darovnica ko- 
ja se pripisuje rimskom caru Konstantinu Velikom 
(307—337). Njome car predaje papi vrhovnu vjer- 
sku i političku vlast nad čitavim zapadnim dijelom 
Rimskog Carstva. Na temelju te darovnice pape su 
svojatali vrhovno pravo nad svim državama zapad- 
ne i srednje Evrope. U XV st., u doba humanizma, 
dokazano je da je darovnica bila falsifikat, nastao 
negdje u VIII st., kojim je trebalo opravdati pa- 
pinske težnje za svjetovnom vlašću. 

KONSTITUCIONALIZAM (lat. constitutio ured- 
ba, ustav), vladavina koja se temelji na ustavu i u 
skladu je s načelima ustava. 

KONTINENTALNA BLOKADA, zabrana trgova- 
nja s Engleskom koju je Napoleon I nametnuo, 
1806, svim zemljama pod svojom vlašću i pod svo- 
jim utjecajem. Svrha te zabrane bila je uništenje 
engleske privrede, a time i vojne moći Engleske. 
Međutim, cilj blokade nije bio postignut. 

KONTRAREVOLUCIJA, pokreti i borba društve- 
nih slojeva koji žele sačuvati staro društveno i po- 
litičko uređenje, protiv napretka i revolucije pro- 
gresivnih društvenih snaga. Takva k. bio je i po- 
kušaj intervencije (v.) protiv Sovjetske Rusije 
(1918—1922). Intervencija se oslanjala na unutra- 
šnje kontrarevolucionarne snage Rusije: na plem- 
stvo, buržoaziju, sitnoburžoaske elemente. 

KONVENCIJA (lat. conventio pogodba, ugovor), 
u širem smislu ugovor i sporazum među strankama ; 
u užem, ugovor među državama. 

KONVENT, u francuskoj buržoaskoj revoluciji 
(1789-1794) skupština izabrana na temelju općeg 
prava glasa. Bila je to ujedno i prva takva skupšti- 
na u Francuskoj i tadašnjoj Evropi. Jedna od prvih 
odluka Konventa bilo je proglašenje Francuske Re- 
publike (21. IX 1792). Isti taj K. otvorio je istražni 
postupak protiv kralja i kraljice i donio njihovu 
smrtnu osudu. 

KONZERVATORSKI ZAVOD, ustanova sa za- 
datkom nadziranja, čuvanja i restauracije kulturno- 
historijskih spomenika i cjelina. Pod nadzor te usta- 
nove pripada i očuvanje prirodnih rijetkosti i pri- 
rodnih ljepota. 

KOPERNIK, Nikola (1478—1543), poljski uče- 
njak, humanist. Postavio je teoriju heliocentričnog 
sistema, što je tada bilo u potpunoj oprečnosti sa 
službenom naukom koju je podupirala crkva. Glav- 
no njegovo djelo »O obrtanju nebeskih tjelesa« (De 
revolutionibus orbium coelestium), K. je zbog još 
uvijek aktivne inkvizicij> (v.) objavio tek 1543, 
pred svoju smrt. 

KORINT, jedan od važnih antičkih grčkih wolisa. 
Grad K. bio je važan trgovačko-pomorski centar i 
poznat po svojim radionicama keramike. 

KORUŠKA, historijska slovenska pokrajina koja 
se razvila iz nekadašnje Karantanije (v.). Nakon 
sloma ustanka Ljudevita Posavskog (v.) bila je na- 
seljena njemačkim feudalcima i kolonistima. Pod 
utjecajem germanizacije sjeverni je dio Koruške 
bio ponjemčen, dok se u južnom održalo slovensko 
stanovništvo. Poslije raspada Austro-Ugarske, 1918, 
postavilo se pitanje pripojenja Koruške Kraljevini 
SHS. God. 1920. proveden je plebiscit koji je odlu- 
čio u korist Austrije. U današnjoj Austriji priznata 
su Koruškim Slovencima prava nacionalne manjine. 


KOSAČE, ugledna vlasteoska porodica u srednjo- 
vjekovnoj Bosni. Među članovima te porodice isti- 
ču se Sandalj Hranić (I pol. XV st.) i osobito herceg 
Stjepan Vukčić (II pol. XV st.), koji je svoju vlast 
proširio nad čitavom južnom Bosnom i na primo- 
rje sve do Kotora. Hercegova zemlja nazvana je 
Hercegovina. 

KOSEZI, u srednjovjekovnoj povijesti Slovenije 
poseban društveni sloj. Nastajao još u Karantaniji 
(v.), zapravo je predstavljao zametke domaćeg 
plemstva. K. su imali prava ustoličavanja kneza, a 
i kasnije, u doba njemačke vladavine zadržali su 
izvjesna prava prilikom ustoličavanja vojvode. Me- 
đutim, u XVI st. k. su već izgubili svoja posebna 
prava i bili su stavljeni u položaj podložnika na 
vlastelinstvima. 


KOSOVSKA BITKA, na Kosovu polju, 28. VI 
1389, između vojske srpskog kneza Lazara i turske 

vojske vod zapovjedništvom samog sultana Murata. 
Murata je ubio srpski vlastelin Miloš Obilić, pa je 
zapovjedništvo preuzeo Muratov sin Bajazid. Tada 
je nastao obrat u korist Turaka. Bitka je završila 
potpunim porazom srpske feudalne vojske. Srbija 
je tada došla pod vrhovnu vlast Turaka, ali je do 
1459. zadržala unutrašnju samostalnost (v. Despo- 
tovina). 

KOSSUTH (Košut), Lajoš (1802—1894), madžar- 
ski političar i vođa madžarskog nacionalnog pokre- 
ta srednjeg plemstva. God. 1848. bio je na čelu ma- 
džarske revolucije i proglasio otcjepljenje Madžar- 
ske od Habsburške Monarhije. U odnosu prema na- 
rodima koji su se nalazili pod vlašću Madžara, a to 
su bili i Hrvati i Srbi, K. nije priznavao nacionalna 
prava potlačenih naroda. Tek u posljednjoj fazi ma- 
džarske revolucije, kad se već nalazila pred slomom 
(1849), K. je pokušao privući i te narode priznava- 
jući im nacionalna prava. 

KOTROMANIČI, vladarska porodica srednjovje- 
kovne Bosne od XIII st. do pada pod vlast Turaka, 
1463. To je vrijeme kada se bosanska država iz- 
građuje i zaokružava na ono područje koje se da- 
nas razumijeva pod Bosnom i Hercegovinom. Naj- 
veći opseg svoje države postigli su K. za Tvrtka I 
(1358—1391) kad je država obuhvaćala i dio hrvat- 
skih i srpskih zemalja. Međutim, u XV st. vladari 
te porodice našli su se pod udarom Turaka koji su 
otkidali dijelove bosanske države. Smaknućem wpo- 
sljednjeg Kotromanića, Stjepana Tomaševića, Bo- 
sna pada pod tursku vlast 1463. 

KOVAČEVIĆ, Savo (1905—1943), narodni heroj 
legendarni junak Crne Gore u toku NOR-a. Već sa 
19 godina postao je član KPJ. Zbog svoga revolu- 
cionarnog rada bio je neprestano proganjan, hap- 
šen, zatvaran. U julskom ustanku Crne Gore isticao 
se svojim junaštvom koje se ubrzo pročulo. Otada 
slijedi čitav niz velikih pothvata. Od juna 1942. ko- 
mandant 5. crnogorske proleterske brigade, član 
Vrhovnog štaba. Njegova junaštva u IV i V nepri- 
jateljskoj ofenzivi postala su legenda. Poslije pro- 
boja na Sutjesci, Sava brani odstupnicu i tada op- 
koljen poduzima juriš na čelu 3. divizije čiji je ko- 
mandant tada bio. Tom je prilikom i poginuo. Za 
narodnog heroja proglašen je već 6. VII 1943. 


KOZARA, planina u Bosanskoj krajini, postala 
čuvena u vrijeme narodnooslobodilačkog rata. Od- 
mah u početku borbe tu su se formirali partizanski 
odredi i stvorio oslobođeni teritorij. Stoga je K. 
bila česti cilj napada okupatora. Najteže borbe vo- 
dile su se u vrijeme III neprijateljske ofenzive u 
kasno proljeće 1942. Tada je zbjeg na Kozari brojav 
oko 80000 ljudi i 500 ranjenika. Neprijateljske su 
vojske potpuno opkolile Kozaru. Borbe NOV na 
tom području uspjele su ublažiti neprijateljski pri- 
tisak, ali je stradalo oko 50 000 ljudi iz zbjega od 
bombardiranja, uništavanja, a velik dio bio je od- 
veden u logore — žene, djeca, starci. Sela oko Ko- 
zare bila su spaljena, sve uništeno i opljačkano. 
Područje oko Kozare potpuno je oslobođeno u za- 
vršnim borbama početkom maja 1945. 

KRAGUJEVAC, u NOR-u važno žarište oslobo- 
dilačke borbe. Tu je od samog početka dolazilo do 

oružanih sukoba, diverzantskih akcija i sabotaža. 
Stoga su Nijemci poduzimali niz akcija protiv bo- 
raca, a posebno je poznat masovni pokolj 21—23. X 
1941, kad su Nijemci strijeljali 7000 građana, među 
kojima su bili i čitavi razredi kragujevačke gimna- 
zije zajedno s nastavnicima. 

KRAJIŠNICI, v. Vojna Krajina. 


KRALJEVINA SRBA, HRVATA I SLOVENACA, 
službeni naziv jugoslavenske države od dana uje- 
dinjenja 1. XII 1918. do uvođenja šestojanuarske 
diktature 1929. (v.). 

1. XII 1918. ujedinile su se Kraljevina Srbija, 
Crna Gora i Država Slovenaca, Hrvata i Srba, koja 
je nastala raspadanjem Austro-Ugarske. 

KRANJSKA, jedna od historijskih slovenskih po- 
krajina, kojoj je središte bila Ljubljanska kotlina. 
Političko formiranje te pokrajine pada u X st, a 
službeno se tako naziva prvi put u XIII st. 

KRANJSKA ČBELICA, časopis za poeziju, izlazio 
u Ljubljani od 1830-—1833. i 1848. U njemu je kao 
jedan od glavnih suradnika objavljivao svoje pje- 
sme F. Prešeren. K. č. je u tadašnjem narodnom 
preporodu slovenskog naroda predstavljala napred- 
nu struju. 

KRAPINSKI PRAČOVJEK, u nauci su tako na- 
zvani ostaci pračovjeka pronađeni u spilji Husnja- 
kovo kod Krapine. Za otkrivanje tih ostataka za- 
služan je D. Gorjanović-Kramberger koji je od 
1899—1905. poduzimao niz iskapanja. K. p. pripada 
tipu neandertalca koji je nastavao Evropu prije 
50 000—200 000 godina. U spilji su pronađene i ko- 
sti raznih prethistorijskih životinja i razno oruđe. 

KRAŠ, Josip (1900—1941), istaknuti vođa radnič- 
kog pokreta u staroj Jugoslaviji, član KPJ od 1919, 
naročito aktivan u sindikalnim organizacijama. K. 
je veoma mnogo pridonio da se linija KPJ provo- 
dila u sindikatima. Na Osnivačkom kongresu KPH, 
1937, izabran je za člana CK KFH, a na V zemalj- 
skoj konferenciji KPJ, 1940, za člana CK KPJ. Zbog 
svoga revolucionarnog rada bio je noaprestano pro- 
ganjan, 11 puta hapšen, a od 1929—1935. bio je na 
robiji u Sremskoj Mitrovici. U vrijeme napada na 
Jugoslaviju K. je na čelu jedne delegacije otišao u 
Štab IV armije Jugoslavenske vojske u Zagrebu 
da traži oružje radi obrane Zagreba. Nakon kapitu- 
lacije aktivno radi na podizanju ustanka na Kor- 
dunu, Baniji, u Gorskom kotaru i Primorju. U je- 
sen 1941. ustaški su ga agenti pokušali u Karlovcu 
uhapsiti. Tom je prilikom, pružajući otpor, poginuo. 

KRBAVSKA BITKA, bitka na Krbavskom polju, 
9. IX 1493, između hrvatskih četa pod banom De- 
renčinom i turskih odreda pod Jakub pašom. Hr- 
vatska plemićka vojska bila je hametice potučena, 
pa se govorilo da je to »hrvatsko Kosovo«. 

KREMLJ, moskovski, najprije skup utvrda oko 
kojih se razvija grad Moskva. Prvi put se spominje 
1147. Kada Moskva postaje centar ruske države 
(XV st.), K. postaje obitavalište ruskih vladara i tu 
se izgrađuju palače, kule, bedemi, crkve. K. postaje 
tada i pojam čitave Rusije. 

KRETSKO-MIKENSKA KULTURA, najstarija 
kultura na području antičke Grčke. U II tislj. pr. 
n. e. centar je bio otok Kreta koji je ujedno i cen- 
tar države koja je obuhvaćala egejske otoke i dije- 


221 


Kretsko-mikenska kultura — Krimski rat 


love maloazijske obale. Tu kulturu nisu stvorila 
grčka plemena, ona se naseljavaju kasnije, a u na- 
uci je nazvana egejska kultura. Kad su 1400. pr. 
n. e. počela nadirati grčka plemena Ahajaca, pre- 
uzela su egejsku kulturu i dala joj svoja obilježja. 
Kulturni i politički centar postaje sada grad Mi- 
kena. Za bogata arheološka istraživanja te kulture 
posebno su zaslužni H. Schliemann (Šliman), istra- 
živač Troje i Mikene, i Englez Evans (v.), istraži- 
vač Krete. 

KRFSKA DEKLARACIJA, sporazum srpske vla- 
de i Jugoslavenskog odbora (v.), potpisan na Krfu 
20. VII 1917. K. d. je veoma važan akt koji je trebao 
poslužiti kao osnova u pitanju ujedinjenja južno- 
slavenskih naroda. Sve do 1917. Pašić kao predsjed- 
nik srpske vlade nije pravno priznavao Jugoslaven- 
ski odbor (v.) kao predstavnika južnoslavenskih na- 
roda u Austro-Ugarskoj. Postojala su i razna gledi- 
šta o pitanju ujedinjenja, jer je Pašić stajao na sta- 
novištu proširenja Srbije na jugoslavenske zemlje 
i prema tome na ceniralističkom uređenju buduće 
države, dok je Jugoslavenski odbor smatrao da bu- 
duća država treba da bude zajednica ravnopravnih 
naroda. K. d. je ustupak i jedne i druge strane. Me- 
đu ostalim tačkama Deklaracija ističe da će buduća 
država biti ustavna i parlamentarna monarhija pod 
dinastijom Karađorđevića, da će u njoj biti zajam- 
čena ravnopravnost triju naroda. Time se misli na 
Srbe, Hrvate i Slovence, dok se Makedonci i Crno- 
gorci kao nacija uopće ne spominju. 

KRIMSKI RAT, rat između Rusije i Turske, ko- 
joj su se pridružile Velika Britanija, Francuska i 

Sardinija, vodio se uglavnom na Krimu od 1853— 
—1856. Završio je porazom Rusije. Mirovnim ugo- 
vorom u Parizu zaključeno je da Rusija ne smije 
držati ratnu flotu niti graditi obalna utvrđenja na 
Crnom moru. Taj rat ulazi u sklop Istočnog pita- 
nja (v.). 

KRIVOŠIJSKI USTANAK, podigao je narod Kri- 
vošija i Grblja, u oktobru 1869. Austrijske su vlasti 
kršile pravo Bokeljana da ne idu u vojsku. Kad je 
1868. uvedena i opća vojna obaveza za Bokeljane, 
planuo je ustanak. Ustanici su napadali austrijska 
utvrđenja u Boki, doduše bez uspjeha, a austrijska 
vojska, poslana protiv ustanika, nije mogla ništa 
učiniti. Vlasti su bile prisiljene sklopiti sporazum 
početkom 1870, kojim su uglavnom bili zadovoljeni 
ustanički zahtjevi. 

Drugi ustanak buknuo je 1882. jer vlasti nisu po- 
štovale utanačenja, a poduzimale su i nove repre- 
salije. Ustanici se ovaj put nisu mogli tako uspje- 
šno boriti, pa su se nakon nekoliko mjeseci borbe 
prebacili u Crnu Goru. 

KRIZE, privredne, poremećaj u kapitalističkoj 
proizvodnji; stanje u kojem nastaje naglo opadanje 
i zastoj u proizvodnji, između ostalog i zbog nago- 
milavanja neprodanih zaliha istog proizvoda. Za- 
stoj u jednoj grani proizvodnje odražava se ubrzo 
i na ostale privredne grane, a zatim k. prelaze i na 
čitav niz kapitalističkih zemalja, pa nastaje opći 
privredni i financijski poremećaj. Takve k, nazvane 
su svjetske k. Poznata je velika svjetska kriza od 
1929—1932/3. 

KRIŽANIĆ, Juraj (1618—1683), književnik i poli- 
tički pisac. Studirao teologiju i filozofiju i postao 
doktor teologije. Kao čovjek široke kulture, koju 
je stekao na talijanskim sveučilištima i svojim pu- 
tovanjima po Italiji, Njemačkoj. Rusiji, uviđa po- 
trebu zbližavanja južnoslavenskih naroda i slaven- 
skih naroda uopće. Međutim, u toj sveslavenskoj 
ideji daje prednost Rusiji i ruskom caru koji bi u 
oslobođenju slavenskih naroda trebao da ima vo- 
deću ulogu. U tom smislu napisao je i svoje glavno 
djelo »Politika ili razgovor ob vladateljstvu«. 


KRIŽARSKI RATCVI, niz vojnih pothvata evrop- 
skih vitezova protiv zemalja Bliskog istoka u svrhu 
porobljavanja i pljačke, od XI—XIII st. Naziv k. r. 
potječe otuda što su učesnici u tim pothvatima no- 
sili na svojim odorama znak križa. Razlikujemo 
uglavnom osam ratova. Uzroke valja tražiti u općoj 
želji gotovo svih društvenih slojeva Evrope da se 
domognu istočnih zemalja za koje se vjerovalo da 
posjeduju bajoslovna bogatstva. Ratove je podsta- 
knula katolička crkva kad su Turci-Seldžuci osvo- 
jili »svetu zemlju«, Palestinu, u kojoj se prema le- 
gendi nalazio Kristov grob. Papinstvo je od tih 
ratova očekivalo proširenje svoje vlasti, feudalci 
nove posjede, seljaci oslobođenje od kmetstva. Naj- 
važniju su ulogu u podsticaju križarskih ratova odi- 
grali talijanski gradovi koji su očekivali da će 
osvajanjem istočnih zemalja dobiti u svoje ruke 
trgovinu između Istoka i Zapada. Za nas posebnu 
važnost ima IV križarski rat (1202—1204). Vitezovi 
križari zauzeli su tada za Veneciju Zadar (1202) i 
Carigrad (1204). Zauzećem Carigrada nestalo je za 


224 


Križarski ratovi — Kršćanstvo 


kratko vrijeme bizantske vlasti nad Balkanom. To 
je imalo političkih posljedica i za tadašnju Srbiju 
Nemanjića. 

Posljedice križarskih ratova bile su veoma zna- 
čajne za razvoj gradova i privrede u Evropi. Trgo- 
vina s istočnim zemljama došla je u ruke talijan- 
skih trgovaca, osobito Venecije i Genove, iako su 
cvropski osvajači morali napustiti sve zemlje na 
isloku koje su u toku ratova osvojili. Mnoge su 
kulturne tekovine istočnih zemalja prenesene tada 
u Evropu, procvali su novi obrti koje su Evropljani 
upoznali u tim zemljama. 

KROMVEL, v. Cromwell. 


KRONOLOGIJA (grč. hronos vrijeme i logos na- 
uka), historijska k. je pomoćna historijska nauka 
koja omogućuje pravilno vremensko određivanje 
i svrstavanja događaja po vremenskom redoslijedu. 


KRŠČANSTVO, religija koja se javlja u I st. 
Uvjetovano je tadašnjim prilikama u Rimskom 
Carstvu. Rim je pokorivši zemlje na Istoku namet- 
nuo tim zemljama teške poreze, pa je nastalo veliko 
osiromašenje, osobito u nižim slojevima. Utjeha i 
bolji život očekivao se »na drugom svijetu«. Osnov- 
na religija iz koje se k. razvilo bila je jevrejska. 
Jevreji su u toku raznih zarobljeništva (v. Izrael) 
proširili vjerovanje u Mesiju, spasitelja koji će oslo- 
boditi sve potlačene. U I st. proširilo se vjerovanje 
da je taj Mesija došao, da je to sin božji, Isus Krist. 
O Kristu kao doista historijskoj ličnosti nemamo 
nikakvih suvremenih podataka. Novu vjeru, nazva- 
nu kršćanstvo, širili su apostoli, sljedbenici i uče- 
nici novog vjerovanja. Osnovna naučavanja o jed- 

nakosti svih ljudi pred bogom, koji je jedan, o to- 
me da će siromašni biti nagrađeni na »drugom svi- 
jetu« za sve patnje koje su morali podnositi na 
ovom svijetu, o ljubavi prema bližnjemu prihvatile 
su mase najsiromašnijih i robova. Za njih je k. 
predstavljalo u tadašnjim prilikama utjehu. Rim- 
ski su vlastodršci u krsćanstvu gledali revolucio- 
narni pokret pa su žestoko progonili prve kršćane. 
Kršćanske zajednice bile su organizirane na prin- 
cipu jednakosti svih članova zajednice. U toku raz- 
vitka kršćanske su se zajednice obogatile to više 
što su i pojedini bogati robovlasnici pristupali kr- 
šćanstvu. God. 313. rimski car Konstantin priznao 
je k. zakonitom religijom (v. Milanski edikt). Tada 
je već i vladajuća klasa shvatila da vjera koja ne 
propovijeda pobunu protiv gospodara, već strpljivo 
podnošenje sviju nedaća, štiti interese vladajuće 
klase. Otada se unutar kršćanskih zajednica razvi- 
jaju još veće razlike među vjernicima. Nastaje sve- 
ćenstvo koje upravlja cjelokupnim vjerskim živo- 
tom vjernika. 

God. 1054. k. se cijepa na dvije posebne crkve: 
na zapadnu ili katoličku i istočnu ili pravoslavnu. 
U doba reformacije (v.) formirane su nove kršćan- 
ske crkve: protestantska, anglikanska i druge. 

KRUŠEVSKA REPUBLIKA, osnovana je 3. VIII 
1903. u vrijeme ilindenskog ustanka (v.). 

KRUŽIĆ, Petar, zapovjednik Klisa, utvrde u ko- 
joj su uskoci (v.) pružali dugotrajan otpor Turci- 
ma. Kad su uskoci ostali bez hrane i vode, morali 
su, 1537, napustiti Klis te su se naselili u Senj. Pri- 
likom povlačenja iz Klisa K. su ubili Turci, 

KRVNA OSVETA, ustanova rodovskog uređenja 
u cilju zaštite članova roda. Kako u rodovskom 
uređenju nije bilo vlasti koja bi pripadnike jednog 
roda ili bratstva štitila od neprijateljstva drugog 
roda ili bratstva, to je čitava zajednica istupala kao 
zaštitnik svojih članova, a time i sebe kao cjeline. 
Svaki je član roda ili bratstva bio dužan da štetu, 
uvredu ili ubistvo naneseno jednom članu osveti na 
bilo kojem članu protivničkog roda ili bratstva. K. 
o. dugo se zadržala u Evropi u planinskim gredjeli- 
ma, u Crnoj Gori i Albaniji sve do XX st. Još i 
danas postoji na Siciliji i Korzici, iako vlast podu- 
zima oštre mjere da bi je suzbila. 

KSENOFONT (430—354. pr. n. €.), grčki pisac 
mnogih historijskih i filozofskih djela: Kirova ana- 
baza, o borbama u Perzijskom carstvu čiji je sam 
bio sudionik, te Helenska povijest, nastavak Tuki- 
didove grčke povijesti. 

KU-KLUX-KLAN, tajna teroristička organizacija 
u južnim državama SAD, nastala 1865, nakon dono- 
šenja zakona o ukinuću ropstva. Zadatak joj je bor- 
ba protiv izjednačenja Crnaca u pravima s bijelci- 
ma, provođenje terora nad Crncima, borba protiv 
doseljenika koji ne pripadaju anglosaskoj skupini, 
kao i borba protiv radničkog pokreta. Unatoč na- 
stojanjima vlasti, ta je organizacija još i danas 
aktivna. 

KUKULJEVIĆ, Ivan (1816—1889), historičar, po- 
litičar i književnik, veoma aktivan pristalica ilir- 
skog pokreta (v.). Održao je (1842) prvi zastupnič- 
ki govor na hrvatskom jeziku u Saboru, u kojem se 
založio za uvođenje hrvatskog jezika u javni život. 

Napisao je prvu dramu na hrvatskom jeziku »Juran 
i Sofija«. U revolucionarnim zbivanjima u Hrvali- 
skoj 1848. imao je vidnu ulogu među naprednim 
snagama. U vrijeme Bachova apsolutizma (v.) K. 
se povukao iz političkog života i razvio značajan 
znanstveni rad na hrvatskoj povijesti. Osnovao je 
Državni arhiv, u koji je s velikim marom i brižlji- 
vošću skupljao dokumente iz hrvatske prošlosti; 
objavljivao je izvore, pisao naučne rasprave, pokre- 
nuo časopis »Arkiv za povjestnicu jugoslavensku«, 
kao časopis »Društva za povjestnicu jugoslavensku« 
koje je, 1850, osnovano na njegovu inicijativu. Sto- 
ga se s pravom tvrdi da je K. postavio temelje hr- 
vatske naučne historiografije. 

KULIN BAN, bosanski ban (o. 1180—1204?), pr- 
va značajnija vladalačka ličnost u Bosni. Za nje- 
gova se banovanja tek javljaju prvi pisani spome- 
nici Bosne, od kojih je posebno poznat trgovački 
ugovor bana s dubrovačkim trgovcima iz 1189. Za 
njegovo se vrijeme Bosna jača politički i ekonom- 
ski. Tada se javlja i hereza u Bosni poznata pod 
imenom »crkva bosanska« (v.). 

KULTURBUND, savez njemačke manjine u pred- 
ratnoj Jugoslaviji, koji dolaskom Hitlera na vlast 
postaje »pela kolona« (v.). Okupacijom naše zemlje 
članovi saveza dobrim dijelom ulaze u sastav SS 
trupa (v.). 

KUMANOVSKA BITKA, u I balkanskom ratu 
(v.) srpska je vojska nedaleko Kumanova, u okto- 
bru 1912, nanijela Turcima veliki poraz. Time je 
srpskoj vojsci bio otvoren put za dalje nadiranje 
dolinom Vardara. 

KUŠLAN, Dragojlo (1817—1867), barun, napre- 
dan političar Hrvatske XIX st. Svoje političko dje- 
lovanje započeo je u ilirskom pokretu (v.). God. 
1848. smatra da treba ukinuti kmetstvo uz odštetu 
plemićima. U 1848/49. pobornik je austro-slavizma, 
shvaćanja da je jedina mogućnost rješenja nacio- 
nalnog pitanja u ustavnoj i federativnoj monarhiji. 
Međutim, kad je 1849. narodima Monarhije na- 
metnut ustav, koji ostavlja centraliziranu Monar- 
hiju, K. postaje protivnik Austrije i dvora, pa je 
čak i priznavao ideju o ujedinjenju jugoslavenskih 
zemalja izvan Monarhije. U raznim razdobljima po- 
litičkog života Hrvatske dolazio je u sukob s vla- 
stima, stoga je više puta ostao bez službe i plaće. 

KUTUZOV, Mihail (1745—1813), ruski general- 
-feldmaršal. Istakao se u ratovima carske Rusije 
protiv Turaka, a osobito je poznat zbog obrane Ru- 
sije u vrijeme Napoleonova napada. Njegova je 
taktika bila uvlačenje francuske vojske što dublje u 
Rusiju. Kad je izmorena i oslabljena francuska voj- 
ska morala napustiti Moskvu, 1812, K. joj je nanio 
konačan poraz. 

KVATERNIK, Eugen (1825—1871), hrvatski poli- 
tičar. Osnovno načelo njegovih političkih shvaćanja 
bilo je, uz neke varijante, da ujedinjena Hrvatska 
treba da bude samostalna država koju će s ostalim 
zemljama Habsburške Monarhije povezivati samo 
kraljeva ličnost. Za ostvarenje svoga političkog pla- 
na K. je nastojao zainteresirati Rusiju i Francu- 
sku. a surađivao je s još nekim protivnicima Austri- 
je. Radi ostvarenja svojih planova, a i zbog progo- 
na u domovini, K. često boravi izvan domovine. 

Kad je poslije 1867 (v. Austro-ugarska nagodba) 
shvatio da je svaka nada u pomoć izvana uzaludna, 
K. priprema ustanak protiv Austrije. 1871. došlo 
je do Rakovičke bune (v.) koja se nije mogla razviti 
u ustanak. K. je s još nekim zavjerenicima bio ubi- 
jen iz zasjede. Svojim je idejama uz A. Starčevića 
(v.) bio začetnik Stranke prava. 

LABINSKA REPUBLIKA, 2. III 1921—8. IV 1921. 
Labinski su rudari, 2. III 1921, stupili u štrajk u 
znak protesta protiv nasilja talijanskih vlasti nad 
našim narodom u Istri i Trstu. Rudari su zaposjeli 
rudnike, osnovali »crvenu stražu«, svoju oružanu 
snagu, i sami upravljali proizvodnjom u rudnicima. 
Taj istup nazivamo Labinskom Republikom. Po- 
četkom aprila talijanske su vlasti oružjem skršile 
rudare. Protiv rudara organiziran je proces u Puli, 
ali su zbog velikog neraspoloženja našeg stanovni- 
štva u Istri prema talijanskim vlastima optuženi 
rudari morali biti oslobođeni. 

LAGINJA, Matko (1852—1930), hrvatski politi- 
čar, Istranin. Borio se za ujedinjenje Istre s Hrvat- 
skom, a u Istri, kao poslanik Istarskog sabora, za 
priznanje nacionalnih prava istarskih Hrvata pro- 
tiv Talijana. U vrijeme I svjet. rata, kada je rad 
na ujedinjenju jugoslavenskih zemalja u završnoj 
fazi, stoji na stanovištu samoopredjeljenja Južnih 
Slavena u Austro-Ugarskoj. Kad je 29. X 1918. Hr- 
vatski sabor u Zagrebu proglasio nezavisnost i Dr- 
žavu Slovenaca, Hrvata i Srba (u Austro-Ugarskoj) 

postao je povjerenik za Istru. L. je u novoj Kralje- 
vini SHS (v.) imao izvjesnu političku ulogu. 

LAJPCIŠKI PRCCES, proces koji su organizirali 
nacisti u Leipzigu 1933. Neposredno nakon dolaska 
Hitlera na vlast požar je uništio zgradu parlamenta 
u Berlinu. Nacisti su za požar okrivili komuniste 
kako bi imali razloga ugušiti radnički pokret, a ui- 
stinu su ga sami podmetnuli. Jedan od najvažnijih 
optuženika bio je bugarski revolucionar, koji je ta- 
da živio u emigraciji u Njemačkoj, Georgi Dimitrov 
(v.). Dimitrov je na procesu pokazao izvanrednu 
sposobnost. U svojim govorima odbacio je sve op- 
tužbe protiv komunista i razotkrio nacizam. L. p. 
pokazao je svjetskoj javnosti pravo lice nacizma. 
Dimitrov je zajedno s još nekim drugovima morao 
biti oslobođen. 

LAKONIJA, pokrajina na Peloponezu, centar 
Spartanske države. 

LANGOBARDI, skupina germanskih plemena 
koja su, nakon kratkotrajnog zadržavanja u Panon- 
skoj nizini, naselila u JI polovini VI st. sjevernu i 
srednju Italiju. Tu su osnovali državu koju je sru- 
šio Karlo Veliki (v.), a zemlju Langobarda pripojio 
Franačkoj državi. 

LAOKONT, legendarni svećenik Troje. Nagova- 
rao Trojance da ne uvedu »Trojanskog konja«. Le- 
genda kaže da su se zbog loga na njega rasrdili 
bogovi te poslali zmije koje su Laokonta i njegova 
dva sina udavile. 

LAPČEVIĆ, Dragiša (1864—1939), političar, pu- 
blicista, jedan od veoma poznatih socijalista u Sr- 
biji prije I svjet. rata. L. je bio neumorni agitator 

i organizator radničkog sindikalnog pokreta. Ušao 
i u KPJ, ali je već u decembru 1920. bio isključen. 
Poslije toga otvoreno surađuje sa socijalističkim 
političarima. 

LAPiDARIJ (lat. lapis kamen), odio arheoloških 
muzeja u kojem su izloženi kameni spomenici; 
spremište u kojemu su pohranjeni. 

LASSALLE, Ferdinand (1825—1864), njemački 
socijalista. Stajao na stanovištu da će socijalizam 
nastati uvođenjem općeg prava glasa kojim će rad- 
nička klasa doći na vlast i ostvariti socijalizam. 
Zaslužan za stvaranje prve njemačke radničke par- 
tije »Opće njemačko radničko udruženje« (1863), 
tada jedine radničke partije u Evropi. 

LATIFUNDIJA (lat. latus prostran, fundus ze- 
mljište), veleposjed u starom Rimu, nastao uglav- 
nom prisvajanjem državnog zemljišta. Latifundije 
su obrađivali robovi. I danas često naziv za vele- 
posjede. 

LATINI, stanovnici pokrajine Lacija, najvažnije 
pleme Italika. Živjeli su najprije organizirani u te- 
ritorijalne općine, od kojih postaje Rim. 

LATINSKO CARSTVO, država nastala 1204. u 
IV križarskom ratu (v.) od većeg dijela Balkanskog 
poluotoka koji je dotad bio pod Bizantom. Prevlast 
u Latinskom Carstvu imali su Mlečani. Međutim, 
od samog početka L. C. nije imalo uvjeta za dulji 
opstanak. Moralo se boriti protiv preostalih dije- 
lova Bizantskog Carstva, a vlastodršci su svojim po- 
stupcima izazivali nezadovoljstvo pokorenog sta- 
novništva. Tako je L. C. već 1261. srušeno, kad je 

bizantski car iz Nikeje gotovo bez borbe zauzeo 
Carigrad. 

LAZAR HREBELJANOVIĆ, srpski knez (1371— 
— 1389). Još u vrijeme cara Dušana pripadao je vi- 
sokom dvorskom plemstvu. Nakon Dušanove smrti 
uspio je ratovima i ženidbenim vezama okupiti 
mnoge srpske zemlje upravo u doba turskog pro- 
dora u Srbiju. Lazarova nastojanja da učvrsti cen- 
tralnu vlast nisu dala značajnije rezultate. God. 
1389. srpska se vojska na čelu s Lazarom sukobila 
na Kosovu polju s Turcima. U toj je bici i Lazar 
izgubio život (v. Kosovska bitka). 

LEGISLATIVA, v. Podjela vlasti. 

LEGITIMISTI, francuska riječ koja u užem smi- 
slu označuje pristaše direktne loze bivše vladajuće 
dinastije Francuske, Bourbona (Burbona); u širem 
smislu naziv za pristalice povratka dinastije na 
prijestolje bez obzira na mišljenje naroda i parla- 
menta. 

LENJIN, Vladimir Iljić (1870—1924), veliki vođa 
ruskog i međunarodnog proletarijata, učenjak i dr- 
žavnik. Porodično mu je prezime Uljanov. Već sa 
17 godina bio je uhapšen i isključen sa sveučilišta 
zbog sudjelovanja u studentskim demonstracijama. 
Istovremeno se već bavio marksizmom i postao 
marksist. Međutim, L. se nije bavio samo teorijom 
marksizma i u tom duhu pisao mnoge rasprave, 
nego je nastojao da i praktičnim radom podigne 
klasnu svijest ruskog radništva. Pod njegovim je 
utjecajem osnovan 1895, u Petrogradu »Savez borbe 
za oslobođenje radničke klase«, a 1898. i Ruska so- 
cijaldemokratska radnička partija (RSDRP). U to 


234 


Lenjin 


se vrijeme Lenjin nalazio u progonstvu u Sibiru. 
Na II kongresu RSDRP, 1903, kad je L. već bio na 
slobodi, donesen je program i statut partije. Među- 
tim, tu su se ispoljila dva krila: boljševici i menjše- 
vici (v.). Istovremeno L. u mnogobrojnim rasprava- 
ma i člancima piše o ulozi partije i njenoj politič- 
koj liniji. U tom se pogledu ističu »Što da se radi?«, 
»Korak naprijed, dva koraka natrag«. L. nepre- 
stano pomaže razvoj radničkog pokreta svojim teo- 
retskim i praktičnim radom. U to se vrijeme ističe 
i u međunarodnom radničkom pokretu i u II inter- 
nacionali u taboru one struje koja je ostala vjerna 
marksizmu i koja je zastupala potrebu revolucio- 
narnog rušenja kapitalističkog društva. 

Posebnu ulogu L. je imao u pripremi i organizi- 
ranju proleterske revolucije (v. Aprilske teze, Okto- 
barska revolucija). Kad je 25. oktobra (po starom 
kalendaru) 1917. buknula revolucija, L. je aktivno 
rukovodio revolucijom, pošto se neposredno prije 
toga ilegalno vratio u Petrograd. Bio je na čelu pr- 
ve proleterske vlade i ostao na tom položaju sve 
do svoje smrti, 1924. Bilo je to najteže razdoblje 
sovjetske države kad je trebalo tekovine revolucije 
odbraniti od unutrašnjih i vanjskih neprijatelja (v. 
Intervencionisti), obnoviti i razviti razorenu pri- 
vredu (v. NEP). Sve te zadatke L. je rješavao uz 
pomoć svojih najbližih suradnika i uz veliku podr- 
šku širokih slojeva čitave Rusije. 

L. je bio organizator III, komunističke interna- 
cionale (v.). Napisao je mnogobrojna djela s po- 
dručja filozofije, teorije države, politike. Dalje je 
razrađivao Marksovo naučavanje. Jedno od naj- 
značajnijih djela iz područja ekonomike je »Impe- 

rijalizam kao najviši stadij kapitalizma«, napisano 
1916, izašlo iz štampe 1917, Država i revolucija« 
objavljena je 1918. 

Zahvaljujući neobično plodnom radu Lenjina, 
teoretskom i praktičnom, radnička klasa čitavog 
svijeta dobila je nove poglede i podsticaje u borbi 
za ostvarenje socijalizma. Na toj su osnovi jugosla- 
venski marksisti dalje razrađivali socijalističku 
teoriju. 

LEVELERI (engl. levellers uravnjivači), politič- 
ko-socijalna grupacija u engleskoj revoluciji XVII 
st. Na temelju shvaćanja da vlast proizlazi iz na- 
roda traže opće pravo glasa i izjednačenje svih lju- 
di pred zakonom. Pokret levelera zahvatio je i voj- 
sku, došlo je do pobune, ali ju je Cromwell ugušio 
(v.), a time je pokret bio uništen. 

LIBURNI, značajno pleme Ilira (v.), u području 
između Raše u Istri, Zrmanje i Krke te na Kvarner- 
skim otocima. Vješti pomorci i gusari. 

LIEBKNECHT  (Libkneht). Karl (1871—1919), 
njemački socijalist, vođa onoga dijela Njemačke so- 
cijaldemokratske partije koja je stajala na Markso- 
vim principima. Vodio odlučnu borbu za svcijali- 
zam, protiv naoružavanja Njemačke, protiv koloni- 
jalnog porobljavanja. U svom se radu sve više razi- 
lazio sa službenim vodstvom SD partije Njemačke, 
a potkraj 1918. odvojio se i od nezavisnih socijalista 
kad je zajedno sa Rozom Luxemburg (v.) osnovao 
KP Njemačke. U siječnju 1919. izbio je ustanak u 
Berlinu sa ciljem uspostave socijalističke Njemačke, 
L. je ušao u vodeći organ ustanka, Nakon višednev- 

nih borbi ustanak je ugušen a L. i R. Luxemburg 
(v.) bili su ubijeni. 

LIGA NARODA, ili Društvo naroda, međunarod- 
na organizacija osnovana 1920. na podsticaj pred- 
sjednika SAD Vilsona. Cilj je organizacije mirolju- 
bivo rješavanje svih međunarodnih sporova. Sje- 
dište u Ženevi. Međutim, L. n. nije postala organi- 
zacija ravnopravnih naroda, u njoj su prevlast ima- 
Je velike sile, a nije obuhvaćala ni SAD ni SSSR, 
iz nje je istupila Njemačka (nakon dolaska Hitlera 
na vlast). L. n. je učinila samo blijede pokušaje da 
zaustavi fašističku agresiju. Prestala djelovati 
stvarno već u početku II svjet. rata, a formalno 
1946. 

LINCOLN, Abraham (1809—1865), američki poli- 
tičar i predsjednik SAD. Bio je pobornik ukidanja 
ropstva. Kada je 1860. izabran za predsjednika, 
južne države SAD istupile su iz saveza i time zapo- 
čele građanski rat (v.). L. je 1863. proveo zakon o 
ukidanju ropstva. Nakon pobjede Sjevera Lincolna 
je ubio pristalica Juga. 

LJUTIĆČI, slavenska plemena, nastavala su po- 
dručje oko rijeke Odre. Već od IX st. bila su pod 
neprestanim udarom germanizacije i osvajačkih po- 
hoda njemačkog plemstva. Rezultat toga bio je ne- 
stanak Ljutića već u XIV st., koji su djelomično 
uništeni, djelomično germanizirani. 

LIONSKI USTANAK, ustanak tekstilnih radnika 
u Lyonu, 1831. Tom su se ustanku pridružili i ostali 
radnici, pa je to bio prvi veliki ustanak radničke 
klase u Francuskoj. Ustanak je ugušen, ali je 1834. 
došlo do novog ustanka. I ovaj je bio svladan. Me- 

đutim, ti su ustanci pokazali da se u francuskom 
društvu rodila nova društvena snaga. 

LONDONSKI UGOVOR, tajni ugovor između 
Vel. Britanije, Francuske i Rusije, s jedne strane, 
i Italije, sklopljen u Londonu 26. IV 1915. Njime se 
Italija obavezuje da će ući u rat na strani Antante, 
odnosno Trojnog sporazuma. Sile Antante priznaju 
Italiji pravo na južni Tirol, Trst, Goricu, Istru, Dal- 
maciju do Neretve te na dio Kvarnerskih otoka. 
Po ugovoru Italija će nakon rata dobiti i dio Alba- 
nije, neke posjede u tadašnjoj Turskoj te dijelove 
njemačkih kolonija. Bila je to prilična cijena kojom 
su sile Antante platile ulazak Italije u rat, a da 
neke ratne koristi od toga nisu ni imale. Međutim, 
L. u. povrijedio je osnovna prava naših naroda. 
Protiv tog ugovora poveo je odlučnu borbu Jugo- 
slavenski odbor (v.). Nakon završetka I svjet. rata 
Italija nije mogla realizirati sve ono što je ugovo- 
rom trebala da dobije. 

LOUVRE (Luvr), najprije kraljevska palača u 
Parizu; za vrijeme francuske buržoaske revolucije 
pretvorena u muzej. Danas je to jedan od najboga- 
tijih muzeja na svijetu. 

LUDISTI, pripadnici pokreta kojemu je, prema 
pričanju, bio začetnik Ned Ludd. U vrijeme indu- 
strijske revolucije (v.) u Engleskoj, potkraj XVIII 
i u početku XIX st., mnogi su radnici ostali bez po- 
sla. Smatrajući da su strojevi oni koji im oduzi- 
maju kruh, počeli su po tvornicama razbijati stro- 
jeve i rušiti tvorničke zgrade. Protiv ludista bili su 
doneseni strogi zakoni koji su predviđali i smrtnu 
kaznu. 

LUTHER, Martin (1483—1546), vjerski reforma- 
tor u Njemačkoj, začetnik reformacije (v.), preveo 
Bibliju (v.) s latinskog na njemački jezik. 

LUXEMBURG, Roza (1871—1919), njemačka so- 
cijalistkinja. Rođena u Poljskoj, djeluje najprije u 
socijalističkom pokretu Poljske, ali odlazi u emi- 
graciju i nastanjuje se u njemačkoj. Tu se uključuje 
u socijalistički pokret Njemačke i postaje veoma 
aktivan član njemačke SD partije i uz Liebknechta 
(v.) vođa ljevice. Napisala je čitav niz djela iz po- 
dručja socijalističke teorije, često zatvarana. God. 
1918. jedan od osnivača KP Njemačke. Strijeljana 
nakon neuspjelog ustanka u siječnju 1919. 

LUŽIČKI SRBI, današnji ostaci Polapskih Sla- 
vena, nastanjeni u DR Njemačkoj oko rijeke Spre- 
ve. Usprkos vjekovnoj germanizaciji uspjeli su sve 
do danas očuvati svoj jezik, pa i danas imaju razvi- 
jenu književnost. 

LJETOPIS, povijesni zapisi u kojima su događaji 
unošeni kronološkim redoslijedom bez ulaženja u 
objašnjavanje. Ljetopisi su osobito u srednjem vi- 
jeku bili jedini zapisi povijesnih zbivanja, pa su 
nam danas dragocjeni izvori. 

Ljetopis popa Dukljanina je naš najznačajniji 
izvor za hrvatsku i srpsku povijest do sredine XII 
st. Tu nisu događaji unošeni uvijek kronološkim 
redoslijedom. Tačno se ne zna ni tko je autor, da 
li je to jedan »pop Dukljanin«, ili je bilo više pi- 
saca. I zapisani događaji više su legende nego stvar- 
ni povijesni događaji. Najstariji hrvatski prijevod 
poznat iz početka XVI st. sadrži prve 23 glave Lje- 
topisa. Lj. p. D. i danas je predmet naučnih ras- 
prava. 

LJUDEVIT POSAVSKI, knez Posavske Hrvatske 
(817—823). God. 819. podigao je ustanak protiv fra- 
načkog markgrofa Kadolaha. Ustanku su se pridru- 
žila i slovenska plemena i Timočani, međutim knez 
Dalmatinske Hrvatske, Borna, borio se protiv njega. 
Ustanak je imao veliki zamah. Franci su protiv 
ustanika uputili deset vojnih pohoda, koji su sve do 

822. ostajali bez značajnijih rezultata. Tek 822. Lj. 
je bio primoran da napusti Sisak, svoj utvrđeni 
grad. Tražeći utočište u Bornina ujaka Ljudemisla, 
bio je od ovoga 823. ubijen. 

Slom ustanka imao je značajnih posljedica. Po- 
savska Hrvatska ostala je pod franačkom vlašću i 
tu je bio potpuno onemogućen prirodni razvoj te 
hrvatske oblasti u smislu razvitka države. Sloven- 
ska su plemena izgubila svoju samostalnost i odsad 
su bila izvrgnuta još većoj germanizaciji. 


16 Povijest 


M 


MADŽARONI, pristaše bezuvjetnog potčinjava- 
nja Hrvatske Ugarskoj. Takav politički program 
imala je Hrvatsko-ugarska stranka, osnovana 1840, 
pa su ilirci njene pristaše nazivali madžaronima. 
Naziv m. upotrebljavao se kasnije za pristaše bana 
Khuena Hedervaryja. 


MAGELLAN, v. Velika geografska otkrića. 


MAGI, kaldejski svećenici-astrolozi. Astronomsko 
znanje ovih svećenika bilo je protkano religioznim 
tumačenjima. Oni su tvrdili da se po zvijezdama 
može saznati budućnost (to nadriučenje zove se 
astrologija). 

MAGINOTOVA LINIJA, sistem utvrda koje su 
između dva svjetska rata uz goleme troškove izgra- 
dili Francuzi uzduž njemačke granice. M. 1. je do- 
bila ime po tadašnjem francuskom ministru rata 
(Andre Maginot) koji je rukovodio njenom izgrad- 
njom. 

MAGISTRAT, gradska uprava u nekim zemlja- 
ma. Kod starih Rimljana m. znači državnu službu. 

MAGISTRATURE, visoke državne službe u sta- 
rom Rimu. Širenjem države povećavao se broj od- 
govornih službenika (magistrata), jer je njezina 
uprava postojala sve složenija. Među najvažnijima 
bila su dva konzula na čelu države. Kad je država 
bila u opasnosti, jedan je od njih po odredbi senata 
imenovao diktatora. Njegova je vlast bila neogra- 
ničena, ali je trajala samo 6 mjeseci. Pretori su su- 
dili a cenzori su procjenjivali imetak građana i di- 
jelili ih na imovne razrede, određivali tko će biti 
član senata i nadzirali vladanje građana. Edili su se 
brinuli za red u Rimu i prehranu njegova pučan- 
stva te za priređivanje javnih igara. Kvestori su 
upravljali državnom blagajnom. M. su bile izborne 
i vremenski ograničene. 


MAGNA CARTA LIBERTATUM, povelja koju je 
1215. izdao plemstvu i svećenstvu engleski kralj 
Ivan bez Zemlje (1199—1216). Povelja sadrži 63 
članka i znatno ograničava kraljevu vlast. Ona je 
sadržavala i odredbe da nitko ne može biti držan 
u zatvoru bez sudske presude, da se novi porezi 
mogu pobirati samo uz pristanak Velikog vijeća, da 
se gradovima priznaju stari privilegiji, a crkvi slo- 
bodan izbor poglavara. Posebni odbor od 25 člano- 
va nadzirao je održavanje odredaba povelje, pa je 
mogao i silom natjerati kralja da ih poštuje. 

MAGNATI, feudalci s velikim zemljišnim posje- 
dima i velikim prihodima. Utjecaj u političkom ži- 
votu temeljili su na svom bogatstvu. U kapitalistič- 
kom sistemu tako se nazivaju najkrupniji kapita- 
listi (financijski m.). 

MAJORAT, nasljedni red po kojem sav imetak 
prelazi u ruke pokojnikova najstarijeg sina ili na 
najstarijega u rodbini. M. se javio u feudalizmu, a 
svrha mu je bila da se očuva moć starih plemićkih 
rodova. 

MAJORDOM, nadstojnik kraljevskog dvora u 
franačkoj državi u vrijeme Merovinga. Kad su kra- 
ljevi te dinastije oslabili i postali zavisni od moćnih 
velikaša, prestali su da sudjeluju u upravi zemlje, 
pa je sva vlast prešla u ruke upravnika dvora, ma- 
jordoma. Do osobite moći uzdigao se početkom VIII 
st. majordom Karlo Martel. 

MAJSKA DEKLARACIJA, zahtjev poslanika Ju- 
goslavenskog kluba (sačinjavali su ga poslanici iz 
Slovenije, Istre i Dalmacije) u Carevinskom vijeću 
u Beču, podnesen 30. V 1917, u kojemu se traži 
sjedinjenje Slovenaca, Hrvata i Srba u Monarhiji 
u jedno državno tijelo pod žezlom habsburške dina- 
stije. Deklaraciju je podnio predsjednik kluba An- 
ton Korošec. Ona je izrazila mogućnost rješenja 
jugoslavenskog pitanja u okviru Monarhije, što je 
bilo u skladu s težnjama konzervativnih krugova. 
Ipak je M. d. podstaknula intenzivnu političku ak- 
tivnost među Južnim Slavenima u toku 1918. Ta je 
aktivnost postepeno pripremala duhove za predsto- 
jeći slom Monarhije potkraj listopada 1918. 

MAJSKI PREVRAT, oficirski puč u Srbiji 1903. 
kojim je zbačen s prijestolja kralj Aleksandar Obre- 
nović (1889—1903). Ohrabrena nezadovoljstvom na- 
roda, grupa oficira-zavjerenika pod vodstvom Dra- 
gutina Dimitrijevića-Apisa prodrla je u noći između 
29. i 30. V 1903. u kraljev dvor. Kralj i kraljica su 

ubijeni, a zavjerenici i s njima povezani buržoaski 
političari proglasili su za kralja Petra Karađorđe- 
vića. M. p. nije značio samo promjenu dinastije. 
On je doveo do uspostave parlamentarnog režima u 
Srbiji i do promjena u vanjskoj politici (zaoštra- 
vanje odnosa s Austro-Ugarskom). Tako je m. p. 
obilježio značajnu prekretnicu u historiji Srbije i 
Balkana uopće. 

MAKEDONISTI, naziv koji je bugarska buržo- 
azija potkraj XIX st. dala makedonskoj inteligen- 
ciji, pobornicima makedonskog narodnog jezika. U 
borbi protiv grčke, a kasnije i bugarske crkve i 
buržoazije, koje su u školi i kulturnom životu ši- 
rile svoj jezik, m. su isticali zahtjev za uvođenje 
makedonskog jezika. Sami su se osjećali Makedon- 
cima i odlučno su odbijali i pomisao da pripadaju 
bugarskoj naciji. 

MAKIJAVELIZAM, načela političke djelatnosti 
koja je zastupao talijanski političar i državnik Ni- 
colo Machiavelli (1469 —1527): dozvoljena su sva 
sredstva da se stvori jaka vlast u državi, koja se 
može postići samo energičnom akcijom, snagom i 
požrtvovnošću; državnika ili političara ne smije 
ništa sputavati i sprečavati u njegovu radu da 
ostvari postavljeni cilj (»cilj opravdava sredstvo«). 
Ta načela Machiavelli je izložio u svom djelu »Ii 
principe«. 

MALA ANTANTA, sporazum između Čehoslo- 
vačke, Rumunjske i Jugoslavije zaključen na inici- 
jativu Francuske poslije prvoga svjetskog rata ka- 
ko bi se u srednjoj i jugoistočnoj Evropi održalo 
novostvoreno stanje. M. a. postojala je do 1939, tj. 

do njemačke okupacije Čehoslovačke, koja je u tom 
savezu imala najveći utjecaj. 

MAMELUCI, tjelesni stražari egipatskih i perzij- 
skih vladara u srednjem vijeku. U ratu zarobljeni 
bijelci (turskog ili kavkaskog porijekla) uvrštavani 
su u vojsku, pretežno u tjelesnu gardu. S vremenom 
domogli su se visokih položaja, pa se mamelučki 
emir Kotus 1250. proglasio sultanom Egipta. Ma- 
melučku vlast u Egiptu dokrajčio je turski sultan 
Selim I 1517. 

MANIFEST KOMUNISTIČKE PARTIJE, v. Ko- 
munistički manifest. 

MANUFAKTURA, radionica u kojoj se radi ruč- 
nom tehnikom (lat. manus ruka i facere raditi). M. 
se javlja u XV st. i predstavlja prvi oblik kapita- 
lističke proizvodnje. U njoj su radili najamni rad- 
nici za poduzetnika koji je, koristeći njihovu radnu 
snagu, gomilao kapital. U manufakturi je bila pro- 
vedena podjela rada, tj. svaki je radnik obavljao 
samo jedan dio posla u procesu proizvodnje neke 
robe. Time je proizvodnja bila znatno ubrzana i po- 
većana. Manufakture su se osobito osnivale nakon 
velikih geografskih otkrića (v.). kada se razvila živa 
trgovina između Evrope i novih kontinenata i kada 
se potrebe svjetske trgovine više nisu mogle zado- 
voljiti eehovskom proizvodnjom. Podjela rada u 
manufakturi uvjetovala je dalji napredak proizvod- 
nih snaga i prelaz na mašinsku proizvodnju (v. In- 
dustrijska revolucija). Organizacija manufakturne 
proizvodnje i kapitalističke trgovine zahtijevala je 
velika materijalna sredstva do kojih je buržoazija 

najčešće dolazila nasilnim putem (v. Prvobitna aku- 
mulacija kapitala). 

MARAT, Jean Paul (1743—1793), francuski revo- 
lucionar, po zanimanju liječnik. Bavio se publici- 
stikom, a po izbijanju buržoaske revolucije sasvim 
se posvetio politici. Bio je nepomirljivi branilac 
prava naroda stečenih revolucijom i borac za nji- 
hovo proširenje, pa je u masama nazvan »prijatelj 
naroda«. Za jakobinske diktature ubila ga je Char- 
lotte Cordey (13. VII 1793). 

MARATONSKA BITKA, bitka u vrijeme grčko- 
-perzijskih ratova kod mjesta Maratona u Atici 490. 
g. pr. n. e, u kojoj su Perzijanci pretrpjeli težak 
poraz. Jedan grčki vojnik otrčao je u Atenu, ali kad 
je javio radosnu vijest, srušio se mrtav. 

MARINKOVIĆ, Ivo (1905—1943), revolucionar, 
narodni heroj. Rođen je u Sutivanu na Braču. Kao 
profesor službovao u Požarevcu, Valjevu i Kopriv- 
nici. Zbog svojih naprednih shvatanja često je bio 
proganjan. G. 1935. kao komunista osuđen je na 3 
godine robije. Od 1939—41. bio je sekretar Okru- 
žnog komiteta KPJ za Karlovac, Kordun i Baniju 
i jedan od organizatora ustanka u tom kraju. Uče- 
stvovao je u borbama na Kozari. U oktobru 1942. 
došao je ilegalno u Zagreb te je organizirao preba- 
civanje VI. Nazora i I. G. Kovačića na oslobođeni 
teritorij. Otkriven od ustaša uhapšen je i ubijen. 

MARKA, veća oblast uz granicu Franačke kojom 
je upravljao markgrof. U Njemačkoj se naziv m. 
upotrebljavao i za općinsko zemljište koje je pri- 
padalo svim članovima seoske zajednice. Za općin- 
ske pašnjake upotrebljavao se i naziv »gmajna«. 

MARKGROF, v. Marka. 

MARHKOMANI, germansko pleme koje je s Kva- 
dima sredinom II st. n. e. izvršilo prvu provalu 
preko granice (limesa) na teritorij Rimskog Carstva. 
Potisnuo ih je car Marko Aurelije. 

MARKOV PROTOKOL, zapisnik o dogovoru iz- 
među radićevaca i radikala potpisan sredinom apri- 
la 1923. u Zagrebu. Nazvan je tako po radikalu 
Marku Đuričiću koji je (uz V. Janjića) pregovarao 
sa Stj. Radićem. Radikali su se obavezali da će 
obustaviti diobu države na nove administrativne je- 
dinice i poboljšati administraciju, a Stj. Radić da 
neće sa svojim zastupnicima doleziti u Skupštinu. 
Tako su radikali mogli sastaviti vladu i osigurati 
izbor predsjednika Skupštine svojoj stranci, što im 
je omogućilo da zadrže vladajuće pozicije u državi. 

MARKOVIĆ, Svetozar (1846—1875), srpski soci- 
jalista. Studirao je tehniku u Beogradu, Petrogradu 
i Zurichu. Vrativši se u Srbiju razvio je veliku ak- 
tivnost koja ga je dovela pred sud i u požarevačku 
kaznionicu. Nakon izlaska na slobodu, teško bole- 
stan umire u Trstu 26. II 1875. U Rusiji M. se upo- 
znao s djelima Hercena, Černiševskog i Dobrolju- 
bova, a u Švicarskoj s djelima Marksa i Engelsa. 
Po povratku u Srbiju M. je već umjereni socijalista. 
U vrijeme njegova djelovanja radništvo se u Srbiji 
pretežno sastojalo od zanatlijskih radnika i propa- 
lih obrtnika, a građansko društvo nije još bilo do 
kraja izgrađeno. Pod utjecajem teorije Černišev- 
skog M. je u svojim razmatranjima o promjeni dru- 
štvenog uređenja u Srbiji tražio preskakivanje ka- 
pitalizma, smatrajući osnovom novog društva staru 

srpsku porodičnu zadrugu. On prihvaća marksistič- 
ko učenje samo za razvijene kapitalističke zemlje, 
dok za Srbiju smatra da iz svoje privredne zaosta- 
losti može neposredno preći u socijalizam. Markovi- 
ćeva rješenja društvenih pitanja bila su mješavina 
marksizma i ruskog socijalizma, ali s mnogo origi- 
nalnosti. Njegova kritika srp. društvenog i politič- 
kog života bila je tačna i opravdana. On je kriti- 
kovao monarhiju smatrajući je, kao socijalista, ne- 
demokratskom ustanovom. Ustajao je protiv činov- 
ničkog aparata koji u službi buržoazije ugnjetava 
narod. U pogledu odnosa među balkanskim naro- 
dima M. je izrazio misao njihova udruživanja u bal- 
kanski savez, koji bi nastao kao dogovor pojedinih 
slobodnih općina. Njegovo najznačajnije djelo je 
»Srbija na istoku«, Napisao je velik broj novinskih 
članaka i pokrenuo nekoliko socijalističkih listova 
(»Radenik«, prvi socijalistički list u Srbiji 1871, 
»Javnost«, »Oslobođenje«). 

MARKS, Karl (1818—1883), osnivač naučnog so- 
cijalizma. Po završenoj gimnaziji odlazi na studij 
filozofije u Bonn, a zatim u Berlin. Već tada sudje- 
luje u političkim akcijama naprednih studenata. Di- 
sertacijom iz grčke filozofije M. je postigao dokto- 
rat filozofije (1841). Odmah zatim postao je član 
redakcije i suradnik »Rajnskih novina« u Kolnu. 
Poikraj 1842. preuzima uredništvo lista i daje mu 
vrlo radikalan pravac. Kada je zaprijetila opasnost 
da će list biti zabranjen, M. napušta redakciju i 
odlazi u Pariz (1843), gdje studira spise franc. uto- 
pijskih socijalista. Početkom 1846. M. odlazi u Bel- 
giju, a zatim u Englesku gdje živi do kraja života. 

Marks — Marokanske krize 
Na idejno formiranje Marksa utjecala je njemačka 
filozofija, prije svega Hegelova dijalektika. Podvr- 
gavši kritici djela francuskih utopijskih socijalista, 
M. je od njih prihvatio ono što je smatrao isprav- 
nim. M. je proučavao i djela engleskih političkih 
ekonomista (Adam Smith, David Ricardo) koji su 
razotkrili klasni karakter kapitalističke privrede i 
činjenicu da buržoazija dobiva profite na račun ne- 
plaćenog rada radnika. Međutim, dok su oni kao 
buržoaski teoretičari objašnjavali kapitalizam kao 
konačni društveni sistem. M. je u zajednici s En- 
gelsom (v.) ustvrdio da je taj sistem samo jedna 
iaza u razvoju društva koje se neprestano razvija. 
U brojnim djelima M. je izložio teoriju naučnog 
socijalizma (v.), a razvijao je i veliku djelatnost 
kao aktivni organizator međunarodnog proletari- 
jata (v. Savez komunista, Internacionala). M. je 
napisao mnoga djela (Njemačka ideologija, Bijeda 
filozofije, 18. brimer Luja Bonaparta, Revolucija 
i kontrarevolucija, Klasne borbe u Francuskoj od 
1848—51, Građanski rat u Francuskoj). U zajednici 
s Engelsom sastavio je Manifest Komunističke par- 
tije (v.). Glavno i najznačajnije Marksovo djelo je 
Kapital u kojemu je izložio ekonomsku teoriju ka- 
pitalizma, analizu njegova funkcioniranja i nužnost 
njegova sloma. 

MARMONT, August-Frederic-Luis (1774—1852), 
franc. maršal, guverner Ilirskih provincija (v.). 

MAROKANSKE KRIZE, međunarodna zategnu- 
tost na početku XX st. izazvana sukobom između 
Njemačke i Francuske u vezi s prisvajanjem Ma- 
roka. Prva kriza izbila je 1905. kada se Engleska 

sporazumjela s Francuskom i prepustila joj Maroko. 
Njemačka je nastojala da to osujeti. No, međuna- 
rodna konferencija u Algecirasu (Alhesiras) u Špa- 
niji zaključila je da Maroko formalno ostaje neza- 
visan s tim da se njegove financije stavljaju pod 
međunarodnu kontrolu a organizacija policije po- 
vjerava Francuskoj i Španiji. Nova kriza izbila je 
1911. Tada je Francuska okupirala marokansku pri- 
jestolnicu Fez. a Njemačka je na to uputila pred 
Agadir ratni brod »Panter«. Njemačka je na kraju 
pristala na francuski protektorat nad Marokom, 
a za uzvrat je dobila jedan dio Konga. 

MARSELJEZA, francuski bojni marš iz 1792. 
Autor riječi i melodije Claud Joseph Rouget de 
Lisle. Pjesma je brzo postala populama. Pjevali su 
je i dobrovoljci iz Marsaillea kad su došli u pomoć 
pariskim revolucionarima, pa je po njima dobila 
ime. U oktobru 1792. proglašena je himnom repu- 
blike, a 14. VII 1795. nacionalnom himnom. 

MARSELJSKI ATENTAT, ubistvo kralja Ale- 
ksandra I Karađorđevića i franc. min. vanj. po- 
slova L. Barthoua 9. X 1934. u Marsailleu. Atentat 
je izveden prilikom službene posjete kralja Ale- 
ksandra Francuskoj, a izvršila ga je ustaška emi- 
gracija podržana od Italije i Mađarske. Iako je u 
istrazi bila ustanovljena krivica Ante Pavelića (ka- 
snije ustaški »poglavnik« u tzv. NDH), Italija je 
odbila da ga izruči. 

MARTOVSKA REVOLUCIJA, građanski revolu- 
cionarni ustanci u njemačkim zemljama i Austriji 
1848. Nakon februarske revolucije u Parizu, kojom 
je zbačena Julska monarhija, val revolucije zahva- 

tio je najprije južnonjemačke države. 13. III 1848. 
izbio je ustanak u Berlinu, a 18. III u Beču. Revo- 
lucionarno gibanje zahvatilo je sve dijelove Monar- 
hije. U zbivanjima su sudjelovali i seljaci, osobito 
u juž. Njemačkoj. 

MARTURINA, daća koju su kmetovi u Slavoniji 
plaćali svom feudalnom gospodaru od selišta, u 
različitoj visini. Od marturine se odvajala 1/10 za 
crkvu, a ostalo su dobivali: 2/3 kralj, 1/3 vlastelin. 
Ponekad se kralj odricao svog dijela u korist vla- 
stelina. 

MARX, Karl, v. Marks. 

MASARYK, Tomaš (1850—1937), prvi predsjed- 
mik Republike Čehoslovačke. Kao profesor filozo- 
fije na praškom Filozofskom fakultetu bio je uči- 
telj napredne omladine (v.). Na Friedjungovu pro- 
cesu (v.) 1909. oštro je istupio protiv austrijske i 
mađarske politike prema Slavenima. Potkraj 1914. 
odlazi u emigraciju i razvija intenzivnu djelatnost 
u cilju osnivanja čehoslovačke države. Tu osniva 
Narodni savjet, koji se potkraj rata pretvara u 
Privremenu čehoslovačku vladu. Nakon progla- 
šenja republike 14. XI 1918. M. je izabran za njenog 
prvog predsjednika i na tom je položaju ostao do 
1935. Veoma je snažno utjecao na mladu intelek- 
tualnu generaciju u Hrvatskoj potkraj XIX i na 
počeiku XX st., koja je nakon spaljivanja mađarske 
zastave u Zagrebu 1895. nastavila studije u Pragu 
(Stj. Radić, Sv. Pribičević i dr.). 

MASLEŠA, Veselin (1906—1943), marksistički 
teoretičar i publicista. Aktivno je sudjelovao u re- 
volucionarnom radničkom pokretu te je često bio 

hapšen i proganjan. Njegov naučni i političko-pu- 
blicistički rad bio je veoma opsežan. Objavio je 
oko 100 radova u časopisima i 2 veće studije (Mlada 
Bosna, Svetozar Marković). Sudjelovao je u narod- 
noj revoluciji od 1941. godine. Na oslobođenom te- 
ritoriju izdavao je listove »Slobodu« i »Narodnu 
borbu«, a zatim je postao član redakcije »Borbe« 
i »Narodnog oslobođenja«. Poginuo je u V nepri- 
jateljskoj ofenzivi kao član Izvršnog odbora 
AVNOJ-a. Proglašen je narodnim herojem. 

MASTABE, grobnice u starom Egiptu koje su se 
nalazile oko piramida raspoređene u strogoj sime- 
triji. U njima su se pokapali faraonovi rođaci, do- 
stojanstvenici i visoki činovnici. 

MATHAUSEN, v. Koncentracioni logori. 


MATICA DALMATINSKA, književno društvo 
osnovano u Zadru 1862. sa zadatkom da izdaje 
književna djela na narodnom jeziku i tako utječe 
na buđenje nacionalne svijesti u Dalmaciji. Njen 
prvi predsjednik bio je Božidar Petranović. U radu 
društva sudjelovali su svi istaknuti prvaci narodnog 
preporoda u Dalmaciji (M. Pavlinović, M. Klaić i 
dr.). Odmah po osnutku Matice pokrenut je »Na- 
rodni kalendar«, koji je izlazio više od 40 godina. 
God. 1901. počinje izlaziti »Glasnik Matice Dalma- 
tinske«. Pored književnih M. d. je izdavala i naučna 
djela. 

MATICA HRVATSKA, književno društvo u Hr- 
vatskoj osnovano u vrijeme ilirskog pokreta 1842, 
u početku pod nazivom »Matica ilirska« u sastavu 
zagrevačke Ilirske čitaonice. Nakon prestanka rada 
čitaonice 1850. Matica ilirska počela je raditi samo- 

stalno. Kao svoju prvu knjigu objavila je 1844. 
Gundulićev »Osman«, a zatim Demetrovu »Teutu« 
i Gundulićeve »Različite pjesme«. Od 1842. izlazi 
njen književni zbornik »Kolo« (pokrenuli su ga 
Vraz, Rakovac i Vukotinović). Za vrijeme apsolu- 
tizma Matica je pokrenula časopis »Neven«, a od 
1869. »Vijenac«. Na čelu Matice nalazili su se naši 
poznati kulturni i politički ljudi kao J. Drašković, 
A. Vranicani i 1. Mažuranić. 1874. Matica mijenja 
ime u Matica hrvatska. Od 1875. predsjednik joj 
je I. Kukuljević i od tada ona razvija veću djelat- 
nost na izdavanju originalnih djela najboljih hrvat- 
skih književnika i prevodne literature iz klasičnih 
i drugih jezika. M. h. je tako postala jedna od naj- 
zaslužnijih i najznačajnijih kulturnih ustanova u 
Hrvatskoj. Poslije oslobođenja M. h. nastavila je 
svoju uspješnu djelatnost, a 1960. u zajednici s Ma- 
ticom srpskom (v.) izdala je novi Pravopis hrvat- 
skosmpskoga književnog jezika i pokrenula Rječnik 
hrvatskosrpskoga suvremenog književnog jezika. 


MATICA SRPSKA, književno društvo osnovano 
u Pešti 1826. sa zadatkom da širi književnost i pro- 
svjetu među srpskim narodom. Osnivač Matice bio 
je Jovan Hadžić. M. s. je odmah prihvatila časopis 
»Letopis« koji je počeo izlaziti 1825. Življi rad raz- 
vila je od 1846, kada je primila ostavštinu Save 
Tekelije. God. 1864. M. s. je preselila svoje sjedište 
u Novi Sad. Tada je proširila svoju djelatnost i na 
prevodnu literaturu, raspisivanje nagrada za knji- 
ževna djela i osnivanje biblioteka. Izbijanjem prvo- 
ga svjetskog rata M. s. je morala obustaviti svoj 
rad. Po završetku rata M. s. je obnovljena i tada 

daje inicijativu za svestrano proučavanje Vojvo- 
dine, pa njena izdanja pored prosvjetnog imaju i 
naučni karakter. M. s. djeluje i danas kao važna 
kulturna ustanova, izdaje svoj časopis »Letopis« te 
druga književna i naučna djela. 

MATRIJARHAT, razdoblje u prvobitnoj zajed- 
nici kada su prevlast u rodu imale žene i kada se 
porijeklo djece određivalo jedino po majci. Prevlast 
žena bila je uvjetovana niskim stupnjem proizvod- 
nih snaga. Žene su u privrednom pogledu više pri- 
donosile zajednici. One su se bavile primitivnim 
ratarstvom i opskrbljivale su rod hranom. Ratar- 
stvo je bilo sigurnije za prehranu roda od nesigur- 
mog lova kojim su se bavili muškarci. Žene su se 
bavile i pripitomljavanjem životinja i domaćin- 
stvom. 

MAURI, muslimanska plemena na sjeverozapadu 
Afrike (u Maroku, Alžiru i Tunisu), nastala mije- 
šanjem antičkih Maura s Kartažanima, Rimljanima, 
Vandalima i Arapima. M. su u VIII st. prešli na 
Pirinejski poluotok i tamo osnovali Kordovski ka- 
lifat (1750). Istjerivanje Maura iz Španije (v. Re- 
konkvista) potrajalo je sve do kraja XV st. 

MAZZINI, Giuseppe (1805—1872), tal. revolucio- 
nar i političar, predstavnik talijanske revolucionar- 
ne buržoazije, osnovao tajno političko društvo 
Mlada Italija kome je bio cilj ujedinjenje Italije u 
jedinstvenu republiku podizanjem vružanog ustanka 
protiv Austrije. Tražio je oslonac u liberalnom 
plemstvu kao i među demokratskim gradskim ele- 
mentima. U vrijeme revolucije 1848. bio je član 
trijumvirata u Rimskoj Republici. M. je bio najpo- 

pularniji predstavnik i ideolog nacionalne ideje u 
Evropi. 

MAŽURANIĆ, Ivan (1814—1890), hrv. političar i 
pjesnik. G. 1848. postao je zastupnik u Hrvatskom 
saboru i bio je glavni redaktor novih zakona. Na- 
kon pada Bachova apsolutizma (v.) član je banske 
konferencije, a od 1861—65. dvorski kancelar. Od 
1873—80. bio je hrvatski ban. U književnosti je po- 
znat kao pjesnik epa Smrt Smail-age Čengića. U 
političkom radu prije Hrvatsko-ugarske nagodbe 
zastupao je ideju o potrebi sporazuma između Hr- 
vata i dvora. S tim je programom osnovao 60-tih 
godina Samostalnu narodnu stranku. Smatrao je 
da će suradnja s dvorom najbrže dovesti do sjedi- 
njenja Dalmacije s Hrvatskom. Poslije 70-ih godina 
M. prihvaća suradnju s Madžarima. Za njegova ba- 
novanja izvršena je modernizacija Hrvatske prema 
potrebama kapitalističkog razvoja. Izvršena je re- 
forma pravosuđa, političke uprave i školstva, a 
1874. osnovano je i Sveučilište u Zagrebu. 

MECENAT, bogati prijatelj rimskoga cara Augu- 
sta koji je u svom domu okupljao književnike i po- 
magao ih novcem. Danas je mecena čovjek koji 
pomaže književnost i umjetnost. 

MEDICI, tal. porodica u Firenzi koja je odigrala 
značajnu ulogu u političkoj i kulturnoj historiji 
srednjovjekovne Italije. Iz te porodice bili su i neki 
rimski pape (Klement VII, Leon X). Naročito je 
poznat Lorenzo Il Magnifico (1449—92), koji je u 
velikoj mjeri pomagao umjetnost i nauku te i sam 
kao književnik i pjesnik sudjelovao u renesansnom 
pokretu. 

MEĐUNARODNI SOCIJALISTIČKI BIRO, sre- 
dišnja kancelarija Druge internacionale u Bruxel- 
lesu, iz koje su se partijama-članicama odašiljali 
kongresni materijali i gdje se prikupljao materijal 
o razvoju radničkog pokreta između dva kongresa. 
Biro nije imao funkciju izvršnog organa Interna- 
cionale. 

MEKSIČKA REVOLUCIJA, izbila 1910. g. protiv 
diktature predsjednika Diaza, koji je u dugom pe- 
riodu svoje vladavine (1877—80 i 1884—1911) omo- 
gućio bogaćenje veleposjednika i stranih kapitalista. 
To je dovelo do velike bijede stanovništva, osobito 
seljaka. Vođe partizanskih odreda osiromašenih 
seljaka bili su Pancho Villa i Emilio Zapata. Oru- 
žane borbe trajale su sve do 1917. kada je, pod 
predsjednikom Carranzom, donijet novi ustav. 

MENJŠEVICI, krilo Ruske socijaldemokratske 
radničke partije koje se postepeno razvilo u zasebnu 
partiju. Na kongresu 1903, na kome se rješavalo o 
partijskom programu i statutu, m. su se izdvojili 
kao partijska manjina (menjše manje). M. su odba- 
cili opravdanost partijske disciplime i obaveznog 
članstva u jednoj od partijskih organizacija. Iako 
su se razišli s boljševicima u pitanjima partijskog 
statuta i taktike, ipak su se s vremenom među nji- 
ma ispoljile i ideološke razlike. M. su se smatrali 
marksistima, ali su zastupali mišljenje da društvo 
ide u socijalizam prirodnom evolucijom. Smatrali 
su da je Rusija kao agrarna zemlja nezrela za soci- 
jalizam, pa treba najprije proći kroz kapitalističku 
fazu razvoja. Među vođama ističu se Martov i Mar- 
tinov. Ovoj je grupi dugo pripadao i Trocki. U 

1917. g. od februara do Kornjilovljeve pobune sa- 
činjavaju s eserima većinu sovjeta. Diskreditirali 
su se podrškom i učešćem u privremenoj vladi. Po- 
slije oktobra m. prilaze kontrarevoluciji. 

MERKANTILIZAM, ekonomska politika koju su 
vodili evropski vladari u XVI i XVII st., a glavno 
joj je obilježje pomaganje proizvodnje kako bi se 
ostvario veći izvoz od uvoza. Države su nastojale 
da što manje kupuju, a što više prodaju, kako bi 
zadržale u zemlji što veću količinu novca. Stoga je 
država pomagala manufakture (v.) i trgovačka dru- 
štva, poboljšavala prometne veze, ukidala unutra- 
šnje carine, a uvodila ih na robu iz inozemstva. 
Osnovni izvor bogaistva bila je trgovina, pa je m. 
odrazio interese trgovačkog kapitala u epohi koja 
je prethodila industrijskom kapitalizmu. 


MEROPSI, zemljoradnici u srednjovjekovnoj 
srpskoj državi koji su obrađivali zemlju crkve, vla- 
dara ili feudalca uz obavezu da određeni broj dana 
u godini rade na gospodarevoj zemlji. Imali su 
obaveze i prema crkvi i državi. Bili su slobodni 
ljudi, a mogli su biti i vlasnici zemlje. 

MEROVINZI, dinastija koja je osnovala franačku 
državu i njome vladala od kraja V do sredine VIII 
st. Ime je dobila po Merovehu, vođi salijskih Fra- 
naka, koji se na strani Rimljana borio protiv Huna 
na Katalaunskim poljima (451). Osnivač franačke 
države bio je član te dinastije Klodvig (486—511). 

MIHANOVIĆ, Antun (1796—1861), autor hrvat- 
ske himne i pisac značajnog spisa »Reč domovini 
od hasnovitosti pisanja vu domorodnom  jeziku« 
(1815), u kojem se zalagao za narodni jezik. 

MILADINOV, Dimiirije (1810—1862) i Konstan- 
tin (1830—1862), makedonski preporoditelji i borci 
za uvođenje makedonskog jezika u škole i crkveno 
bogoslužje. D. je bio učitelj i sakupljač narodnih 
umotvorina. Osumnjičen da je ruski špijun, bačen 
je u tamnicu u Carigradu gdje je i umro. K. se 
školovao u Ateni i Moskvi, objavio je 15 pjesama 
s temom o rodnom kraju. Strossmayer mu je omo- 
gućio štampanje u Zagrebu velikog zbomika ma- 
kedonskih narodnih pjesama. Da pomogne bratu, 
odlazi u Carigrad, ali je tamo i on, zatvoren umro. 


MILANSKI EDIKT, ukaz dvojice rimskih careva, 
Konstantina i Licinija, objavljen u Milanu 313. po 
kojemu je kršćanska vjera postala ravnopravna sa 
svim ostalim vjerama u rimskoj državi. 


MILETIĆ, Svetozar (1826—1901), srpski političar, 
predstavnik liberalne buržoazije u Vojvodini. Bio 
je biran za zastupnika u Hrvatskom i u Ugarskom 
saboru. Od 1860. zalagao se za uređenje Vojvodine 
kao srpske autonomne pokrajine u okviru Ugarske 
sa srpskim jezikom kao službenim. Zastupao je 
savez s Mađarima protiv bečkog apsolutizma. Sma- 
trao je da treba srušiti Tursko Carstvo, a kasnije 
dolazi do uvjerenja da treba slomiti i Austro-Ugar- 
sku. Na ruševinama Turske i habsburške monar- 
hije ostvarila bi se tada balkanska konfederacija. 
G. 1866. pokrenuo je list »Zastava«, a 1869. osnovao 
je Srpsku slobodoumnu narodnu stranku. Zbog 
svojih radikainih pogleda M. je bio hapšen i za- 
tvaran. Bio je pobornik demokratskih prava i pod- 
vrgao je oštroj kritici vladavinu Obrenovića u 
Srbiji. 

MILITARIZAM, politika naoružanja i priprema- 
nja na rat. Poznat je pruski m. za Fridricha II, koji 
je zbog vojnih potreba iscrpljivao ekonomsku snagu 
zemlje. On je nastojao da pruska vojska bude uvi- 
jek spremna za nove osvajačke akcije. Do krajnjih 
granica m. se razvio u vrijeme fašizma (v.). 


MILUTINOVIĆ, Ivan (1901—1944), revolucionar, 
narodni heroj. Rođen u selu Cerovicama kraj Tito- 
grada. Za vrijeme studija prava u Beogradu ruko- 
vodio je udruženjem marksista. Član KPJ od 1923. 
Često je hapšen, a 1929. osuđen na 7 godina robije 
i naknadno još na 2 godine (zbog borbe za pobolj- 
šanje uvjeta života robijaša). Po izlasku s robije 
M. je postao član CK KPJ, ali je ubrzo ponovno 
uhapšen i otpremljen u logor Bileće, gdje ostaje do 
maja 1940. Učestvovao je u radu V zemaljske kon- 
ferencije u Zagrebu na kojoj je izabran u Politbiro 
CK KPJ. Nakon izbijanja narodnog ustanka M. 
organizira partizanske odrede u zap. Srbiji. Sudje- 
lovao je na savjetovanju u Stolicima. Od oktobra 
1941. djeluje u Crnoj Gori. Učestvovao je u stva- 
ranju AVNOJ-a i prisustvovao I i II zasjedanju. 
Bio je povjerenik za trgovinu i industriju NKOJ-a 
(v.). G. 1943. proizveden je u čin general-lajtnanta 
NOV. Poginuo je na Dunavu tri dana nakon oslo- 
bođenja Beograda. Za narodnog heroja proglašen 
je 1945. 


MINHENSKI SPORAZUM, v. Minchenski spo- 
razum. 


MINISTERIJALCI, konjanici ili dvorani u službi 
njemačkih feudalaca, biskupa i vladara. Javljaju 
se u XI st.; najprije su uzimani za upravitelje ima- 

nja i čuvare lične sigurnosti gospodara, najčešće iz 
redova neslobodnih ili poluslobodnih podanika. 
Službu su im naplaćivali posjedom, a s vremenom 
su postali slobodni. Od njih se najviše razvio viteški 
stalež. 

MITOLOGIJA, skup mitova. 

a) grčka m. sadrži motive koje je najčešće obli- 
kovao narod, jer je svećenički stalež u Grčkoj bio 
slabo razvijen. Oni se odlikuju svježinom i ljepo- 
tom. Obradili su ih i opjevali pjesnici, pisci trage- 
dija, filozofi i povjesničari. Prema Homeru, svijet 
je potekao iz pravode koju zove Okean. Hesiod je 
zabilježio da je u početku bio Kaos (nered). Od 
Kaosa je potekla božica Gea, a njen sin je bio bog 
Uran. U zapletenim odnosima, svađama, otimanju 
vlasti i razračunavanjima, najzad je ostao pobjednik 
Zeus, sin Krona i Reje, unuk Uranov. Zeus i bo- 
govi i njegova pokoljenja živjeli su na Olimpu. 
On je zadržaj vlast nad nebom i zemljom, bratu 
Posejdonu dao je vlast nad morem, a bratu Hadu 
nad podzemljem. Zeusova žena zvala se Hera. On 
je bio otac mnogih bogova i heroja. Značajniji su: 
Apolon, bog svjetlosti i poezije, Hefest, bog vatre, 
Ares, bog rata, Atena, božica mudrosti, Demetra, 
božica ratarstva, Dionis, bog vina, Hermes, bog 
trgovine, Artemida, božica divlje prirode i Afrodita, 
božica ljepote. Na svojim gozbama bogovi su jeli 
božansko jelo ambroziju i pili nektar. Među grčkim 
mitovima ističu se i oni o herojima kojima su Grci 
pripisivali velika djela u borbi s prirodom (Herallo, 
Prometej, Tesej, Edip). 

b) rimska m., za razliku od grčke, bila je veoma 
siromašna. Najviši bog je Jupiter, staro italsko bo- 
žanstvo neba, svjetlosti, kiše i munje. Ostali zna- 
čajniji bogovi bili su: Mars, bog rata, Vesta, božica 
domaćeg ognjišta, Venera, božica vrtova i prirode 
u cvatu, Minerva, zaštitnica obrta, Dijana, božica 
prirode, Cerera, božica zrelih usjeva, Flora, božica 
cvijeća, Silvan, bog šuma, Faun, zaštitnik pastira. 
Pod utjecajem Grka, počevši od IV st. pr. n. e, 
Rimljani su počeli svoje bogove zamišljati u ljud- 
skom liku. Kasnije su se glavni rimski bogovi pot- 
puno izjednačili s grčkim. 

c) slavenska m. zasniva se na borbi između do- 
pra i zla, između dana i noći, ljeta i zime, što u 
stvari odražava sukob između života i smrti. Kako 
su se najviše bavili ratarstvom, Slaveni su prida- 
vali osobito značenje prirodnim pojavama o kojima 
je ovisila plodnost njihovih polja. Dobri bogovi 
vladali su od proljeća do potkraj jeseni, a zli od 
nastupa zime do proljeća. Glavni bog Perun javlja 
se u proljeće prvim gromom i pušta blagu kišu. 
Ostala božanstva su: Morana, božica tmine, kojom 
je okovala zemlju, Dažbog, bog topline, Veles, bog 
stada, Striborg, bog vjetra, Lada ili Vesna, božica 
proljeća, Deva, božica plodnosti. Kod Polapskih 
Slavena vrhovni bog zvao se Svetovid, a uz njega 
su se štovali Triglav i Radgost. Stari Slaveni vje- 
rovali su i u rječne duhove, vile, vukodlake, vještice 
i zmajeve. Glavne su im svetkovine bile u vezi 
s godišnjim mijenama. Zimi su slavili rođenje mla- 
dog boga (badnjak ili koleda), a u proljeće pobjedu 
Vesne nad Moranom. Kada se ljeti sunce uspne do 

najveće visine, Slaveni su slavili svoj najveći blag- 
dan kupalo ili krijes. 

MLADA BOSNA, revolucionarni pokret u Bosni 
koji je poslije aneksije (1908) organizirala omladina 
razočarana politikom buržoaskih političara. Omla- 
dinci, većim dijelom još srednjoškolci, bili su pod 
jakim utjecajem anarhističkih ideja i smatrali su 
da je individualni teror najbolje sredstvo za rušenje 
tuđinske vlasti (atentat B. Žerajića na poglavara 
Bosne generala Varešanina 1910. i N. Čabrinovića 
i G. Principa ma Franju Ferdinanda u Sarajevu 
1914). Mnogi članovi pokreta sudjelovali su kao 
dobrovoljci u balkanskim ratovima i bili pod utje- 
cajem tajne srpske vojne organizacije »Ujedinjenje 
ili smrt« (v.). Pokret je po svom porijeklu dio veli- 
koga jugoslavenskog omladinskog pokreta uoči I 
sv. rata. Bio je protiv svakog šovinizma, protiv 
vjerske zasljepljenosti i kulturne zaostalosti, a za 
široku jugoslavensku orijentaciju. Tražio je razbi- 
janje Austro-Ugarske i stvaranje zajedničke južno- 
slavenske države. Jedan od istaknutih prvaka orga- 
nizacije bio je Vladimir Gačinović, od mnogih sma- 
tran njenim idejnim vođom. Po svojim koncepci- 
jama bio je blizak ruskim socijalistima-revolucio- 
narima (eserima). 

MLADA ITALIJA, v. Mazzini. 

MLADA NJEMAČKA, naziv grupe njem. gra- 
đanskih književnika koja je djelovala 50-ih godina 
XIX st. Članovi grupe su u pristupačnoj formi pje- 
sama i pripovijedaka te u novinskim člancima oštro 
šibali samovolju njem. vladara, malograđanski duh 
i zaostalost zemlje. Zbog toga su bili izloženi pro- 

gonima. U grupi se osobito isticao pjesnik Heinrich 
Heine. 


MLADOSLOVENCI, pripadnici naprednijeg di- 
jela slovenske buržoazije koja se 60-ih godina XIX 
st. zalagala za ujedinjenje svih slovenskih oblasti 
u jednu političku cjelinu: ujedinjenu Sloveniju. 
Glavni predstavnik ove struje bio je Franc Levstik. 
M. su održavali političke skupštine na otvorenom 
(v. Tabori). Na taborovanjima su sve više dolazila 
do izražaja radikalna raspoloženja seljačkih masa, 
što je zaplašilo ne samo njemačku buržoaziju nego 
i mladoslovence. Oni su tada prestali sazivati ta- 
bore, pa je najzad i njihov pokret zamro. 


MLADOTURCI, grupa koju su sačinjavali pri- 
padnici turske inteligencije iz redova trgovačke 
buržoazije i oficiri. Cilj grupe bio je borba protiv 
sultanove samovolje. Nezadovoljstvo je poraslo oso- 
bito za krimskog rata (v.) i neuspjeha reformi koje 
su se provodile 50-ih i 60-ih godina XIX st. M. su 
smatrali da samo uspostavljanje ustavnog režima 
i provođenje energičnih reformi može spriječiti da- 
lje propadanje Turske. U vrijeme revolucionarnih 
previranja na Balkanu 1876. m. su zbacili s prije- 
stolja Abdul Asisa i doveli na prijestolje Abdul 
Hamida. Njihov vođa Midhat-paša imenovao je ko- 
misiju za izradu ustava. Međutim, novi sultan brzo 
se riješio mladoturaka te je zaveo strahovladu. Tek 
1908. m. izveli su novu revoluciju, preuzeli vlast i 
počeli provoditi buržoaske reforme. 


MOHAČKA BITKA, bitka između turske vojske 
i vojske ugarsko-hrvatskog kralja Ludovika II 28. 
VIII 1526. kod Mohača u južnoj Ugarskoj. Ludovik 

HI je doživio težak poraz te je i sam na bijegu za- 
glavio u nabujalom potoku. Kako je bio posljednji 
Anžuvinac, njegovom je smrću ostalo upražnjeno 
ugarsko-hrvatsko prijestolje. Hrvatsko je plemstvo 
tada izabralo za kralja Ferdinanda Habsburškog 
(v. Cetinski sabor). 


MONARHIJA, sistem državnog uređenja u kome 
se na čelu države nalazi vladar s doživotnom i na- 
sljednom vlasti. Apsolutna m. ima na čelu vladara 
čija vlast nije ničim ograničena. Ustavna m. ogra- 
ničava vladarevu vlast ustavom, pa pored vladara 
postoji još i izabrani parlamenti, koji s njim izvr- 
šava zakonodavnu vlast. U izuzetnim prilikama 
vladar može i sam donositi zakone ili propise ako 
to ustav predviđa. U parlamentarnoj monarhiji 
vlada je odgovorna parlamentu, pa se vrhovni su- 
verenitet naroda izražava ne samo u zakonodavnoj 
nego i u izvršnoj vlasti, čime je vladareva vlast još 
više ograničena. 

MONARHOFAŠIZAM, fašizam koji se tijesno 
povezuje s monarhijom i oslanja se na dinastiju. 

MONOPOLI, v. Imperijalizam. 

MONROEVA DOKTRINA, princip _ »Amerika 
Amerikancima« koji je 1823. postavio američki 
političar J. Monroe. Po tom principu evropske dr- 
žave nemaju prava da se miješaju u prilike na 
američkom kontinentu. 

MONTANJARI, politička grupa u Konventu u 
vrijeme franc. buržoaske revolucije nastrojena više 
ulijevo. Ime su dobili po tome što su na sjednicama 
zaposjeli mjesta u najvišim redovima klupa (la 

montagne, gora). Tako se nazivala i krajnja ljevica 
u franc. skupštini 1848. 

MONTESQUIEU (Monteskje, 1689—1755), pisac 
i ideolog francuske buržoazije. Pod utjecajem 
engleskih filozofa i engleske parlamentarne monar- 
hije, ustajao je protiv neograničene kraljevske vla- 
sti u Francuskoj. Glavno mu je djelo »Duh zakona« 
u kojem je izložio teoriju podjele vlasti na zakono- 
davnu, izvršnu i sudsku, koje treba da budu neovi- 
sne jedna o drugoj, što je praktički značilo ograni- 
čavanje kraljevske vlasti u korist buržoazije. M. 
je tražio i odvajanje crkve od države. 

MORUS THOMAS, v. Utopijski socijalizam. 

MOSKOVSKA KONFERENCIJA, održana u 
oktobru 1943. između ministara vanjskih poslova 
SAD, V. Britanije i SSSR. Ministri su postigli spo- 
razum o najužoj suradnji u pitanjima vođenja rata 
i svim pitanjima koja se odnose na kapitulaciju i 
razoružanje neprijateljskih država, zatim o surad- 
nji u organizaciji mira i sigurnosti poslije završetka 
rata. Prihvaćena je zamisao o osnivanju opće me- 
đunarodne organizacije i o koracima za rješavanje 
pitanja naoružanja. Posebno su razmatrana pitanja 
Koja se odnose na Italiju, Francusku i Balkan. M. k. 
je ponovila već ranije objavljeni stav triju sila o 
uspostavljanju demokracije u Italiji i saopćila na- 
mjeru o ponovnoj uspostavi nezavisne Austrije. 
Donijeta je i odluka o kažnjavanju ratnih zločinaca. 

MRKONJIĆ PETAR, ime srp. kralja Petra I Ka- 
rađorđevića koje je nosio kao učesnik i borac u 
bosansko-hercegovačkom ustanku. 

MUHAMED, v. Islam. 

MUNCHENSKI SPORAZUM, sporazum između 
Njemačke, Vel. Britanije, Francuske i Italije potpi- 
san 29. IX 1938, po kojem je Čehoslovačka morala 
Njemačkoj odstupiti Sudetsku oblast. M. s. je bio 
rezultat politike popuštanja nacizmu, koju su u to 
vrijeme provodile Zapadne sile. Sporazum su pot- 
pisali brit. premijer Chamberlain, franc. predsjed- 
nik vlade Daladier, njem. kancelar Hitler i pred- 
sjednik tal. vlade Mussolini. 


MUNZER TOMA, v. Veliki seljački rat. 
MUSSOLINI, v. Fašizam. 

NABUKODONOSOR, v. Babilonsko Carstvo. 


NACIJA, društvena zajednica na određenom 
stupnju društvenog razvoja nastala u vrijeme pre- 
laza feudalizma u kapitalizam. Posljedica je pojave 
industrijske robne proizvodnje, razvoja razmjene i 
stvaranja unutrašnjeg tržišta. Proces stvaranja na- 
cija nije završen i traje još i danas. Bitna su obi- 
lježja nacije kompaktan teritorij, zajednički jezik, 
einička i kulturna srodnost, a izražavaju se u osje- 
ćaju zajedničke pripadnosti pojedinaca toj zajednici 
kao i u zajedničkim karakteristikama njihova psi- 
hičkog ustrojstva. Osnovnu društvenu ulogu u 
razvoju nacija ima buržoazija (v.), koja kao nosilac 
kapitalističke proizvodnje nastoji ostvariti širu eko- 
nomsku povezanost rasparčanih etničkih i jezično 
srodnih dijelova naroda. U XX st. odvija se proces 
razvitka nacija brže i intenzivnije, a osnovna snaga 
nije samo buržoazija, nego i drugi društveni slojevi 
(prije svega seljaštvo, a zatim i radnička klasa). 
Suvremeno doba je okarakterizirano buđenjem na- 
cionalne svijesti na dosad podjarmljenim kontinen- 
tima. 


268 


Nacionalistička omladina -— Nacionalna garda 


NACIONALISTIČKA OMLADINA, najnapred- 
niji dio omladine u Hrvatskoj, Dalmaciji, Bosni i 
Hercegovini uoči I svjetskog rata, koja je, razo- 
čarana oportunističkom politikom građanskih stra- 
naka, istupala sve radikalnije u smislu integralno 
jugoslavenske ideje (v. Mlada Bosna). U Hrvatskoj 
podsticaj u tom smislu omladina je dobila naročito 
1910. g. kada je Napredna stranka, koja je imala 
najveći utjecaj na omladinu, svojom fuzijom s kon- 
zervativnom opozicijom postala izrazito nagodbe- 
njačka. Nacionalističkoj omladini priklonio se i Su- 
pilo (v.) pošto je obračunao s oportunističkom tak- 
tikom Hrvatsko-srpske koalicije (v.). N. o. usposta- 
vila je veze i s beogradskom omladinom, a u vri- 
jeme komesara Cuvaja istupila je štrajkom protiv 
njegovih nasilnih mjera. 

NACIONALIZAM, buržoaska ideologija i politika 
koja ističe naciju i njene interese nasuprot drugim 
nacijama. U vrijeme buđenja nacionalne svijesti 
na prelazu iz feudalizma u buržoasko društv. ure- 
đenje, n. ima progresivan karakter jer sadrži ideju 
oslobođenja od ugnjetavanja i eksploatacije. Poslije 
n. poprima agresivan karakter, ispoljava se u obli- 
ku šovinizma te postaje reakcionaran. Ta varijanta 
nacionalizma najčešće je rezultat položaja i interesa 
sitne buržoazije, koju podupiru i klasno zaintere- 
sirani slojevi krupne buržoazije. N. u kolonijalnim 
zemljama danas sadrži pozitivne tendencije dru- 
štvenog kretanja. 


NACIONALNA GARDA, oružana formacija bur- 
žoazije u vrijeme njenih revolucionarnih pokreta 
u XVIII i XIX st. Pripadnici nacionalne garde obav- 

ljali su službu ne napuštajući svoja zvanja. N. g. 
se prvi put javlja nakon pada Bastille u vrijeme 
franc. buoržaske revolucije a bila je formirana i u 
Austriji, Njemačkoj i Italiji u vrijeme revolucio- 
narnih zbivanja 1848/49. Kada je u francusko-pru- 
skom ratu bio ugrožen Paris, vlada je u bataljone 
nacionalne garde uvrstila i radnike i sitnu buržoa- 
ziju. Tada je n. g. postala naoružana formacija pro- 
letarijala i odigrala je značajnu ulogu u Pariškoj 
komuni 1871 (v.). 


NACIONALNO PITANJE, skup različitih pitanja 
koja obuhvaćaju položaj jedne nacije prema drugim 
nacijama i uvjete njena slobodnog razvitka. N. p. 
javlja se formiranjem moderne nacije (v.). Dok su 
mnoge nacije već od svog početka imale punu slo- 
bodu i samostalnost, druge su se morale dugo boriti 
za osiguranje prava na vlastiti nacionalni život. 
To se događa naročito u mnogonacionalnim drža- 
vama. Buržoasko društvo ne može riješiti n. p. do 
kraja, jer buržoazija njegovim rješavanjem nastoji 
prije svega zadovoljiti svoje klasne interese. Po 
Lenjinu, rješenje nac. pitanja ostaje svjetskohisto- 
rijska misija proletarijata i socijalizma. 

NACIONALNI KOMITET OSLOBOĐENJA JU- 
GOSLAVIJE (NKOJ), najviši izvršni i naredbo- 
davni organ narodne vlasti uspostavljen nakon II 
zasjedanja AVNOJ-a (v.). NKOJ se sastojao od po- 
vjerenika za pojedine poslove te je imao obilježje 
revolucionarne vlade. Na čelu mu je bio maršal 
Tito kao predsjednik. NKOJ je ukinut 7. III 1945. 
kada je na osnovu sporazuma Tito-Šubašić (v.) for- 
mirana jedinstvena vlada DFJ. 

NACIONALSOCIJALIZAM, politička teorija i 
praksa njem. buržoazije nastala kao rezultat dru- 
štveno-ekonomskih prilika u Njemačkoj između dva 
rata. N. nema ništa zajedničkog sa socijalizmom. 
On je u stvari buržoaska reakcija na novi uspon 
radničkog pokreta poslije prvog svjet. rata. Osnov- 
nu društvenu snagu nacionalsocijalizma predstav- 
ljala je sitna buržoazija, kojoj se kasnije priključuje 
i krupna. Osnovne ideje nacionalsocijalizma sadr- 
žane su u programu Nacionalsocijalističke stranke 
(osnovana 5. I 1919. u Minchenu) čiji je autor 
Adolf Hitler. Taj program obuhvaća učenje o nad- 
moćnosti arijevske rase, borbu protiv Židova, uni- 
štenje ličnih sloboda, potčinjavanje državnog apa- 
rata kontroli Nacionalsocijalističke stranke, koncen- 
traciju vlasti u rukama vođe (Fihrer) i ostvarenje 
velike Njemačke putem nacionalne ekspanzije. Pro- 
gram je detaljno obrađen u Hitlerovoj knjizi Mein 
Kampf (1925). U njoj se najavljuje istrebljenje či- 
iavih nacija i historijska misija nordijske rase. 
Napadaju se odluke Versajskog mira (v.), a odgo- 
vornost za poraz Njemačke prebacuje na Židove, 
marksiste, demokrate i slobodne zidare. Iskoristivši 
unutrašnju ekonomsku krizu i nemoć demokrat- 
skog krila buržoazije, Hitler je uz podršku krup- 
nog financijskog kapitala, domaćeg i inozemnog, 
preuzeo vlast (1933) i zaveo fašističku diktaturu. 
U vanjskoj politici nacisti su započeli agresivnim 
istupima (Saar, Austrija, Sudeti, komadanje Čeho- 
slovačke), koji su najzad doveli do II svjetskog rata. 


NACIZAM, kralica za nacionalsocijalizam (v.). 

NAČERTANIJE, politički spis Ilije Garašanina 
objavljen 1844. U njemu je iznesen plan nacionalne 
politike Srbije. Predviđa se opći ustanak potlačenog 
stanovništva u evropskoj Turskoj i stvaranje jake 
nacionalne države pod vodstvom Srbije. N. je pod- 
sticalo na rušenje feudalne Turske i pod lozinkom 
»Balkan balkanskim narodima« suprotstavilo se 
interesima velikih sila na Balkanu. Neki su histo- 
ričari smatrali N. kao program jugoslavenskog uje- 
dinjenja, dok su ga drugi s pravom ocijenili kao 
program velikosrpske politike. 

NAHIJA, manje upravno područje u Turskom 
Carstvu, dio sandžaka kojim je upravljao muselin 
ili mudir. N, se dijelila na knežine i sela. 


NANTESKI EDIKT, ukaz franc. kralja Henrika 
IV izdan 30. IV 1598. u Nantesu kojim se hugeno- 
tima (v.) vraćaju politička prava i dopušta obav- 
ljanje javnih službi. Po ovom su ediktu hugenoti 
postali država u državi. Imali su svog vojvodu, tvr- 
đave itd. Hugenotsko bogoslužje nije se smjelo 
obavljati u sjedištima katoličkih biskupa, na dvoru 
ima prostoru 5 milja od Pariza. God. 1685. Luj XIV 
ukinuo je edikt, te su hugenoti masovno napuštali 
Francusku, što je uvelike štetilo ekonomici zemlje. 

NAPOLECN, Bonaparte (1769—-1821), francuski 
car, Kao mladi oficir istakao se u bici kod Toulona 
1798, gdje je porazio Engleze. Preuzevši komandu 
nad francuskom vojskom u Italiji, uspješno je rato- 
vao protiv Austrije. Nakon ekspedicije u Egiptu 
proveo je uz pomoć krupne buržoazije državni udar 
(1199) i postao prvi konzul. G. 1804. N. se proglasio 
carem. Ukinuo je one tekovine revolucije koje nisu 

odgovarale njemu i krupnoj buržoaziji, uveo je 
čvrstu centralnu državnu organizaciju s birokrat- 
skim i policijskim aparatom. Izdao je građanski, 
trgovački i Krivični zakonik koji je postao uzor za 
buržoasko zakonodavstvo u Evropi. Ratovi koje je 
vodio bili su potrebni da francuska buržoazija osi- 
gura nova tržišta i privilegiran položaj u Evropi. 
Međutim, sve su njegove pobjede ostale privreme- 
ne jer nije uspio slomiti pomorsku moć Engleske. 
Englesku nije slomio ni ekonomskim mjerama (v. 
Kontinentalna blokada). Godine 1812. doživio je 
slom u Rusiji, pa je ubrzo morao napustiti prije- 
stolje i po diktatu velikih sila otići na otok Elbu 
(1814). Pokušaj ponovnog preuzimanja vlasti zavr- 
šio je njegovim definitivnim porazom kod Water- 
looa 1815. Tada je otpremljen u zatočenje na otok 
Sv. Helene u Atlantiku, gdje je i umro. 
NAPREDNA OMLADINA, grupa hrvatskih i 
srpskih studenata koji su formulirali novu političku 
orijentaciju u drugoj polovini 90-ih godina XIX st. 
Izdržavši kaznu nakon spaljivanja madžarske za- 
stave u Zagrebu 1895, prilikom posjete Franje Jo- 
sipa, isključeni studenti nastavili su školovanje u 
Pragu, gdje su u dodiru sa slovenskim studentima 
istupili s novim programom. Pod utjecajem T. G. 
Masaryka (v.) oni su izrazili svoje zahtjeve ovako: 
1. hrvatsko-srpska suradnja, bez koje se ne može 
postići obrana od tuđinske prevlasti; 2. demokrati- 
zacija političkog života, tj. borba za ustavne slo- 
bode; 3. rješavanje dotada zanemarenih ekonom- 
skih i socijalnih pitanja. N. o. osudila je besplodnu 
državopravnu politiku i šovinističke sukobe hrv. i 

srp. buržoazije; htjela je privući u politički život 
široke slojeve naroda. Taktika Napredne omladine 
bila je sitni svakodnevni rad i postepeni napredak. 
lako ih je buržoazija u Hrvatskoj dočekala s napa- 
dima, a svećenstvo ih optuživalo kao antiklerikalne, 
ipak se njihov utjecaj postepeno širio. N. o. je 
odigrala značajnu ulogu u obaranju Khuenova re- 
žima. 

NARODNA VIJEĆA, političke organizacije for- 
mirane u našim zemljama pod austrougarskom vla- 
šću potkraj I svjetskog rata. N. v. osnivali su gra- 
đanski političari zadojeni idejom jugoslavenstva, a 
podupirali su ih i socijaldemokrati. Predviđajući 
skori poraz i slom Austro-Ugarske, građanski poli- 
tičari su još u martu 1918. poveli akciju za oku- 
pljanje snaga koje stoje na stanovištu jugoslaven- 
skog jedinstva. U ljetu su osnovane narodne 
organizacije u Dalmaciji, Istri i Sloveniji, a 6. X 
osnovano je i Narodno vijeće Slovenaca, Hrvata i 
Srba u Zagrebu kao političko predstavništvo svih 
Južnih Slavena u Monarhiji. To je Narodno vijeće 
imalo središnji odbor od 30 članova i predsjedni- 
štvo. Predsjednik je bio dr Anton Korošec, a pot- 
predsjednici dr Ante Pavelić, liječnik, i Svetozar 
Pribićević. Kada je Hrvatski sabor 29. X 1918. 
raskinuo sve veze s Austro-Ugarskom, predsjedni- 
štvo Narodnog vijeća je istoga dana proglasilo sa- 
mostalnu Državu Slovenaca, Hrvata i Srba. Zbog 
vrlo nesređene unutarnje situacije vanjske opa- 
snosti (talijanska okupacija jadranskih krajeva), 
građanski političari u Narodnom vijeću pozvali su 
srpske i savezničke snage na teritorij nove države, 

a zatim je prevladalo mišljenje da treba što prije 
ostvariti ujedinjenje s Kraljevinom Srbijom i 
Crnom Gorom. Posebna delegacija od 28 članova 
otputovala je u Beograd sa zadatkom da to provede 
(tzv. Prvodecembarski akt). 


NARODNA REVOLUCIJA, oružana borba na- 
roda Jugoslavije od 1941—1945, u kojoj je naša 
zemlja oslobođena od fašističkih okupatora i vla- 
davine buržoazije. Revoluciju je pokrenula i pred- 
vodila KPJ, u njoj su sudjelovale najšire mase rad- 
nika i seljaka kao i ostali slojevi naroda. U toku 
revolucije stvorena je nova narodna vlast, riješeno 
je nacionalno pitanje i umjesto centralizma uvedeno 
je federativno uređenje. Svi narodi Jugoslavije 
ostvarili su svoju nacionalnu ravnopravnost. Odu- 
zeta je vlast buržoaziji, a radnička klasa, koja 
preuzima vodeću ulogu, provodi ne samo političke 
nego i temeljite društveno-ekonomske promjene. 
Preuzimajući političku vlast, radnička je klasa 
omogućila kasnije pretvaranje sredstava za pro- 
izvodnju u društveno vlasništvo i temeljit preobra- 
žaj nauke, prosvjete, kulture i drugih oblika života, 
Prema tome, n. r. je po svom sadržaju, po rukovo- 
dećim snagama i dubini društveno-političkih pro- 
mjena izrazito socijalistička revolucija (v.). 

Nakon aprilskog sloma 1941. Jugoslaviju su oku- 
pirale fašističke snage (njemačke, talijanske, ma- 
džarske i bugarske). Građanski političari, koji su 
do tada imali u rukama političku vlast, dijelom su 
napustili zemlju, dijelom stupili u službu okupa- 
tora, a dijelom se povukli s pol. pozornice. Tada 
je KPJ preuzela inicijativu i započela odlučnu 

akciju za oslobođenje zemlje. Početkom maja 1941. 
održano je u Zagrebu savjetovanje rukovodstva 
KPJ na kojemu su izrađene upute za pripremanje 
ustanka. Prikupljalo se oružje, pripremali su se 
borci za partizanske odrede i izvršile prve diver- 
zije na saobraćajnim linijama, transportima i skla- 
dištima municije. Na dan napada Njemačke na 
SSSR (22. VI 1941) održana je sjednica CK KPJ 
i izdan proglas u kome se narodi Jugoslavije po- 
zivaju u borbu. 4. VII donijeta je odiuka o pokre- 
tanju ustanka. Glavni štab Narodnooslobodilačkih 
partizanskih odreda Jugoslavije (formiran 27. VI) 
izradio je osnovu za stvaranje vojne organizacije. 
Tokom jula izbio je narodni ustanak u svim kra- 
jevima Jugoslavije: u Srbiji 7. VII, u Crnoj Gori 
13. VII, u Sloveniji 22. VII, u Hrvatskoj 27. VII, 
u Bosni i Hercegovini 27. VII. U Makedoniji usta- 
nak je izbio nešto kasnije zbog pogrešnih stavova 
sekretara Pokrajinskog komiteta KPJ za Make- 
doniju Šatorova-Šarla. On je prekinuo veze sa 
CK KPJ i partijsku organizaciju u Makedoniji pri- 
ključio bugarskoj Radničkoj partiji (komunista). 
Spor između KPJ i bugarske Partije rješavala je 
Komunistička internacionala, koja je donijela 
odluku da se partijska organizacija u Makedoniji 
vrati u šastav KPJ. Nakon sređivanja stanja u Ma- 
kedoniji započeo je i tamo narodni ustanak 11. X 
1941. Ubrzo se formirao veći oslobođeni teritorij 
kao i u ostalim dijelovima Jugoslavije. 

Na oslobođenom teritoriju odmah se stvara nova 
narodna vlast. Stvarane su i masovne antifašističke 
organizacije omladine i žena koje su znatno prido- 
nijele razvoju ustanka, mobilizaciji snaga i opskrbi 

boraca. Svi napori okupatora da uništi narodnu 
revoluciju ostali su bez uspjeha. 26. XI 1941. odr- 
žao je Glavni štab NOPOJ s rukovodiocima ustanka 
iz pojedinih krajeva savjetovanje u Stolicama na 
kome su donijeti zaključci o daljem vođenju borbe. 
U jesen 1941. postojao je veliki oslobođeni teritorij 
u zapadnoj Srbiji. Stoga je okupator riješio da 
likvidira taj teritorij te je u septembru otpočeo 
prvu ofenzivu. Četnici Draže Mihajlovića, s kojima 
je rukovodstvo NOP vodilo pregovore da ih uključi 
u NOP, prišli su u toku ove ofenzive otvoreno na 
stranu okupatora te su iza leđa napali partizane. 
Vrhovni štab s dijelom partizanskih snaga povukao 
se prema jugu u Sandžak. U ostalim dijelovima 
zemlje okupator je također poduzeo akcije uništa- 
vanja partizanskih odreda popraćene uništavanjem 
naselja i zvjerstvima nad stanovništvom. Privre- 
meno jačanje čcinika, koje su podržavali Saveznici, 
opća nestašica, glad, priliv izbjeglica na oslobođeni 
teritorij, nedostatak oružja i municije nisu slomili 
narodnu revoluciju. Ustanak se i dalje širio i oku- 
pator je doživljavao nove udarce. Formiranjem 
Prve proleterske brigade 21. XII 1941. započelo je 
stvaranje Narodne armije i prelaz na novu strate- 
giju i taktiku borbe. Međutim, snage NOV još uvi- 
jek nisu bile takve da se mogla prihvatiti frontalna 
borba. Vrhovni štab je još dugo morao primjenji- 
vati taktiku brzog premještanja snaga i iznenadnih 
napada na neprijatelja. U toku 1942. okupator na- 
stavlja ofenzivama u nastojanju da uništi glavninu 
snaga NOV i Vrhovni štab. Druga ofenziva u istoč- 
noj Bosni i treća na području tromeđe Crne Gore, 
Hercegovine i Bosne nisu postigle svoj cilj. Sredi- 

nom 1942. VŠ je poduzeo inicijativu prodorom 
udarne grupe brigada u zap. Bosnu. Tada je stvoren 
novi veliki oslobođeni teritorij uporedo sa snažnim 
žarištima u Sloveniji, ist. Bosni, Slavoniji i Srijemu. 
Potkraj 1942. već su stvorene divizije i korpusi, a 
kao rezultat velikih uspjeha revolucije došlo je i 
osnivanje AVNOJ-a (v.) 26. XI u Bihaću. Značenje 
jugosl. bojišta osobito je poraslo nakon poraza 0so- 
vinskih snaga u sjev. Africi zbog neposredne mo- 
gućnosti iskrcavanja Saveznika na Balkanu ili u 
Italiji. Zato se početkom 1943. neprijatelj odlučio 
na novu, četvrtu ofenzivu sa ciljem konačnog uni- 
štenja NOV. Odstupajući s glavninom snaga prema 
Neretvi, VŠ je povlačio i oko 3500 ranjenika i veći 
broj izbjeglica. Nakon velike bitke na Neretvi izvr- 
šen je uspješan prodor NOV u Hercegovinu i Crnu 
Goru, definitivno su razbijene četničke snage i 
oslobođen novi teritorij. Nijemci poduzimaju u 
proljeće 1943. i petu ofenzivu protiv snaga NOV u 
Crnoj Gori. Pod izuzetno nepovoljnim okolnostima, 
kada je glavnina NOV s Vrhovnim štabom bila 
opkoljena sa svih strana, izvršen je prodor kroz 
neprijateljski obruč. Bitka na Sutjesci u toku pete 
ofenzive jedna je od najtežih bitaka u narodnoj 
revoluciji. Razbijanje dviju velikih ofenziva u 1943. 
godini značilo je prekretnicu. Zapadni saveznici na- 
pokon su morali priznati da je NOP pokretač i 
nosilac otpora u Jugoslaviji, pa su uputili u VŠ 
svoje vojne misije. Time je započeo proces među- 
narodne afirmacije NOP. Kada je u septembru 
1943. kapitulirala Italija, oslobođeni su novi pro- 
strani teritoriji i zaplijenjene velike količine oružja. 
Ustanak je dobio nov polet i u sjev. Hrvatskoj, 

Srbiji i Makedoniji. Drugo zasjedanje AVNOJ-a 
(29. i 30. XI 1943. u Jajcu), održano u vrijeme kada 
su snage NOV kontrolirale 2/3 naše zemlje i u 
sasvim izmijenjenim međunarodnim uvjetima, do- 
nijelo je značajne državopravne odluke i utvrdilo 
ravnopravnost jugoslavenskih naroda. Unatoč na- 
stojanjima njemačke komande da po svaku cijenu 
uništi NOV, sve njemačke operacije završavale su 
porazom. U maju 1944. Nijemci su desantom na 
Drvar (v.) pokušali uništiti rukovodstvo NOP, ali 
je taj pokušaj propao. VŠ i NKOJ prebacili su se 
na otok Vis, gdje su u junu vođeni razgovori između 
maršala Tita i predsjednika emigrantske vlade dra 
Ivana Šubašića. Sredinom 1944. VŠ je poduzeo 
ofenzivu za oslobođenje Srbije, a odmah zatim i 
za oslobođenje Makedonije, Crne Gore i Dalmacije. 
U sporazumu s vladom SSSR u borbama za oslo- 
bođenje sjev. Srbije sudjelovale su i jedinice Cr- 
vene armije. Oslobođenjem istočnih dijelova zemlje 
uspostavljen je front od Srijema preko sjev. Bosne 
i Like do jadranske obale. 1. I 1945. formirane su 
LIL i II, i uskoro IV armija NOV. Početkom 
aprila 1945. započela je opća ofenziva za oslobo- 
đenje zemlje, koja je završila sredinom maja pot- 
punim uništenjem okupatorskih i  kvislinških 
snaga. 

NARODNE NOVINE, naziv novina koje je 1835. 
pokrenuo Ljudevit Gaj kao Novine horvatsko-sla- 
vonsko-dalmatinske, a 1836. ih nazvao Ilirske na- 
rodne novine. Naziv N. n. dao im je 1843. kada je 
bilo zabranjeno ilirsko ime. 1849. N. n. postaju 

službeni list i zastupaju politiku dvora. I tada im 
je Gaj ostao odgovorni urednik sve do 1369. 

NARODNI FRONT, politička organizacija na- 
prednih snaga okupljenih na inicijativu radničke 
klase za borbu protiv fašizma i rata. VII kongres 
Kominterne 1935. preporučio je radničkoj klasi da 
formira Narodni front pa se NF javio u nizu država 
u vrijeme uspona fašizma uoči II svj. rata. Tada su 
se demokratske snage udružile bez obzira na po- 
litička uvjerenja i nazor o svijetu, a u nekim su 
državama formirane i vlade Narodnog fronta koje 
su osim radničkih partija okupile i političare gra- 
đanske ljevice (Francuska, Španija). KPJ je otpo- 
čela okupljati demokratske snage u Narodni front. 
U toku narodne revolucije razvio se N. f. u masovnu 
političku organizaciju koja je predstavljala bazu 
okupljanja i mobiliziranja snaga za borbu protiv 
okupatora (tada pod nazivom Jedinstveni narodno- 
oslobodilački front, JNOF). 


NARODNI HEROJI JUGOSLAVIJE, revolucio- 
nari i borci NOB-a koji su se istakli svojim izvan- 
rednim zalaganjem u organizaciji i podizanju na- 
rodnog ustanka, herojskim podvizima u oružanim 
akcijama s neprijateljem ili u drugim izuzetno zna- 
čajnim aktivnostima u toku narodne revolucije. 


NARODNI ODBORI, lokalni organi vlasti u no- 
voj Jugoslaviji nastali u toku narodne revolucije 
pod nazivom narodnooslobodilački odbori (NOO). 
Prvi NOO stvaraju se na oslobođenom teritoriju 
zapadne Srbije 1941, prema preporukama savjeto- 
vanja u Stolicama, kao oslonac partizanskim jedi- 
nicama u vođenju borbe. Njihovi zadaci i način 

formiranja prvi put su formulirani u Fočanskim 
propisima 1942. (v.). Od svog početka NOO birani 
su neposredno od građana, a u svom razvoju prošli 
su kroz nekoliko etapa. 


NARODNI POKRET U HRVATSKOJ 1903, po- 
kret protiv madžarske hegemonije koji je dao 
povod otporu protiv dualizma i na kraju izrazio 
protumonarhijska raspoloženja. Povod za pokret 
bili su pregovori za obnovu financijske nagodbe 
između Hrvatske i Madžarske, u toku kojih Ma- 
džari nisu htjeli odstupiti od stare financijske na- 
godbe koja je Hrvatsku dovela do ruba propasti. 
Pod utjecajem Napredne omladine (v.) i socijalista, 
građanska je opozicija održavala protestne skup- 
štine na kojima su isticani zahtjevi za financijsku 
samostalnost Hrvatske i demokratske slobode, prije 
svega opće pravo glasa. Prva skupština održana je 
u martu u Zagrebu. Nakon krvoprolića u Zaprešiću 
povođom protesta seljaka protiv isticanja madžar- 
ske zastave, zaredali su svakodnevni nemiri u Za- 
grebu i pokrajini. Pale se Khuenove slike i ma- 
džarske zastave, tjeraju madžarski činovnici i 
napadaju madžaroni. Napadaji seljaka na velepo- 
sjede daju pokretu pored nacionalnog i socijalno 
obilježje. Khuen je uveo prijeki sud i proveo velika 
hapšenja. Neki naprednjaci i socijalisti bježe u 
inozemstvo i informiraju kroz štampu stranu jav- 
nost o prilikama u Hrvatskoj. U informiranju ino- 
zemstva veliku ulogu odigrali su hrv. političari u 
Dalmaciji. Prolestnim zborovima, telegramima kra- 
lju i skupljanjem pomoći za progonjene; pokretu 
pružaju potporu Dalmacija i Istra kao i mnogi 

slovenski gradovi. Kada je delegacija dalmatinskih 
i istarskih zastupnika zatražila audijenciju kod 
kralja s namjerom da ga zamoli da uredi prilike 
u Hrvatskoj, kralj je odbio da ih primi. Pokret 
je tada počeo dobivati i protuaustrijski karakter. 
Trajao je do sredine augusta 1903. kada Khuen 
odlazi s banskog položaja. Produžetak pokreta pred- 
stavlja nova skupštinska akcija od ljeta 1903. do 
proljeća 1904, najveća u novijoj hrvatskoj povijesti. 
N. p. je doveo do značajne pozitivne promjene 
hrv.-srp. odnosa. 


NARODNI PREPOROD U DALMACIJI, razdob- 
lje buđenja nacionalne svijesti u Dalmaciji u drugoj 
polovini XIX st. Javlja se kasnije nego u Hrvatskoj 
zbog ekonomske zaostalosti Dalmacije i slabog raz- 
voja buržoazije. Snažan podstrek narodnom pre- 
porodu u Dalmaciji došao je iz Hrvatske, gdje se 
pitanje sjedinjenja Hrvatske i Dalmacije iznosi još 
1848, a odlučno se postavlja 1861. Nosioci preporoda 
u Dalmaciji bili su narodnjaci, pristaše sjedinjenja, 
koji su okupili dio hrv. i srp. inteligencije, te ka- 
toličkog i pravoslavnog svećenstva. Na čelu su im 
bili Mihovil Pavlinović, Miho Klaić i Natko Nodilo. 
Protivnici narodnjaka bili su autonomaši, pristaše 
dalmatinske autonomije unutar Austrije. Uz pomoć 
Narodne stranke u Hrvatskoj pokrenut je 1862. u 
Zadru list na talijanskom jeziku »I! nazionale« (Il 
nacionale — Narodnjak) s ciljem da djeluje na 
nacionalno osvješćivanje dalmatinske inteligencije 
koja se služila talijanskim jezikom i slabo je znala 
hrvatski. List je imao i hrvatski prilog, a vodio je 
žestoku borbu protiv autonomaša. Prvi urednik bio 

mu je N. Nođilo. Autonomaši su pod dojmom tali- 
janskog ujedinjenja i težnje talijanske buržoazije 
za osvajanjem istočne obale Jadrana sve više istu- 
pali kao Talijani. Tako se sukob između pristaša 
i protivnika sjedinjenja Dalmacije s Hrvatskom po- 
stepeno pretvarao u nacionalnu borbu između 
hrvatske i srpske i talijanske buržoazije. U toj je 
borbi jačao nacionalni duh. G. 1870. Narodna stran- 
ka je odnijela pobjedu na izborima za Dalmatinski 
sabor, te je prvi put imala većinu. Tada se nastav- 
lja borba za svaku općinu i svaku školu. G. 1882. 
narodnjaci su odnijeli pobjedu i na izborima za 
splitsku općinu pa je time n. p. u Dalmaciji zaklju- 
čen. U buđenju nacionalne svijesti u Dalmaciji 
značajnu ulogu odigrale su čitaonice. Ovaj razvoj 
u Dalmaciji nastojao je iskoristiti bečki dvor u 
svoje svrhe sprečavajući sjedinjenje Dalmacije 
s Hrvatskom. 

NARODNI PREPOROD U ISTRI, razdoblje bu- 
đenja nacionalne svijesti u Istri koje započinje 
60-ih godina XIX st. Malobrojno talijansko građan- 
stvo držalo je u svojim rukama svu ekonomsku i 
političku vlast, pa se hrvatsko i slovensko stanov- 
ništvo, predvođeno ponajviše svećenstvom, počelo 
tome sve jače suprotstavljati. U Istarskom saboru 
(uspostavljenom 1861) u Poreču započeli su hrv. i 
slov. zastupnici borbu za upotrebu hrv. i slov. je- 
zika u saborskim raspravama. Međutim, kako je 
golemu većinu istarskog stanovništva sačinjavalo 
seljaštvo, trebalo ga je kulturno i politički podići, 
pa su u tu svrhu osnivane čitaonice koje postaju 
središta preporodne djelatnosti. Prva čitaonica 

otvorena je u Kastvu 1866. Jačanju nacionalne 
svijesti znatno su pridonijele i novine »Naša sloga« 
na hrvatskom i »Edinost« na slovenskom jeziku. 
Te su novine donosile članke u kojima se isticala 
potreba da Hrvati i Slovenci u Istri zadobiju na- 
cionalnu ravnopravnost. Prvi nacionalni sukobi 
s talijanskom buržoazijom javljaju se 1878, kada 
su općine Lovran i Kastav protestirale protiv uvo- 
đenja talijanskog jezika kao službenog. Značajnu 
ulogu u nacionalnom osvješćivanju u Istri imala je 
»Družba sv. Ćirila i Metodija«, koja je osobito ra- 
dila na otvaranju škola. Glavne ličnosti preporoda 
bile su u prvom razdoblju biskup Juraj Dobrila, a 
zatim Matko Laginja i Vjekoslav Spinčić. 
NARODNI PREPOROD U SLOVENIJI, razdoblje 
buđenja i jačanja nacionalne svijesti u XIX st. 
Zamočinje u vrijeme Napoleonove Ilirije kada su 
slovenske zemlje prvi put sačinjavale jedinstveno 
političko područje i kada je slovenski jezik bio pri- 
znat kao službeni jezik. Tada je u redove slovenske 
buržoazije sve jače prodirala svijest da Slovenci 
raznih pokrajina sačinjavaju jedan narod. Zajedni- 
čko ime Slovenci potiskuje pokrajinska imena i 
započinje borba za jedinstveni književni jezik, 
koja je u stvari značila borbu za zbližavanje i po- 
vezivanje slovenskog naroda. Ta se borba osobito 
rasplamsala poslije sloma Napoleonove Ilirije, kada 
je Austrija htjela uspostaviti stari poredak u upravi 
i kada je zabranila upotrebu slovenskog jezika. 
Tada su se Slovenci podijelili u tri struje, od kojih 
je svaka na svoj mačin htjela ostvariti narodno 
jedinstvo. Najjača je bila konzervativna (sačinja- 

vali su je svećenstvo, činovništvo i većina buržoa- 
zije) koja je očekivala uvođenje slovenskog jezika 
u škole i javni život pristankom Beča. Glavna lič- 
nost ove struje bio je Janez Bleiweis, koji je 40-ih 
godina izdavao list »Novice«. Druga, demokratska 
struja, na čelu s Prešernom zahtijevala je ujedinje- 
nje slovenskih pokrajina sa svojom vladom. Treću, 
najmanju struju, sačinjavali su ilirci, koji su težili 
općem južnoslavenskom jedinstvu. Borba za pri- 
znanje narodnog jezika bila je veoma značajna za 
podizamje narodne svijesti kod Slovenaca. Nacio- 
nalni pokret u Sloveniji 60-ih godina XIX st. ulazi 
u novu fazu. Tada započinje doba čitaonica, koje se 
bave raznim oblicima kulturne djelatnosti, osniva 
se Slovenska matica i Dramsko društvo. Nakon 
uspostave dualizma javljaju se nove forme poli- 
tičke borbe: organiziraju se velike narodne skup- 
štine, tzv. tabori (v.). 

NARODNJACI, pripadnici društvenoga i politič- 
kog pokreta u Rusiji 70-ih godina XIX st. Po shva- 
ćanju narodnjaka Rusija može mimoići kapitalisti- 
čku epohu i ostvariti pravedniji socijalni poredak 
na bazi seoskih općina. Zbog toga su n. smatrali da 
su seljaci glavna snaga društvenog preobražaja i 
da će oni svojom akcijom oduzeti seljacima zemlju 
i svrgnuli cara. Svoje teoretske poglede n. su za- 
snivali na djelima revolucionarnih demokrata Čer- 
niševskog, Dobroljubova i Hercena. Naglašavali su 
potrebu podizanja kulturnog stupnja naroda. Po- 
kret se naročito raširio među intelektualnom omla- 
dinom koja je pod parolom »služiti narodu« propa- 
girala svoje ideje po selima, zanoseći se da će po- 

moći seljaku da iziđe iz bijede i zaostalosti. Kasnije 
su prihvatili taktiku terorističkih akcija. 

N. je naziv i za pristaše sjedinjenja Dalmacije 
s Hrvatskom, koji su bili okupljeni u Narodnoj 
stranci u Dalmaciji (v. Narodni preporod u Dal- 
maciji). 

NAŠA SLOGA, prvi list u Istri na narodnom 
jeziku. Počeo je izlaziti 1870. zaslugom biskupa 
Dobrile. U njegovu uređivanju i širenju prvih go- 
dina naročito su se istakla braća Ive i Matko 
Baštjan. 

NATURALNA PRIVREDA, oblik proizvodnje 
kada se sva proizvedena dobra većinom utroše unu- 
tar određenog gospodarstva te se sve njegove po- 
trebe zadovoljavaju pretežno predmetima vlastite 
proizvodnje. N. p. odlikuje se nerazvijenom podje- 
lom rada i veoma ograničenim potrebama. Ona je 
bila jedini oblik proizvodnje u prvobitnoj zajednici 
(v.), a prevladavala je u robovlasničkoj formaciji i 
u ranom feudalizmu. 


NAUČNI SOCIJALIZAM, teorija o obaranju ka- 
pitalizma i izgradnji socijalizma zasnovana na 
naučnim metodama ispitivanja razvoja ljudskog 
društva. Osnivači naučnog socijalizma bili su Marks 
(v.) i Engels (v.) koji su na temelju proučavanja 
društva i društvenog razvitka ustanovili njegovu 
klasnu strukturu i zaključili da se i u kapitalistič- 
kom sistemu nastavlja klasna borba. Ako postojeći 
društveni odnosi postaju smetnja daljem razvoju 
proizvodnih snaga (v.), onda se klasna borba za- 
oštrava do socijalne revolucije. Potlačena klasa na- 
stupa kao nosilac novih odnosa. U kapitalizmu je 

izrabljivana klasa proletarijat, koji može oboriti 
kapitalizam jedino proleterskom revolucijom. Bo- 
reći se za svoje oslobođenje, proletarijat se bori 
i za oslobođenje cijelog čovječanstva od kapitali- 
stičkog ugnjetavanja i za ostvarenje novoga dru- 
štvenog uređenja bez klasa i privatnog vlasništva. 
Nakon provedene revolucije nužna je uspostava 
diktature proletarijata kako bi se osigurale teko- 
vine revolucije i uklonili ostaci starog društva. 


NEKROPOLA, groblja iz prethistorijskog doba 
i antike prije pojave kršćanstva. 

NELIPIĆI, porodica hrvatskih feudalaca, potječe 
od Nelipca iz bratstva Snačića, kneza cetinskoga 
i kninskog, koji je početkom XIV st. imao posjede 
u Lici i Krbavi, a držao je u svojim rukama i brojne 
gradove. Predvodio je hrv. feudalce u borbama 
protiv bana Mladena Šubića na strani kralja Karla 
Roberta. 


NEMANJIČI, srpska srednjovjekovna dinastija 
koja je vladala Srbijom od XII—XIV st. Osnivač 
dinastije bio je Stevan Nemanja (1114—1200), sin 
župana Zavide, od 1169. veliki župan u Raškoj. 
Ratovao je s Bizantom, uređivao unutrašnje prilike 
i učvršćivao pravoslavnu crkvu istupajući energično 
protiv bogumila. Naslijedio ga je mladi sin Stevan 
Prvovjenčani (1196—1228). Najprije je vladao kao 
veliki župan, a 1217. okrunio se za kralja. Neko je 
vrijeme _u sukobu s bratom Vukanom, dok _ih nije 
izmirio treći brat Sava. Tri sina Stevana Prvovjen- 
čanoga dolazili su redom na prijestolje: Radoslav 
(1227—1234), Stevan Vladimir (1234—1243) i Stevan 
Uroš (1243—1276). Uroša je uz pomoć Ugarske zba- 

cio s prijestolja njegov sin Stevan Dragutin (1276 — 
1282). Ovaj se na saboru u Deževu odrekao prije- 
stolja u korist mlađeg brata Stevana Uroša II Milu- 
tina (1282—1321). Za Milutina se Srbija počela 
ekonomski jačati (razvoj rudarstva) i teritorijalno 
širiti prema jugu. Prijestolnica je prenijeta u Sko- 
pje. Kad mu je sin Uroš htio uz pomoć vlastele 
preoteti prijestolje, Milutin ga oslijepi i protjera 
u Carigrad. Poslije mu dopusti da se vrati. Kako 
nije bio potpuno slijep, naslijedi ga nakon smrti 
kao Stevan Uroš III (1321—1331). Po manastiru De- 
čanima nazvan je »Dečanski«. S prijestolja ga je 
pokušao zbaciti bratić Vladislav, sin Stevana Dra- 
gutina, ali bez uspjeha. Međutim, to je uspjelo 
njegovu sinu Dušanu (1331—1355), koji ga je uklo- 
nio s vlasti i dao ubiti. Iskoristivši dugotrajne borbe 
za prijestolje u Bizantu, Dušan je znatno proširio 
granice srpske države. Osvojio je svu Makedoniju 
osim Soluna, Albaniju, sjev. i sred. Grčku, a po- 
mišljao je i na osvajanje Carigrada. Ratovao je i 
na sjeverozapadu i u Zahumlju. G. 1343. okrunio 
se u Skopju carskom krunom, a srpskog mitropo- 
lita uzdigne na čast patrijarha. Tada je srpska feu- 
dalna država postigla vrhunac svog razvitka. O 
unutrašnjem stanju i društvenim odnosima srpske 
države toga doba govori Dušanov zakonik (v.) iz 
1349. Naslijedio ga je sin Uroš IV (1355—1371), 
s kojim je izumrla dinastija. 


NEMET, Vladimir-Braco (1918—1944), revolucio- 
nar, narodni heroj. Rođen u Zagrebu. Za vrijeme 
studija tehnike postao član SKOJ-a. Nakon oku- 
pacije radio ilegalno u Zagrebu, a zatim prešao na 

oslobođeni teritorij. Neko je vrijeme bio kurir i 
na svojim putovanjima ispoljio je veliku hrabrost 
i snalažljivost. Potkraj 1942. postavljen je za sekre- 
tara Okružnog komiteta SKOJ-a za Kozaru, a 1943. 
postaje član Pokrajinskog komiteta SKOJ-a za 
Bosnu i Hercegovinu. Poginuo je između Ključa 
i Petrovca za vrijeme zračnog napada 2. VIII 1944. 
Za narodnog heroja proglašen 1951. 

NEOLIT, v. Kameno doba. 

NEP (Nova ekonomska politika), ekonomska po- 
litika  prelaznog razdoblja u Sovjetskom Savezu 
uvedena poslije tzv. ratnog komunizma, a prihva- 
ćena na X kongresu RKP(b) 1921. NEP-om je 
obnovljena robno-novčana privreda, ukinut pri- 
nudni otkup poljoprivrednih proizvoda i uveden 
novi sistem po kojem su svi viškovi proizvoda, koji 
su ostajali seljacima poslije plaćanja poreza, pre- 
lazili u njihovo vlasništvo, tako da su njima mogli 
slobodno trgovati. Omogućena je privatna inicija- 
tiva u proizvodnji i trgovini te osnivanje manjih 
privatnih industrijskih poduzeća. Međutim, ključne 
pozicije u privredi ostale su i dalje u rukama so- 
vjetske vlasti. NEP je u stvari bila samo privre- 
mena mjera. Čim je socijalistički sektor ojačao, 
započelo je od 1927. postepeno ograničavanje ka- 
pitalističkih elemenata. 

NEPOTIZAM, težnja nekih papa da visoke cr- 
kvene položaje i posjede u papinskoj državi podijele 
svojim nećacima ili članovima obitelji. N. se pro- 
vodio od XII st., ali je uzeo maha u renesansi. 

NESTOROVA KRONIKA, drugi naziv za najsta- 
riju rusku kroniku »Načaljnaja ljetopis« ili »Povest 

vremenih let«, tako nazvana po njenom autoru 
Nestoru (1056—1114). Kronika predstavlja važan 
izvor za najstariju povijest Rusije. 

NETUNSKE KONVENCIJE, sporazumi između 
kraljevine SHS i Italije zaključeni u Nettunu, na 
obali Tirenskog mora, 20. VII 1925. N. k. obuhva- 
ćaju 31 ugovor a odnose se na različita pitanja u 
vezi s Rijekom, koja se od 27. I 1924. po Rimskom 
paktu nalazila u sastavu Italije. N. k. bile su pod- 
vrgnute oštroj kritici naše javnosti, ali su ipak 
ratificirane, i to tek 13. VIII 1928. 

NEVESINJSKA PUŠKA, v. Bosansko-hercego- 
vački ustanak. 


NEW DEAL (Nju Dil), ekonomska politika koju 
je od 1933. provodio predsjednik SAD Roosevelt 
(v.) s ciljem da se prebrodi velika ekonomska kriza. 
Osnovna karakteristika je zahvat države u privred- 
ni život zemlje. Među brojnim mjerama ističu se: 
davanje povoljnih kredita industrijalcima, otvara- 
nje javnih radova, pomoć farmerima, poreske olak- 
šice, reguliranje radnog vremena, minimum plaća 
itd. N. D. je u stvari spašavao kapitalistički po- 
redak uz cijenu ustupaka radničkoj klasi i farme- 
rima, a predstavljao je etapu u nastajanju držav- 
nog kapitalizma. Rezultati su mu prilično skromni, 
jer je već 1937/38. došlo do nove krize. 


NIKA, buna koja je 532. izbila u Carigradu pro- 
tiv neograničene vlasti cara Justijana, maročito 
protiv njegove financijske politike. Buna je ugu- 
šena intervencijom carskih vojskovođa Narzesa i 
Belizara. 

NIKEJSKO CARSTVO, država nastala 1204, u 
vrijeme IV križarskog rata u Maloj Aziji. N. C. je 
osnovao Teodor I Laskaris kada su Mlečani i kri- 
žari zauzeli Carigrad. Država je zadržala sve bi- 
zantske elemente te se smatra nastavkom Bizant- 
skog Carstva. N. C. je u borbama s Latinskim Car- 
stvom neprestano jačalo, a pod Mihajlom Paleolo- 
gom njegova je vojska zauzela Carigrad 1261, te 
je tako Bizantsko Carstvo obnovljeno. 

NIKOLOV, Jordan-Orce (1916—1942), revolucio- 
nar, jedan od najistaknutijih makedonskih komu- 
nista, narodni heroj. Rođen u siromašnoj porodici 
u okolici Skopja postao je krojački radnik. Od 1935. 
sudjeluje u sindikalnom pokretu, učvršćuje orga- 
nizacije i organizira štrajkove. Kao član KPJ bio 
je hapšen i zatvaran. Na V zemaljskoj konferenciji 
izabran je za kandidata za člana CK KPJ. Kapitu- 
lacija Jugoslavije zatekla ga je na robiji u Sremskoj 
Mitrovici, odakle je oslobođen akcijom sremskih 
partizana. Prebacivši se u Vrhovni štab u Užice, 
dobija zadatak da pređe u Makedoniju i da orga- 
nizira ustanak. Međutim, na putu za Makedoniju 
N. je ubijen. 

NOBILI, nova aristokracija u antičkom Rimu 
nastala nakon izjednačenja patricija i plebejaca. 
Budući da su državne službe bile besplatne, birani 
su za razne magistrature (v.) samo pripadnici bo- 
gatih patricijskih i plebejskih porodica. Oni su 
nakon završene službe ulazili u senat. 

NODILO, Natko (1834—1912), publicist, političar 
i historičar (v. Narodni preporod u Dalmaciji). 

NOMADI, skupina ljudi koji nemaju stalnog bo- 
ravišta već se kao lovci, ribolovci ili stočari sele 
iz jednog kraja u drugi. N. su živjeli u prvobitnoj 
zajednici u hordama, a javljaju se i u kasnijim 
formacijama. 

NOMI, oblasti u starom Egiptu koje su nastale 
ujedinjavanjem seoskih općina. Javile su se kao 
rezultat pojave privatnog vlasništva i raspadanja 
rodova na patrijarhalne porodice. S vremenom su 
n. postali male države. Bilo ih je 42, svaki je imao 
svoje ime po svetoj životinji koja se u njemu po- 
štovala (npr. sokol, zec, vuk). Na čelu noma bio je 
nomarh. N. su međusobno ratovali radi zemlje, 
plijena i robova. 


NORIK, pokrajina Rimskog Carstva uz Dunav 
Zapremala je današnju donju i gornju Austriju, 
veći dio Koruške i Štajerske te dijelove Bavarske 
i Salzburga. N. je postao rimskom provincijom 16. 
godine pr. n. e. 


NORMANI, germanski narod u Skandinaviji koji 
se zbog neplodnog tla zarana uputio na gusarske 
pohode u susjedne zemlje. Pod imenom Vikinga 
prodirali su na brzim brodicama morskim i riječ- 
nim putovima i odnosili bogat plijen. Njihovi po- 
hodi počinju već oko 800. g. Napadali su Englesku. 
u kojoj se pod imenom Danaca stalno naseljuju 851. 
U Francuskoj su 912. dobili kao feud pokrajinu 
na poluotoku uz kanal La Manche koja se po njima 
nazvala Normandija. Njihov vojvoda Vilim iskrcao 
se 1066. u Englesku te je kod Hastingsa porazio 
Anglosase. Od tada počinje stapanje Normana i 
Anglosasa u engleski narod. Kroz Gibraltarska 

vrata prodrli su u Sredozemno more (859) te su kao 
papini vazali došli u posjed juž. Italije i Sicilije, a 
prodireli su i u Jadransko more. Gusarili su i u 
istočnom Sredozemlju sve do obala Male Azije. N. 
su se s vremenom prilagođivali novim sredinama 
gdje su došli. Iz Skandinavije N. su prodirali i na 
istok u Rusiju pod imenom Varjaga. 

NOTAR, pisac isprava ili drugih pravnih doku- 
menata u srednjem vijeku. N. je obavljao svoju 
funkciju u kancelarijama vladara, pape ili u grad- 
skim općinama, a isprave je pisao svojom rukom 
i time garantirao njenu ispravnost. 

NOV, kratica za Narodnooslobodilačku vojsku 
(v. Jugoslavenska narodna armija, Partizanski odre- 
di, Vrhovni štab). 


NOVICE, v Bleiweiss Janez. 
NOVINE HORVATSKE, v. Narodne novine. 


NOVINE SRPSKE, prve novine u kneževini Sr- 
biji (poslije Srpske novine). Izlazile su najprije u 
Kragujevcu (1834), a zatim u Beogradu. Kao slu- 
žbeni organ Kraljevine Srbije izlazile su do 1918. 

NUBIJA, zemlja u sjev.-ist. Africi uz Crveno 
more u koju su egipatski faraoni vodili vojne po- 
hode radi zlata, slonove kosti i robova. N. je neko 
vrijeme bila egipatska provincija. U IX st. pr. n. e. 
postaje nezavisna država, pa su njeni vladari vla- 
dali čak i Egiptom. 

NUMIZMATIKA, nauka o postanku, razvoju i 
upotrebi kovanog novca i medalja. Počeci numi- 
zmatike sežu još u XIV st. 

NURNBERŠKI PROCES, suđenje vodećim naci- 
stima (Goring, Hess, von Ribbentrop, Keitel i dr.) 
optuženima za povrede ratnih zakona i za zločine 
protiv čovječanstva. Održan pred Međunarodnim 
vojnim sudom u Niirnbergu od 21. XI 1945. do 
30. IX 1946. Od 22 osuđena, 11 ih je osuđeno na 
kaznu smrti vješanjem. 


NJEGOŠ, Petar Petrović, v. Petrovići — Njegoš. 


NJEMAČKI SAVEZ, konfederacija njemačkih 
država stvorena odlukom Bečkog kongresa (v.). 
Savez se sastojao od 39 država (među njima i 3 
grada). U Nj. s. ulazile su Austrija (samo sa češkim 
i alpskim zemljama) i Pruska (samo sa zapadnim i 
centralnim dijelom). Svaki je član saveza zadržao 
svoje unutrašnje uređenje, vojsku, vladu, financije 
i vanjske poslove. Na čelu Saveza nalazila se skup- 
ština predstavnika država članica koja je zasjedala 
u Frankfurtu na Majni. Odluke Saveza na terito- 
riju svake pojedine države postajale su pravomoćne 
tek onda kada ih je odobrila vlada te države. 
Glavnu riječ imala je Austrija. Njen je predstav- 
nik predsjedavao Saveznom skupštinom. 


NJU DIL, v. New Deal. 

OBRENOVICĆI, srp. dinastija u XIX st. Osnivač 
dinastije bio je Miloš (1780—1860), vođa II srpskog 
ustanka. Izmijenjene međunarodne prilike nakon 
Napoleonova poraza i jačanje utjecaja Rusije omo- 
gućili su mu da postigne autonomiju Srbije i po- 
stane nasljedni knez. Međutim, njegova apsoluti- 
stička vladavina izazvala je otpor starješina. Kada 
je najzad Srbija dobila ustav (1838), Miloš je na- 
pustio prijestolje i Srbiju. Još jednom se vratio 
1858. nakon protjerivanja Aleksandra Karađorđe- 
vića. Nakon Miloševa napuštanja prijestolja (1839) 
naslijedio ga je mlađi sin Mihajlo (1823—1867), jer 
je stariji Milan umro. No Mihajlo je također morao 
napustiti prijestolje nakon Vučićeve bune 1842. 
Vratio se nakon Miloševe smrti 1860. Tada se osla- 
njao na konzervativne elemente proganjajući libe- 
rale. Nesumnjivi uspjeh njegove vlade predstavlja 
povlačenje turskih garnizona iz srp. gradova (1867). 
G. 1868. ubili su ga u Košutnjaku pristalice libe- 
ralne opozicije. Njegov nasljednik Milan (1854— 
1901) bio je unuk Miloševa brata Jevrema. Za nje- 


295 


Obrenovići — Obznana 


gove maloljetnosti Srbijom upravlja namjesništvo. 
Kad je preuzeo vlast, povjerava vladu najprije libe- 
ralima, a zatim konzervativcima. Svim je sredstvi- 
ma nastojao oslabiti utjecaj tada napredne Radi- 
kalne stranke. U vanjskoj politici najprije se osla- 
njao na Rusiju, a poslije Sanstefanskog mira (v. 
Berlinski kongres) na Austro-Ugarsku. Uz njenu 
je pomoć Srbija dobila međunarodno priznanje na 
Berlinskom kongresu (v.). Milanovom zaslugom Sr- 
bija se zadugo pretvara u austrijskog satelita. 
G. 1882. Milan se proglasio kraljem. Odrekavši se 
prijestolja (1889) odlazi u Pariz. Još se u dva na- 
vrata vraća u Srbiju, a 1897. postaje komandant 
vojske. Aleksandar (1876-——1903) je posljednji Obre- 
nović ma srp. prijestolju. G. 1893. izvršio je državni 
udar i preuzeo vlast od namjesništva koje je uprav- 
ljalo Srbijom u vrijeme njegove maloljetnosti. Ne- 
koliko je puta mijenjao i ukidao ustav i poduzimao 
državne udare. Dvorskim skandalima potkopao je 
ugled, svoj, dinastije i države, te je najzad nasilno 
uklonjen (v. Majski prevrat). 

OBZNANA, dekret vlade Kraljevine SHS od 30. 
XII 1920. o suzbijanju komunističke opasnosti i za- 
brani političke aktivnosti KPJ. U prvim godinama 
postojanja jugoslavenske države, KPJ je postala 
značajan faktor političkog života, što je došlo do 
izražaja i na izborima za Ustavotvornu skupštinu 
(KPJ je dobila 58 mandata). To je zaplašilo jugo- 
slavensku buržoaziju, bez obzira na stavove o ure- 
đenju države, pa je vlada donijela dekret uz po- 
dršku svih buržoaskih stranaka i grupa. O. je pred- 
stavljala težak udarac za KPJ, koja je izložena 


293 


Obznana — Oktobarska revolucija 


progonima morala preći u ilegalnost. Odredbe 
Obznane pojačane su 1921. zakonom o zaštiti dr- 
žave. 

ODISEJA, starogrčki ep koji se kao i Ilijada (v.) 
pripisuje Homeru. Glavni junak epa je Odisej, a 
radnja se zbiva u desetoj godini njegova lutanja i 
traje 40 dana. O. ima oko 12.000 stihova. 

ODOAKAR, germanski vojskovođa, plaćenik u 
carskoj gardi koji je oborio s prijestolja posljednjeg 
rimskog cara Romula Augustula 476, proglasivši se 
»kraljem Italije«. 


OKTAVIJAN, v. Trijumvirat. 

OKTOBARSKA REVOLUCIJA, prva uspješna 
proleterska revolucija izvedena u Rusiji 1917. Pri- 
preme za podizanje revolucije započele su nakon 
Lenjinova povratka u Rusiju u aprilu 1917. Tada 
je izrađena idejna platforma o preraštanju buržoa- 
sko-demokratske revolucije, koja je već bila izve- 
dena (februarska revolucija), u socijalističku revo- 
luciju (v. Aprilske teze). Sovjeti, koji su bili u 
rukama esera (v.) i menjševika (v.), prelazili su 
u jesen 1917. (poslije pobune Kornjilova) u ruke 
boljševika (v.). Privremena vlada nastojala je spri- 
ječiti aktivnost boljševika izdavanjem naloga za 
hapšenje Lenjina i raspuštanjem sovjeta. Boljševici 
i Lenjin grelaze privremeno u ilegalnost. Na VI 
kongresu RSDP(b) 8—16. VIII zaključeno je da 
je nemoguće mirno prerastanje burž.-dem. u soci- 
jalističku revoluciju, već da treba raditi na pripre- 
manju ustanka. Kontrarevolucionarna zavjera ge- 
nerala Kornjilova i pokušaj uvođenja vojne dikta- 
ture trebali su ojačati pozicije buržoazije i spriječiti 

akciju boljševika. Međutim, snaga boljševika sve 
više raste, pa su najzad petrogradski i moskovski 
sovjet došli u njihove ruke. 7. X Lenjin se ilegalnj 
vraća u Petrograd, a 10. X CK boljševičke partije 
odlučuje da se započne ustankom. 12. X formiran 
je  Vojnorevolucionarni komitet pri petrograd- 
skom sovjetu koji se pretvorio u vrhovni štab svih 
ustanika. Članovi CK razilaze se po čitavoj zemlji 
da izvrše posljednje pripreme za ustanak. Lenjin 
je izradio detaljan plan akcije. On je uputio pismo 
članovima CK u kojem ističe da ne smije biti okli- 
jevanja, već treba odmah stupiti u akciju. Da bi 
predusrela izbijanje ustanka, vlada je 24. X zabra- 
nila štampanje boljševičkog lista »Radnički put« i 
opkolila štampariju. Međutim, radnici su potisnuli 
cklopne automobile, a u dobro čuvanoj štampariji 
otisnuli su novi broj lista s pozivom na ustanak. 
Te je noći Lenjin stigao u Smoljni da rukovodi 
ustankom. Crvenogardijci i revolucionarne vojne 
jedinice zaposjedaju željezničku stanicu, banke, po- 
štu i vladine ustanove. 25. X navečer započinje 
juriš na Zimski dvorac, sjedište buržoaske vlade. 
Ustanak su potpomogli kronštatski vojnici i mor- 
nari s krstarice »Aurore«, Ramo ujutro osvojen je 
Zimski dvorac, a članovi Privremene vlade bili su 
pohapšeni. Kerenski je pokušao organizirati pohod 
na Petrograd a istovremeno je izbio i kontrarevo- 
lucionarni ustanak u gradu, koji je nakon ogorče- 
nih borbi savladan. Kerenski je tada uspio pobjeći 
u inozemstvo. U noći 25. X otvoren je Drugi sve- 
ruski kongres sovjeta na kojemu su objavljeni de- 
kreti o miru i o zemlji te lista prve sovjetske vlade 

(Sovjet pučkih komesara) na čelu s Lenjinom. Na- 
kon pobjede u Petrogradu slijedila je pobjeda u 
Moskvi i ostalim glavnim centrima. Do februara 
1918. revolucija je pobijedila u cijeloj Rusiji. O. r. 
ima izuzetno značenje u historiji čovječanstva. Ona 
znači prekretnicu u razvoju ljudskog društva jer 
predstavlja početak njegova socijalističkog  pre- 
obražaja. 

OKTROIRANI USTAV, osnovni zakon države 
koji nije donijelo izabrano narodno predstavništvo, 
već ga je nametnuo vladar. Takav je ustav npr. dao 
Franjo Josip poslije ugušivanja revolucije 1848/9. 
u Austriji, ili kralj Aleksandar 1931. u staroj Ju- 
goslaviji. 

OLIGARHIJA, vladavina malog broja ljudi koji 
su prigrabili vlast, pa je iskorištavaju u sebične 
svrhe. Primjer oligarhijske vlasti predstavlja Mle- 
tačka Republika. 


OLIMPIJSKE IGRE, natjecanja starih Grka koja 
su se priređivala svake četvrte godine u Olimpiji 
na Peloponezu u čast Zeusa. Trajala su 5 dana a 
natjecati su se mogli samo slobodni Grci. Pobjednik 
je za nagradu dobivao lovorov vijenac ili grančicu 
svete masline, te je mogao u Olimpiji postaviti svoj 
kip. Natjecanja su se održavala u trčanju, bacanju 
diska, bacanju koplja, skoku i rvanju. Kasnije je 
bilo uvedeno i natjecanje na dvokolicama. U V. st. 
pr. n. e. uvedeno je natjecanje u pjesništvu, govor- 
mištvu i glazbi. Razdoblje između dviju igara zvalo 
se »olimpijada«. Zapisivanje olimpijskih pobjedni- 
ka započelo je 776. pr. n. e. Po olimpijadama su 

Grci računali vrijeme. Od 1896. održavaju se mo- 
derne 0. i. 

OPIJUMSKI RATOVI, ratovi koje je vodila 
Engleska uz podršku Francuske i SAD protiv Kine 
1840/42. i 1856/60. Engl. su trgovci kupovali opijum 
u Indokini i prodavali ga u Kini, te su ostvarivali 
velike zarade. Kad je kineska vlada zabranila uvoz 
opijuma na svoj teritorij, Engleska je napala Kinu. 
Poslije prvog rata Engleska je dobila Hong Kong 
i slobodan ulaz u 5 kineskih luka. U drugom ratu 
udružene engl.-franc. trupe zauzele su i opljačkale 
Peking. a engl. mornarica je bombardirala neutvr- 
đeni Kanton. Mirom od 1866. Kina je morala 
otvoriti sve svoje luke evropskoj trgovini, engl. i 
[ranc. trgovci dobili su pravo da se kreću po cijeloj 
zemlji, snižene su uvozne carine itd. 

OPOZICIJA, stranka ili grupa koja istupa protiv 
politike vlade ili protiv mišljenja većine. 

OPRIČNICI, posebni plemićki odredi koje je 
1565. formirao Ivan IV Grozni za borbu protiv pro- 
tivnika carskog samodržavlja. Bili su birani iz re- 
dova sitnog plemstva. Broj im je iznosio oko 6000; 
dokinuti 1572. 

OPSTRUKCIJA, metoda borbe kojom se na ne- 
kom skupu (npr. u parlamentu) nastoji omesti do- 
nošenje zaključaka. Sastoji se od držanja dugih 
govora koji se često ne odnose na predmet rasprave, 
od neprekidnog podnošenja novih prijedloga ili 
dodataka starim, od izazivanja nereda i slično. 

CPTIMATI, odličnici (v. Nobili) u starom Rimu 
koji su imali posebnu stranku da zaštite svoje inte- 
rese nasuprot demokratskoj stranci populara. 

OREŠKOVIĆ, Marko-Krntija (1895—1941), re- 
volucionar, narodni heroj. Član KPJ od 1925. U 
organizacijama KPJ obavljao razne odgovorne du- 
žnosti. Često je bio hapšen i proganjan. Za vrijeme 
šestojanuarske diktature (v.) O. je osuđen na 5 
godina robije koju je izdržao u Sremskoj Mitrovici 
i Lepoglavi. G. 1936. odlazi u Španiju i bori se u 
bataljonu »Đuro Đaković«. Po povratku iz Španije 
ponovno je uhapšen. Na V zemaljskoj konferenciji 
izabran je za člana CK KPJ. Bio je organizator 
ustanka u Lici, prvi politički komesar ličke grupe 
partizanskih odreda i član Glavnog štaba za Hr- 
vatsku. Ubili su ga četnici oktobra 1941. 


ORGANIZACIJA UJEDINJENIH NACIJA (OUN), 
međunarodna organizacija osnovana na Konferen- 
ciji u San Francisku 25. IV—-26. VI 1945, kada su 
predstavnici 50 država poipisali njenu Povelju. 
OUN je osnovan s ciljem da radi na očuvanju mira 
i sigurnosti, a temelji se na principu jednakosti 
svih miroljubivih država. Osnivanje OUN uslijedilo 
je kao rezultat niza odluka donijetih na međuna- 
rodnim konferencijama u toku II svjet. rata. Kao 
dan osnivanja OUN uzima se 24. X 1945, kada je 
stupila na snagu njena Povelja (Dan OUN). Pristup 
u organizaciju otvoren je svim državama koje pri- 
hvaćaju obaveze iz Povelje, pa je broj članica od 
osnutka dosada udvostručen. Organi OUN: Gene- 
ralna skupština, Vijeće sigurnosti, Ekonomsko i 
socijalno vijeće i Sekretarijat. Glavni adminjstra- 
tivni službenik organizacije je generalni sekretar. 
Stalno sjedište OUN je New York. 


301 


Orjuna — Osovina Berlin—Rim 


ORJUNA, kratica za Organizaciju jugoslavenskih 
nacionalista koja je djelovala u prvom deceniju 
postojanja jugoslavenske države. Program organi- 
zacije temeljio se na integralnom jugoslavenstvu, 
a u praktičnoj aktivnosti služila se metodama na- 
silja i terora. Pod parolom spasavanja države od 
antidržavnih elemenata ORJUNA se naročito oko- 
mila na HRSS i KPJ. Orjunaši su počinili čitav niz 
političkih ubistava i zločina u Hrvatskoj, Sloveniji, 
Bosni i Vojvodini. 

OSLOBOĐENJE RADA, prva ruska marksistička 
grupa koju je 1883. u Ženevi osnovao Plehanov. 
Grupa je bila sastavljena od intelektualaca narod- 
njaka koji su iz Rusije pobjegli u inozemstvo i 
tamo se upoznali s marksističkim idejama. Njeni 
članovi prevodili su djela Marksa i Engelsa i mnogo 
su pridonijeli širenju marksističkih shvaćanja među 
ruskom inteligencijom. 

OSMANLIJE, drugi naziv za Turke koji su do- 
bili po svom vođi i prvom sultanu Osmanu. Tako 
se i turska država zvala »Osmanlijsko Carstvo«, a 
turski jezik »osmanlijski«. O. su najprije bili pod 
vlašću Seldžuka, ali su se potkraj XIII st. oslobo- 
dili njihova vrhovništva i u zap. Anadoliji, u ne- 
posrednoj blizini Bizantskog Carstva, pod vod- 
stvom Osmana osnovali svoju državu. Njihova se 
država ubrzo proširila po cijeloj Maloj Aziji, a za- 
tim i na Balkanski poluotok. G. 1453. O. su zauzeli 
Carigrad i učinili ga svojom prijestolnicom. 

OSOVINA BERLIN-RIM, politički i vojni savez 
između Njemačke i Italije uoči II svjet. rata. Nji- 
hovo približavanje započelo je još u vrijeme tali- 

janskog napada na Etiopiju (1935—36) i građ. rata 
u Španiji (v.). 1. XI 1936. sklopljen je između Nje- 
mačke i Italije tzv. »Čelični pakt«. U novembru 
1937. Italija je pristupila tzv. »Antikominterna pak- 
tu«, zaključenom 1936. između Njemačke i Japana. 
22. V 1939. Njemačka i Italija zaključuju vojni sa- 
vez na osnovu podjele sfera (Njemačka kontinent, 
Italija Mediteran). Priključenjem Japana ovom 
savezu u septembru 1940. stvorena je tzv. osovina 
Berlin-Rim-Tokio (v. Trojni pakt). 

OSTRAKIZAM, kazna udaljavanja iz država na 
10 godina, koja se primjenjivala u staroj Grčkoj 
protiv onih građana koji su se isticali i koji bi 
svojim suviše jakim djelovanjem ugrožavali demo- 
kratsko vladanje. Kazna se izricala glasanjem svih 
građana u mar. skupštini. Svaki je građanin ispisao 
na pločici (ostrakonu) ime lica koje je trebalo uda- 
ljiti iz države. Kažnjenoj osobi nije se oduzimala 
imovina, jer se kazna smatrala časnom. Poslije iz- 
držane kazne građanin se vraćao i dobivao sva 
prava koja je prije imao. 

OSVOBODILNA FRONTA SLOVENIJE, jedin- 
stveni općenarodni front za borbu protiv okupatora 
osnovan u Ljubljani 27. IV 1941. na inicijativu KP 
Slovenije. Uz KPS u frontu su bile i neke građan- 
ske grupe (Sokol, kršćanski socijalisti) i mnogi 
istaknuti kulturni i javni radnici. OFS je naišla 
na široku podršku naroda pa je postala osnovica 
uspješnog razvoja NOB-a u Sloveniji. Osnovni ci- 
ljevi bili su oslobođenje zemlje od okupatora, uje- 
dinjenje slovenskog naroda i uspostava nove Jugo- 

slavije na bazi nacionalne ravnopravnosti i narodne 
demokracije. Organ OFS bio je »Slovenski poroče- 
valec«, 

OSWIECIM (Osviecim), v. Koncentracivni logori. 


OWEN, Robert (1771—1858), v. Utopijski soci- 
jalizam. 


P 


PACIFIZAM, ideološki i politički stav koji osu- 
đuje rat i upotrebu bilo kakve sile za postizanje 
političkih ciljeva. 

PACTA CONVENTA, tobožnji sporazum (1102) 
između mađarskog kralja Kolomana i starješina 
12 hrvatskih plemena. Kralj jamči starješinama 
njihove plemenske posjede i oslobođenje od svakog 
poreza, a oni se obavezuju da će u slučaju napada 
na granice kralju opremiti najmanje 10 oklopljenih 
konjanika. Prema novijim rezultatima nauke, P. c. 
je nastala u XIV st. u vrijeme sukobljavanja višeg 
i nižeg plemstva. Pozivanjem na stari ugovor s kra- 
ljem niže se plemstvo nastojalo zaštiti od sve jačeg 
pritiska velikaša. 

PALATIN, dostojanstvenik na kraljevskom ili 
carskom dvoru u feudalizmu. U Mađarskoj najviši 
službenik na dvoru, a po izboru Habsburgovaca 
kraljev zamjenik. P. je i naziv za jedan od sedam 
brežuljaka na kojima je bio izgrađen stari Rim. 

PALEOGRAFIJA, pomoćna historijska nauka 
koja proučava razvoj starih pisama ie na osnovu 

ispravnog čitanja i karakterističnih oblika slova 
određuje vrijeme postanka nekog dokumenta. Po- 
čela se razvijati u XVII st., ali jači zamah dobiva 
iek u XIX st., kada se javlja čitav niz vrsnih pa- 
leografa i kada se počinju osnivati škole i zavodi 
za paleografiju. 

PALEOLIT, v. Kameno doba. 


PANAMERIČKA UNIJA, središnji organ Orga- 
nizacije američkih država, osnovane 1890. u Wa- 
shingtonu. U organizaciju se najprije učlanila 21 
država, a na čelu joj je bio Međunarodni biro ame- 
ričkih republika, koji se od 1910. pretvorio u Pan- 
američku uniju. Osnovni cilj unije je politička i 
ekonomska suradnja američkih država i poveziva- 
nje Sjev. i Juž. Amerike, Pritisak latinsko-američ- 
kih država protiv hegemonije SAD, a za uspostavu 
ravnopravnih odnosa u uniji, nije doveo do rezul- 
tata. 

PANGERMANIZAM, pokret koji teži za ujedi- 
njenjem svih germanskih naroda u jednu zajedni- 
čku državu na čelu s Njemačkom. Osnovni je cilj 
okupljanje svih Nijemaca kako bi Njemačka po- 
stala evropski i svjetski hegemon. Javlja se potkraj 
XIX st. kao odraz razvoja monopolističkog kapitali- 
zma u Njemačkoj. P. je obuhvaćao i prodor u ist. 
Evropu i komadanje Rusije. Ispoljio se u politici 
»Drang nach Osten« (v.). Dolaskom Hitlera na 
vlast p. je dobio novi zamah. 

PANSLAVIZAM, političko učenje o polrebi su- 
radnje slavenskih naroda. Suradnja se zamišljala 
na različite načine, a neki su zastupnici te ideje 
zagovarali i stvaranje zajedničke države. Polazna 

tačka panslavizma je etnička srodnost slavenskih 
naroda. Od starijih zastupnika poznat je naš Juraj 
Križanić, a u XIX st. J. Kollar, K. Havliček i F. 
Palacky. Ideju slavenske uzajamnosti podržavaju 
i naši ilirci. G. 1848. održan je u Pragu prvi Sve- 
slavenski kongres kojemu su prisustvovali delegati 
iz svih slavenskih zemalja osim iz Rusije. Ruski 
carizam gledao je na panslavizam kao na djelo 
revolucionara. Kasnije ga je prihvatio kao sredstvo 
prikladno za ostvarenje ciljeva ruske vanjske poli- 
tike. Time se p. diskreditirao. Posebnu fazu pred- 
stavlja neoslavizam (K. Kramar) na poč. XX st. 
Sovjetska je vlast u početku osuđivala p. kao re- 
akcionarno nasljeđe, ali je u toku drugoga svjet- 
skog rata (1941) osnovala u Moskvi »Sveslavenski 
komitet«. G. 1944. održan je u Moskvi i Sveslaven- 
ski kongres. 


PAPA, vrhovni poglavar katoličke crkve sa sje- 
dištem u Vatikanu. Rimski biskup se od IV st. 
počeo nazivati »papa«. Priznat mu je položaj prvog 
biskupa crkve. Od crkvenog raskola 1054. p. je gla- 
var samo zapadne crkve koja se naziva rimokato- 
lička. Do pol. XI st. papu je birao rimski kler i 
narod, a otada zbor kardinala. Za Grgura VII papa 
učvršćuje i svjetovnu vlast te dolazi u sukob s nje- 
mačkim carem. Vrhunac moći dostiže papinska 
vlast za Inocencija III početkom XIII st. 


PARIJA, pripadnik najnižeg, bespravnog sloja 
stanovništva u Indiji. P. nije bio uključen ni u 
jednu postojeću kastu. 

PARISKA KOMUNA, prva prolelerska država u 
historiji, osnovana 1871. Trajala je "2 dana (18. 

111—28. V). U vrijeme franc.-pruskog rata obrazo- 
vana je Nacionalna garda u koju ulazi pretežno 
proletarijat. N. garda hrabro je branila pristupe 
Parizu. No, pobojavši se naoružanog proletarijata, 
buoržoazija je požurila da zaključi primirje i razo- 
ruža gardu. Kada je otpočelo razoružavanje 18. III 
1871. došlo je do otpora. Centralni komitet N. garde 
preuzeo je vlast u Parizu, a buržoaska vlada po- 
bjegla je u Versailles, 26. III izabrano je vijeće 
Komune, a 28. III Komuna je svečano proglašena. 
Odmah je objavljen niz dekreta kojima se mijenja 
dotadašnji sistem vlasti i učvršćuje vlast proleta- 
rijata. Međutim, za to vrijeme komunari nisu po- 
duzimali napad na versajsku vladu te su joj omo- 
gućili da sakupi nove snage i udari na Komunu. 
Nakon zaključenja mira s Njemačkom vlada je iz- 
vršila žestok napad na Pariz. Napad vladinih snaga 
komunari su hrabro odbijali, ali su ma kraju ipak 
podlegli pred nadmoćnijim neprijateljem (»krvava 
nedjelja« 21—28. V). 

PARLAMENT, predstavničko tijelo koje se bira 
na određeni broj godina a obavlja zakonodavnu 
vlast. U pojedinim državama ima različite nazive 
(npr. Kongres u SAD). P. se prvi put spominje u 
Engleskoj oko 1240. kao savjetodavno tijelo sastav- 
ljeno od visokih kraljevih vazala. G. 1254. ulaze 
u to tijelo i birani predstavnici. Od XIV st. dijeli 
se na dva doma. U Francuskoj je mp. visoki sud 
izdvojen iz kraljeve kurije još u XIII st. U XIV i 
XV st. pod tim se nazivom osnivaju sudovi u pro- 
vincijama. Kao opće predstavničko tijelo p. se ofor- 
imio nakon pobjede buržoaske revolucije. 

PARLAMENTARIZAM, sistem vladavine u bur- 
žoasko-demokratskim državama u kojem zakono- 
davnu vlast ima izabrani parlament (v.), a vlada 
ovisi o njegovoj većini. Javlja se u više varijanata, 
koje se razlikuju po stupnju uzajamne ovisnosti 
vlade i parlamenta. 


PARTIZANI, pripadnici neregularnih odreda koji 
oružano djeluju u pozadini neprijatelja (gerila). U 
vrijeme Napoleonovih ratova p. su djelovali u Špa- 
niji i Rusiji. Nakon fašističke okupacije naše zemlje 
1941. p. su borci u partizanskim odredima Jugo- 
slavije. Naši su p. djelovali na lokalnom području, 
a nosili su na kapama petokraku crvenu zvijezdu. 
Rukovodeći činovi označavali su se na lijevom ru- 
kavu. Pod raznim imenima p. su se javili i u nekim 
drugim zemljama u toku drugoga svjetskog rata 
te su se borili protiv fašizma. Pravni položaj par- 
tizana reguliran je međunarodnom konvencijom u 
Hagu (1907), po kojoj p. sačinjavaju dio oružane 
snage ratujuće strane. Međutim, fašisti nisu pri- 
znavali ovu konvenciju pa su sa zarobljenim parti- 
zanima svirepo obračunavali. 

PAŠALUK, najveća teritorijalno-upravna jedi- 
nica u Turskom Carstvu. Drugi nazivi za p. jesu 
beglerbegluk ili vilajet. Na čelu pašaluka nalazio 
se od sultana postavljen paša ili vezir. P. se dijelio 
na sandžake. 

PAŠIC, Nikola (1845—1926), srp. političar i u više 
navrata predsjednik vlade u predratnoj Srbiji i 
Kraljevini SHS. U politički život stupio je kao 
pristaša Svetozara Markovića. Bio je protivnik 
apsolutizma Obrenovića. Za timočke bune (v.) bježi 

u Bugarsku, pa je poslije njenog ugušivanja u 
odsutnosti osuđen na smrt. Pošto je pomilovan 
vraća se u Srbiju i preuzima vodstvo Radikalne 
stranke, koja postaje izrazito buržoaska stranka. 
U daljem političkom radu sve je više ispoljavao 
svoj oportunizam te je surađivao s dvorskom Na- 
prednom strankom. Prije i za vrijeme I svj. rata 
nalazio se na čelu vlade. Ima neospornih zasluga 
za modernizaciju i emancipaciju Srbije. Bio je no- 
silac velikosrpske koncepcije te se odupirao jugo- 
slavenskom ujedinjavanju na ravnopravnoj osnovi, 
kako su to zamišljali političari iz Jugoslavenskog 
odbora. Po stvaranju jugoslavenske države bio je 
izraziti zagovornik centralizma i tvorac hegemoni- 
stičke politike velikosrpske buržoazije. Glavni cilj 
njegove praktične politike bio je održavanje na 
vlasti. U vanj. politici oslanjao se na carsku Rusiju, 
a poslije I. svj. rata na Francusku. 


PATRICIJI, starosjedioci Rima koji su imali po- 
vlašteni položaj i mogli su obavljati sve državne 
službe. U prvim stoljećima rimske republike p. su 
postali ekonomski mnogo jači od ostalog stanov- 
ništva (v. Plebejci) jer su prisvojili zemljište po- 
korenih susjeda. Odupirali su se zahtjevu plebejaca 
za izjednačenjem i podjelom zemlje, pa su nakon 
duge borbe tek postepeno dopuštali da i ovi obav- 
ljaju pojedine službe i sudjeluju u narodnoj skup- 
štini. Patricijima su nazivani i pripadnici privile- 
giranih porodica u srednjovjekovnim gradovima. 

PATRIJARHAT, razdoblje u prvobitnoj zajednici 
kada su prevlast u rodu imali muškarci i kada se 
nasljedno pravo i porijeklo djece određivalo po ocu. 

Otkako je stočarstvo i ratarstvo postalo glavni na- 
čin pribavljanja hrane, a u upotrebu je ušlo i me- 
talno oruđe, rad muškaraca postao je značajniji od 
rada žena. Tada je na čelo roda došao muškarac, 
P. se pojavljuje u brončano i rano željezno doba. 


PATRIJARHALNO ROPSTVO, prvi oblik eks- 
ploatacije čovjeka čovjekom koji se javlja na sred- 
njem stupnju barbarstva. Kad su se usavršila 
oruđa za proizvodnju, ljudi su proizvodili više nego 
su mogli potrošiti. Ratni zarobljenici nisu se više 
ubijali, oslobađali ili pretvarali u ravnopravne čla- 
nove zajednice, već su se pretvarali u robove koji 
su radili. Staro rodovsko društvo počelo se tada 
raspadati na veće porodice s privatnim vlasništvom, 
pa su robovi korisno poslužili gospodarima. Među- 
tim, rob još nije bio glavni proizvođač u društvu, 
Zajedno s robovima radili su i članovi robovlasni- 
kove porodice i sam robovlasnik. Glavni dio pro- 
izvodnje stvarali su još uvijek slobodni ljudi, a ni 
položaj roba još nije bio tako težak. 


PAVLINOVIĆ, Mihovil (1831—1887), političar 1 
književnik, jedan od vođa narodnog preporoda u 
Dalmaciji (v.). 

PEARL HARBOR, ratna luka u zaljevu na otoku 
Oahu (Havajsko otočje), najveća pomorska baza 
SAD na Pacifiku, koju su 7. XII 1941. iznenada na- 
pali Japanci u času kad se u luci nalazilo 70 ratnih 
brodova. Ovaj je napad brižljivo pripreman, a 
izveden je sa 360 aviona u dva naleta. Amerikanci 
su pretrpjeli teške gubitke, ali ne takve da se od 
njih ne bi mogli oporaviti, pa je uspjeh Japanaca 
bio samo privremen, Nakon ovog napada SAD su 

stupile u drugi svjetski rat na strani Vel. Britanije 
i SSSR-a. 


PECĆKA PATRIJARŠIJA, sjedište srpske pravo- 
slavne crkve u Peći na Kosmetu. P. p. je osnovana 
1346. posvećenjem dotadašnjeg arhiepiskopa Jani- 
čija II za patrijarha. Ukinuta početkom XVI st. 
srpska je crkva podvrgnuta ohridskoj arhiepisko- 
Piji. Međutim g. 1577. p. p. je obnovljena na čelu 
s Makarijem, bratom velikog vezira Mehmeda So- 
kolovića. Postojala je do 1766, kada ju je sultan 
Mustafa III dokinuo zbog učestvovanja Srba u ra- 
tovima protiv Turske, 


PELAGIĆ, Vasa (1838—1899), publicista. Kao 
upravitelj bogoslovije u Banjaluci prenosio je na 
predna shvaćanja na svoje učenike. Bio je član od- 
bora Ujedinjene omladine srpske (v.). Putovao je i 
u inozemstvo (Trst, Zurich, Graz) gdje se upoznao 
sa socijalističkim idejama. Vrativši se u zemlju su- 
djelovao je u bosansko-hercegovačkom ustanku kao 
jedan od vođa. Prešavši u Srbiju djeluje kao soci- 
jalistički agitator. P. je nekritički kompilirao sve 
moguće socijalističke ideje. Svojim brošurama stva- 
rao je atmosferu otpora među seljaštvom u Srbiji, 
Srijemu i Vojvodini kao i bazu za prilaženje seljaka 
socijal-demokratskom pokretu. Posljednje časove 
života proveo je u tamnici u Požarevcu. 

PELAGICEVCI, pripadnici Jugoslavenskog ko- 
munističkog saveza koji je poslije prvoga svjetskog 
rata djelovao u Vojvodini kao ilegalna revolucio- 
narna organizacija osnovana od povratnika iz Ru- 
sije. Ovi su sudjelovali u oktobarskoj revoluciji i 
bili pripadnici jugoslavenske sekcije SKP(b). 

PELAZGI, prema tradiciji najstariji stanovnici 
zemalja u području istočnog Mediterana, naselja- 
vali su i Siciliju i južnu Italiju. Bili su naseljeni 
i u Grčkoj, pa su se po doseljenju s njima stopila 
grčka plemena. 

PELOPONESKI RAT, rat između Peloponeskog 
saveza na čelu sa Spartom i Atičkog pomorskog 
saveza na čelu s Atenom. Vodio se zbog hegemonije 
u Grčkoj od 431. do 404. pr. n. e. U prvoj fazi rato- 
valo se na teritoriju Atike i na moru uz Peloponez. 
U drugoj fazi rat se prenio ma Siciliju, a u trećoj, 
završnoj fazi nakon naizmjeničnih pobjeda i poraza 
obiju strana Atena je doživjela definitivni poraz, 
a Sparta preuzela političko vodstvo u Grčkoj. 

PENATI, kućni bogovi u starom Rimu, zaštitnici 
porodice. Svaka je porodica imala svog zaštitnika. 
Središte kulta bilo je ognjište pokraj kojega je bio 
ormarić s kipovima. Država je imala svoje penate 
koji su se štovali u Vestinu hramu. 

PERIJECI, dio pokorenog stanovništva u Sparti 
koji je bio slobodan ali nije imao političkih prava. 
P. su bili nastanjeni u neplodnim predjelima Lako- 
nije i primorskim krajevima, a bavili su se obrtom, 
trgovinom i ponešto zemljoradnjom. 

PERIKLOVC DOBA, period procvata atenske 
kulture za Perikla (oko 499—429), kada je atenska 
robovlasnička demokracija doživjela najveći pro- 
cvat. Ojačavši ekonomsku moć atenske države, Pe- 
riklo je snažno podupirao umjetnost, književnost i 
filozofiju. Osnovna mu je misao bila da Atenu učini 
ne samo političkim nego i kulturnim središtem 
Grčke. U Ateni su izgrađene mnoge velike građe- 

vine: ukrašena je Akropola, podignut čuveni hram 
Partenon posvećen božici Ateni, i Erehtejon kojega 
su krovište s jedne strane nosile karijatide (6 žen- 
skih kipova nadnaravne veličine). Akropoli se pri- 
lazilo kroz Propileje, mramorno predvorje na stu- 
povima. Periklo je dovršio i gradnju tzv. »dugog 
zida« koji je štitio cestu od Atene do Pireja. U 
Periklovo vrijeme djelovao je glasoviti kipar Fidija, 
čije je najznačajnije djelo veliki kip Atene od zlata 
i slonove kosti. 

PERSONALNA UNIJA, oblik udruživanja država 
koje se vezuju samo time što imaju za vladara isto 
lice, a inače su samostalne i neovisne jedna o dru- 
goj u unutarnjim i vanjskim poslovima. 

PETA KOLONA, skupina ljudi, građana neke 
zemlje, koja potajno radi za neprijatelja. U II svj. 
ratu oznaka za nacistički orijentirane elemente u 
pojedinim evropskim zemljama. Naziv p. k. potječe 
iz vremena građanskog rata u Španiji kada se oče- 
kivalo da trupe generala Franka zauzmu Madrid. 
Tada su im Frankovi simpatizeri unutar grada 
pomagali akcijom protiv snaga republikanske vlade 
kao »peta kolona«, uz četiri kolone koje su izvana 
napadale grad. 

PETROVIĆ-NJEGOŠ, crnogorska porodica iz 
koje je poteklo nekoliko značajnih vladika i vladara 
Crne Gore. Vladavinu Petrovića u Crnoj Gori za- 
počinje Danilo I (1697—1735). Kao vladika radio 
je na izgradnji crnogorske države i uspostavljanju 
veza s Rusijom. U njegovo doba započela je borba 
protiv poturica koji su ugrožavali slobodu naroda. 
Petar 1 (1781-—1830) provodi reforme i izgrađuje 

centralnu vlast. G. 1796. saziva skupštinu narodnih 
glavara na kojoj je predložio da se donesu zakoni 
koji bi vrijedili za sva plemena. Uveo je i općeple- 
menski sud i stalnu oružanu pratnju vladike (tzv. 
»perjanici«). Naslijedio ga je Petar II (1830—1851), 
poznat ne samo kao vladika nego i kao veliki pje- 
snik. Uočivši slabost plemenskog ustrojstva uvodio 
je modernu upravu. Bio je pobornik ideje jedin- 
stva južnoslavenskih naroda. Oslanjajući se na 
trgovački sloj, naročito u primorskim gradovima, 
izgrađivao je centralnu vlast. Osnovao je senat od 
16 starješina kao najvišu upravnu vlast, vrhovni 
sud i gvardiju. Međutim, stvarno je vladika bio 
apsolutni gospodar. Vodio je borbe s plemenima 
i pojedinim starješinama koji su se tom apsolutizmu 
opirali. Crnu Goru je nastojao i kulturno podići, 
te je podizao prve osnovne škole i nabavio štam- 
pariju. Putovao je i u inozemstvo (dva puta u 
Rusiju, zatim u Beč i Italiju). Ostavio je nekoliko 
književnih radova, a među njima najpoznatiji je 
»Gorski vijenac«. Danilo II (1852—1860) bio je prvi 
svjetovni knez Crne Gore. Za njegove je vladavine 
Crna Gora dobila međunarodno priznanje svoje 
samostalnosti time što joj je međunarodna komisija 
odredila granice. 

PIJADE, Moša (1390—1957), revolucionar, na- 
rodni heroj. Po zanimanju bio je akademski slikar 
i novinar. Član KPJ postao je 1920. Nakon prelaska 
Partije u ilegalnost P. radi na stvaranju Nezavisne 
radničke partije Jugoslavije i uređuje njen organ 
»Radnik«. Zbog revolucionarne aktivnosti bio je 
zatvaran i osuđivan, pa je proveo ukupno 14 godina 

u kaznionicama u Sremskoj Mitrovici i Lepoglavi. 
Na robiji je preveo Marksov »Kapital«; svojom 
aktivnošću mnogo je pridonio revolucionarnom 
odgoju i ideološkom uzdizanju jugoslavenskih ko- 
munista. Na V zemaljskoj konferenciji izabran je 
za člana CK KPJ. Učestvovao je u organiziranju 
narodnog ustanka u Crnoj Gori, gdje se zatekao 
nakon kapitulacije Jugoslavije. Zatim prelazi u 
Vrhovni štab i obavlja razne dužnosti, ali je naj- 
više radio na stvaranju nove narodne vlasti. Aktiv- 
no je učestvovao u stvaranju AVNOJ-a. Na II za- 
sjedanju u Jajcu postaje njegov potpredsjednik. 
G. 1944. i 1945. odlazi u Moskvu u specijalnoj poli- 
tičkoj misiji. Nakon oslobođenja obavlja razne 
funkcije u najvišim organima nove države. Kao 
član jugoslavenske delegacije sudjelovao je na Kon- 
ferenciji mira u Parizu 1946. Neko je vrijeme bio 
potpredsjednik Saveznog izvršnog vijeća, a zatim 
predsjednik Narodne skupštine. Umro je iznenada 
u Parizu na povratku iz posjeta Velikoj Britaniji. 

PIRAMIDE, veličanstvene kamene grobnice egi- 
patskih faraona uz zapadnu obalu donjeg Nila, blizu 
Memfisa. Osnovica im je kvadratična. Grade se u 
staroj državi od IV dinastije dalje, a najznačajnije 
su Keopsova, Kefrenova i Mikerinosova (kod sela 
Gizeha). 

PITIJA, v. Delfijsko proročište. 

PITIJSKE IGRE, natjecanje uz svečanosti održa- 
vano u Delfima u Grčkoj u čast boga Apolona od 
586. pr. n. e. do kraja IV st. 

PIZISTRAT, atenski tiranin (oko 600—oko 527. 
pr. n. €.). Uz podršku siromašnog seljaštva preuzeo 

je vlast u Ateni (560) i dosljedno primjenjivao So- 
lonove zakone. Seljacima je davao državne zajmove, 
podupirao je privredu i širio atensko tržište. Po- 
magao je znanost i umjetnost i izvodio velike gra- 
đevne radove (hramovi, vodovodi). 

PLEBEJCI, stanovnici starog Rima koji u po- 
četku nisu imali političkih prava iako su bili slo- 
bodni. P. nisu mogli sudjelovati u skupštini ni 
obavljati državne službe. Bavili su se najviše sit- 
nom zemljoradnjom, obrtom i trgovinom, ali su 
ekonomski bili mnogo slabiji od patricija, koji su 
posjedovali najveći dio zemlje. Brakovi između ple- 
bejaca i watricija bili su zabranjeni. P. su bili 
isključeni i iz vjerskih obreda. Nakon uporne i 
dugotrajne borbe p. su se početkom III st. pr. n. e. 
u političkim i ekonomskim pravima izjednačili 
s patricijima. 

PLEHANOV, Georgij Valentinović (1856—1918), 
v. Oslobođenje rada. 

PLEMSTVO, pripadnici klase plemića u feudal- 
nom društvu. Razvitak plemstva u pojedinim zem- 
ljama pokazuje specifične oznake. U Hrvatskoj su 
postojale dvije vrste plemstva: rodovsko (sačinja- 
vali su ga pripadnici starih hrv. plemena, koji su 
imali svoje »plemenštine«, odnosno naslijeđene ba- 
štine) i donacionalno (sačinjavale su ga osobe koje 
su od kralja primile zemljišni posjed uz određene 
feudalne uvjete). Ako osoba obdarena kraljevom 
donacijom nije bila plemić, ona je to tim darivanjem 
postala. Obnovom Zlatne bule 1351. priznata je 
svim plemićima »jedna i ista sloboda« i uklonjena 
svaka pravna razlika između donacije i plemen- 

štine. S obzirom na ekonomsku moć i veličinu po- 
sjeda p. se počelo dijeliti na više i niže. Posebnu 
vrstu sačinjavali su plemići »jednoselci«, koji nisu 
imali kmetova, već su zemlju obrađivali sami. Od 
XVIII st. dalje javljaju se i plemići koji su od 
kralja dobivali plemićku titulu s grbom, ali bez po- 
sjeda (tzv. armalisti). Najvažnija povlastica plem- 
siva bila je oslobođenje od svih daća i ličnih dava- 
nja. P. je bilo podložno izravno kralju. Plemiću je 
mogao suditi samo poseban sud. 

PLUTOKRACIJA, sistem vladavine u kojem je 
sva vlast u rukama najbogatijih pripadnika vlada- 
juće klase. P. nije vezana uz određenu društvenu 
formaciju, već se javlja u raznim razdobljima kla- 
snog društva, napose u robovlasničkom poretku i 
periodu prevlasti financijske buržoazije u imperi- 
jalizmu. 

PODJELA RADA, princip organizacija društve- 
nog rada. Razvojem oruđa za rad ljudi su stjecali 
sve veća iskustva i nužno su morali izvršiti među- 
sobnu podjelu rada. Još u prvobitnoj zajednici na- 
stala je p. r. po spolu i dobi: muškarci su išli u 
lov i ratovali, žene su skupljale plodove, pripremale 
hranu i šile odjeću, djeca su pomagala ženama, a 
starci su pravili oruđe. P. r. otvorila se u širokim 
društvenim razmjerima: podjela na stočarska i ra- 
tarska plemena, odvajanje obrta od zemljoradnje, 
odvajanje trgovine od groizvodnje. Pojedinačna 
P. r. nastaje kad se izvršenje nekog cjelovitog 
zadatka podijeli na više radnih operacija, npr. u 
manufakturi svaki je radnik obavljao samo jedan 
dio radnog procesa. P. r. pridonijela je razvitku 

proizvodnih snaga i razvitku cjelokupne društvene 
djelatnosti. 

PODJELA VLASTI, raspodjela najviših funkcija 
državne vlasti na tri dijela: zakonodavnu, izvršnu 
i sudsku, koju je provela buržoazija nakon obaranja 
feudalizma. Osnovni cilj podjele bio je uspostav- 
ljanje ravnoteže između najutjecajnijih političkih 
faktora i slabljenje dotadašnje svemoći vladara. 
Zakonodavna vlast (legislativa) povjerena je pred- 
stavničkom tijelu (skupštini), izvršna vlast (egze- 
kutiva) pripada vladi, a sudska vlast je odvojena i 
nezavisna od jedne i druge. P. v. bila je zakonski 
utvrđena u ustavima buržoaskih država. S obzirom 
na feudalno-apsolutistički poredak p. v. lomila je 
stare staleške privilegije i prevlast plemstva i 
klera. No i ona je imala izraziti klasni karakter jer 
je u potpunosti ostvarivala ekonomsku i političku 
dominaciju buržoazije. U praktičnom provođenju 
doživjela je različite varijanate (v. Parlamentari- 
zam). 

POLIS, država-grad u staroj Grčkoj. Sastojao se 
od gradskog naselja, utvrde i okolice. Unatoč svom 
malom teritoriju p. je imao sva obilježja države 
(teritorij, vojsku, zakonodavstvo, upravne i sudske 
organe). Društveno uređenje u polisu razvilo se od 
rodovskog uređenja. Oblik državnog uređenja u 
pojedinim polisima bio je različit (monarhija, oli- 
garhija, tiranija, demokracija). Polisi su međusobno 
zaključivali saveze i vodili ratove. 

POLITIČKE STRANKE, organizacije u kojima se 
okupljaju ljudi sličnih klasnih, ekonomskih i soci- 
jalnih interesa, stvarajući zajednički program svog 

djelovanja. P. s. javljaju se u vrijeme buržoaskih 
revolucija (prethode im razna udruženja, grupe, 
klubovi) i razvijaju se u periodu buržoaskog parla- 
mentarizma. Jači zamah dobijaju od polovine XIX 
st. Prve p. s. poznate su u Engleskoj (torijevci i 
vigovci), zatim u SAD (federalisti i republikanci). 
Za francuske burž. revolucije formirale su se 
stranke žirondinaca (v.) i jakobinaca (v.). P. s. mogu 
biti buržoaske i radničke. S obzirom na svoj pro- 
gram, buržoaske p. s. jesu konzervativne, liberalne 
ili demokratske. Radničke p. s. javljaju se potkraj 
XIX st. (v. Socijaldemokratske partije). Poslije po- 
bjede oktobarske revolucije osnivaju se radničke 
partije pod nazivom »komunističke« s osnovnim 
programom revolucionarne borbe za socijalističko 
društvo. 

a) U našim zemljama do ujedinjenja 1918. godine 
djelovale su brojne p. s. U Sloveniji Katolička 
narodna s., osnovana 1892, pod vodstvom svećen- 
stva (1905. mijenja ime u Slovenska ljudska s.) s 
konzervativnim programom održanja Slovenije u 
okviru Austrije. Narodna napredna s., osnovana 
1894. okupljala je nekadašnje liberale, pripadnike 
mlade industrijske i trgovačke buržoazije i antikle- 
rikalnu inteligenciju. Jugoslavenska  socijaldemo- 
kratska s. djelovala je od 1896. U Hrvatskoj 
p. s. javljaju se 40-tih godina XIX st., ali se jače 
razvijaju poslije 1861. Kako je nakon uvođenja 
ustavnosti u Monarhiji osnovno pitanje hrvatske 
politike bio državopravni položaj Hrvatske, to se 
na tom pitanju i podijelila hrv. buržoazija. Na- 
rodna s. je za realnu uniju Hrvatske s Ugarskom, 
pod uvjetom da Madžari priznaju teritorijalno je- 

dinstvo hrv. zemalja. Unionistička s. je za bezu- 
vjetnu uniju s Ugarskom. Stranka prava, pred- 
stavnik sitne buržoazije, zalagala se za samostalnu 
hrvatsku državu pod vlašću Habsburgovaca. Za- 
stupala je građansko-demokratska shvaćanja, ali 
u tome nije bila uvijek dosljedna. Mamjina Na- 
rodne stranke je za nagodbu s Austrijom te na- 
stupa kao Samostalna narodna s. Međutim, i Na- 
rodna s. okreće se Austriji, ali je tada dvor već 
zaključio sporazum s madžarskim vladajućim kla- 
sama na štetu Hrvatske. Ipak Narodna s. popušta 
ugarskoj vladi te 1873. priznaje neznatno revidi- 
ranu Hrv.-ug. nagodbu (v.) i preuzima vlast u Hr- 
vatskoj. Ona na taj način postaje nova madžaron- 
ska stranka u Hrvatskoj. Dio njenih članova, na 
čelu s M. Mrazovićem, napušta je i osniva 1880. Ne- 
zavisnu narodnu s. (»Obzoraši«, po listu Obzor). 
Od 1894. djeluje u Hrvatskoj i Socijaldemokratska 
s. G. 1895. odvojila se od Stranke prava Čista stran- 
ka prava, koja se zalaže za bezuvjetno pokoravanje 
bečkom dvoru, uz čiju pomoć se nada proširenju 
hrv. autonomije. Preostali dio Stranke prava (»do- 
movinaši«, po listu Hrv. domovina) stapa se 1903. 
5 obzorašima u Hrvatsku stranku prava. G. 1904. 
osnivaju braća Radići Hrvatsku pučku seljačku s. 
Iste godine osnovana je i Napredna s. Srbi u Hr- 
vatskoj okupljali su se u Srpskoj samostalnoj i Srp- 
skoj radikalnoj s. G. 1905. osnovana je Hrvatsko- 
-srpska koalicija (v.) koja je igrala značajnu ulogu 
u hrv. politici do 1918. U Srbiji polovinom_XIX 
st. osnivaju srp. intelektualci Liberalnu s. koja teži 
uvođenju parlamentarnog sistema po zapadnom 
uzoru. Napredna s. vuče svoje porijeklo od konzer- 

vativnih ustavobranitelja (v.). Radikalna s. osno- 
vana je 1881. kao slobodarska i protudinastička 
na bazi ideja Svetozara Markovića. Okupila je go- 
lemu većinu seljaka, omladine i inteligencije. Po- 
slije neuspjele timočke bune (v.) kapitulira pred 
dinastijom, a nakom dolaska na vlast 1887. sasvim 
napušta osnovni program i pretvara se u buržoasku 
reakcionarnu stranku. U vanjskoj politici oslanjala 
se na carsku Rusiju, a u pitanju ujedinjenja stajala 
je na stanovištu proširenja Srbije. Samostalna ra- 
dikalna s. nastala je otcjepljenjem grupe napredni- 
jih intelektualaca od matične s. Socijaldemokratska 
s. djeluje u Srbiji od 1903. U Vojvodini u drugoj 
pol. XIX st. djelovale su Slobodoumna narodna s. 
Svetozara Miletića i Radikalna stranka na čelu 
s Jašom Tomićem. U Bosni i Hercegovini 
djeluju od 1907. Srpska narodna organizacija koja 
se pocijepala u tri grupe okupljena oko listova Srp- 
ska riječ, Narod i Otadžbina. Muslimanska narodna 
organizacija pod vodstvom begova postaje od opo- 
zicione vladajuća s. kada je austrijska vlada 1909. 
djelomično zadovoljila njene vjerske zahtjeve. Hr- 
vatska katolička udruga, po programu srodna fran- 
kovačkoj Čistoj stranci prava, vodila je netrpeljivu 
vjersku politiku prema pravoslavnima i muslima- 
nima. Hrvatska narodna zajednica opredijelila se 
u toku I svj. rata za narodno jedinstvo. Od 1909. 
djeluje i Socijaldemokratska s. BiH. U Crnoj 
Gori p. s. javljaju se poslije oktroiranog ustava 
1905. Tada se formiraju Narodni klub (klubaši) i 
Pravi narodni klub (pravaši). U Makedoniji 
zbog specifičnih prilika djelovale su samo tajne 
pol. organizacije, od kojih je najznačajnija bila 

VMRO (v.). G. 1909. osnovana je Narodna federa- 
tivna stranka s demokratskim programom. 

b) P. s. poslije ujedinjenja dijelom su nastavak 
predratnih stranaka, a dijelom nove formacije. Nji- 
hovi programi i politička aktivnost odraz su prilika 
u novostvorenoj jugoslavenskoj državi. Radikalna 
s. glavni je nosilac centralističke i velikosrpske 
politike. S rijetkim izuzecima nalazila se ma vlasti 
gotovo za cijelo vrijeme postojanja stare Jugosla- 
vije. Demokratska s., nastala udruživanjem samo- 
stalnih radikala, naprednjaka i liberala iz Srbije 
s grupom Svetozara Pribićevića iz Hrvatsko-srpske 
koalicije i slovenskim liberalima, zastupala je uni- 
tarni jugoslavenski program i znatno pridonijela 
učvršćenju centralizma. G. 1924. iz njenih se 
redova izdvojila Pribićevićeva grupa i osnovala 
Samostalnu demokratsku s. Hrvatska seljačka s. 
(poslije ujedinjenja zvala se Hrv. republikanska 
selj. s.) okupila je seljačke mase u Hrvatskoj i na 
čelu sa Stj. Radićem (v.) postala nosilac anticen- 
tralističke politike. G. 1927. stvara politički savez 
sa samostalcima (v. Seljačko-demokratska koalicija) 
i vodi još odlučniju borbu protiv beogradskih ve- 
likosrpskih vrhova. Slovenska ljudska s. imala je 
izrazito klerikalno obilježje. Unatoč anticentrali- 
stičkom programu često je sudjelovala u beograd- 
skim centralističkim vladama. Jugoslavenska mu- 
slimanska organizacija bila je stranka bos.-herc. 
muslimanske buržoazije koja se oslanjala na musli- 
manski seljački element. Iako po programu auto- 
nomistička, povremeno je sudjelovala u beograd- 
skim režimima. Zemljoradnička s. bila je po svom 
programu unitaristička, a kao osnovni cilj isticala 

je podizanje seljaštva putem zadrugarstva. Osim 
ovih stranaka djelovao je još veliki broj malih 
stranaka i grupa (za vrijeme postojanja stare Ju- 
goslavije oko 40) koje nisu znatnije utjecale na 
politički život zemlje. Najznačajnija radnička pol. 
stranka bila je Komunistička partija Jugoslavije 
(v.). 

POLO, Marko (1254?—1324), srednjovjekovni 
putnik i putopisac, navodno rođen u Korčuli. G. 
1271. putovao je u Kinu. Po povratku (1295) ispri- 
čao je svoje doživljaje prijatelju Rustichellu iz Pize 
koji ih je zabilježio u djelu poznatom pod imenom 
»Il milione«. Polov putopis poslužio je kao osnova 
za izradu geografskih karata. 


POLJIČKI STATUT, zbomik propisa o unutar- 
njem ustrojstvu autonomne poljičke općine, koja 
se sastojala od dvanaestak naselja između Splita 
i Omiša. Odredbe statuta odnose se na ustrojstvo 
i administraciju, a donosile su se na skupštinama. 
Stanovništvo se dijelilo na didiće, vlasteličiće, kme- 
tiće i vlašiće. U suštini ustrojstvo je bilo feudalno 
(vladajući sloj bili su didići i vlasteličići), ali su se 
sačuvali i jaki ostaci rodovsko-plemenskog uređe- 
mja. Na čelu općine bio je knez sa 8 sudaca i 3 pro- 
kuratora. Postojala je skupština plemića i skup- 
ština svih Poljićana. P. s. predstavlja značajan do- 
kument staroga hrvatskoga prava. 


POMPEJ, v. Trijumvirat. 


POP DUKLJANIN, sastavljač kronike poznate 
pod imenom »Ljetopis popa Dukljanina«. O popu 
Dukljaninu ne postoje nikakvi poznati podaci. Pre- 

ma riječima autora kronike, bio je to svećenik 
dukljansko-barske nadbiskupije. 


POPEČITELJI, v. Praviteljstvujušći sovjet. 


PORTA, diplomatski naziv za tursku carsku 
vladu. P. je u početku sultanova palača, a zatim 
zgrada u kojoj su smješteni turski državni uredi. 

POTHVAT 25, plan napada na Jugoslaviju koji 
je potpisao Hitler nakon primitka vijesti o puču u 
Beogradu 27. marta 1941. Plan je predviđao koma- 
danje Jugoslavije bez upućivanja ultimatuma. U 
akciju protiv Jugoslavije bile su uključene još i 
Italija, Madžarska i Bugarska, a planiran je i zračni 
napad na Beograd. 

POTSDAMSKA KONFERENCIJA, konferencija 
šefova triju savezničkih država H. Trumana (SAD), 
J. V. Staljina (SSSR) i W. Churchilla (V. Britanija) 
održana u Potsdamu 17. VII—2. VIII 1945. (nakon 
izbome pobjede laburista u toku konferencije Chur- 
chilla je zamijenio C. Attlee). Konferencija je do- 
nijela niz odluka u vezi s Njemačkom kako bi se 
spriječila obnova nacizma (demilitarizacija, dena- 
cifikacija, dekartelizacija itd.). Raspravljeni su re- 
paracioni zahtjevi SSSR i Poljske, koji će se pod- 
miriti iz sovjetske okupacione zone, i zahtjevi za- 
padnih sila koji će se podmiriti iz zapadne okupa- 
cione zone. Istočnoprusko obalno područje pripaja 
se SSSR, a zemlje istočno od linije Odra—Nysa 
predaju se pod upravu Poljske. Vijeće ministara 
pet velikih sila pripremit će mirovne ugovore s Ita- 
lijom i državama Istočne Evrope, dok će se mirovni 
ugovor s Njemačkom sklopiti kada bude uspostav- 
ljena jedinstvena centralna njemačka vlada. 

POVELJA UJEDINJENIH NARODA, v. OUN. 

POŽAREVAČKI MIR, mir između Turske, 
Austrije i Venecije zaključen 1718. nakon poraza 
Turske. Između ostalog Austrija je dobila čitavu 
sjev. Srbiju i uski pojas južno od Save, a Venecija 
je proširila svoj posjed u Dalmaciji pomaknuvši 
graničnu liniju u unutrašnjost. 

PRAGMATIČKA SANKCIJA, tri dokumenta ko- 
jima se uređuje pitanje nasljedstva u Austriji, 
Ugarskoj i Hrvatskoj. G. 1712. Hrvatski je sabor 
donio zaključak da na hrv. prijestolje može stupiti 
i ženska loza habsburške kuće koja će posjedovati 
austrijske nasljedne zemlje. To je hrvatska p. S. 
Karlo III je slijedeće godine donio zakon po kojemu 
se ustanovljava nedjeljivost habsburških zemalja i 
nasljednost na prijestolju po načelu primogeniture, 
i to u muškoj lozi, a ako kralj ne ostavi muškog 
potomka, onda i u ženskoj lozi. G. 1723. Ugarski 
sabor je prihvatio Karlovu Pragmatičku sankciju 
s nadopunom da se Ugarskoj i Hrvatskoj priznaje 
pravo da biraju novog vladara ukoliko bi izumrla 
i ženska loza dinastije. 

PRAVAŠI, pristaše Stranke prava u Hrvatskoj 
kojoj je bio na čelu Ante Starčević (v.). 

PRAVITELJSTVUJUŠĆI SOVJET (Upravni sa- 
vjet), ustanova sastavljena od 12 izabranih članova 
nastala u Srbiji u vrijeme I srpskog ustanka. P. s. 
je bilo vrhovno sudište i upravljao je državnim 
prihodima. Njegove su se odluke smatrale zakonom. 
Svaka je nahija (v.) na svojoj skupštini birala po 
jednog člana za Sovjet. Po tome je trebalo da bude 
predstavništvo naroda. Međutim, izbor je uvijek 

izvršen pod utjecajem vojvoda, pa je P. s. postao 
njihov organ. Karađorđe je težio za samovlašću 
pa se nije pokoravao odlukama Sovjeta. Zbog toga 
se između njih vodila stalna borba, sve dok u So- 
vjet nisu došli pristalice Karađorđa (1811). P. s. je 
reformiran tako da je 6 njegovih članova (tzv. 
popečitelji) vodilo pojedine državne poslove, a osta- 
lih 6 sačinjavali su Vrhovni sud. 

PRETHISTORIJA, razdoblje u razvoju čovječan- 
stva od prve pojave čovjeka do prvih pisanih spo- 
menika. P. ne traje kod svih naroda jednako dugo, 
jer se pisani spomenici ne javljaju svugdje u isto 
vrijeme. Prvi pisani spomenici nađeni su u Mezo- 
potamiji i u Egiptu u III mileniju pr. n. €. 

Podjela prethistorije izvršena je na osnovu ma- 
terijala od kojega je čovjek izrađivao svoje oruđe 
i oružje (paleolit, neolit, zatim bakreno, brončano 
i željezno doba). 

PRETORIJANCI, tjelesna garda rimskih careva. 
Bili su raspoređeni u vojne jedinice tzv. kohorte, 
a zapovijedao im je pretorijanski prefekt. P. su 
ranije bili tjelesna garda istaknutih vojnih zapo- 
vjednika. 

PREZBITERIJANCI, pripadnici evangelističkih 
crkvenih organizacija kojima su pored duhovnih 
lica stajali na čelu i starješine birani iz redova naj- 
imućnijih građana (prezbiteri). P. su se organizirali 
po uzoru na stare kršćanske općine i odbijali su 
sistem biskupske vlasti kao i uplitanje države u 
crkvene poslove. Igrali su značajnu ulogu u vjer- 
skim i društvenim sukobima u Engleskoj u XVII st, 

a pripadali su im »novo plemstvo« i krupna bur- 
žoazija. 

PRIBIČEVIĆ, Svetozar (1875—1936), političar, 
predstavnik Srba u Hrvatskoj. Zalagao se za po- 
litičku suradnju Hrvata i Srba, sudjelovao u osni- 
vanju i radu hrvatsko-srpske koalicije u kojoj je 
poslije Supilova odstupa (1910) imao glavnu riječ. 
Po formiranju Narodnog vijeća P. je njegov pot- 
predsjednik i stvarni šef, koji je najviše utjecao 
na stvaranje odluke o odlasku delegata Vijeća u 
Beograd na proklamiranje ujedinjenja 1. XII 1918. 
Njegova politička aktivnost u prvim godinama po- 
stojanja jugosl. države najviše je pridonijela ostva- 
renju velikosrpske centralističke koncepcije. Zbog 
razilaženja s Ljubom Davidovićem istupio je iz 
Demokratske stranke (osnovana 1919) i osnovao 
Samostalnu demokratsku stranku (1924). Tada je 
tijesno surađivao s Pašićem (v.), no nakon spora- 
zuma Pašića i Radića (v.) prelazi u opoziciju. 
G. 1927. s Radićem osniva Seljačko-demokratsku 
koaliciju. Za vrijeme 6-januarske diktature P. je 
interniran, a zatim 1931. odlazi u emigraciju. Umro 
je u Pragu 1936. Po svojim idejnim stavovima i 
praktičnoj političkoj djelainosti bio je izraziti gra- 
đanski političar. Opredijelio se za centralističku 
koncepciju i u njoj ustrajao sve dok se mije uvjerio 
da je ideja nacionalnog jedinstva samo plašt za 
provođenje velikosrpske hegemonije. Ta spoznaja 
omogućila je njegovu suradnju s Radićem. Tada 
postaje odlučan borac protiv centralizma i monar- 
hije. 

PRICA, Ognjen (1899—1941), politički radnik i 
publicista, organizator radničkog pokreta. Član 
KPJ od 1921, radio u Zagrebu na organiziranju ko- 
munističke omladine, a zatim kao student matema- 
tike i fizike u Beču postaje član biroa Komunističke 
balkanske federacije. Vrativši se u zemlju službo- 
vao je kao profesor u Sarajevu (1923—28). G. 
1928/29. uređivao je »Borbu« u Zagrebu, a zatim je 
osuđen na 7 godina zatvora. Po izlasku iz zatvora 
nastavlja revolucionarnim radom, te ga banovinske 
vlasti ponovno hapse potkraj marta 1941. i predaju 
ustašama koji ga strijeljaju. P. je bio pisac brojnih 
teoretskih radova koji predstavljaju vrijedan pri- 
log razvoju marksističke misli. Bavio se i prevođe- 
njem marksističke literature, 


PRIMOGENITURA, pravo najstarijega prvorođe- 
nog sina da naslijedi očevo prijestolje. 


PRINCIP, Gavrilo (1894—1918), atentator na pre- 
stolonasljednika Franju Ferdinanda (Sarajevo, 28. 
VI 1914). Bio je jedan od vođa omladinskog pokre- 
ta »Mlada Bosna« (v.). Zbog maloljetnosti nije mu 
izrečena smrtna kazna, već 20-godišnja tamnica. 
Umro je teško bolestan u tamnici Terezinu u Če- 
škoj. 

PRIVILEGIRANI STALEŽI, pripadnici povlašte- 
nih staleža u Francuskoj do buržoaske revolucije. 
Svećenstvo je bilo prvi, a plemstvo drugi stalež. 
Jedni i drugi bili su oslobođeni svih tereta i poreza 
koje je snosio produktivni dio stanovništva (v. Tre- 
ći stalež). P. s. bili su neznatna manjina francuskog 
naroda (oko 2%), ali su u državi imali sve položaje 
u svojim rukama. 

PROIZVODNE SNAGE, sredstva za proizvodnju 
i ljudi s radnim iskustvom i navikama koji ta sred- 
stva pokreću i proizvode sve što im je za život po- 
trebno. P. s. su najvažniji element proizvodnje i 
društva, jer od stupnja njihova razvoja zavisi struk- 
tura i obim zadovoljenja društvenih potreba. Ra- 
zvojem proizvodnih snaga mijenjaju se proizvodni 
odnosi (v.) i cjelokupno društveno uređenje. 

PROIZVODNI ODNOSI, odnosi u koje ljudi do- 
laze u procesu proizvodnje. Suština tih odnosa odre- 
đena je stanjem vlasništva mad sredstvima za pro- 
izvodnju. P. o. se mijenjaju uporedo s promjenom 
oblika toga vlasništva, a ovise o stupnju razvitka 
proizvodnih snaga (v.). P. o. djeluju na proizvodne 
snage, te mogu kočiti ili ubrzati njihov razvoj. 
Ukupnost proizvodnih odnosa daje ekonomsku 
strukturu nekog društva. Ljudsko društvo je do- 
sada prošlo kroz pet načina proizvodnje (prvobitna 
zajednica, robovlasništvo, feudalizam, kapitalizam 
i socijalizam). Svaka se formacija razlikuje od dru- 
ge svojim posebnim proizvodnim odnosima. 

PROLETARIJAT, jedna od dvije osnovne klase 
u kapitalizmu, eksploatirani najamni radnici koji 
ne posjeduju sredstva za proizvodnju, već su pri- 
nuđeni da prodaju svoju radnu snagu. Naknada 
koju proleteri dobijaju za prodanu radnu snagu u 
obliku nadnice jedva im dotiče za održavanje na ži- 
votu. Zbog toga su prisiljeni da se stalno iznova 
unajmljuju kod kapitalista. P. je u stalnoj borbi i 
suprotnosti s buržoazijom (v. Radnički pokret), dok 
je najzad ne obori s vlasti i uspostavi novi društve- 
ni poredak (v. Socijalizam). U antičkom svijetu ta- 

kođer je postojao p. kao osiromašeni i nezaposleni 
dio stanovništva koji se nije bavio proizvodnjom, 
već je živio na račun društva. Iz njegovih redova 
potkraj rimske republike proizlazili su većim dije- 
lom najamni vojnici koji su ugušivali pobune ro- 
bova. 

PROLETERSKE BRIGADE, prve regularne je- 
dinice NOV koje su se počele formirati potkraj 
1941. Prva proleterska brigada osnovana je 22. XII 
1941. u mjestu Rudo (kao uspomenu na taj doga- 
đaj slavimo Dan armije). Neke su brigade dobile 
naziv »proleterske« pri osnivanju, a druge zbog 
ratnih zasluga. Formiranje p. b. izvršilo se na 
osnovu Statuta proleterskih narodnooslobodilačkih 
udarnih brigada koji je donio Vrhovni štab NOPOJ. 
U toku NOB bilo je formirano 19 proleterskih bri- 
gada. P. b. bile su nosioci revolucionarne borbe na- 
roda Jugoslavije i predstavljale su začetak buduće 
Jugoslavenske armije. 

PROSKRIPCIJE, popisi osoba koje su bile stav- 
ljene van zakona te ih je svatko mogao ubiti (ili su 
bile prognane iz zemlje). Imovina takvih osoba pro- 
davala se na dražbi, a ubojica je dobivao nagradu. 
Poznate su p. za vrijeme Sule, te one za I trijum- 
virata. 

PROSVJEĆENI APSOLUTIZAM, v. Apsolutizam. 

PROSVJETITELJSTVO, kulturno-politički  po- 
kret viših slojeva građanstva u evropskim zemlja- 
ma u XVIII st. uperen protiv feudalizma. P. se te- 
melji na filozofiji zdravog razuma, postepeno pro- 
dire i u politiku i naglo se širi. Književna i propa- 
gandna djelatnost prosvjetitelja počinje u Engle- 

skoj, odakle prelazi u Francusku i Njemačku, a za- 
tim i u ostale evropske zemije. Najveći je udio u 
prosvjetiteljstvu dala Francuska (Voliaire, enciklo- 
pedisti). Glavni predstavnici kod nas bili su M. A. 
Reljković i D. Obradović. 

PROTEKCIONIZAM, ekonomska politika kojoj 
je cilj zaštita industrije ili poljoprivrede jedne ze- 
mlje od strane konkurencije, a postiže se usposta- 
vom visokih carina na robu iz inozemstva, ograni- 
čenjem ili zabranom uvoza i podupiranjem doma- 
ćeg izvoza. P. je značajna pojava u prvobitnoj aku- 
mulaciji kapitala (v.) kao i u zemljama koje zapo- 
činju industrijalizaciju. 

PROTEKTORAT, teritorij koji nije pripojen ne- 
koj državi, ali ova ima nad njim vlast koja naj- 
češće proizlazi iz međunarodnog ugovora. U među- 
narodnom pravu p. označava i odnos dviju država 
od kojih jedna utječe na vanjsku politiku druge. 
Postoje razni tipovi protektorata. a pojavili su se 
kao oblik imperijalističkog prodiranja evropskih 
sila u Aziju, Afriku pa i u Evropu. 


PROTESTANTIZAM, kršćanske crkve i vjerske 
zajednice koje su nastale u vezi s reformacijom (v.) 
od XVI st. dalje. 


PROTOHISTORIJA, naziv kojim se u razvoju 
pojedinih zemalja obilježava prelazni period izme- 
đu prethistorije (v.) i historije. Pored arheoloških 
nalaza najvažniji izvori za protohistoriju jesu po- 
daci što ih o tim zemljama donose strani pisci. U 
njima se najčešće isprepliću historijske činjenice i 
legende. 

PROTONOTAR, pomoćnik vrhovnog suca kra- 
ljevstva u ugarsko-hrvatskoj državi. U Hrvatskoj 
je postojala čast banskog protonotara. 


PROTUREFORMACIJA, v. Reformacija. 


PROUDHON, Pierre-Joseph (Prudon, 1809—1865), 
franc. teoretičar društvenih reformi. Osnovne su 
mu misli utopističke, a po mnogim stavovima bio je 
začetnik anarhizma. Oštro je napadao vlasništvo, 
državu, porodicu i religiju. Smatrao je da se pro- 
mjene u društvenim odnosima mogu postići mirnim 
putem, agitacijom, te je radnike odvraćao od poli- 
tičke borbe jer je osnovana na nasilju. Buduće dru- 
štvo zamišljao je kao mrežu udruženja malih po- 
sjednika-proizvođača. Privatno vlasništvo, i to sa- 
mo krupno, proglasio je krađom, a branio je sitno 
vlasništvo ostvareno ličnim radom. P. je tumačio 
težnje sitne buržoazije. 


PRVA INTERNACIONALA, v. Internacionala. 


PRVI MAJ, međunarodni praznik rada. Na osni- 
vačkom kongresu II internacionale 1889. odlučeno 
je da se 1. V održe masovne demonstracije kao spo- 
men na čikaško krvoproliće. Naime, u vrijeme veli- 
kog štrajkaškog pokreta u SAD održavali su radni- 
ci Chicaga 1. V 1886. miting, te je tom prilikom po- 
licija izvršila oružani napad ubivši 6 radnika i ra- 
nivši oko 50. Velik broj radnika bio je uhapšen. 
Vođe štrajka izvedeni su pred sud i trojica su osu- 
đena na smrt. Odluku II internacionale prihvatili 
su radnici širom svijeta. U našoj zemlji radnici su 
počeli slaviti P. m. već 1890 (u Hrvatskoj i Slove- 
niji). 

PRVI SVJETSKI RAT, nakon sarajevskog aten- 
tata (v.) Austro-Ugarska je uputila Srbiji ultima- 
tum, a zatim 28. VII 1914. i objavila rat. Kako je 
Rusija odmah nakon toga provela opću mobiliza- 
ciju, Njemačka je 1. VIII navijestila rat Rusiji, a 3. 
VIII i Francuskoj. Kada je Belgija odbila prolaz 
njemačke vojske preko svog teritorija, Nijemci su 
4. VIII prodrli u Belgiju. Istoga je dana na strani 
Rusije i Francuske u rat stupila Engleska, a s njom 
i njeni dominioni, 5. VIII priključila se Srbiji Crna 
Gora. Antanti (v.) je prišao Japan, te se tako napad 
Austro-Ugarske na Srbiju u svega nekoliko dana 
pretvorio u svjetski rat. Nakon brzog prodora pre- 
ko Belgije i Holandije u sjevernu Francusku, Ni- 
jemci su zaustavljeni na rijeci Marni. Na istoku 
Rusi su neočekivano prešli u ofenzivu i prodrli u 
istočnu Prusku i Galiciju. Nijemci su brzo izbacili 
Ruse iz istočne Pruske i pomogli Austro-Ugarskoj 
da zaustavi ruski prodor u Galiciji. Njemački pla- 
novi o »munjevitom ratu« bili su poremećeni, te se 
i na zapadu i na istoku rat pretvorio u pozicioni. 
U početku rata njemačka je vojska bila spremnija, 
izvježbanija i nadmoćnija. No ta je premoć bila pri- 
vremena, jer je odugovlačenjem rata prednost pre- 
lazila na stranu Antante koja je imala bolje rezerve 
materijala i ljudstva te veliku nadmoć na moru. 
U toku 1914. Srbija je pružala jak otpor Austro- 
-Ugarskoj. Tek u jesen 1915, kad je na stranu Cen- 
tralnih sila (v.) stupila u rat i Bugarska, srpska 
vojska povukla se prema jugu i po oštroj zimi kroz 
albanske planine prešla na otok Krf i u južnu Ita- 
liju. Tada je bila pregažena i Crna Gora. U toku 
1915. Italija se tajnim Londonskim paktom vezala 


334 


Prvi svjetski rat 


uz Antantu i ušla u rat. Novi front na Soči ubrzo je 
pokazao da Italija nije Antanti ni od kakve koristi. 
U toku 1916. došlo je do velike ruske ofenzive i 
prodora u Bukovinu i Galiciju. Rumunjska je stu- 
pila u rat na strani Antante, ali su je Centralne sile 
ubrzo pregazile i okupirale. Na zapadu su vođene 
najveće bitke I svj. rata kod Verduna (Verden) i na 
rijeci Sommei (Som). U velikoj pomorskoj bici kod 
Juttlanda (Jiland) Nijemci su izgubili 14, a Englezi 
11 brodova. Njemačka je teško podnosila blokadu, 
a produžavanje rata pojačavalo je nestašicu živež- 
nih namirnica. Izbijanjem februarske, a zatim i 
oktobarske revolucije (v.), Rusija je stvarno izišla 
iz rata. No zato su nakon objave totalnog podmor- 
ničkog rata u proljeću 1917. ušle u rat SAD. Ame- 
rika je, naime, od početka rata potpomagala An- 
tantu i nabavljala joj oružje i namirnice. Ostvaru- 
jući tako velike profite, američki su kapitalisti na- 
stojali da SAD ostanu što duže neutralne, no doga- 
đaji u Rusiji i podmornički rat natjerali su ih da 
stupe u akciju kako bi onemogućili pobjedu Nje- 
mačke. Iako je nakon mira s Rusijom (u Brest-Li- 
tovsku marta 1918) za Centralne sile nestalo istoč- 
nog fronta, ipak im nije bilo moguće zadržati ofen- 
zivu Antante na zapadu. U napad su stupile svježe 
američke snage, pa se njemačka vojska morala po- 
vlačiti. Ofenziva Saveznika započela je i na svim 
ostalim frontovima. Izvršen je proboj Solunskog 
fronta na Balkanu, te je nakon toga slomljen otpor 
Bugarske i Turske. Najzad su kapitulirale i Austro- 
-Ugarska (3. XI 1918) i Njemačka 11. XI 1918. U I 
svjet. ratu poginulo je ukupno 8,000.000 ljudi, dok 
ih je 20,000.000 ranjeno. Nakon završetka rata sa- 

stala se mirovna konferencija u Versaillesu kraj 
Pariza (v. Versajski mir). 


PRVOBITNA AKUMULACIJA KAPITALA, pro- 
ces zgrtanja kapitala koji je prethodio učvršćenju 
kapitalističkog načina proizvodnje. Buržoazija, koja 
je bila nosilac kapitalističke privrede, služila se ra- 
zličitim nasilnim metodama i pothvatima da dođe 
do kapitala. Ponekad su ta sredstva davale kolonije 
i eksploatacija tamošnjeg stanovništva koja je išla 
čak do istrebljenja urođenika; nadalje trgovina cr- 
nim robljem, trgovački ratovi i zloupotrebe prili- 
kom skupljanja poreza. Poznat je slučaj Engleske 
gdje je zbog potreba tekstilne proizvodnje došlo do 
pretvaranja oranica u pašnjake i nasilnog istjeri- 
vanja seljaka sa zemlje. 

PRVOBITNA ZAJEDNICA, prva društveno-eko- 
nomska formacija, osnovana na zajedničkom vla- 
sništvu nad sredstvima za proizvodnju. Proizvodne 
snage bile su na veoma niskom stupnju razvoja. 
Oruđe je bilo primitivno (v. Kameno doba), pa se 
čovjek kao pojedinac izdvojen iz zajednice nije mo- 
gao održati na životu. Stoga je nužno bio upućen na 
uzajamno potpomaganje. Zbog zajedničkog rada, i 
sredstva za proizvodnju bila su zajednička. P. z. di- 
jeli se na period divljaštva i period barbarstva 
(svaki od ovih perioda dijeli se na niži, srednji i viši 
stupanj). U periodu divljaštva ljudi su upotreblja- 
vali većinom gotove prirodne proizvode, bavili se 
sakupljanjem plodova, lovom i ribolovom. U peri- 
odu barbarstva ljudi su počeli proizvoditi ono što 
im je potrebno za život: uzgajali su stoku i bavili 
se ratarstvom. P. z. obuhvaća dugi period u razvoju 

ljudskog društva od postanka čovjeka do pojave 
klasa. U prvobitnoj zajednici nije bilo imovinske 
nejednakosti ni klasne eksploatacije. Budući da u 
prvobitnoj zajednici nije bilo klasa, nije bilo ni dr- 
žavne organizacije. 

PUČ, iznenadna promjena vlasti izvedena od gru- 
pe urotnika, pri čemu društveni sistem i državno 
uređenje ostaju nepromijenjeni. 

PUČKI TRIBUNI, zastupnici plebejaca (v.) u sta- 
rom Rimu koji su se birali na godinu dana, a štitili 
su plebejce od patricijske samovolje. Bili su nepo- 
vredivi i imali su pravo veta (v.). U početku su bila 
2, a kasnije 10 pučkih tribuna. 

PUNSKI RATOVI, ratovi vođeni između Rimlja- 
na i Kartažana za prevlast na Sredozemnom moru. 
Tako su nazvani po Kartažanima koji su se još na- 
zivali i Punjani. Prvi punski rat vodio se za posjed 
Sicilije 264—241. pr. n. e. Rimljani su pobijedili pa 
je Kartaga morala platiti još i ratnu odštetu. Dru- 
gi p. rat izbio je pošto je Kartaga osvojila velik dio 
Španije, a vodio se od 218—202 pr. n. e. U toku rata 
kartaški vojskovođa Hanibal prešao je Alpe, pro- 
valio u Italiju i zaprijetio Rimu. Međutim, Rimljani 
su rat prenijeli u Afriku i u odlučnoj bici kod Zame 
porazili Hanibala (202). Rimljani su tada dobili Špa- 
niju i sredozemne otoke, a Kartažani su im morali 
izručiti svu mornaricu (osim 10 brodova) i obave- 
zati se da neće ratovati izvan Alrike, a i tu samo 
uz dozvolu Rimljama. Treći p. rat (149—146. pr. n. 
€.) izbio je zbog sukoba Kartage s Numidijom. Ri- 
mljani su opkolili Kartagu s mora i s kopna i nakon 

trogodišnje opsade zauzeli grad, razorili ga i sta- 
novništvo prodali u roblje. 

PURITANCI, pripadnici buržoaskog religiozno- 
-političkog pokreta u Engleskoj u XVII st. (naziv 
od purus, čist). Tražili su dovršenje reformacije, 
uklanjanje ostataka katolicizma, biranje svećenika 
i odlučujuću ulogu svjetovnjaka u crkvenim pita- 
njima. Napadali su raskoš i nerad feudalaca, a za- 
govarali rad i štednju. 

RAČKI, Franjo (1828—1894), hrv. političar i hi- 
storičar. G. 1860. sa Strossmayerom (v.) osniva Na- 
rodnu stranku. Biran je za zastupnika u Hrvatskom 
saboru 1861, 1868. i 1872. Bio je prvi predsjednik 
Jugoslavenske akademije (1867). Godine 1880. osno- 
vao je s Mrazovićem Nezavisnu narodnu stranku. 
R. je bio glavni ideolog jugoslavenske ideje. Kao 
historičar objavio je značajnu izvornu građu za sta- 
riju hrv. povijest i velik broj naučnih rasprava u 
kojima dolazi do izražaja njegova jugoslavenska 
ideja. 

RADA, vijeće ili skupština u nekim slavenskim 
zemljama, npr. u Rusiji za Ivana IV skupni upravni 
organ zvao se »Izbornaja r.« U Ukrajini u godina- 
ma revolucije 1917/18. postojala je Ukrajinska r. 
izrazito kontrarevolucionarnog karaktera. 

RADIĆ, Ante (1868—1919), hrv. političar i pisac. 
G. 1900. pokrenuo je seljački list »Dom« koji je 
mnogo utjecao na kulturni i politički razvoj hrvat- 
skog sela. G. 1904. osniva s bratom Stjepanom Hr- 
vatsku pučku seljačku stranku. Osobito je značajan 


339 


Radić — Radić 


njegov rad na prosvjećivanju seljaštva i kao sakup- 
ljača narodnog blaga. 

RADIĆ, Stjepan (1871—1928), hrv. političar. S 
bratom Antom osniva Hrvatsku pučku seljačku 
stranku (1904) i potiče političku aktivnost hrv. se- 
ljaštva. Nakon ujedinjenja 1918. odlučno istupa 
protiv velikosrpske hegemonije. Zalaže se za stva- 
ranje federativne jušoslavenske zajednice u koju će 
Hrvatska stupiti slobodnom voljom. Svojoj stranci 
mijenja naziv u »republikanska« (HRSS). Zbog svo- 
jih je stavova zatvaran, a njegova stranka proga- 
njana. U tom razdoblju R. računa i na međunarod- 
ne faktore pa odlazi i u inozemstvo (London, Beč, 
Moskva 1923/24). U Moskvi je svoju stranku učla- 
nio u Seljačku internacionalu zbog čega je po po- 
vratku hapšen i predan sudu. U međuvremenu pri- 
znaje monarhiju, Vidovdanski ustav (v.) i zaklju- 
čuje sporazum s N. Pašićem (v.). Kako njegovo pri- 
sustvo u vladi nije dovelo do političkih promjena, 
povlači se u opoziciju i sa Sv. Pribičevićem osniva 
Seljačko-demokratsku koaliciju (1927). 20. VI 1928. 
teško je ranjen u Skupštini od Puniše Račića te od 
posljedica ranjavanja umire 8. VIII u Zagrebu. 
Osnov Radićeve politike bilo je uvjerenje da je se- 
ljaštvo najpozitivniji dio hrv. naroda i da ono mora 
kao većina postati subjekt hrv. politike umjesto 
»pokvarene gospode«. U ostvarivanju svojih ideja 
često je pravio skokove pa je njegova politička ak- 
tivnost puna različitih obrata. Odbacivao je revo- 
lucionarnu borbu smatrajući da se sve može postići 
mirnim parlamentarnim putem. Pored ideja o oslo- 
bođenju seljačkog naroda R. je zastupao misao ju- 

žnoslavenskog jedinstva i opće slavenske uzajam- 
nosti, neprestano naglašavajući svoj pacifizam. 


RADNIČKI POKRET, ekonomska i politička bor- 
ba radnika za poboljšanje položaja radničke klase. 

a) Međunarodni r. p. javlja se uporedo s kapita- 
lizmom. ali u početku ima karakter spontanog, ne- 
organiziranog bunta bez određene ideološke osnove. 
Radnici se bore protiv surovog izrabljivanja, za po- 
boljšanje uvjeta rada, kraći radni dan i veće nadni- 
ce (v. Ludisti, Lionski ustanci, Ustanak šleskih tka- 
laca). Jačanjem klasne svijesti javlja se i organizi- 
rani r. p. (npr. u Engleskoj ilegalni sindikati pot- 
kraj XVIII st., čartizam poč. XIX st.). Međutim, 
30-ih i 40-ih godina XIX st. r. p. je otklanjao revo- 
lucionarnu akciju. Tek Savez komunista (v.) postaje 
prva proleterska organizacija koja prihvaća revolu- 
cionarni put borbe protiv kapitalizma. Komunistič- 
ki manifest 1848. predstavlja program proletarijata 
u kojem je tačno objašnjena njegova uloga u pre- 
obražaju društva i metode te borbe. U zbivanjima 
1848. proletarijat je bio protagonist revolucionarnih 
snaga. Jači zamah r. p. dobija osnivanjem Prve in- 
ternacionale 1864. Poslije sloma Pariske komune 
(v.) evropska je buržoazija oštro istupila protiv rad- 
ničkog pokreta. Unatoč tome proletarijat je upo- 
redo s ekonomskim razvojem postajao klasno sve 
svjesniji. Prva internacionala (raspuštena 1876) da- 
la je temelje na kojima je marksizam postao ideolo- 
gija radničke klase pa je time dana mogućnost osni- 
vanja radničkih partija u pojedinim zemljama koje 
su se 1889. povezale u Drugu internacionalu. Među- 
tim. u uvjetima relativno mirnog razvitka kapita- 

lizma, industrijskog poleta i uspjeha u parlamentar- 
noj borbi (rad. partije dobijaju sve veći broj posla- 
nika u parlamentima), javlja se odstupanje od 
osnovnih načela marksizma, naročito u pitanju nu- 
žnosti proleterske revolucije. Različite oportunistič- 
ke struje nastojale su otupiti revolucionarnu oštricu 
radničkog pokreta. Na poč. XX st. najizrazitiji za- 
stupnici marksističke ideje bili su Lenjin i boljše- 
vici (v.). Zato je Lenjin i mogao dovesti ruski pro- 
letarijat do pobjede u oktobru 1917, dok je Druga 
internacionala doživjela slom uoči prvoga svjetskog 
rata. Od oktobarske revolucije r. p. se razvija u 
uvjetima postojanja proleterske države. U martu 
1919. osnovana je u Moskvi Treća internacionala 
koja je okupila komunističke partije raznih zemalja 
(djelovala je do 1943). Nakon drugog svjetskog rata 
r. p. doživljava velik uspon. Osnovan je i Komuni- 
stički informacioni biro koji je povezao neke ko- 
munističke partije. Međutim, njegovo je postojanje 
negativno utjecalo na r. m. jer su u radu biroa pre- 
vladavali dogmatizam i težnje za podređivanjem 
svih komunističkih partija KP Sovjetskog Saveza. 
Suvremeni r. p. postepeno se oslobađa pogrešne us- 
mjerenosti. 

b) R. p. u našim zemljama razvijao se u speci- 
fičnim uvjetima našega ekonomskog i političkog 
razvoja. Industrijski proletarijat kod nas kasno se 
javlja pa se naš r. p. u svojoj početnoj fazi (po- 
sljednji decenij XIX st.) oslanjao na obrtničke rad- 
nike, male obrinike koji propadaju, manufakturne i 
poljoprivredne radnike. Kako su jugoslavenske ze- 
mlje, osim Srbije i Crne Gore, bile pod tuđinskom 
vlašću, to je i privreda većinom bila u rukama stra- 

nog kapitala. Zbog toga je dolazilo do povremene 
suradnje naših radničkih i građanskih stranaka, a 
to je slabilo klasnu borbu proletarijata. Jedino se 
srpska socijalna demokracija mogla u velikoj mjeri 
posvetiti borbi protiv vlastite buržoazije. U borbi 
za nacionalno oslobođenje ne angažiraju se sve naše 
socijaldemokratske partije u jednakoj mjeri, ali svi 
južnoslavenski socijalisti u Monarhiji imaju jugo- 
slavensku orijentaciju. Na jugoslavenskoj socijali- 
stičkoj konferenciji u Ljubljani 1909. zastupaju mi- 
sao o kulturnom i političkom ujedinjenju Jugosla- 
vena unutar Monarhije. Makedonski socijalisti su- 
djeluju u macionalnooslobodilačkoj borbi, a srpski 
socijalisti zalažu se za stvaranje balkanske konfe- 
deracije na bazi lokalne i nacionalne autonomije 
balkanskih naroda (Balkanska socijalistička kon- 
ferencija u Beogradu, 1910). U odnosu prema selja- 
štvu postoje izvjesne razlike: u Hrvatskoj i Vojvo- 
dini socijalisti od početka rade među seljačkim ma- 
sama, u Srbiji povezivanje počinje nešto kasnije, 
dok su slovenski, bosanski i makedonski socijalisti 
zanemarivali djelatnost ma selu. Socijaldemokratska 
stranka osnovana je najprije u Hrvatskoj (1894), 
zatim u Sloveniji (1896), u Srbiji (1903), u Bosni i 
Hercegovini (1909). Manje socijalističke organiza- 
cije djelovale su u Vojvodini, Dalmaciji i Istri. Po- 
kušaj stvaranja jedinstvene makedonske socijalde- 
mokratske stranke nije uspio. U ideološkoj orijen- 
taciji najizrazitiji marksistički karakter imala je 
Smska socijaldemokratska stranka, dok su ostale 
više naginjale reformizmu. Poslije stvaranja jugo- 
slavenske države došlo je do ujedinjenja većine so- 
cijalističkih stranaka i grupa u Socijalističku rad- 

ničku partiju Jugoslavije (komunista), koja od 1920. 
nosi naziv Komunistička partija Jugoslavije (v.). 

RAJA, potlačeno stanovništvo, pretežno seljaci 
u Turskom Carstvu. R. je bila u mnogo nepovoljni- 
jem položaju od muslimanskog stanovništva. Bila 
je opterećena raznim vrstama poreza i davanja, pa 
čak i dankom u krvi (odvođenje djece u janjičare). 

RAJAČIĆ, Josif (1785—1861), patrijarh pravo- 
slavne crkve koji je u zbivanjima 1848. odigrao 
kontrarevolucionarnu ulogu. Narodnu skupštinu u 
Srem. Karlovcima (13. V 1848) sazvao je pod priti- 
skom ustanika. U vrijeme oružanog sukoba s Ma- 
džarima i Austrijancima otišao je na dvor u Inms- 
bruck, što ga je dovelo u sukob s demokratskim vo- 
đama u Glavnom ustaničkom odboru. 

RAJNSKI SAVEZ, organizacija 16 njemačkih dr- 
žava uz rijeku Rajnu koju je osnovao Napoleon 
1806. R. s. je prestao postojati nakon poraza Napo- 
leona. 

RAKIĆ, Krešo (1919—1941), revolucionar, narod- 
ni heroj. Živio je u Zagrebu, gdje postaje član 
SKOJ-a i KPJ. Poslije okupacije postaje rukovodi- 
lac oružane grupe koja je u Zagrebu napadala nje- 
mačke i ustaške jedinice. Bio je učesnik poznate ak- 
cije u Botaničkom vrtu i u Zvonimirovoj ulici. R. 
je uhapšen u oktobru 1941, i odveden na strijeljanje 
u Rakov potok kraj Zagreba s još osamnaestoricom 
drugova. 

RAKOVIČKA BUNA, buna pod vodstvom Euge- 
na Kvaternika 1871. s ciljem da se Hrvatska oslo- 
bodi od Austrije. Razočaran neuspjehom svojih ak- 
cija u inozemstvu i zavođenjem dualizma, Kvater- 

nik je došao do uvjerenja da se ni s mirnim parla- 
mentarnim putem ni uz vanjsku pomoć, u slučaju 
evropskog sukoba, ne može postići sloboda. Stoga 
se odlučio na oružani ustanak protiv Monarhije. 
Buna je započela 8. X u Vojnoj krajini u selu Bro- 
ćanci, a odatle je prenesena u Rakovicu, no za sve- 
ga nekoliko dana bila je ugušena, a Kvaternik je 
poginuo. 

RANKOVIĆ, Aleksandar (1909-), politički radnik, 
potpredsjednik SFRJ, sekretar Izvršnog komiteta 
CK SKI. G. 1924. postao je član klasnih sindikata, 
a 1927. član i rukovodilac SKOJ-a u Beogradu. U 
KPJ primljen je 1928. Za šestojanuarske diktature 
bio je hapšen i zlostavljan. Od 1937. sekretar PK 
KPJ za Srbiju i član Politbiroa CK KPJ. Ljeti 1941, 
dok je u Beogradu organizirao ustanak, bio je uhap- 
šem i mučen u zatvoru Gestapoa, ali je akcijom beo- 
gradskih komunista nakon tri dana oslobođen. U 
rujnu 1941. prešao je na oslobođeni teritorij. R. je 
bio član Vrhovnog štaba i jedan od najbližih Tito- 
vih suradnika. U NOR-u i poslije oslobođenja oba- 
vljao je razne visoke državne i društveno-političke 
funkcije. Odlikovan je Ordenom narodnog heroja. 


RAPALSKI UGOVOR, ugovor o razgraničenju 
između Kraljevine SHS i Italije zaključen 12. XI 
1920. u Rapallu. Pitanje razgraničenja između dvije 
susjedne države bilo je naročito otežano postoja- 
njem Londonskog pakta (v.) kojim su Italiji obeća- 
ni dijelovi našeg teritorija. Granice određene Ra- 
palskim ugovorom dale su prednost Italiji koja je 
dobila Istru i Zadar te otoke Cres, Lošinj, Lastovo 

i Palagružu. Rijeka je proglašena nezavisnom dr- 
žavom. 

RASIZAM, antinaučna i reakcionarna politička 
teorija koja se osniva na tvrdnji da biološke rasne 
osobine odlučuju o kultumoj i historijskoj ulozi po- 
jedinih naroda. Ta je teorija nastala radi opravda- 
nja osvajačkih pothvata imperijalističkih sila. R. su 
zastupali i njemački nacisti iznoseći postavke o 
svjetskoj misiji nordijske rase. Nacisti su ispoljili 
svoj rasizam naročito u odnosu prema Židovima, 
koje su htjeli fizički istrijebiti, kao i prema drugim 
evropskim narodima. I danas još ima pojava rasi- 
zma (Južnoafrička Unija, južne države u SAD). 

RASTISLAV (846—870), velikomoravski knez; v. 
Ćiril i Metodije. 

RAVENSKI EGZARHAT, oblast koja je obuhva- 
ćala bizantske posjede u Italiji sa sjedištem u Ra- 
venni. Egzarhatom je upravljao bizantski vojni za- 
povjednik sve dok ga sredinom VIII st. nisu za- 
uzeli Langobardi. Kao ostatak bizantske vladavine 
u Ravenni sačuvali su se poznati mozaici iz VI st. 

RAZIN STJENKA, v. Seljačke bune. 

REAKCIJA, u političkom smislu borba protiv 
društveno-političkog napretka. Pojavljuje se uvijek 
poslije revolucija da uspostavi stari režim. Zato su 
nosioci reakcije klase oborene s vlasti. Nosioci re- 
akcije mogu biti i društvene grupe koje se nalaze 
na vlasti i grupe pred gubitkom vladajućeg polo- 
žaja koje nastoje spriječiti potlačene klase da ih 
s vlasti obore i uspostave novo društveno uređenje. 

REFORMACIJA, vjersko-društveni pokret koji 
se javlja u XVI st. u Njemačkoj u uvjetima kapi- 

talističke privrede i sve veće krize feudalnog dru- 
štva. Pokret počinje kao borba protiv zloupotreba u 
crkvi i crkvenih dogmi, ali se ubrzo pretvara u dru- 
štveno razračunavanje suparničkih klasa. R. je za- 
počela 1517. objavljivanjem Luiherovih 95 teza i 
postepeno se širila po Njemačkoj. Knezovi i bogati 
gradovi nastojali su pomoću pokreta prisvojiti pro- 
strane crkvene posjede. Knezovi su bili protivnici 
jake carske vlasti, a patricijat je želio da pomoću 
cara suzbije knezove. Seljaci i gradska sirotinja te- 
žili su za promjenom cjelokupnog društvenog poret- 
ka, a ne samo za ograničenjem bogatstva crkve. 
Tako je r. postala pokret koji je uzgibao sve dru- 
štvene slojeve, ali je svaki sloj od njega očekivao 
zadovoljenje upravo svojih težnji i ciljeva. Sam 
Luther priklonio se reakcionarnim feudalnim sloje- 
vima osuđujući revolucionarne akcije seljaka. Na 
čelu revolucionamih seljaka stajao je Toma Min- 
zer. Kada su na saboru u Speyeru 1529. katolici do- 
nijeli zaključak o zabrani širenja reformacije, lute- 
rovci su protiv te odluke protestirali i po tome do- 
bili ime »protestanti«. Nakon oružanih borbi mirom 
u Augsburgu 1555. priznata je Lutherova crkva 
i načelo »čija je zemlja, njegova je i vjera«. U Švi- 
carskoj su u duhu reformacije djelovale dvije stru- 
je kojima su bili ma čelu Ulrich Zwingli i Jean 
Calvin. 

Katolička crkva poduzimala je odlučne mjere da 
suzbije reformaciju. Tako se u XVI i XVII st. ra- 
zvio pokret protureformacija, čiji su nosioci bili je- 
zuiti (v.) i dominikanci. Političko vodstvo proture- 
formacije imali su u svojim rukama Habsburgovci. 
Njih je od 1609. pomagala Katolička liga na čelu s 

Maksimilijanom Bavarskim. U vrijeme proturefor- 
macije pape su ojačali svoj položaj unutar crkve, 
ali im je u međunarodnim razmjerima autoritet 
veoma oslabio. 


REFORME MEJDŽI, reforme koje je provodio 
carski dvor u Japanu poslije 1868. nakon poraza 
feudalne reakcije, oličene u šogunatu. Ukinute su 
stare feudalne pokrajine s feudalnim carinama, a 
država je podijeljena na oblasti kojima su uprav- 
ljali prefekti. Ukinuta su sva ograničenja u trgo- 
vini, zatim cehovi i gilde. Osniva se poštanski sa- 
obraćaj i reformira sudstvo i financije. Posebna je 
pažnja posvećena školstvu, te je osnovan veći broj 
škola i sveučilišta, a mnogi mladi Japanci upućeni 
su na školovanje u zapadnoevropske zemlje. Prove- 
dena je i modernizacija vojske po evropskom uzo- 
ru. R. m. omogućile su Japanu veoma nagao eko- 
nomski razvoj koji je izazvao značajne društvene 
i političke promjene. 

REFORMIZAM, oportunistička struja u međuna- 
rodnom radničkom pokretu koja predstavlja skre- 
tanje od marksizma. R. poriče neophodnost prole- 
terske revolucije i potrebu uspostave diktature pro- 
letarijata, te smatra da se jačanjem radničkih or- 
ganizacija u okviru kapitalističkog društva, parla- 
mentarnom borbom i postepenim reformama mogu 
ostvariti socijalne i političke promjene. Na taj bi 
se način položaj radnika rješavao reformama u 
okviru buržoaskog društva. Te bi reforme poste- 
peno izmijenile i sam kapitalistički sistem. Tako bi 
kapitalizam bez ikakvih unutrašnjih potresa prera- 
stao u novu društvenu formaciju. R. se pojavio 

potkraj XIX st. u strankama II internacionale (v. 
Revizionizam). 

REGALNA PRAVA, prava koja su u feudalizmu 
pripadala kralju. Prvotno su se odnosila na zemlju, 
a kasnije obuhvaćaju pravo izdavanja zakona, su- 
dovanje, kažnjavanje, dodjeljivanje časti. Neka r. 
p. vladar je uz odštetu prenosio na druga lica (npr. 
kovanje novca, ubiranje carina itd.), a iz nekih su 
se razvili državni monopoli. 

REGENT, kraljevski namjesnik, lice koje u mo- 
narhijskom državnom uređenju obavlja kraljevsku 
vlast u vrijeme vladareve maloljetnosti ili u slučaju 
kada kralj iz bilo kojih razloga (bolest, starost) nije 
u mogućnosti da sam izvršava svoju funkciju. 

REICHSRAT, njemački naziv za carevinsko vije- 
će, parlamenat u austrijskom dijelu Austro-Ugar- 
ske Monarhije. R. se sastojao od dva doma: gospod- 
skog i poslaničkog. R. kao savezno vijeće parlamen- 
ta imala je i Njemačka do dolaska Hitlera na vlast. 

REICHSTAG, predstavničko tijelo u njem. drža- 
vama. U pojedinim razdobljima historije imao je 
različit sastav i značenje. U srednjem vijeku R. je 
staleško tijelo sastavljeno od feudalaca. U ujedinje- 
noj Njemačkoj R. je predstavnički organ sa zakono- 
davnom funkcijom. Za Vajmarske Republike (v.) R. 
je donji dom parlamenta, a nakon dolaska Hitlera 
jednodomna nacistička skupština. 

REKONKVISTA, razdoblje istjerivanja Arapa i 
ponovnog osvajanja Pirinejskog poluotoka od stra- 
ne Španjolaca i Portugalaca od VIII do XV st. Kada 
se u prvoj polovini X st. raspao Kordovski kalifat 
na više emirata, počeli su kršćani sa sjevera pomalo 

potiskivati muslimane. Od oslobođenih područja 
razvile su se s vremenom tri države: Kastilija, Ara- 
gonija s Katalonijom i Portugal. Jači zamah dobija 
r. početkom XIII st. kada je savez kršćanskih dr- 
žava potukao Maure kod mjesta Las Navas de To- 
losa 1212. Poslije toga osvojena je Andaluzija pa je 
Maurima ostao samo Granadski emirat. R. je zavr- 
šena osvajanjem Granade 1492. 


RELIGIJA, oblik društvene svijesti u kojoj se is- 
poljava ovisnost čovjeka o natprirodnim silama, a 
proizlazi iz nemoći čovjeka prema prirodi. R. je re- 
zultat niskog stupnja razvoja proizvodnih snaga ka- 
da ljudi nisu mogli da shvate prirodne pojave niti 
da njima zavladaju. Zbog toga su im pripisivali 
nadnaravna svojstva. Zamišljali su da se u svim po- 
javama nalazi neki duh. Za primitivnog čovjeka či- 
tav je svijet naseljen takvim duhovima koji djeluju 
isto onako kao i čovjek (animizam). Nepoznavajući 
uzroke prirodnih pojava ljudi su vjerovali da se 
prirodne sile mogu ukrotiti raznim čarolijama i 
obredima (magija). Na početku ljudskog društva 
nisu postojale religiozne predstave. Tek kad su se 
mišljenja i spoznaje čovjeka toliko razvile da je mo- 
gao o stvarima i pojavama oko sebe stvarati makar 
i krive predodžbe, počeo im je pripisivati razna 
nadnaravna svojstva. R. je nastala na srednjem 
stupnju divljaštva. Kasnije nastaju razni kultovi i 
stvara se mnoštvo bogova koji upravljaju suncem, 
vjetrom, kišom itd. Tada i uloga žreca, čarobnjaka i 
svećenika postaje sve značajnija. U robovlasničkom 
poretku život ljudi projicira se na nebo pa bogovi 
dobijaju ljudski lik i ne upravljaju samo prirodnim 

pojavama nego i životom ljudi. Tako nastaju brojne 
mnogobožačke (politeističke) religije. Tek mnogo 
kasnije, oduzimanjem božanstvima ljudskih osobi- 
na, nastaju i jednobožačke (monoteističke) religije. 
R. će napretkom nauke, koja objašnjava prirodne 
pojave, jednoga dana nestati. 

RENESANSA, v. Humanizam. 


RENTA, svaki dohodak koji se ostvaruje bez vla- 
stitog rada ili neke poduzetničke djelatnosti. U feu- 
dalnom sistemu feudalci su dobivali rentu od kme- 
tova koji su obrađivali njihovu zemlju. Ta je r. bila 
radna, naturalna i novčana. Naturalna r. je davanje 
određenih prirodnina dobivenih obradom zemlje 
(žito, vino i sl.). Radna r. je obaveza fizičkog rada 
za gospodara određeni broj dana u godini. Novčana 
r. znači davanje određenih novčanih iznosa. I u ka- 
pitalizmu postoji zemljišna r. koju zemljovlasniku 
plaća zakupac zemlje na određeni rok. 

REPARACIJE, naknada štete prouzročena ratom 
javnoj ili privatnoj imovini koju pobijeđene države 
plaćaju državama pobjednicama. R. se plaćaju u 
novcu ili u materijalnim dobrima, a visina im se 
određuje obično mirovnim ugovorom. 

REPUBLIKA, oblik državnog uređenja u kome 
se na čelu države nalazi lice izabrano na određeni 
broj godina. U izuzetnim slučajevima predsjednik 
republike može svoju funkciju obavljati i doži- 
votno. 

RESTAURACIJA, obnavljanje starog političkog 
poretka ili društvenog uređenja koje je oboreno re- 
volucijom. Tako je npr. poslije sloma Napoleona 
1815. u Francuskoj izvršen pokušaj restauracije, te 

su se u zemlju vratili brojni plemići odbjegli u vri- 
jeme buržoaske revolucije. 

REVIZIONIZAM, oportunistička struja u radnič- 
kom pokretu koja zahtijeva reviziju postavki nauč- 
nog socijalizma (v.). Revizionisti se često nisu ver- 
balno odricali Marksa, već su tvrdili da samo ispra- 
vljaju njegove postavke, a u stvari su negirali re- 
volucionarno jezgro marksizma. R. se javio potkraj 
XIX st. u Njemačkoj u vrijeme velikih parlamen- 
tarnih uspjeha socijaldemokratske partije. Tada su 
neki radnički vođe usvojili samo parlamentarnu 
borbu i reforme kao put u socijalističko društvo 
(v. Reformizam). Eduard Bernstein je tvrdio da za- 
koni dijalektike unose zbrku u naše mišljenje te 
da ih treba odbaciti kao revolucionarnu akciju u 
politici. Ostali poznatiji revizionisti bili su Vollmar, 
Smidt i Kautsky. Izvan Njemačke r. se proširio u 
Francuskoj (posibilisti i žoresisti) i u Engleskoj (fa- 
bijevci i laburisti). R. je potpuno prevladao u Dru- 
goj internacionali i pridonio njenom slomu na po- 
četku prvoga svjetskog rata. Posebna varijanta re- 
vizionizma je staljinizam vezan za razvoj socijali- 
zma u SSSR-u i Staljinovo vodstvo sovjetske drža- 
ve i Partije. Staljin (v.) je smatrao da treba jačati 
državno-partijski centralizam nasuprot marksistič- 
ko-lenjinističkoj teoriji o ulozi revolucionarnih or- 
ganizacija masa. Time je odbacio osnovnu ideju 
marksizma, asocijaciju slobodnih proizvođača i odu- 
miranje države. Svoje revizionističke koncepcije 
Staljin je nametnuo i Trećoj internacionali, a one 
su u mnogočemu vidljive i u suvremenoj kineskoj 
varijanti revizionizma. 

REVOLUCIJA, temeljna i korjenita promjena 
društvenog uređenja koja dovodi do uspostave no- 
vih društvenih odnosa najčešće oružanim putem. Po 
učenju marksizma, r. je jedan od osnovnih zakona 
razvitka cjelokupnog ljudskog društva i prirode. 
Osnovno pitanje svake društvene revolucije je za- 
uzimanje vlasti. Tako npr. buržoaske revolucije 
uklanjanju feudalni poredak i stvaraju mogućnost 
uspostavljanja kapitalističkih proizvodnih odnosa. 
Tada buržoazija postaje vladajuća klasa. Cilj je pro- 
leterske revolucije da stvori preduvjete za uklanja- 
nje svake eksploatacije i zato ukida privatnu svo- 
jinu nad sredstvima za proizvodnju i stvara nove 
proizvodne odnose. Dosadašnje socijalističke revo- 
lucije upućuju na različite putove i specifičnosti u 
ostvarivanju postavljenog cilja. 

REVOLUCIONARNI DEMOKRATI, grupa ruskih 
intelektualaca na čelu s Hercenom i Černiševskim 
koja je sredinom XIX st. zastupala mišljenje da će 
feudalizam u Rusiji biti zamijenjen kapitalizmom, 
ali da će i ovaj biti uklonjen i zamijenjen socijali- 
zmom. Za razliku od dekabrista (v.), oni vjeruju u 
veliku ulogu narodnih masa u borbi protiv feudal- 
no-apsolutističkog uređenja. 

RIBAR, Ivo-Lola (1916—1943), revolucionar, na- 
rodni heroj. Kao đak prišao je naprednom omla- 
dinskom pokretu, postao član SKOJ-a, a od 1936. 
i član KPJ. 1937. postao je sekretar CK SKOJ-a, na 
kojoj je dužnosti ostao sve do svoje pogibije. Na 
međunarodnim omladinskim konferencijama zastu- 
pao je omladinu Jugoslavije (Bruxelles 1935, Že- 
neva 1936, Paris 1937). Pod njegovim vodstvom 

omladinski pokret postao je značajan faktor u po- 
litičkom životu Jugoslavije. Bio je blizak suradnik 
Tita. 1940. R. je interniran u logoru Bileće. Uče- 
stvovao je u radu V zemaljske konferencije i tada 
je izabran za člana CK KPJ. Kada je izbio narodni 
ustanak 1941. postaje jedan od istaknutih organi- 
zatora ustanka. Po direktivama Vrhovnog štaba 
obavljao je razne zadatke pa je dva puta ilegalno 
dolazio i u Zagreb. Po osnivanju USAOJ-a R. je bio 
na čelu te oragnizacije. Poginuo je 27. XI 1948. na 
Glamočkom polju za vrijeme neprijateljskog bom- 
bardiranja u času kad se spremao na važnu misiju 
u inozemstvo. 


RICHELIEU, Armand-Jean (Rišelje, 1585—1642), 
francuski državnik, svemoćni ministar na dvoru 
Luja XIII. Značajna je njegova uloga u izgradnji 
apsolutne monarhije. Borio se protiv uspona Habs- 
burgovaca. Istakao se progonima hugenota (v.) ko- 
jima je nakon zauzimanja tvrđave La Rochell 1628. 
oduzeo sve povlastice. 1635. osnovao je Francusku 
akademiju. 


RIJEČKA KRPICA, dodatni tekst o položaju Ri- 
jeke u Hrvatsko-ugarskoj nagodbi 1868. Pri zaklju- 
čivanju nagodbe delegacije se nisu mogle sporazu- 
mjeti, pa je prvobitni tekst glasio da »Rijeka ne 
pripada teritoriju Kraljevine Hrvatske« jer se oba 
odbora nisu mogla nagoditi. Hrvatski sabor je pri- 
hvatio nagodbu u cijelosti (24. IX 1868), dok je 
Ugarski sabor u $ 66. uvrstio dodatak »da grad Ri- 
jeka s kotarom pripada izravno kraljevini Ugar- 
skoj, pa se prema tome ima odmah s njom sjedi- 
niti«. Kada je kralj potvrdio hrvatski tekst, Ugar- 

ski sabor je prosvjedovav i u tekstu $ 66. izvršio 
ispravak u kojem se kaže da Rijeka ne pripada Hr- 
vatskoj već da čini posebno »s ugarskom krunom 
spojeno tijelo« te da će se o uređenju riječke auto- 
nomije postići poseban sporazum između Ugarskog 
i Hrvatskog sabora i grada Rijeke. Kralj je potpisao 
i ovaj izmijenjeni madžarski tekst, a kako je već 
prije potpisao hrvatski, to je na ovaj nalijepljen is- 
pravak ispisan na posebnom papiriću. Taj je nali- 
jepak nazvan R. k. Tako ispravljeni original hrvat- 
skog teksta poslan je Hrv. saboru koji ga je na- 
knadno prihvatio 17. XI 1868. 


RIJEČKA REZOLUCIJA, v. Hrvatsko-srpska ko- 
alicija. 

RIMSKE PROVINCIJE U NAŠIM ZEMLJAMA. 
Kada su Rimljani pokorili Dalmate i Japode na 
istočnoj obali Jadrana, osnovali su od zauzetih ilir- 
skih zemalja provinciju Ilirik (118. pr. n. €.) s glav- 
nim gradom Salonom (v.). Postepeno se rimska 
vlast širila sve dublje u unutrašnjost prema Duna- 
vu, pa se i Ilirik stalno povećavao. Nakon ugušenja 
Batonova ustanka (6—9. god.) Rimljani su od Iliri- 
ka uredili dvije provincije: Panoniju i Dalmaciju. 
U sastav provincije Panonije od naših su krajeva 
ulazili južna Slovenija, područje između Save i 
Drave, bosanska Posavina i Mačva (Panonija je 
obuhvaćala i zapadnu Ugarsku), a Dalmaciju su 
sačinjavali svi krajevi južno od Panonije do mora 
(od Raše u Istri do sjeverne Albanije). Područje Sr- 
bije istočno od Kolubare i Ibra pripadalo je gornjoj 
Meziji, a Banat Dakiji. Makedonija južno od Ve- 
lesa ulazila je u sastav provincije Makedonije. Dio- 

klecijan je izdvojio istočne dijelove Dalmacije u po- 
sebnu provinciju Prevalitanu, dok su južni dijelovi 
gornje Mezije postali nova provincija Dardanija. 

RIMSKI UGOVORI, sporazumi zaključeni 27. I 
1924. u Rimu između Kraljevine SHS i Italije. Ita- 
liji je priznat suverenitet nad Rijekom koja je pre- 
ma Rapalskom ugovoru (v.) postala nezavisna dr- 
žava. Također je potpisan i poseban pakt o prija- 
teljstvu i suradnji između dvije države kojim se one 
obavezuju da će održavati red stvoren mirovnim 
ugovorima poslije prvoga svjetskog rata. R. u. bili 
su mnogo povoljniji za Italiju i predstavljali su 
odraz unutrašnje slabosti Kraljevine SHS i njenu 
kapitulaciju pred pritiskom velikih sila, naročito 
pred Francuskom i Velikom Britanijom. 

RISORGIMENTO, talijanski marodni preporod. 
Snažan podsticaj ideji ujedinjenja Italije dali su 
irancuska buržoaska revolucija i Napoleonova vla- 
davina u Italiji. Neki su se predstavnici pokreta za- 
lagali za revolucionarnu akciju (v. Karbonari, Ma- 
zzini, Mlada Italija), drugi su očekivali uspjeh od 
dogovora vladara pod vodstvom pape, a treći su po- 
mišljali na jedinstvo pod vodstvom savojske dina- 
stije. R. je bio pokret talijanske buržoazije koji je 
poniknuo iz potrebe stvaranja jedinstvenog tržišta 
i jedinstvene vlasti kao preduvjeta za brži i nesme- 
tani razvoj kapitalističke privrede. 

RISTIĆ, Jovan (1831—1899), srp. političar, jedan 
od trojice namjesnika za maloljetnosti kneza Milana, 
kasnije ministar vanjskih poslova i. najzad, pred- 
sjednik vlade. Oslanjao se na Liberalnu stranku. 
Odupirao se zaključenju neravnopravnog trgovač- 

kog ugovora s Austro-Ugarskom. Bio je u opoziciji 
za vladanja kralja Milana koji je provodio austro- 
filsku politiku. R. je ponovno postao namjesnik za 
maloljetnosti kralja Aleksandra, ali kad je ovaj 
1893. oborio namjesništvo, prestaje njegov politički 
rad. 

RITTER-VITEZOVIC, Pavao (1652—1713), hrv. 
književnik, historičar i političar. Studijem historije 
i bakrorezbarstvom bavio se boraveći kod Valva- 
sora. Obavljao je razne službe, a u svojim izvješta- 
jima pod imenom Hrvati označavao je još i Sloven- 
ce i Srbe. Ideju ujedinjenja Južnih Slavena izrazio 
je u djelu »Croatia rediviva«. 


ROBESPIERRE, Maximilien de (1758—1794), vo- 
đa jakobinaca u vrijeme franc. buržoaske revolu- 
cije. Kao član Ustavotvorne skupštine zalagao se za 
opće pravo glasa. Bio je poznat po svojoj nepoko- 
lebljivosti, dosljednosti i odanosti revoluciji. Nazi- 
vali su ga »nepodmitljivi«. Bio je na čelu jakobin- 
ske diktature 1793. Obračunao je najprije s »bije- 
snima«, hebertistima (v.), a zatim i s desnim kri- 
lom tzv. »pomirljivima« na čelu s Dantonom. Pao 
je kao žrtva kontrarevolucionarne zavjere 27. VII 
1794. 

ROBOVLASNIŠTVO, prva klasna formacija u 
kojoj je društvo bilo podijeljeno na dvije osnovne 
klase: robove i robovlasnike. Robovlasnici su imali 
velika imanja, a na njima su radili robovi. Njih je 
gospodar mogao prodati ili ubiti, s njima je postu- 
pao po svom nahođenju. Robovi nisu imali nikakvih 
prava i po svom društvenom položaju bili su izjed- 
načeni s oruđima za proizvodnju (»oruđe koje go- 

vori«). Poslove su obavljali veoma primitivnim ala- 
tom i pod veoma nepovoljnim uvjetima. Regruti- 
rani su od zarobljenih neprijatelja i zaduženih se- 
ljaka. Tako se robovska radna snaga neprestano 
obnavljala. Robovski rad bio je veoma jeftin, a zbog 
niske produktivnosti mogao se upotrebljavati samo 
u velikim masama. Zbog toga su robovlasničke dr- 
žave neprestano ratovale kako bi došle do nove 
radne snage. Postojala su posebna tržišta na kojima 
su se nabavljali robovi. Prema svojim osnovnim 
karakteristikama razlikuju se dva osnovna tipa 
robovlasništva: istočnjačko (Asir, Babilon, Indija, 
Kina, Perzija, Egipat) i antičko (Grčka, Rim). Kako 
je snabdijevanje žitom u istočnjačkim državama 
ovisilo od reguliranja rijeka, upotrebljene su sve 
snage za taj posao. Zbog niske tehnike mogao se 
obavljati samo uz pomoć velikog broja ljudi (ro- 
roba), pa su se robovi u istočnjačkim državama 
eksploatirali pod okriljem državne vlasti. Antičko 
ropstvo nosi više biljeg privatnog robovlasništva. 
Eksploatacija robova omogućila je procvat antičkih 
gradova i izgradnju velikih javnih građevina (hra- 
movi, vodovodi, kanali, kazališta) i uopće procvat 
antičke nauke i umjetnosti. 


ROD (lat. gens), prvobitni oblik društveno-eko- 
nomske organizacije u doba prvobitne zajednice 
(v.). Nastao je na srednjem stupnju divljaštva kao 
rezultat razvoja proizvodnje kada se pojavila po- 
treba čvršće i povezanije radne zajednice od one 
koju je predstavljala nestalna horda. R. se temeljio 
na krvnom srodstvu. Više rodova udruživali su se 
u bratstvo (fratrija), a ovi u plemena, 

ROJALISTI, pristaše kralja 1 monarhije. Naziv 
iz vremena franc. buržoaske revolucije kada su pri- 
staše Luja XVI nastojali obnoviti monarhiju i uni- 
štiti revoluciju. R. se javljaju u Francuskoj u toku 
XIX st. pod raznim imenima (legitimisti, orleanisti). 


ROMANOVI, ruska carska dinastija koja je vla- 
dala od 1613—1917. Prvi vladar iz te dinastije bio 
je Mihajlo Fjodorović Romanov (1613—1645). Po- 
sljednji Romanov bio je Nikolaj II, zbačen u vrije- 
me revolucije 1917. godine. 


ROOSEVELT, Franklin Delano  (1882—1945), 
američki državnik biran četiri puta za redom za 
predsjednika SAD. Prvi put je izabram 1932. u vri- 
jeme ekonomske krize. Uvođenjem ekonomskih i 
socijalnih reformi, poznatih pod nazivom New Deal 
(v.), uspio je da krizu ublaži. Bio je predstavnik 
demokratskih elemenata amer. buržoazije. U pro- 
vođenju svoje politike morao je savladati upornu 
opoziciju reakcionarne buržoazije. 1933. usposta- 
vio je diplomatske odnose sa SSSR-om. U vrijeme 
Hitlerove agresije napustio je američki izolacioni- 
zam i stavio se na stranu Saveznika. Njegova su- 
radnja u rušenju fašizma ispoljila se u velikom 
udjelu američkih oružanih snaga na raznim fronto- 
vima kao i sudjelovanjem u brojnim sastancima sa 
šefovima savezničkih država (Casablanca, Teheran, 
Jalta) na kojima su donijete značajne odluke. 

ROUSSEAU (Ruso) Jean-Jacques (1712—1778), 
franc. književnik i filozof, ideolog sitne buržoazije 
uoči francuske buržoaske revolucije. Glavna su mu 
djela »O postanku nejednakosti među ljudima« 
(1754) i »Društveni ugovor« (1762), u kojima se za- 

lagao za društvenu jednakost i suverenitet naroda. 
Privatno vlasništvo osudio je kao zlo koje je pro- 
uzročilo društvenu nejednakost, ali je dopuštao po- 
stojanje privatnog vlasništva stečenog ličnim ra- 
dom. Kao najbolje smatrao je ono društvo u koje- 
mu nema ni bogatih ni siromašnih, ali je pri tome 
previdio činjenicu da i malo privatno vlasništvo 
vodi u društvenu nejednakost. R. je tražio povratak 
na prirodni način života kako bi se popravilo iskva- 
reno društvo. Državu je ocijenio kao instrument 
vlasti povlaštenih klasa i opravdavao je upotrebu 
sile za uklanjanje onih koji se silom održavaju na 
vlasti. Država se mora zasnivati na ugovoru između 
naroda i onih koji u njegovo ime vladaju. R. je 
snažno utjecao ne samo na francusku sitnu buržo- 
aziju nego i na inozemnu buržoaziju. 


ROZMAN, Franc-Stane (1912—1944), revolucio- 
nar, narodni heroj. Po zanimanju pekarski radnik, 
veoma rano se uključio u revolucionarni pokret. Su- 
djelovao je u španjolskom građanskom ratu, gdje je 
dobio čin kapetana, a bio je i odlikovan Medaljom 
za hrabrost. Nakon završetka rata u Španiji R. je 
bio interniran u Francuskoj i od 1940. u Njemač- 
koj. Kada je došlo do sloma stare Jugoslavije bježi 
iz logora i vraća se u domovinu te sudjeluje u borbi 
protiv fašizma. Uz njegovo ime vezani su mnogi 
napori i uspjesi NOB-a u Sloveniji. Poginuo je ne- 
sretnim slučajem prilikom ispitivanja novodobive- 
nog oružja od Saveznika. Bio je član AVNOJ-a i 
Slovenačke narodnooslobodilačke skupštine. 


RUSKA PRAVDA, zbornik kneževskih odluka 
nastao na temelju običajnog prava u Kijevskoj Ru- 

sijiu XI i XII st. Sadrži odredbe o naknadi za ra- 
zne vrste prestupa (imovine, nasljedstva, ubistva 
itd.). R. p. je dokument u kojem se odražava proces 
učvršćivanja feudalnih odnosa u srednjovjekovnoj 
Rusiji. 

SABOR, najviše predstavničko tijelo u Hrvat- 
skoj koje je kroz historiju mijenjalo svoj sastav i 
značaj. Prvi put spominje se 1237. a imao je feu- 
dalno-staleški karakter. S. je bio zakonodavno, 
upravno i sudsko tijelo feudalnog društva, a pred- 
sjedavao mu je ban. Velikaše je na sabor pozivao 
ban posebnim pozivima, dok je niže plemstvo biralo 
svoje predstavnike po županijama (v.). Na sabor 
su dolazili i predstavnici Kaptola (v.) i slobodnih 
gradova, a od 1776. i riječki gubernator. S. se naj- 
češće sastajao u Zagrebu. Zaključci sabora podno- 
sili su se kralju na potvrdu. G. 1848. s. gubi staleški 
karakter no zbog političkih prilika, u kojima se 
Hrvatska nalazila, nema veće značenje. U zajedni- 
čki Ugarsko-hrvatski s. Hrvatski s. je od XVI st. 
slao svoje delegate. Poslije 1918. Hrvatski s. se više 
nije sastajao. U toku narodne revolucije osnovan je 
ZAVNOH, koji je 1945. dobio naziv »Narodni s. 
Hrvatske«. 


Od 1861. g. postojao je Dalmatinski s. u Zadru 
i Istarski s. u Poreču. 

S. je poznat i u historiji srpske feudalne države 
pod Nemanjićima (v.), kao i u historiji Bosne. Naziv 
s. upotrebljava se i za skupove crkvenih starješina 
koji rješavaju razna crkvena i vjerska pitanja (npr. 
Splitski s. za kralja Tomislava). 

SAINT-JUST, Louis-Antoine de (Sen Žist 1767— 
1794), franc. revolucionar, radikalni jakobinac i 
član Konventa (1792), poznat po svom istupanju 
protiv kralja i zahtjevu da se kralju sudi kao zlo- 
čincu protiv naroda. Igrao je značajnu ulogu u vri- 
jeme jakobinske diktature. Bio je teoretičar revo- 
lucije te je ostavio nekoliko značajnih spisa. Po- 
gubljen je na giljotini u vrijeme termidorskog pre- 
vrata, ostavši do kraja uz Robespierrea. 

SAINT-SIMON, Henri de, v. Utopijski socijali- 

zam. 
SALADIN (1188—1193), sultan Egipta i Sirije. 
Napadao je križarske državice u Palestini. G. 1187. 
zauzeo je Jeruzalem, što je izazvalo treći križarski 
rat. 

SALONA, najveći grad rimske provincije Dal- 
macije koji se nalazio u blizini današnjeg Solina. 
Naseobinu su osnovali potkraj IV st. pr. n. €. Grci 
iz Isse (Vis). S. je održavala trgovačke veze s Grč- 
kom. U isejsko naselje dolazili su s vremenom 
ilirsko-keltski Dalmati, a i samo ime S. je ilirsko. 
U rimsko doba S. je postala kolonija. U gradu su 
bile podignute mnoge građevine (kurija, teatar, 
terme itd.), ostaci su se sačuvali do danas. 

SAMO, vladar prve slavenske države. G. 623. S. 
je oslobodio od Avara slavenska plemena u Podu- 

navlju. U savez su ušla i sva slavenska plemena od 
Polapskih Srba do Slovenaca u Karantaniji. Poslije 
Samove smrti (658) njegova se država raspala. 

SAMUILO, makedonski car (976—1014). S. je 
976. s braćom Davidom, Mojsijem i Aronom ustao 
protiv Bizanta. U borbama su prva dvojica pogi- 
nula, a Arona je S. dao pogubiti i tako ostao sam. 
Prijestolnica mu je najprije u Prespi, a zatim u 
Ohridu. Iskoristivši zaokupljenost Bizanta, S. je 
širio granice svoje države koju je izgrađivao na 
feudalnim temeljima. Pored Makedonije njegova 
je država obuhvaćala Tesaliju, Epir, Albaniju, Du- 
klju, Travunju, Zahumlje, Rašku, Srijem, Bosnu 
i sjevernu Bugarsku. Bizantski car Vasilije II po- 
duzimao je protiv Samuila stalne pohode, dok ga 
nije porazio u bici kod Belasice 1014. Zarobljene 
Samuilove vojnike Vasilije je dao oslijepiti, a onda 
ih uputio Samuilu kojega je, vidjevši taj prizvr, 
udarila kap. Ubrzo poslije toga Bizant je pokorio 
Samuilovo carstvo. 


SAMURAJI, pripadnici vojničke klase u Japanu 
koja se počinje formirati od XII st. S vremenom 
su dobijali privilegije, naročito u toku ratova u 
XV i XVI st. Prestankom ratova ipostaju upravnici 
feudalnih posjeda. Igrali su značajnu ulogu u toku 
revolucije 1867/8. S. su bili pogodan elemenat iz 
kojega su izrasli nosioci modernog japanskog mili- 
tarizma. 


SANDŽAK, vojno-upravna teritorijalna jedinica 
u Turskom Carstvu, dio pašaluka (v.). S. se dijelio 
na nahije (v.). 

SANDŽAK-BEG, turski dostojanstvenik koji je 
kao vojni i upravni starješina stajao na čelu 
sandžaka. 

SANKILOTI (franc. sansculotte), revolucionari iz 
redova pariškog puka koji su u vrijeme franc. bur- 
žoaske revolucije podržavali jakobince (v.). Ime su 
dobili po dugačkim hlačama od grubog materijala 
umjesto hlača do koljena (culottes) od baršuna koje 
su nosili plemići i bogataši. 

SANSTEFANSKI MIR, v. Berlinski kongres. 


SARACENI, Arapi koji su od VIII st. dalje širili 
svoju vlast po zemljama Sredozemlja. 


SARAJEVSKI ATENTAT, atentat na austro- 
-ugarskog prijestolonasljednika Franju Ferdinanda 
i njegovu suprugu Sofiju izvršen u Sarajevu 28. 
VI 1914. S. a. izvršili su omladinci iz redova Mlade 
Bosne (v.) Nedeljko Čabrinović i Gavrilo Princip. 
Atentat je pojačao već postojeću međunarodnu za- 
tegnutust i poslužio kao povod za izbijanje prvoga 
svjetskog rata (v.). 

SAMODRŽAVLJE, apsolutistička vlast ruskih 
careva (odatle i naziv »samodržac« za ruske ca- 
reve). 


SASI, starogermansko pleme nastanjeno sjeverno 
od Labe. Spominje se u II st. Jedan dio Sasa pre- 
selio se u V i VI st. u Vel. Britaniju s Anglima i 
Jitima. Preostali S. raširili su se do Rajne te su 
obrazovali plemenski savez, ratovali su protiv 
Karla Velikoga. S. su se do XIII st. postepeno širili 
prema istoku i kolonizirali zapadne slavenske zem- 
lje. U XILi XIII st. S. doseljavali su se u današnju 

Rumuniju, Srbiju i Bosnu. gdje su se istakli kao 
izvrsni rudari, te su im domaći vladari dodjeljivali 
povlastice. 

SATRAP, kraljev namjesnik u staroj Perziji. 
Upravljao je velikom oblašću koja se zvala satra- 
pija. Za vlade Darija I bilo ih je 20. Kada je cen- 
tralna vlast počela slabiti, pojedini satrapi osilili 
su se pa im je vlast postala nasljedna. Naziv s. za- 
držao se i poslije pada perzijske države. 

SAVA, najmlađi sin Stevana Nemanje, zaslužan 
za osamostaljivanje srpske crkve, što je znatno 
utjecalo na položaj srpske srednjovjekovne države. 
Svjetovno mu je ime Rastko, a ime S. dobio je nakon 
odlaska u grčki manastir na Svetoj Gori. Za IV Kri- 
žarskog rata vratio se u Srbiju s tijelom preminulog 
oca, posreduje u svađi između starije braće Vukana 
i Stevana i započinje rad na uređenju srpske crkve. 
S. nije odobravao Stevanovo traženje krune iz Ri- 
ma, pa se vratio u Svetu Goru. Kada se poslije 
Stevan udaljio od Rima, S. ponovno dolazi u Srbiju 
i kod nikejskog patrijarha izradi da srpska crkva 
postane nezavisna od ohridske arhiepiskopije. Po- 
stavljen za prvog arhiepiskopa srp. pravoslavne 
crkve (1219) uzima za sjedište manastir Žiču, 
osniva više episkopija i podupire kulturni rad ma- 
nastira. Umro je 12835. 

SAVEZ KOMUNISTA, međunarodna radnička 
organizacija nastala u Londonu 1847. od Saveza 
pravednih, prve organizacije njemačkih radnika 
formirane u Francuskoj 1836. Kada su francuske 
vlasti počele progoniti članove Saveza pravednih, 
vodstvo se preselilo najprije u Švicarsku a zatim 

u Englesku. Ideološki stavovi organizacije sadrža- 
vali su sitnoburžoaske i utopističke teorije sve dok 
organizaciji nisu pristupili Marks i Engels. Oni su 
izgradili program organizacije pod nazivom »Mani- 
fest komunstičke partije« te su predložili promjenu 
njena imena u S. k., što je usvojeno. Broj članova 
S. k. bio je malen (oko 400). Ipak je njeno posto- 
janje veoma značajno jer je to prva marksistička 
organizacija koja se odlučno borila protiv ideja 
utopijskog socijalizma i uopće protiv sitnoburžoa- 
skog utjecaja na radnički pokret. Članovi S. k. 
aktivno su sudjelovali u revoluciji 1848/9. Poslije 
toga rad S. k. pomalo opada. U centralnoj upravi 
dolazi do razmimoilaženja, pa se 1852. organizacija 
raspušta. 


SAVEZ KOMUNISTA JUGOSLAVIJE, v. Komu- 
nistička partija Jugoslavije. 

SAVEZ KOMUNISTIČKE OMLADINE JUGO- 
SLAVIJE (SKOJ), politička organizacija revolucio- 
narne, komunističke omladine u Jugoslaviji osno- 
vana 1919. u Zagrebu. SKOJ je nastao udruživa- 
njem omladinskih komunističkih klubova i lokalnih 
udruženja. I kongres Saveza održan je 1920, a organ 
mu je bio »Crvena zastava«. Njegovi članovi sudje- 
lovali su u toku 1919. i 1920. u svim političkim 
akcijama koje su pokretali KPJ i sindikati. Ne udu- 
bljujući se u marksističko učenje o klasnoj borbi 
i revoluciji, pojedini članovi SKOJ-a otpočeli su 
terorističke akcije. Rezultat takvih shvatanja bio 
je i atentat Alije Alijagića na ministra M. Draško- 
vića (1921), što je pogoršalo situaciju za KPJ. Na 
svom II kongresu SKOJ se izjasnio protiv frakcija 

koje su razdirale KPJ. Nastup šestojanuarske dik- 
tature teško je pogodio SKOJ. Velik broj članova 
bio je progonjen i ubijen, a među prvima je palo 
sedam sekretara SKOJ-a: Janko Mišić, Zlatko Šnaj- 
der, Pero Popović-Aga, Josip Kolombo, Josip De- 
beljak, Pajo Marganović i Mijo Oreški. Od 1933. 
CK KPJ radi na obnavljanju skojevske organiza- 
cije. G. 1935. održana je IV zemaljska konferencija 
SKOJ-a na kojoj je izabran CK na čelu sa Borisom 
Kidričem. Slijedeće godine dolazi do organizacione 
krize, kada je sekretar CK KPJ Gorkić donio odlu- 
ku o ukidanju SKOJ-a radi stvaranja jedinstvene 
omladinske antifašističke organizacije. Dolazak Tita 
na čelo KPJ 1937. izmijenio je situaciju. Formirana 
je omladinska komisija pri CK KPJ na čelu s Ivom 
Lolom Ribarom, koja je prerasla u CK SKOJ-a. 
Organizacije na terenu ponovno su obnovljene i 
pokreću se novi omladinski listovi. U periodu pred 
slom Jugoslavije SKOJ je pokrenuo i vodio niz 
akcija. Jedna od najvećih su demonstracije protiv 
Cvetković-Mačekove vlade 14. XII 1939. u Beo-. 
gradu. Članovi SKOJ-a borili su se u narodnoj re- 
voluciji te su dali čitav niz poznatih prvoboraca i 
narodnih heroja. U toku revolucije postepeno se 
stvarao antifašistički omladinski pokret (USAOJ), 
ali je SKOJ i dalje sačuvao organizacionu poseb- 
nost postavši jezgra širokog omladinskog pokreta. 
Poslije oslobođenja došlo je 1948. do ujedinjenja 
SKOJ-a i Narodne omladine u jedinstvenu organi- 
zaciju. 

SAVEZ PRAVEDNIH, v. Savez komunista. 

SAVJETOVANJE U STOLICAMA, savjetovanje 

vojnih i političkih rukovodilaca narodnog ustanka 
održano 26. IX 1941. u Stolicama kraj Krupnja. 
Savjetovanje su sazvali Glavni štab POJ i CK KPJ, 
a prisustvovali su mu komandanti vojnih jedinica 
iz svih krajeva zemlje osim iz Makedonije. Na sa- 
vjetovanju su donijete značajne odluke za dalji raz- 
vitak NOB-a. Odlučeno je da Glavni štab promi- 
jeni ime u Vrhovni štab i da se formiraju glavni 
štabovi za pojedine naše zemlje. Date su smjernice 
za dalje organiziranje i učvršćivanje narodnog 
ustanka i za stvaranje jačih oružanih snaga. Parti- 
zanski odredi treba da se organiziraju na strogo 
vojničkoj osnovici. U odredima treba formirati ba- 
taljone i čete. Borci obavezno nose na kapama pe- 
tokrake zvijezde. Zaključeno je da se na oslobođe- 
nom teritoriju osnivaju narodnooslvbodilački odbori 
i da se ponovno pokuša pregovarati s Dražom Mi- 
hajlovićem. 

SAVONAROLA, Girolamo (1452—1498), talijan- 
ski propovjednik dominikanskog reda koji je svo- 
jim istupima protiv pokvarenosti visokog klera iza- 
zvao velika previranja. Bio je prior samostana San 
Marco u Firenzi, gdje je svojim propovijedima po- 
veo za svbom goleme mase građana. Papa ga je 
izopćio iz crkve, ali S. odbija da mu se pokori. 
Nakon zauzimanja samostana San Marco S. je za- 
robljen i kao heretik obješen i spaljen. 


SCHLIEMANN H. (Šliman), v. Atrejeva riznica, 
Kretsko-mikenska kultura. 


SEBRI, u srednjovjekovnoj Srbiji i Hrvatskoj na- 
ziv za one koji ne pripadaju vladajućoj klasi vla- 

stele i klera. U užem značenju to su slobodni seljaci. 
Često se spominju u Dušanovu zakoniku. 

SEDAM SEKRETARA SKOJ-a, v. Savez komu- 
nističke omladine Jugoslavije. 

SEDMOGODIŠNJI RAT, rat između evropskih 
država 1756—63. Na jednoj strani bile su Engleska, 
Pruska, Hanover i Portugal, a na drugoj Austrija, 
Francuska, Rusija, Švedska, Saska, Poljska, Špa- 
nija i Kraljevina obiju Sicilija. Do rata je došlo 
zbog spomih pitanja između Austrije i Pruske, ali 
su se u sukob umiješale i druge evropske države. 
Bio je to prvi moderni evropski rat u kojem su se 
rješavali evropski i kolonijalni problemi. S. r. je 
završio mirom u Parizu 1763. Najveće koristi izvu- 
kla je Engleska koja je, porazivši Francusku, za- 
vladala njenim kolonijama u Sjev. Americi i Indiji 
i postala prva kolonijalna sila svijeta. 

SEGREGACIJA, razdvajanje građana jedne dr- 
žave na one koji imaju sva prava i one kojima su 
neka prava uskraćena. S. se najčešće zasniva na 
rasnoj podvojenosti. Danas se javno provodi još 
samo u Južnoafričkoj Republici. 

SEKUNDOGENITURA, načelo nasljeđivanja pri- 
jestolja po kojemu vladara nasljeđuje njegov dru- 
gorođeni sin (v. Primogenitura). 

SELDŽUCI, tursko pleme nazvano po Seldžuku, 
osnivaču dinastije Seldžukida. G. 1055. srušili su 
Bagdadski kalifat, nametnuli se kalifu kao »zaštit- 
nici« i sve jače ugrožavali Bizant. U bici kod Man- 
zikerta (1071) porazili su bizantskog cara Diogena, 
te su od tada najjača sila na Bliskom istoku. Pot- 
kraj XI st. S. su osvojili Siriju i Jeruzalem, te su 

počeli ometati hodočasnike koji su iz Evrope dola- 
zili u Palestinu, što je dovelo do križarskih ratova 
(v.). Na poč. XII st. seldžučka se država raspala u 
mnogo manjih državica kojima su vladale pojedine 
grane dinastije Seldžukida. S. su se najduže odr- 
žali u Maloj Aziji, gdje se Ikonijski sultanat održao 
sve do 1307. 


SELJAČKE BUNE, oružani ustanak ugnjetavanih 
seljaka protiv feudalnih gospodara u epohi feudali- 
zma. Prvi seljački pokreti javljaju se još u ranom 
feudalizmu i imaju karakter otpora protiv feuda- 
lizacije, a za vraćanje na već preživjele rodovske 
društvene odnose koji su omogućivali slobodnije 
kretanje seljaka i neovisnije raspolaganje njihovim 
dobrima. Takvi su pokreti npr. ustanak Sasa protiv 
Karla Velikog (VIII st.) ili ustanak Tome Slavena 
u Bizantu (IX st.). Snažniji i češći pokreti seljaka 
izbijaju u vrijeme razvijenog feudalizma kad se već 
javila robno-novčana grivreda, zbog čega je položaj 
seljaka postajao sve teži. Pored radnih obaveza i 
onih u naturi gridošle su tada i obaveze u novcu. 
Novi nameti i porezi silno su opteretili ionako siro- 
mašne seljake te oni ustaju protiv svojih ugnjetača. 
Seljačkih buna bilo je u svim zemljama Evrope, 
a neke su poprimile i široke razmjere. U Francu- 
skoj je poznata buna seljaka pod imenom žakerija 
(1358), u Engleskoj ustanak Wat Tylera (Uot Taj- 
lora, 1381), a u Češkoj seljačke bune čine sastavni 
dio husitskog pokreta 1419—34. (Taborićani). U 
Njemačkoj nakon niza seljačkih pobuna najzad do- 
lazi do velikoga seljačkog rata (v.) koji je obuhvatio 
čitavu srednju, južnu i jugozapadnu Njemačku. U 

Rusiji su zabilježene velike pobune seljaka pod 
vodstvom Ivana Bolotnjikova (1606—07), Stjenke 
Razina (1667—71) i Jemeljana Pugačova (1773—75). 
U Ugarskoj je 1514. izbila velika Dožina buna koja 
je zahvatila gotovo cijelu južnu Ugarsku i dio 
Erdelja. Ugarskim seljacima pridružili su se i Srbi 
u južnoj Ugarskoj i hrvatski seljaci u Srijemu, ali 
je nakon 4 mjeseca pobuna savladana, a Doža, vođa 
pobune, nakon mučenja smaknut. U našim zem- 
ljama od XVI do XIX st. izbio je veliki broj se- 
ljačkih buna. Najznačajnija seljačka buna u Hrvat- 
skoj bila je Gupčeva buna 1573. Buna je izbila na 
feudalnom posjedu Franje Tahija, ali je ubrzo za- 
hvatila i susjedna vlastelinstva i proširila se prema 
Sloveniji. U odlučnoj bici kod Stubice plemićka je 
vojska porazila seljake, a uhvaćenog Gupca plemići 
su surovo pogubili. U Makedoniji Karpošev ustanak 
imao je karakter seljačkog rata, dok se u Srbiji 
pokret seljaka za poboljšanje socijalnog stanja 
ispreplitao s borbom za nacionalno oslobođenje (v. 
Srpski ustanci). I nakon sloma feudalizma položaj 
seljaka u uvjetima kapitalističke eksploatacije 
veoma je težak, pa i u kapitalizmu dolazi do seljač- 
kih pobuna. 


SELJAČKO-DEMOKRATSKA KOALICIJA (SDK), 
politički savez Hrv. seljačke stranke i Samostal- 
ne demokratske stranke zaključen u novembru 
1927. Na čelu SDK bila su dva predsjednika: 
Stj. Radić (v.) i Sv. Pribićević (v.) koji su nakon 
višegodišnjih teških međusobnih sukoba postali 
saveznici u borbi protiv velikosrpskog hegemoni- 
zma. Stvaranje SDK dovelo je obje stranke do 

odstupanja od dotadašnjih stavova. To osobito vri- 
jedi za SDS koja se od ranijeg pobornika centra- 
lizma sada pretvorila u najodlučnijeg protivnika 
centralističkog režima. Program SDK isticao je re- 
formu uprave i drž. administracije i zavođenje 
demokratskog režima, ali na bazi postojećeg Vidov- 
danskog ustava (v.). 

SENAT, vijeće u starom Rimu koje su prvobitno 
sačinjavali starješine rodova. S. je brojio 300 čla- 
nova koje su imenovali cenzori. Taj broj s vreme- 
nom se povećavao, pa je za Cezara iznosio čak 900. 
Članovima senata postajali su isluženi magistrati 
koji su se zvali patres (očevi). Njihova funkcija bila 
je doživotna. S. je potvrđivao odluke skupštine. 
Na njegove zaključke pučki tribuni (v.) mogli su 
uložiti »veto«. U vrijeme carstva s. je i dalje ostao 
ali samo kao savjetodavno tijelo. Naziv s. upotre- 
bljavao se i u srednjovjekovnim autonomnim gra- 
dovima za skup koji je odlučivao o određenim pita- 
njima, prije svega o vanjskoj politici. Članovi su 
bili pripadnici gradskog patricijata. U modernoj 
parlamentarnoj praksi s. je gornji dom parlamenta 
(koji djeluje po odredbama ustava). Članovi senata 
zovu se senatori. 

SENIOR, v. Feudalizam. 

SEOBA NARODA, razdoblje velikih preseljava- 
nja različitih etničkih grupa (germanskih, mongol- 
skih, sarmatskih, slavenskih i dr.) od IV—VII st. 
u prostoru prednje Azije, Evrope i sjeverne Afrike. 
S. n. počinje prelaskom mongolskih Huna preko 
Volge 375. godine, 

SEREŽANI, vojnici, pripadnici serežanskih četa 
koji su u Vojnoj krajini (v.) obavljali žandarme- 
rijsku službu. Nekada je svaki krajiški puk imao 
četu serežana. U XIX st. za cijelo područje Vojne 
krajine postoji samo jedna četa od 360 serežana. 

SIEGFRIEDOVA LINIJA, sistem utvrđenja uz 
njemačku granicu u dužini od 600 km prema Fran- 
cuskoj, Belgiji i Holandiji izgrađen uoči II svjet- 
skog rata od 22.000 utvrdnih objekata. Nakon sloma 
Njemačke 1945. Saveznici su utvrđenja demontirali. 


SIMEON, bugarski car, vladao od 893—927. Moć 
bugarske države S. je uzdigao do zavidne visine, 
te mu je i sam Bizant plaćao danak, a svojom je 
vojskom prodro čak do Carigrada (913). 

SIMCNIJA, trgovanje crkvenim položajima u 
srednjem vijeku (jedan od izvora zarade visokih 
crkvenih dostojanstvenika i vladara). Naziv potječe 
od Simona Maga koji je za novac tobože želio ku- 
piti od apostola tajnu stvaranja čuda. Protiv simo- 
mije istupio je u XI st. klinijevski pokret (v.), a i 
mnoge crkvene odredbe zabranjivale su i kažnja- 
vale simoniju. 


SINDIKATI, organizacija radnika koja zaštićuje, 
brani i unapređuje njihove zajedničke interese i 
prava te sudjeluje i u ostvarivanju političkih ci- 
ljeva radničke klase. Prvi pokušaji organiziranja 
radnika izazivali su oštru reakciju buržoazije (npr. 
Chapelierov zakon protiv radničkog udruživanja 
u Francuskoj 1791, ili proglašavanje krivičnim dje- 
lom organiziranja radnika u svrhu traženja poveća- 
nja plaća i ograničenja radnog vremena u Engle- 
skoj 1799). Međutim, razvojem industrije i 

brojčanim jačanjem radničke klase buržoazija je 
postepeno morala dozvoliti sindikalno udruživanje 
(u Engleskoj 1824, u Francuskoj 1864, a u drugim 
kapitalističkim zemljama u toku XIX st.). Razne 
struje u međunarodnom radničkom pokretu imale 
su različita shvaćanja o zadacima i ulozi sindikata. 
Marks i Engels (v.) povezivali su ekonomsku i po- 
litičku borbu proletarijata te su sindikatima pri- 
davali značajno mjesto u pripremanju borbe za 
potpuno socijalno oslobođenje. U našim zemljama 
sindikalne organizacije počele su se osnivati pot- 
kraj XIX st. U staroj Jugoslaviji bilo je više sin- 
dikalnih organizacija. Među njima je najznačajniju 
ulogu imao Ujedinjeni radnički sindikalni savez 
Jugoslavije (URSSJ). Poslije oslobođenja osnovani 
su jedinstveni radnički sindikati (danas Savez sin- 
dikata Jugoslavije), koji ujedinjavaju sve strukovne 
sindikate i predstavljaju nastavak revolucionarnog 
sindikalnog pokreta stare Jugoslavije. 

SIPOJI, vojnici indijskih jedinica Istočno-indijske 
kompanije, koja je još od raspada mogulskoga car- 
stva zauzela prostrana područja Indije i nametnula 
svoj protektorat nizu indijskih država i državica. 
Zadojeni mržnjom na engleske osvajače s. su 1857. 
digli ustanak. Poslije dvogodišnje borbe zbog slabe 
organizacije i loše povezanosti ustanak je krvavo 
ugušen. Englezi su se okrutno osvetili sipojima i 
stanovništvu koje im se pridružilo. 

SLAVENCFILI, grupa plemićkih pisaca u Rusiji 
u prvoj polovini XIX st. koji su se obarali na ka- 
pitalistički razvoj u Zapadnoj Evropi i zahtijevali 
da Rusija krene svojim vlastitim putem na temelju 


375 


Slavenofili — Socijaldemokratske partije 


seoskih općina. Mada su u budućnosti predviđali 
i oslobođenje kmetova s. su ipak u stvari zastupali 
interese feudalnog plemstva. 


SLOVANSKA LIPA, organizacija demokratski 
orijentirane češke sitne buržoazije osnovana u vri- 
jeme revolucionarnih zbivanja 1848. S. 1. je imala 
svoje organizacije po čitavoj Češkoj. Zalagala se 
za odlučnije ispunjenje osnovnih zahtjeva češkog 
naroda izraženih u martovskim danima. 

SNOS (Slovenski narodnoosvobodilni svet), poli- 
tičko predstavničko tijelo za Sloveniju nastalo u 
toku narodne revolucije. SNOS je proglašen na 
plenumu Osvobodilne fronte Slovenije u Kočevju 
1—3. X 1943. Na zasjedanju SNOS-a održanom u 
Črnomelju 19. i 22. II 1944. SNOS je postao najviši 
organ narodne vlasti u Sloveniji. Tom je prilikom 
odobren rad slovenačkih delegata na II zasjedanju 
AVNOJ-a i prihvaćena deklaracija o uspostavi Na- 
cionalnog komiteta oslobođenja Slovenije. 


SOCIJALDEMCKRATSKE PARTIJE, političke 
partije proletarijata osnivane u pojedinim zemlja- 
ma Evrope od 70-ih godina XIX st. U početku su 
međusobno nepovezane, a zatim se udružuju u II 
internacionalu. Najjača partija razvila se u Nje- 
mačkoj. Na kongresu u Gothi (Goti) 1875. udružile 
su se dvije struje, lasalovci i ajzenahovci, u jedin- 
stvenu SDP Njemačke na temelju kompromisnog 
programa u kojemu su napuštene osnovne marksi- 
stičke ideje. Zbog toga je Marks podvrgao kritici 
Gotski program njemačkih socijaldemokrata. G. 
1891. prihvaćen je novi Erfurtski program, koji je 
postao uzor mnogim socijaldemokratskim partija- 

ma u Evropi. Njemačka SDP imala je snažnu sindi- 
kalnu organizaciju, a glavnu pažnju na političkom 
polju posvećivala je djelovanju svojih poslanika u 
parlamentu. Nastojeći zadovoljiti svoje birače iz 
redova sitne buržoazije i inteligencije, ona sve više 
napušta revolucionarna načela. SDP Austrije osno- 
vana je 1889. Od tada radnički pokret u Austro- 
-Ugarskoj dobija snažan polet, a austrijska socijal- 
demokracija postaje uzor svim socijalistima Monar- 
hije. Bila je pod jakim utjecajem njemačke socijal- 
demokracije. 

SOCIJALIZAM, društveno uređenje koje pred- 
stavlja prelazni period od klasnog (kapitalističkog) 
u besklasno (komunističko) društvo. Svi pripadnici 
društva upravljaju svojim zajedničkim poslovima. 
To se postiže društvenim upravljanjem u proizvod- 
nji koje može biti indirektno (posredstvom države) 
ili direktno, tj. sudjelovanjem pripadnika neke ko- 
mune u rješavanju svih drugih poslova od općeg 
i zajedničkog interesa. Kako u socijalizmu pro- 
izvodne snage još nisu dosegle visok stupanj raz- 
vitka, raspodjela se obavlja po načelu da se sva- 
kome daje po vrsti i količini rada što ga obavlja 
za zajednicu. U socijalizmu se čovjek oslobađa od 
zavisnosti prirodnih snaga kojima se služi i ukidaju 
se sva ograničenja koje mu je nametalo privatno 
vlasništvo i klasna podjela. To omogućava postiza- 
nje značajnih uspjeha na svim područjima društve- 
nog života. Bitna je značajka socijalizma humani 
odnos prema ljudima, a to znači uklanjanje svega 
onoga što u uzajamnim odnosima ljudi ometa nji- 
hovu suradnju i potpomaganje. 

SOFISTI, putujući učitelji u staroj Grčkoj koji 
su za novac poučavali mladiće u raznim naukama, 
govorništvu i pjesništvu i s njima raspravljali o 
politici. Neki s. izražavali su veoma napredne misli, 
branili demokraciju i osuđivali ropstvo. Bili su 
spretni u raspravljanju. 

SOLONOVE REFORME, reforme atenskog zako- 
nodavca Solona (izabran za arhonta 994. g. pr. n. e.) 
kojima je bio cilj sređivanje prilika u državi. Solon 
je ukinuo dužničko ropstvo, podijelio stanovništvo 
Atike na 4 imovinska razreda, odredio prava i du- 
žnosti svih građana prema imetku. S. r. poboljšale 
su položaj naroda, ali su u stvari zaštitile interese 
robovlasnika. U suštini polovične nisu zadovoljile 
nikoga. Međutim, S. r. ipak su znatno pridonijele 
pretvaranju Atene od ratarske zemlje, kojom su 
vladali eupatridi (v.), u robovlasničku državu. 


SOLUNSKI PROCES, proces vođama i suradni- 
cima organizacije »Ujedinjenje ili smrt« (v.) održan 
u jesen 1917. u Solunu. S. p. bio je u neposrednoj 
vezi s tajnim pregovorima Austrije sa Saveznicima 
o separatnom miru i uvjetima u pogledu Srbije. 
Vladajućoj srpskoj dinastiji dopustio bi se povratak 
u Srbiju samo u slučaju da kazni glavne krivce i 
organizatore sarajevskog atentata (v.) i raspusti 
tajne organizacije. Zato je pod lažnom optužbom 
da su pripremali atentat na regenta Aleksandra 
vojni sud osudio na smrt vođu organizacije Dragu- 
tina Dimitrijevića-Apisa i njegove drugove Lj. Vu- 
lovića i R. Malobabića. Na obnovljenom procesu 
19583. osuđeni su bili potpuno rehabilitirani. 

SOVJETI RADNIČKIH DEPUTATA, vijeća rad- 
ničkih izaslanika koja se prvi put javljaju u Rusiji 
za revolucije 1905. S. r. d. rukovodili su štrajko- 
vima i u mnogim gradovima ostvarili 8-satni radni 
dan. U februaru 1917. ponovno se formiraju so- 
vjeti. Tada se stvaraju i u vojsci i na selu. Odigrali 
su značajnu ulogu u pripremanju i izvođenju okto- 
barske revolucije (v.), jer su u njima do jeseni 
1917. eseri i menjševici izgubili većinu, 

SPAHIJA, turski feudalac konjanik koji je od 
sultana dobivao zemlju (spahiluk) i zato bio oba- 
vezan da na njegov poziv ide u rat. 


SPARTAKOV USTANAK, najveći ustanak ro- 
bova u antiki 74—71. pr. n. e. Pod vodstvom gladi- 
jatora Spartaka, učitelja mačevanja u gladijatorskoj 
školi u Kapui, organizirana je urota s ciljem da 
se oslobode robovi gladijatori. Kada je urota otkri- 
vena, 80 robova uspjelo je pobjeći na Vezuv. Njima 
su se pridružili i drugi robovi i propali seljaci. 
Pokušaj rimskog odreda da ih opkoli završio je 
neuspjehom. Ubrzo je cijela južna Italija, osim 
utvrđenih gradova, pala u ruke ustanika. Spartak 
je imao uza se oko 60.000 ljudi. Tada je u vod- 
stvu ustanka došlo do rascjepa: jedni, sa Sparta- 
kom na čelu, htjeli su napustiti Italiju i otići u 
domovinu Trakiju i Galiju, drugi, na čelu s Kri- 
ksom, htjeli su ostati u Italiji i krenuti na Rim. 
Spartak je krenuo na sjever i stigavši do Alpa 
vratio se. Tada je u Rimu zavladao takav strah da 
je komandu nad vojskom preuzeo Kras. Međutim, 
Spartak je nastavio put prema jugu i započeo pre- 
govore s gusarima da mu prebace vojsku na Sici- 

liju. Tu je namjeravao pobuniti robove i uz njihovu 
pomoć preći u Grčku. Od svega toga nije se ostva- 
rilo ništa, a u odlučnoj bici na rijeci Silaru u 
Lukaniji (71) Spartak je poginuo. Uhvaćenim ro- 
bovima Rimljani su se surovo osvetili. 

SPARTAKOVCI, članovi njemačke ilegalne orga- 
nizacije »Spartak« koju je početkom prvoga svjet- 
skog rata formiralo lijevo krilo Socijaldemokratske 
partije kada se njeno vodstvo suglasilo s vođenjem 
imperijalističkog rata. Potkraj 1918. s. su s lijevim 
komunističkim grupama obrazovali KP Njemačke. 
S. su predvodili januarski ustanak u Berlinu 1919, 
koji je bio krvavo ugušen. Tada su strijeljani nji- 
hovi vođe Roza Luxemburg i Karl Liebknecht (Lib- 
kneht). 


SPORAZUM CVETKOVIČ-MAČEK, sporazum 
između predsjednika jugoslavenske vlade Dragiše 
Cvetkovića i predsjednika HSS i SDK dra Vlatka 
Mačeka zaključen 26. VIII 1939. Na osnovu tog 
sporazuma stvorena je od dotadašnje Savske i Pri- 
morske banovine i još nekih kotara Banovina Hr- 
vatska s autonomnim položajem. Za bana Banovine 
Hrvatske imenovan je dr Ivan Šubašić. Obrazovana 
je i nova jugoslavenska vlada na čelu sa Cvetkovi- 
ćem kao predsjednikom i Mačekom kao potpred- 
sjednikom. U vladu su ušla još četiri ministra iz 
Mačekove grupe. Ovim sporazumom riješavalo se 
tzv. »hrvatsko pitanje«. Kako su nosioci sporazuma 
bili političari iz redova buržoazije, to se njime nisu 
mijenjale socijalne i političke prilike u zemlji, pa 
on u stvari znači pregrupiranje snaga u podjeli 
vlasti i nešto izmijenjen položaj Hrvatske. U vanj- 

skoj politici nastavljen je put kojim je zemlju 
poveo Stojadinović (v. Stojadinovićev režim). 
SPORAZUM TITO-ŠUBAŠIĆ, sporazumi koje su 
zaključili predsjednik NKOJ maršal Tito i pred- 
sjednik emigrantske vlade dr Ivan Šubašić. Za 
vrijeme sastanka na Visu u junu 1944. potpisan 
je prvi sporazum kojim je predviđeno da se kra- 
ljevska vlada formira od demokratskih elemenata 
koji se nisu kompromitirali u borbi protiv NOB-a, 
a glavni će joj zadatak biti organiziranje pomoći 
NOV. Šubašić je priznao NKOJ i AVNOJ kao je- 
dinu vlast u zemlji, a NOV kao jedinu jugoslaven- 
sku vojsku. Tito se obavezao da će objaviti izjavu 
o sporazumu s vladom dra Šubašića i u njoj na- 
glasiti da NKOJ neće za trajanja rata pokretati 
pitanje konačnog uređenja države. Drugi sastanak 
Tita i Šubašića održan je 2. XI 1944. u oslobođenom 
Beogradu. Tada je zaključen novi sporazum koji 
je predviđao da se konačan oblik državnog uređe- 
nja riješi tek po završetku rata, a do tada se kralj 
ne može vratiti u zemlju. U međuvremenu njegove 
će funkcije obavljati namjesnici, koje će uz su- 
glasnost NKOJ imenovati kralj. Namjesnici će 
obrazovati jedinstvenu jugoslavensku vladu. 


SRETENSKI USTAV, ustav koji je Srbiji dao 
knez Miloš 1835. Po ovom ustavu, izrađenom po 
zapadnoevropskom uzoru, proglašena je nepovre- 
divost privatne svojine i jednakost svih pred za- 
konom. Uspostavljena je Narodna skupština od 100 
poslanika koja je dobila u nadležnost i odobravanje 
novih poreza. Trebalo je da S. u. potvrdi sultan, 

ali do toga nije došlo, na intervenciju Rusije i 
Austrije koje su ga smatrale suviše liberalnim. 


SRPANJSKE ŽRTVE, krvoproliće na Markovu 
trgu u Zagrebu 29. VII 1845. Toga su se dana odr- 
žavali izbori za zagrebačku županiju koji su završili 
pobjedom madžarona. Nakon proglašenja izbornog 
rezultata došlo je do sukoba između madžarona i 
iliraca te je vojska pucala u narod. 


SRPSKI USTANCI, borba srpskog naroda protiv 
turske vlasti na poč. XIX st. koja je dovela do 
uspostave autonomne Srbije. Povratak janjičara 
1801. u beogradski pašaluk nakon 8-godišnjeg izbi- 
vanja bio je popraćen strahovitim nasiljima nad 
stanovništvom. Vlast su prigrabila četvorica janji- 
čarskih vođa, dahija, i ponovno uveli čitlučenje, 
prisvajali prihode, povećavali poreze i osvećivali se 
Srbima i Turcima vjemim sultanu. Strahovlada 
dahija podstakla je seoske starješine na priprema- 
nje ustanka. Starješine su se najviše bavili trgo- 
vinom (stoka i ostali poljoprivredni proizvodi) te 
su se postepeno izdvojili u poseban društveni sloj, 
tzv. seosku buržoaziju, iz čijih su redova proizišli 
svi vođe ustanka. Seoske mase pružaju im punu 
podršku u želji da se oslobode teške eksploatacije. 
Kada su dahije saznali za pripremanje ustanka, 
odlučili su da ubistvom najuglednijih knezova i 
svećenika liše seljake vođa. Međutim, sječa knezova 
u januaru 1804. upravo je pospješila izbijanje 
ustanka. Knezovi, koji su izbjegli sječu skupili su 
se na sastanak u Orašcu. Oni su odlučili da se 
odmah podigne ustanak, a za vođu izabrali su Ka- 
rađorđa. Prvi srp. ustanak, koji se veoma brzo 

širio, nije u početku imao karakter borbe za oslo- 
bođenje od turske vlasti, nego je bio samo borba 
protiv janjičara. Vođe ustanka zahtijevali su auto- 
nomiju pod sultanovim suverenitetom, kao što su 
je imali prije povratka janjičara. Do jula 1804. 
Srbi su pobili dahije, pa je turska vlada smatrala 
da je ustanak postigao svoj cilj. Kada su ustanici 
tražili da im postignuto stanje garantira jedna 
strana sila, sultan se tome usprotivio. Tada je izbio 
otvoreni sukob između njih. U bici na Ivankovcu 
ustanici su porazili sultanovu vojsku, tada je usta- 
nak prerastao u borbu za nacionalno oslobođenje. 
Na strani ustanika bila je i Rusija, koja je zbog 
svojih posebnih razloga ušla u rat s Turskom. U 
toku 1806. ustanici oslobađaju jedan grad za dru- 
gim. Od bitaka najznačajnija je ona na Mišaru 
gdje su Turci teško potučeni. Ustanak prolazi kroz 
više faza. Ustanici se nadaju da će uz pomoć Rusije 
izvojevati potpunu slobodu. Kada je Rusija zbog 
zaoštravanja odnosa s Napoleonom zaključila 
s Turskom mir u Bukureštu (1812), obavezala je 
sultana da Srbiji dade autonomiju. No Turska je 
iskoristila zauzetost Rusije, pa je 1813. ponovno 
zauzela Srbiju i slomila ustanak. Karađorđe je 
prebjegao u Austriju, a Turci su svirepo obraču- 
navali s ustanicima. 

U proljeće 1815. izbio je drugi srpski ustanak 
pod vodstvom Miloša Obrenovića. Pod pritiskom 
Rusije (koja je savladala Napoleona) i nemira u 
nekim krajevima Turske, sultan je pristao na pri- 
mirje u jesen 1815, obećavši samoupravu. Srbi su 
prihvatili kompromis zbog međunarodne konste- 

lacije. Miloš postaje knez, sakuplja porez i predaje 
ga Turcima i organizira upravni aparat. Međutim, 
ta samouprava nije bila utvrđena formalnim ugo- 
vorom, pa je Miloš uložio velike napore da se novi 
položaj Srbije pravno uredi. Miloševa nastojanja 
podupirala je ruska diplomacija koja je težila za 
što većim utjecajem na Balkanu. Napokon hatiše- 
rifom od 1830 (kojemu je prethodio rusko-turski 
rat i Jedrenski mir) Srbija postaje autonomna kne- 
ževina koja plaća Turskoj samo danak. Turske 
vlasti ne miješaju se u unutrašnju upravu zemlje, 
a Miloš postaje nasljedni knez. 

STALJIN, Visarionović Josip (1879—1953), ruski 
revolucionar i državnik koji je poslije Lenjinove 
smrti (1924) preuzeo usprkos Lenjinovih upozorenja 
vodstvo sovjetske države i Partije. Koncentrirajući 
u svojim rukama svu vlast brutalno je uklanjao 
one koji su mu na bilo koji način smetali (osobito 
za razdoblja čistki 1986—39). Tako je došlo do 
uspostavljanja kulta njegove ličnosti, i ne samo 
do deformacije socijalizma već i napuštanja stva- 
ralačkog marksizma i otvorenog skretanja u dog- 
matizam. Utjecaj njegovih pogrešnih shvatanja u 
borbi za socijalizam došao je do izražaja i u među- 
narodnom radničkom pokretu kao i u međudržav- 
nim odnosima socijalističkih država. S. je bio ini- 
cijator poznate rezolucije Informbiroa 1948, a zatim 
i kampanje protiv Jugoslavije i njene Partije. U 
funkciji šefa države sudjelovao je u toku II svjet- 
skog rata na značajnim konferencijama s državni- 
cima SAD i Velike Britanije (Teheran, Jalta, Pods- 
dam). 

STARČEVIĆ, Ante (1823—1896), hrvatski politi- 
čar, tvorac radikalnog političkog programa. Djelo- 
vao je u hrvatskoj politici od 1861. Sa E. Kvater- 
nikom osnovao je Stranku prava. Na temelju 
hrvatskog državnog prava S. je zahtijevao hrvatsku 
državu koja bi s Austrijom i Ugarskom bila vezana 
samo personalnom unijom. S. odbacuje ilirske tra- 
dicije i jugoslavensko ime te zahtijeva da se Hrvati 
nazivaju samo hrvatskim imenom. Krajnji mu je 
cilj da se na ruševinama Austrije osnuje velika 
Hrvatska koja bi obuhvatala teritorij Južnih Sla- 
vena. S. je smatrao da su i Srbi i Slovenci Hrvati, 
te je tako formulirao velikohrvatsku ideju izrazivši 
težnju hrvatske buržoazije za prevlašću. Nameta- 
njem hrvatskog nacionalnog imena području na 
kojem se već formiralo više jugoslavenskih nacija 
S. je pridonio razdvajanju Juž. Slavena, prije svega 
Hrvata i Srba, posebno u Hrvatskoj. Međutim, u 
hrvatskoj politici 80-ih godina S. je znatno pridonio 
nacionalnom buđenju i jačanju otpora protiv tuđin- 
ske vlasti. Zastupao je građansko-demokratska 
shvaćanja, ali nije bio uvijek dosljedan, jer je 
branio i najkonzervativnije pojave i grupacije u 
Evropi kada je mislio da one koriste Hrvatskoj. 

STAROSLOVENCI, konzervativni dio slovenske 
buržoazije koja se 60-ih godina XIX st. zalagala 
za uvođenje slovenskog jezika u urede i škole i 
za formiranje pokrajinskih skupština za svaku po- 
jedinu slovensku pokrajinu. S. su nastojali da ne 
dođu u sukob s vlastima. Na čelu im je bio Janez 
Bleiweiss (v.). 

STATUTA VALLACHORUM, povelja o uređenju 
položaja stanovništva Vojme krajine (v.) koju je 
1630. izdao Ferdinand II. Prebjezi s turskog teri- 
torija koji su se naseljavali uz granicu dobijali su 
od vojnih zapovjednika obećanja o posebnim po- 
vlasticama, prije svega o slobodnom obrađivanju 
zemlje. Početkom XVII st., nakon prvih uspjeha 
u ratu s Turcima, hrvatski su feudalci zahtijevali 
da im sc vrate posjedi u Slavonskoj krajini. Tada 
su se Krajišnici pobojali da će postati kmetovi 
hrvatskih feudalaca pa su tražili da im se poseb- 
nom poveljom priznaju njihova prava. Bečki je 
dvor pristao na to jer su mu Krajišnici bili po- 
irebni kao vojnici. Po odredbama statuta Kraji- 
šnicima se priznaje da nisu ničiji kmetovi, da mogu 
birati svoje knezove i velike sudije, dok vojne 
starješine plaća car. Krajišnici su tada postali voj- 
nici koji su na carev poziv morali ratovati i na 
drugim evropskim bojištima. 

STOJADINOVIČEV REŽIM, period trogodišnje 
vladavine Milana Stojadinovića, predsjednika vlade 
u staroj Jugoslaviji (1935—1938). Stojadinović je 
bio financijski stručnjak, član Radikalne stranke, 
predstavnik beogradskih poslovnih krugova i osoba 
povjerenja kneza-namjesnika Pavla. Poslije peto- 
majskih izbora 1935. knez Pavle mu je povjerio 
sastav nove vlade. Stojadinović uvlači u vladu šefa 
slovenačkih klerikalaca A. Korošca i šefa Jugosla- 
venske muslimanske organizacije M. Spahu s koji- 
ma organizira novu stranku Jugoslavensku radi- 
kalnu zajednicu (JRZ). Stojadinović je provodio 
profašističku politiku, napustio demokratske saveze 

s drugim zemljama (v. Mala antanta) i približio Ju- 
goslaviju silama osovine (v. Osovina Berlin-Rim). 
Zbog neuspjeha na skupštinskim izborima 11. XII 
1938. knez Pavle je otpustio M. Stojadinovića i 
početkom februara 1939. povjerio vladu Dragiši 
Cvetkoviću. 


STROSSMAYER, Josip Juraj (1815—1905), đa- 
kovački biskup, hrv. političar i kultumi radnik. 
Nakon pada Bachova apsolutizma (v.) S. je pozvan 
u Carevinsko vijeće u Beč gdje se zalagao za sje- 
dinjenje Dalmacije s Hrvatskom i za federativno 
uređenje Monarhije. G. 1861. osniva sa F. Račkim 
(v.) Narodnu stranku koja se zalaže za široku auto- 
nomiju Hrvatske. S. sudjeluje u radu Hrvatskog sa- 
bora 1861—1873. God. 1866. bio je na čelu hrvatske 
deputacije koja je bez uspjeha pregovarala o uređe- 
nju odnosa Hrvatske s Ugarskom, Sabor i aktivnu 
politiku napustio je nakon revizije nagodbe 1873. 
Nastavljajući na tradicije ilirizma S. je zastupao 
južnoslavensku ideju. Svoju jugoslavensku koncep- 
ciju zamišljao je ostvariti uz pomoć i sudjelovanje 
Srbije, pa je podržavao i veze sa srpskom vladom. 
Kao i F. Rački, S. je smatrao da najprije treba po- 
stići kultumo a onda političko ujedinjenje Južnih 
Slavena. Zato je i poradio na osnivanju Jugoslaven- 
ske akademije (1867) i Sveučilišta u Zagrebu (1874), 
a prihodima svoje biskupije financirao je mnoge 
kulturne i političke akcije u jugoslavenskom duhu. 
U jugoslavenstvu S. vidi sintezu istočne i zapadne 
kulture, a to za njega znači suradnju i povezivanje 
katoličke i pravoslavne crkve uz pomoć slavenske 
službe božje. Zbog toga je često dolazio u sukob 

s Vatikanom kao i s vladajućim katoličkim krugo- 
vima Beča i Pešte. 

SULA, rimski vojskovođa koji je poslije pobjede 
nad Mitridatom (83. pr. n. €.) vodio s Marijevcima 
krvav građanski rat i najzad proglasio diktaturu 
na neograničeno vrijeme. S. je u Rimu zaveo stra- 
šan teror (v. Proskripcije). Uz pomoć plaćeničke 
vojske uspostavio je političku vlast i prvi je počeo 
angažirati vojsku u političkoj borbi. Tako je udario 
temelj vojničkoj diktaturi. S. se 79. g. pr. n. €. 
odrekao izvanrednih ovlaštenja i vlasti, a slijedeće 
godine je umro. 


SULTAN, titula nasljednog vladara u nekim 
muslimanskim državama (npr. u Turskom Carstvu). 

SUMERANI, najstariji stanovnici južne Mezopo- 
tamije. Izgradili su sistem natapanja, podizali na- 
selja i hramove i ostavili povijesne spomenike koji 
sežu u IV tisućljeće pr. n. e. 

SUN-JAT-SEN  (1866—1925), Kineski političar. 
1906. osnovao je kinesku nacionalnu partiju (Kuo- 
-Min-Tang) s osnovnim programom oslobođenja 
Kine od stranih zavojevača, rušenja mandžurske 
dinastije i uspostavljanja republike. Bio je revolu- 
cionarni demokrat, predstavnik buržoazije koja se 
borila protiv feudalizma. Nakon revolucije 1911. 
proglasio u Nankingu republiku i bio njen prvi 
predsjednik. Zahtjevom za nacionalizaciju i indu- 
strijalizaciju zemlje, pod utjecajem oktobarske re- 
volucije, S. je okupljao i seljačke mase. 

SUPILO, Fran (1870—1917), hrv. političar. Bio je 
novinar najprije u Dubrovniku, a zatim u Rijeci 
urednik »Novog lista«. G. 1905. uz A. Trumbića bio 

je jedan od tvoraca politike »novog kursa« i Rije- 
čke rezolucije (v.). S. je bio glavna ličnost Hrvat- 
sko-srpske koalicije sve do Friedjungova procesa 
1909 (v.). Kao pobornik rušenja Austro-Ugarske i 
južnoslavenskog ujedinjenja, razvio je veliku aktiv- 
nost u vrijeme I svjetskog rata. S nekolicinom emi- 
granata osnovao je u Londonu Jugoslavenski odbor 
(v.) i poduzimao važne misije za ostvarenje jugo- 
slavenskog programa. Prvi je otkrio tajne prego- 
vore Saveznika s Italijom i klauzule Londonskog 
pakta. Suprotstavljao se velikosrpskoj koncepciji 
N. Pašića i srpske vlade i pridavao je veliko zna- 
čenje prethodnom dogovoru o uređenju buduće 
jugoslavenske države, koja bi se po njegovu shva- 
ćanju morala zasnivati na bazi političke i nacio- 
nalne ravnopravnosti. 1916. istupio je iz Jugosla- 
venskog odbora zbog neslaganja s njegovim člano- 
vima. S. je jasno uočio tendencije srp. političara 
i smatrao je prvostepenim pitanje unutarnjih od- 
nosa pojedinih naroda u novoj državi. Umro je u 
Londonu 23. IX 1917, gdje mu je tijelo spaljeno, 
a pepeo prenijet u domovinu u rodno mjesto Cavtat 
(1927). S. je bio pobornik federalističke koncepcije 
jugoslavenskog ujedinjenja. 

SUTJESKA, jedna od najznačajnijih pobjeda i 
najtežih bitaka u toku NOB-a koja se vodila na 
istoimenoj rijeci u maju 1943. Nakon IV neprija- 
teljske ofenzive neprijatelju je uspjelo opkoliti je- 
dinice NOV i Vrhovni štab na području rijeka 
Pive, Tare i Sutjeske i planina Durmitora, Zelen- 
gore, Maglića i Vučeva. Oko 130.000 neprijateljskih 
vojnika (uz njemačke i talijanske divizije sudjelo- 

vali su i ustaše i četnici) stezali su obruč oko glav- 
nine NOV koja je brojila oko 20.000 boraca. Položaj 
NOV pogoršavalo je haranje tifusa i veliki broj 
ranjenika. Vrhovni štab je naredio proboj obruča. 
Probijanje obruča na Sutjesci i Zelengori izvršeno 
je u borbama prsa o prsa. U jeku proboja nepri- 
jatelj je dovlačio nova pojačanja pa se razvila 
najteža i najkrvavija bitka u kojoj je bio ranjen 
i Tito. Neprijatelju su zadani teški gubici, ali su 
i gubici naših snaga bili osjetno veliki. No, razbi- 
jene njemačke divizije bile su najzad prisiljene na 
povlačenje pa je herojska bitka na Sutjesci pred- 
stavljala novu veliku pobjedu NOV. 

SVETA ALIJANSA, savez evropskih vladara 
s ciljem da suzbije revolucije poslije sloma Napo- 
leona. Savez se zasnivao na svečanoj deklaraciji 
koja je izrađena po zamisli ruskog cara Aleksandra 
I. S. a. je trebala da bude međunarodni organ za 
mirno rješavanje svih sporova u Evropi. Međutim 
S. a. se pretvorila u organ za obranu feudalizma. 
Oslanjajući se na vojnu silu Austrije, Pruske i 
Rusije, S. a. je postala instrument evropske kon- 
trarevolucije. Održala je 4 kongresa na kojima se 
najviše raspravljalo o mjerama za suzbijanje revo- 
lucionarnih pokreta. Po nalogu Sv. alijanse austrij- 
ska vojska ugušila je revoluciju u Italiji a fran- 
cuska u Španiji. Politici Sv. alijanse suprotstav- 
ljala se kapitalistička Engleska koja nije bila za- 
interesirana za obnovu feudalizma. Ona se opirala 
mjerama koje je S. a. htjela _ primijeniti protiv 
revolucionarnih pokreta u južnoj i srednjoj Ame- 
rici (1823). S. a. raspala se u vezi s određivanjem 
stava velikih sila prema grčkoj revoluciji. 

ŠČEFAN MALI, neznanac neizvjesnog porijekla 
koji se 1767. u Crnoj Gori izdavao za ruskog cara 
Petra III. Zaveo je red i mir i prisilio plemena na 
poslušnost. Njegova slava i ugled, temeljena na 
ruskom carskom naslovu i uvjerenju naroda da je 
on doista ruski car, pomalo su prelazili granice 
Crne Gore te su izazvali interes u susjednim kra- 
jevima. Šćepanova pojava u Crnoj Gori izazvala je 
uznemirenje u Veneciji, Turskoj, Rusiji i Francu- 
skoj, te najzad i akciju sa ciljem da ga se ukloni. 
Š. je završio tragičnom smrću. 21. IX 1773. zaklao 
ga je jedan od njegovih slugu podmićen od ska- 
darskog paše. 

ŠESTOJANUARSKA DIKTATURA, razdoblje u 
razvoju stare Jugoslavije kada je kralj Aleksandar 
preuzeo svu vlast u svoje ruke. Š. d. je proglašena 
kraljevim manifestom od 6. I 1929, kojim se ukida 
Vidovdanski ustav (v.) i raspušta parlament. Novi 
zakoni donosili su se ubuduće kraljevim ukazima. 
Predsjednik vlade postao je general Petar Živković. 
U nastojanju da novi režim bude oslobođen svake 
javne kontrole sa strane opozicije, zabranjen je 

rad svim političkim strankama. Š. d. je bila završna 
tačka dugotrajnog političkog procesa u staroj Ju- 
goslaviji kojim se pripremalo kraljevo preuzimanje 
cjelokupne državne vlasti i uklanjanje svih eleme- 
nata koji su stajali na putu kraljevoj svemoći. U 
stvari bio je to nov oblik učvršćivanja velikosrpske 
hegemonije i to od tada pod direktnim kraljevim 
rukovodstvom. Otvorena diktatura potrajala je 
do proglašenja Oktroiranog ustava (3. IX 1931). 
Međutim, ni tada nije nastala suštinska promjena, 
već se režim diktature samo zaklonio za prividnu 
ustavnost. 


ŠLIMAN, v. Schliemann. 


ŠPALJ, Milan (1918—1942), revolucionar, na- 
rodni heroj. Za studija na građevinskom odsjeku 
Tehničkog fakulteta u Zagrebu postao je član 
SKOJ-a, a potom i član KPJ. Razvio je veliku 
aktivnost među studentima, naročito poslije oku- 
pacije. Uhapšen od ustaša u februaru 1942, $. je 
odveden u Jasenovac gdje je ubijen. Jedan mu je 
brat poginuo kao partizan, a drugi u logoru u 
Staroj Gradiški. 

ŠUBIĆI, hrvatska feudalna porodica koja se oso- 
bito izdigla u drugoj pol. XIII i na poč. XIV st. 
Pavao Šubić, starješina bribirske grane Šubića, za- 
vladao je prostranim područjima u Dalmaciji te je 
kao hrvatski ban (od 1273) odigrao značajnu ulogu 
u dovođenju Anžuvinaca (v.) na hrv.-ug. prijestolje. 
U vrijeme prijestolnih borbi Š. su od Karla II 
Anžuvinskog dobili Hrvatsku u nasljednu gospo- 
štiju, dok im je Andrija III podijelio nasljednu ban- 
sku čast. Bosanski ban Stjepan Kotromanić prizna- 

vao se vazalom bana Pavla. Izgrađujući jaku kra- 
ljevsku vlast Anžuvinci su nastojali oslabiti ovu 
moćnu velikašku porodicu. Zato su iskoristili ne- 
uspjeh bana Mladena u ratu s Mlečanima pod Za- 
drom. Najzad je Ludovik I prisilio jednu granu 
bribirskih knezova da mu predaju utvrđeni grad 
Ostrovicu u zamjenu za Zrinj u Slavoniji. Od te 
grane potekli su Šubići-Zrinjski. 

ŠUPLJIKAC, Stevan (1786—1848), krajiški pu- 
kovnik koji je na Majskoj skupštini u Sremskim 
Karlovcima 1848. proglašen za srpskog vojvodu. 
$. se tada nalazio s vojskom u Italiji, a kao lojalan 
oficir nije htio primiti dužnost bez carskog ime- 
novanja. Dvor ga je potvrdio tek po izbijanju su- 
koba s Madžarima. 

TABORI, političke skupštine na otvorenom polju 
koje su u Sloveniji 60-ih i 70-ih godina XIX st. 
organizirali mladoslovenci (v.). 


TABORIČANI, v. Husitski pokret, 


TABULA TRAIANA (Trajanova ploča), natpis 
rimskog cara Trajana uklesan u živoj stijeni kod 
Ogradine (Srbija) na Dunavu u kojem se spominje 
da je tu bila sagrađena cesta. T. T. još se i danas 
vidi. 

TACIT, Kornelije (55—120), rimski historičar. U 
djelima »Anali« i »Historiae« opisao je rimsku po- 
vijest od smrti Augustove do potkraj I st. n. e. 
Bio je pristaša aristokratske republike pa je o care- 
vima pisao s mnogo mržnje. Veoma je vrijedno i 
njegovo djelo »Germania« u kojem je opisao život 
i običaje starih Germana. 

TAJNA KONVENCIJA, ugovor između Srbije i 
Austro-Ugarske zaključen u vrijeme kralja Milana 
1881, po kojemu se Srbija obavezuje da neće pro- 
voditi propagandu u Bosni i Hercegovini i Novo- 
pazarskom sandžaku. Za uzvrat Austro-Ugarska će 

štititi Obrenoviće od unutrašnjih neprijatelja (na- 
ročito od Karađorđevića), te će pomoći Srbiji da 
postane kraljevina i da se proširi na jug. Kralj 
Milan se obavezao da neće voditi nikakve političke 
pregovore sa stranim državama bez znanja Austro- 
-Ugarske, koja je tako dobila punu kontrolu nad 
srpskom vanjskom politikom. Tajnom konvencijom 
austrougarska je diplomacija skrenula težnje srp- 
ske buržoazije prema Makedoniji. 

TATARI, etnička grupa mongolskog porijekla 
koja je pod vodstvom svojih kanova provodila ve- 
lika osvajanja i pustošenja. U XIII st. T. su pro- 
valili u Evropu i preko južne Rusije doprli do 
Karpata i Madžarske, a zatim u Hrvatsku do Ja- 
dranskog mora. 

TEHERANSKA KONFERENCIJA, konferencija 
šefova triju savezničkih država F. D. Roosevelta 
(SAD), W. Churchilla (Vel. Britanija) i J. V. Sta- 
ljina (SSSR) održana od 28. XI do 1. XII 1943. u Te- 
heranu (Iran). Cilj konferencije bio je usklađivanje 
ratnih operacija Saveznika i razmatranje o even- 
tualnim uvjetima primirja i mira s poraženim sila- 
ma Osovine. U zajedničkoj deklaraciji, objavljenoj 
1. XII 1943, naglašena je odlučnost Saveznika da 
surađuju u ratu i u miru. 


TEMAT, teriiorijalno-upravna oblast u Bizant- 
skom Carstvu. Tako su npr. dalmatinski gradovi i 
otoci, koji su se nalazili u posjedu Bizanta u vri- 
jeme hrvatskih narodnih vladara, sačinjavali po- 
seban t. sa sjedištem u Zadru. Na čelu temata 
nalazio se od cara imenovani strateg. 

TEOKRACIJA, oblik državnog uređenja u koje- 
mu je politička vlast koncentrirana u rukama 
svećenika i crkvene hijerarhije (npr. Tibet do 1951. 
ili Vatikan). 

TERMOPILSKI KLANAC, poprište pogibije ne- 
koliko stotina Grka na čelu sa spartanskim kraljem 
Leonidom u vrijeme navale Perzijanaca na Grčku 
480. pr. m. e. Grci su dva dana sprečavali perzijskoj 
vojsci prolaz kroz klanac u srednju Grčku. Tada 
je neki Grk, izdajnik, proveo Perzijance planin- 
skom stazom iza leđa Grcima. Iako su vidjeli da su 
opkoljeni, Grci su se junački borili do kraja i svi 
izginuli. 

TIMAR, manji feudalni posjed koji su turski 
sultani davali spahijama s pravom pobiranja pri- 
hoda uz određene uvjete (v. Zijamet). 


TIMOČKA BUNA, ustanak seljaka u istočnoj 
Srbiji 1883. Te je godine kralj Milan uveo redovnu 
vojsku i naredio da se narodu oduzme oružje. Pod 
utjecajem radikalskih ideja o samoupravi, predvo- 
deni sitnom buržoazijom seljaci su zbacili organe 
vlasti i osnovali svoje odbore. Milan je bunu krvavo 
ugušio. 

TIMOKRACIJA, podjela vlasti prema imutku, 
kako je to u Ateni izvršio Solon. 

TIMUR LENK (Hromi), ili Tamerlan, osnivač 
velike mongolske države u drugoj pol. XIV st. sa 
sjedištem u Samarkandu. Pokorivši sve mongolske 
države, zauzeo je Indiju do Gangesa i opustošio 
Delhi. Prodrijevši u prednju Aziju zauzeo je Siriju, 
a potom se u bici kod Ankare 1402. sukobio sa 

sultanom Bajazitom, kojega je potukao. Sam Ba- 
jazit dospio je u mongolsko ropstvo. T. je umro 
1405. kad se spremao na Kinu, a uskoro zatim 
raspala se i njegova država. 

TIRANIJA, oblik vladavine u staroj Grčkoj kada 
je svu vlast imao u rukama samo vladar zvan tira- 
nin. Tirani su na čelu demosa ustajali protiv ari- 
stokracije. Mnogo su unapređivali trgovinu i kolo- 
nizaciju. U Ateni je bio poznat tiranin Pizistrat 
(v.). 

TIT LIVIJE, rimski historičar u doba Augustova. 
Napisao je povijest Rima od njegova osnutka (»Ab 
urbe condita«) do 9. g. n. e. 

TITO, v. Broz Josip. 


TCPOVSKO PITANJE, pitanje nabavke topova 
za potrebe srpske vojske zbog kojega su se u pe- 
riodu od 1904—1906. zaoštrili odnosi između Srbije 
i Austro-Ugarske. Srbija je dobila ponude od franc. 
tvornice Schneider-Creusot, njem. tvornice Krupp, 
i češke tvornice Škoda, u kojoj učestvuje veliki 
bečki kapital i dioničari iz carske kuće. Austro- 
-Ugarska je zahtijevala da Srbija izvrši narudžbu 
kod Škode prijeteći da će u protivnom obustaviti 
uvoz stoke iz Srbije. Nudila je Srbiji i zajam za 
nabavu topova, a kao zalog tražila je prihode od 
srpskih državnih željeznica. Takvim zahtjevima su- 
protstavila se srpska javnost pa su se odnosi iz- 
među Srbije i Austro-Ugarske naglo zaoštrili, što 
je dovelo do carinskog rata (v.). Najzad, Srbija je 
naručila topove u Francuskoj. 

TORIJEVCI, stari naziv za pripadnike Konzer- 
vativne stranke u Engleskoj, napušten 1828. Kao 

politička stranka t. su se pojavili u drugoj polovini 
XVII st. i predstavljali su zemljoposjedničko i 
dvorsko plemstvo koje je željelo jaku kraljevsku 
vlast. Jačanjem kapitalizma i buržoazije mijenjala 
se socijalna struktura stranke. Danas naziv t. obi- 
lježava najreakcionarnije konzervativce. 


TOTEMIZAM, jedan od najranijih oblika religije 
(v.). Suština je štovanje životinja. Javlja se u ro- 
dovskom uređenju kad su lov i ribolov postali 
glavni izvor prehrane ljudi. 


TRADĐE-UNIONS (trejd junien), strukovni savezi 
engleskih radnika koji su se već u XVIII st. udru- 
živali radi zajedničke borbe za više nadnice i me- 
đusobne pomoći u slučaju nezaposlenosti. Tek 1824. 
radnici su dobili pravo da se organiziraju, a sve 
dotada t. u. su djelovali manje-više ilegalno. U 
prvoj pol. XIX st. t. u. nisu postigli većih rezultata, 
ali su i bez obzira na to kod engleskih radnika sve 
više učvršćivali uvjerenje da se protiv kapitalizma 
može uspješno istupati jedino kolektivnom borbom. 
U vrijeme zastoja proizvodnje i porasta nezapo- 
slenosti (ekonomska kriza 1857) engleski su radnici 
postajali sve nezadovoljniji. Stoga su 1864. i tu. 
sudjelovali na velikom međunarodnom mitingu u 
Londonu i ušli u I internacionalu (v.) radi suradnje 
5 ostalim evropskim proletarijatom. T. u. su uglav- 
nom obuhvaćali samo kvalificirane radnike koji su 
bili trajno zaposleni na jednom mjestu. Kada je 
došlo do privrednog porasta, sve više su se orijen- 
tirali na kompromise s buržoazijom te su radničkoj 
klasi Engleske nametali oportunističke stavove. 

TREĆI REICH, nacistička Njemačka od 19338. do 
1945. Prvim carstvom Nijemci su smatrali srednjo- 
vjekovnu njemačku državu (962—1806), a drugim 
carstvom ujedinjenu Njemačku od 1871. do 1918. 

TRECI STALEŽ, neprivilegirani dio francuskog 
stanovništva u vrijeme feudalno-apsolutističke mo- 
narhije koji je snosio sve državne terete a nije 
sudjelovao u vlasti. Sačinjavali su ga različiti slo- 
jevi buržoazije, seljaci i radnici, te je predstavljao 
golemu većinu francuskog naroda. Uoči revolucije 
potkraj XVIII st. t. s. je istupao tražeći korjenite 
promjene u feudalnom sistemu. 

TRENKOVI PANDURI, četa slavonskog vlaste- 
lina Franje Trenka s kojom je sudjelovao u austrij- 
skom nasljednom ratu (1741—48). T. p. ratovali su 
više godina po Šleskoj, Češkoj, Bavarskoj i Francu- 
skoj. Pavši u nemilost kod kraljice Marije Terezije, 
Trenk je osuđen na doživotnu tamnicu u Spiel- 
bergu, gdje je 1749. umro. 


TRIJALIZAM, plan o preuređenju Austro-Ugar- 
ske po kojem bi se uz Austriju i Ugarsku stvorila 
i treća jedinica od južnoslavenskih zemalja Mo- 
narhije. T. je u stvari bila taktika nekih dvorskih 
krugova pred prvi svjetski rat kako bi se u hrvat- 
skim zemljama i u Bosni i Hercegovini stvorila 
grupacija na koju bi se mogao osloniti Franjo Fer- 
dinand (kad postane vladar) protiv Madžara i Srba. 
Zbog toga je imao izvjesno značenje samo za naše 
političke prilike. 

TRIJANONSKI UGOVOR, ugovor o miru između 
savezničkih država i Mađarske zaključen u Tria- 
nonu (kraj Pariza) poslije I svjetskog rata 4. VI 

1920. Po ovom ugovoru Mađarska je izgubila oko 
70% nekadašnjeg teritorija zemalja krune Sv. Stje- 
pana (Erdelj, Međimurje, dio Slovačke, Vojvodinu 
i Hrvatsku). Njime je utvrđena jugoslavensko-ma- 
đarska granica, a sadržavao je i odredbu po kojoj 
mađarske oružane snage nisu smjele premašiti 
35.000 ljudi. 

TRIJUMVIRAT, naziv poznat iz historije rimske 
države kojim se označava vladavina trojice ljudi. 
Prvi t sklopili su Cezar, Pompej i Kras (60. pr. n. €.) 
kao tajni sporazum o podjeli vlasti. Nakon Krasove 
smrti došlo je do obračuna između Cezara i Pom- 
peja, pa je Cezar nakon pobjede kod Farsala (48) 
uspostavio diktaturu. Drugi t. sklopili su Oktavijan, 
Antonije i Lepid (43. pr. n. e), a potvrdila ga je 
i narodna skupština. Oni su dobili neograničenu 
vlast na pet godina sa zadatkom da urede državu. 
Porazivši republikance na čelu s Brutom i Kasijem 
kod Filipa u Makedoniji (42), trijumviri su među- 
sobno podijelili provincije. No tada je započela 
borba za vlast. Najprije je Oktavijan oduzeo sve 
časti Lepidu, a obračun s Antonijem završio je 
Oktavijanovom pobjedom (bitka kod Akcija 31. pr. 
n. e.) i uspostavom carstva. 


TROCKISTI, pristaše Lava Trockoga (1879— 
1940), jednoga od vođa oktobarske revolucije, koji 
je poslije Lenjinove smrti zastupao ideju o provo- 
denju opće svjetske proleterske revolucije. Suko- 
bivši se sa Staljinom, Trocki se 1927. prisilno po- 
vukao iz političkog života. Trocki je živio u Tur- 
skoj, Francuskoj, Norveškoj i Meksiku, gdje je 

1940. ubijem. T. su pokušali osnovati i svoju inter- 
nacionalu. 

TROJANSKI RAT, veliki vojni sukob između 
Grka pod vodstvom mikenskog kralja Agamem- 
nona i Trojanaca u razdoblju od 1350. do 1100. pr. 
n. e. Po legendi nadmoćni Grci su 10 godina uzalud 
opsjedali Troju, i tek varkom, uz pomoć drvenog 
konja kojeg su uvukli u grad, uspjeli su ga osvojiti. 
Neki događaji trojanskog rata ušli su u sadržaj 
Ilijade i Odiseje. 

TROJNI PAKT, sporazum između Njemačke, Ita- 
lije i Japana potpisan u Berlinu 27. IX 1940. po 
kojemu su se tri države obavezale na međusobnu 
suradnju i potpomaganje u uspostavljanju i održa- 
vanju »novog poretka«. Japan je priznao Njemač- 
koj i Italiji vodstvo u Evropi, a ove su priznale Ja- 
panu vodstvo prilikom stvaranja »novog poretka« u 
velikoazijskom području. Sile potpisnice obavezale 
su se da će se potpomagati svim političkim, privred- 
nim i vojnim sredstvima. Posebno je naglašeno da 
odredbe pakta ne vrijede za političke odnose koji 
tada postoje između sila potpisnica i SSSR. T. p. je 
bio zaključen na 10 godina, a kasnije su mu se pri- 
ključile Madžarska (20. XI 1940), Rumunija (23. XI 
1940), Slovačka (24. XI 1940), Bugarska (1. III 1941) 
i Jugoslavija (25. III 1941). 

TROJNI SPORAZUM, savez između Njemačke, 
Austro-Ugarske i Italije zaključen u Beču 20. V 
1882. Savez je u stvari bio proširenje na Italiju već 
prije zaključenog saveza između Njemačke i Au- 
stro-Ugarske (1879) uperenog protiv Rusije i Fran- 
cuske. Njemačka se htjela osigurati od eventualne 

odmazde Francuske za poraz pretrpljen 1871. For- 
miranje ovog saveza izazvalo je okupljanje protiv- 
ničkog tabora na čelu s Engleskom (v. Antanta). 
Približavanje Italije Francuskoj, a time i znakovi 
slabljenja Trojnog saveza, pokazali su se naročito 
u vrijeme aneksione krize (1908) i balkanskih ra- 
tova (1912—13). T. s. prestao je postojati zaklju- 
čenjem Londonskog pakta (v.) 1915. po kojemu je 
Italija prišla silama Antante. 


TRPIMIROVICI, vladarska dinastija u srednjo- 
vjekovnoj Hrvaiskoj od sredine IX do potkraj XI 
st. T. su dobili naziv po knezu Trpimiru (oko 845 
do 864) koji je vladao Dalmatinskom Hrvatskom 
pod okriljem Franaka. No franačka se vlast u Dal- 
matinskoj Hrvatskoj nije toliko osjećala. Mnogo su 
opasniji Hrvatima bili Mlečani. Zato su Trpimir i 
njegovi nasljednici morali voditi neprestane borbe 
s Mlečanima. U prijestolnim borbama T. su neko 
vrijeme bili lišeni kneževske časti (period vlada- 
vine Domagoja oko 864—876 i Branimira 879— 
oko 892, za kojega je Hrvatska postigla nezavisnost). 
Za Trpimirova sina Zdeslava (876—879) Hrvatska 
je priznavala vrhovništvo Bizanta. Kada je Brani- 
mira naslijedio najmlađi Trpimirov sin Mutimir 
(oko 892— oko 910), T. su se učvrstili na hrvatskom 
prijestolju. Za njegova nasljednika Tomislava (oko 
910—928) Hrvatskoj je zaprijetila opasnost od Bu- 
gara i Madžara. Tomislav je odbio oba neprija- 
telja, ujedinio Dalmatinsku i Posavsku Hrvatsku i 
prvi od hrvatskih vladara uzeo naslov kralja. Teže 
je bilo riješiti pitanje dalmatinskih gradova i cr- 
kveno pitanje od odbrane granica. Gradove je To- 

mislav dobio na upravu, a od Držislava (969—995) 
dalje T. nose i naslov »kralja Dalmacije«. T. koji su 
vladali Hrvatskom između Tomislava i Držislava 
bili su: Trpimir II (928—935), Krešimir I (935— 
—945), Miroslav (945—949) te Krešimir II (949— 
—969). Borba za dalmatinske gradove aktuelna je 
u XiKXI st. Tada se vodila ne samo s Mlečanima 
nego i s Bizantom. Te su borbe znatno slabile dr- 
žavu, a nisu donosile trajan uspjeh. Za prijestolnih 
borbi između Držislavovih sinova (Svetislav, Kre- 
šimir i Gojslav), Mlečani su prvi put osvojili Dal- 
maciju. Borbe za jadransku obalu nastavljaju se 
i za Stjepana I (oko 1030 —1058). Crkvene su borbe 
također slabile moć hrvatske države. Latinsko sve- 
ćenstvo dalmatinskih gradova težilo je da podvrgne 
pod svoju nadležnost cijelu Hrvatsku. T. su se tome 
opirali sve do Petra Krešimira IV (1058—10T74) i 
Zvonimira (1075—1089), koji nije bio direktni po- 
tomak Trpimirovića. Za Petra Krešimira IV Dal- 
macija je ponovno u sastavu hrvatske države, koja 
se teritorijalno i ekonomski znatno ojačala. Po- 
sljednji Trpimirović bio je Sijepan II, koji umire 
1091. 

TRUBAR, Primož (1508—1586), slovenski refor- 
mator i pisac. Kao svećenik pod utjecajem tršćan- 
skog biskupa Bonoma prihvatio je reformaciju te 
je djelovao u Ljubljani sve dok isusovci nisu počeli 
suzbijati novi pokret. Tada se preselio u Trst, a za- 
tim u Bavarsku. Prevodio je crkvene knjige s nje- 
mačkog na slovenski jezik, a sam je sastavio »Mali 
katekizam« i »Abecedarij« koje je štampao pod 
pseudonimom Philopatridus Illyricus. Kada je Ivan 

Ungnad osnovao u Urachu hrvatsku protestantsku 
štampariju, T. je nadzirao štampanje knjiga koje 
su bile pisane glagoljicom i ćirilicom. Vrativši se u 
Ljubljanu mastavio je organiziranje protestantske 
crkve te je 1562. izdao protestantski Crkveni red 
ili Artikule. Zbog te djelatnosti ponovno je iza- 
gnan 1565. te je do kraja života djelovao u Wiirten- 
bergu. Svojim radom T. je udario temelje sloven- 
skoj narodnoj književnosti. 

TRUMBIĆ, Ante (1864—1938), hrvatski političar. 
Od 1895. do 1918. stalno je biran u Dalmatinski sa- 
bor. Političku karijeru započeo je kao pravaš, a 
nakon fuzije pravaša s narodnjacima (1905), bio je 
jedan od najuglednijih političara nove Hrvatske 
stranke. Aktivno je učestvovao u stvaranju poli- 
tike »novog kursa« i Riječke rezolucije (v.). Za I 
svjetskog rata bio je na čelu Jugoslavenskog odbo- 
ra (v.) te 1917. potpisuje s N. Pašićem Krisku de- 
klaraciju (v.). U novoj jugoslavenskoj državi po- 
staje ministar vanjskih poslova i sudjeluje na Mi- 
rovnoj konferenciji u Parizu. Nakon zaključenja 
mirovnog ugovora s Italijom povlači se iz vlade. 
Odlučno se suprotstavio centralističkom uređenju 
države. Nakon ubistva Stj. Radića pristupio je HSS 
i do smrti ostao u opoziciji prema velikosrpskom 
režimu. Veliki pobornik jugoslavenskog jedinstva 
T. je u stvari zastupao interese buržoazije iz naših 
zemalja koje su ranije bile pod Austro-Ugarskom. 
U stalnom sukobu s velikosrpskom koncepcijom T. 
je mijenjao svoje stavove, te je od zagovornika uni- 
larizma prešao na izrazito federalističko stanovište, 
a neko se vrijeme izjašnjavao i za republikanizam. 

TRUST, oblik monopolističkog udruživanja kapi- 
talista u fazi imperijalizma (v.). T. nastaje kad se 
udruži više poduzeća iste vrste proizvodnje tako da 
pojedinačna poduzeća gube svoju samostalnost i 
stvaraju zajedničku centralnu upravu nove firme. 
Svaki prijašnji vlasnik dobija određeni broj dioni- 
ca koje odgovaraju njegovu uloženom dijelu. Tru- 
stovi se katkada obrazuju i kao međunarodna po- 
duzeća. 


TUCOVIĆČ, Dimitrije (1881—1914), prvak Srpske 
socijaldemokratske partije. Bio je dosljedan sljed- 
benik Marksa i Engelsa. Njegova je zasluga što je 
Srpska socijaldemokraiska partija uživala velik 
ugled u međunarodnom radničkom pokretu. T. se 
zalagao i za zbliženje balkanskih naroda i suradnju 
socijaldemokratskih partija u tom pravcu. Na nje- 
gov podsticaj održano je 1910. u Beogradu prvo vi- 
jećanje socijaldemokratskih partija Balkana. Pogi- 
nuo je u redovima srpske vojske u prvom svjet- 
skom ratu. 


TURNIRI, viteške igre u srednjem vijeku koje 
su se priređivale u vrijeme kad se nije vodio rat. 
Vitezovi su se natjecali u ratničkim vještinama, i to 
po dvojica ili po dvije čete. Glavni je cilj borbe bio 
da vitezovi jedan drugoga »skinu sa sedla« dugač- 
kim kopljem. Upotrebljavano oružje bilo je tupo. 
Konj, sprema i pobijeđeni vitez pripali su pobjed- 
niku, ali se pobijeđeni mogao otkupiti. T. su dono- 
sili i koristi, ali pravom je vitezu bilo više do časti 
negoli do plijena. 


TURSKI RATOVI, zajednički naziv za ratove 
koje su evropske države vodile protiv Turske od 

XVI do XIX st. Do kraja XVI st. Turci su se na- 
lazili u neprekidnoj ofenzivi. Prvi ozbiljniji poraz 
doživjeli su u bici kod Siska 1593. Da bi osvetio 
pretmljeni poraz sultan je navijestio rat Austriji. 
Taj je rat poznat pod imenom dugi turski rat, a 
vodio se od 1593. do 1606. Glavno bojište bilo je u 
Madžarskoj, dok su se u Hrvatskoj vodili samo ma- 
nji bojevi. Za vrijeme ovog rata izbili su ustanci 
protiv Turaka u Banatu, Slavoniji, Hercegovini i 
Crnoj Gori. Završen je mirom na ušću rijeke Žitve 
(1606). U ovom su ratu protivničke snage prvi put 
bile izjednačene. Od ostalih turskih ratova znača- 
jan je tzv. veliki turski rat koji se vodio poslije 
neuspjele turske opsade Beča 1683. Tada je stvoren 
savez evropskih država, nazvan »Sveta liga za oslo- 
bođenje«, u koji su ušle Austrija, Poljska, papa, Ve- 
necija, a potkraj rata i Rusija. Rat je završio mi- 
rom u Sremskim Karlovcima 1699, po kojemu su 
Turci morali napustiti Madžarsku, Slavoniju, dio 
Srijema, Hrvatsku do Une i južnog Velebita. Vene- 
ciji su otpustili područje do Dinare i Neretve. 

TURSKI USTAV, ustav koji je Srbiji dao sultan 
1838, a koji su izvojevali ustavobranitelji (v.). Po 
njemu uz kneza je savjet čije članove knez ne može 
smijeniti. Članovi savjeta birani su iz redova sta- 
rješina, pa su na taj način ustavobranitelji (v.) 
ostvarili svoje zahtjeve. T. u. proglasio je slobodu 
trgovine, što je bilo posebno značajno za privredni 
razvoj Srbije. 

TURŠIĆČ, Ivan (1922—1944), revolucionar, narod- 
ni heroj. Bio je jedan od prvih partizana u Notrenj- 
skoj i istaknuti organizator NOP u Sloveniji. Član 


406 


Turšić — Tutankamonova grobnica 


je KPJ od 1942. Postao je politički komesar Prve 
primorske brigade »Simon Gregorčič«. T. se istakao 
hrabrošću i umješnim rukovođenjem vojnih akcija. 
Poginuo je u borbi s neprijateljem. Za narodnog 
heroja proglašen je 1951. 

TUTANKAMONOVA GROBNICA, grobnica egi- 
patskog faraona Tutankamona pronađena 1922. 
Grobnica je bila netaknuta i u njoj je pronađena fa- 
raonova mumija u zlatnom lijesu kao i brojni sku- 
pocjeni predmeti koji svjedoče ne samo o velikom 
bogatstvu egipatskih vladara nego i o vještini sta- 
rih egipatskih majstora. 

UDRUŽENA OPOZICIJA, izborni savez politič- 
kih stranaka stare Jugoslavije koje su istupile sa 
zajedničkom listom ma parlamentarnim izborima 
1935. i 1938. g. na čelu s Vlatkom Mačekom kao no- 
siocem liste. Jezgru Udružene opozicije sačinjavale 
su Seljačko-demokratska koalicija, Demokratska 
stranka i dio Zemljoradničke stranke, dok se ostali 
sastav mijenjao na osnovi trenutnog stava stranaka 
prema beogradskom režimu. Tako je 1935. u Udru- 
ženoj opoziciji bila i Jugoslavenska muslimanska 
organizacija, koja se poslije izbora povezala s M. 
Stojadinovićem u Jugoslavensku radikalnu zajed- 
nicu (JRZ). 1938. na listi Udružene opozicije nala- 
zili su se i Bogoljub Jeftić i Pera Živković, nosioci 
diktatorskog režima. 


UJEDINJENA OMLADINA SRPSKA, organiza- 
cija srpske srednjoškolske omladine osnovana 1866. 
u Novom Sadu. Program organizacije zasnivao se 
ma usko srpskom shvaćanju, te je predviđao ujedi- 
njenje svih Srba i obnovu Dušanova carstva. U. o. 
s. zamišlja buduću jugoslavensku državu kao veliku 
Srbiju. Unutrašnje uređenje države trebalo bi da 


408 


Ujedinjena omladina Srpska — Ujedinjenje ili smrt 


bude ustavno sa zagarantiranim građanskim slobo- 
dama i nesmetanom privrednom djelatnošću bez 
uplitanja države. U. o. s. je podsticala kulturni i ma- 
cionalni rad i ostavila je jake tragove u srp. gra- 
đanskoj inteligenciji. 

UJEDINJENA SLOVENIJA, udruženje sloven- 
ske inteligencije i studenata nastanjenih u Beču 
koji su u aprilu 1848, objavili program sa zahtje- 
vom za ukidanje feudalnih pokrajina i ujedinjenje 
slovenskog naroda u Kranjskoj, Štajerskoj, Koru- 
škoj i Primorju: Tako ujedinjena Slovenija imala 
bi svoju autonomiju i svoj sabor i ne bi bila za- 
stupljena u svenjemačkom parlamentu. Službeni je- 
zik u Sloveniji bio bi slovenski. 


UJEDINJENI SAVEZ ANTIFAŠISTIČKE OMLA- 
DINE JUGOSLAVIJE (USAOJ), sveopća omladin- 
ska organizacija koja je okupljala antifašističku i 
rodoljubnu omladinu cijele Jugoslavije. Najprije su 
od 1941. g. osnivani narodnooslobodilački savezi 
omladine u pojedinim krajevima, a 1942. na kon- 
gresu antifašističke omladine u Bihaću stvara se 
USAOJ na čelu s Ivom Lolom Ribarom (v.). Drugi 
kongres USAOJ-a održan je u Drvaru 2—4. V 1944. 
Tada je USAOJ imao više od pola milijuna članova 
i izgrađeni sistem svojih organizacija. Na Trećem 
kongresu u Zagrebu (11—16. V 1946.) organizacija 
je dobila naziv Narodna omladina Jugoslavije, koja 
se 1948. ujedinila sa SKOJ-em (v.) u jedinstvenu 
omladinsku organizaciju. 

UJEDINJENJE ILI SMRT, tajna srpska milita- 
ristička organizacija osnovana 1911. Na čelu joj je 
bio Dragutin Dimitrijević-Apis. Smatrajući da vla- 

da ne radi dovoljno za srpstvo i jugoslavenstvo, a u 
cilju rušenja Turske Carevine i Austro-Ugarske 
Monarhije, članovi organizacije su predviđali izvje- 
sne vlastite akcije uz primjenu revolucionarnih me- 
toda, zbog čega su dolazili u sukob s radikalnom 
vladom. Organizacija je bila stvarni organizator 
sarajevskog atentata (v.). Njen vođa Apis osuđen 
je u solunskom procesu (v.) na smrt strijeljanjem. 
UMJERENJACI, v. Husitski pokret. 


UNIONISTI, pristaše političke stranke u Hrvat- 
skoj, nastale 1861. Stranka se zalagala za tijesni sa- 
vez Hrvatske s Ugarskom. 


UNITARIZAM, političko shvaćanje i praksa za- 
snovano na načelu apsolutnog jedinstva. U. je pro- 
tivan federalizmu. Npr. za vrijeme stare Jugosla- 
vije mnogi su građanski političari bili pobornici 
unitarizma, tvrdeći da su Srbi, Hrvati i Slovenci 
jedan narod podijeljen u tri plemena. Odatle u po- 
litičkoj praksi težnja za jačanjem središnje uprave 
nasuprot federalističkoj decentralizaciji. 

URBARI, zbornici propisa po kojima su se u Hr- 
vatskoj, Slavoniji i Vojvodini uređivali odnosi iz- 
među feudalaca i kmetova, a sadrže sve obaveze 
kmetova prema feudalnim gospodarima. Postojali 
su privatni u. pojedinih vlastelinstava, a od XVI st. 
počinje te odnose uređivati i država, naročito kad 
su zbog zloupotreba feudalaca učestale seljačke bu- 
ne (v.). Pojedinačne odredbe javljaju se dosta rano, 
ali se tipični u. javljaju tek od XV st. 

UROTA ZRINJSKO-FRANKOPANSKA, pokušaj 
hrvatskih feudalaca pod vodstvom Petra Zrinjskog 
i Krste Frankopana da se odupru centralističkoj 


410 


Urota Zrinsko-Frankopanska — Ustanak šleskih tkalaca 


politici bečkog dvora koja je umanjivala političku 
važnost hrvatskog plemstva i krnjila prava Hrvat- 
ske. U. je bila otkrivena, a njeni vođe bačeni u 
tamnicu i pogubljeni 30. IV 1671. 

USKOCI, bjegunci s turskog teritorija koji su se 
u skupinama smještali (uskočili) u pograničnim hr- 
vatskim i mletačkim područjima. Odatle su vodili 
borbe s turskim četama, upadali na turski teritorij 
1 Turcima nanosili velike štete. Bilo ih je više sku- 
pina, a najznatnija je bila u Klisu koju je 1530. 
primio Petar Kružić. Kada je Klis pao u turske 
ruke (1537), u. su se preselili na područje Senjske 
kapetanije. U. su bili i spretni pomorci, te su na- 
padali turske lađe na Jadranu. Ako su ih Mlečani 
u tom sprečavali, napadali su i njih, pa su se zali- 
jetali čak do Venecije. Na žalbe Mlečana bečki je 
car donio odluku da uskoke preseli u unutrašnjost, 
čemu su oni pružili otpor. Tako je poč. XVII st. 
većina uskoka preseljena u Žumberak i oko Otočca, 
te su kao carski vojnici odatle nastavili borbu s 
Turcima. 

USTANAK ŠLESKIH TKALACA, ustanak tek- 
stilnih radnika u Šleskoj 1844. U srednjoj Njemač- 
koj, po brdovitim i neplodnim predjelima, seljaci 
se nisu mogli prehraniti od poljoprivrede te su se 
bavili predenjem i tkanjem u obliku kućne radino- 
sti. Radili su za poduzetnike, a rad je bio organi- 
ziran u obliku rasute manufakture. Zarade od ika- 
nja predstavljale su glavno vrelo prihoda za se- 
ljake, pa je upravo zbog toga njihov položaj iz da- 
na u dan postajao sve teži. Poduzetnici, u nastoja- 
nju da što uspješnije konkuriraju engleskoj indu- 

striji, stalno su ikalcima smanjivali nadnice i ba- 
cali ih u sve veću bijedu. Zato su zbog teških život- 
nih prilika 1844. šleski tkalci podigli ustanak. U 
ustanku je sudjelovalo oko 3000 tkalaca. Njihovo 
naoružanje bilo je veoma slabo. tako da je vojska 
brzo ugušila pobunu. Ipak je ustanak šleskih tka- 
laca značajan u historiji radničkog pokreta jer je to 
prva pobuna radnika u Njemačkoj. 

USTAŠE, pripadnici fašističke organizacije koji 
su poslije sloma stare Jugoslavije pod okriljem Ni- 
jemaca i Talijana preuzeli vlast u tzv. NDH. Imali 
su svoje političke i vojne formacije, a na čelu im 
je bio zloglasni »poglavnik« dr Ante Pavelić. On je 
u staroj Jugoslaviji bio jedan od vođa Hrvatske 
stranke prava (frankovci) koja je vodila šovinistič- 
ku i antisrpsku politiku. Nakon proglašenja šesto- 
januarske diktature Pavelić je pobjegao u emigra- 
ciju i osnovao terorističku organizaciju »Ustaša«, 
koja je, stavljajući se u službu Italije, nastojala da 
razbije jugoslavensku državu. U tzv. NDH u. su 
počinili strašna zvjersiva. Odmah po dolasku u ze- 
milju započeli su progoniti Srbe, Židove i napredne 
Hrvate (prije svega komuniste). Formirali su pri- 
jeke sudove, osnovali konceniracione logore, izvr- 
šili pokolje srp. stanovništva i svojim oružanim je- 
dinicama pomagali okupatore u borbi protiv NOV. 
1945. uništene su posljednje ustaške vojne jedinice. 

USTAV, najviši pravno-politički dokument jedne 
države koji sadržava osnovne propise o njenom 
društvenom, ekonomskom i političkom uređenju. 


USTAVNO UREĐENJE, uređenje unutrašnjih 
odnosa u državi temeljeno na ustavu. Tvorac ustav- 

nog uređenja bila je buržoazija. Ono je najčešće za- 
snovano na principu podjele vlasti na zakonodavnu, 
izvršnu i sudsku. Obaranjem buržoazije s vlasti i 
uspostavom socijalističkih država zadržava se u. u, 
ali mijenja karakter. Ustav socijalističke države 
odražava sve ekonomsko-društvene promjene koje 
su se zbile preuzimanjem vlasti od strane proleta- 
rijata i usmjeruje put k izgradnji besklasnog dru- 
štva. 

USTAVOBRANITELJI, protivnici Miloševa apso- 
lutizma i pristalice ustavne vladavine u Srbiji po- 
slije dobijanja autonomije 1830. U. su bili predstav- 
nici bogatih trgovaca i seoskih starješina od kojih 
se formirala mlada buržoazija. Oni su nastojali 
ustavom ograničiti kneževu vlast i samovolju kako 
bi sami zadobili jači utjecaj na vođenje državnih 
poslova. Kada je Srbija dobila ustav 1838, Miloš je 
napustio zemlju. Nešto kasnije učinio je to i njegov 
sin Mihajlo, a u. su proglasili za kneza Aleksandra 
Karađorđevića. Novi ustavobraniteljski režim odi- 
grao je značajnu ulogu u privrednom razvoju Sr- 
bije i u stvaranju modernog državnog aparata. 

UTOPIJSKI SOCIJALIZAM, teorija o preure- 
đenju kapitalističkog društva u novi, pravedniji 
društveni sistem bez klasne borbe i bez revolucio- 
narne akcije proletarijata. Već od prvih početaka 
kapitalizma javili su se mislioci koji su taj sistem 
podvrgli kritici i koji su pokušali naći put za nje- 
govo preuređenje. Međutm, njihove ideje za izmje- 
nu kapitalističkog poretka imale su utopijski ka- 
rakter, jer su razvoj kapitalizma i suprotnosti iz- 
među buržoazije i proletarijata bile još u počecima. 

Oni još nisu mogli uočiti pravu suštinu kapitalizma, 
pa prema tome ni odrediti put za rješenje njegovih 
protivurječnosti. Osobito je značajno da utopijski 
socijalisti ne shvaćaju ulogu proletarijata u borbi 
za socijalističko društvo. 


Začetnik utopijskog socijalizma bio je Englez 
Thomas Morus (Mor), koji je u vrijeme prvo- 
bitne akumulacije kapitala (v.) početkom XVI st. 
reagirao na surove mjere protjerivanja seljaka sa 
zemlje. U djelu »Utopija« opisuje život na jednom 
otoku gdje nema privatne svojine a proizvodnja 
ima društveni karakter. Po naslovu toga djela ka- 
sniji teoretičari neostvarivog besklasnog društva 
nazvani su utopisti. 


Tomaso Campanella (Kampanela, 1568—1639), iz 
južne Italije, dajući u djelu »Grad sunca« sliku 
idealnog društvenog uređenja opisuje stanovnike 
koji su svi jednaki, nemaju privatne svojine, rade 
4 sata dnevno, a za odgoj njihove djece brine se 
država. 


Francois Babeuf (Babef, 1760—1797) smatra da 
je jedino komunistički poredak pravedan te traži 
obrazovanje komune, izjednačenje svih građana i 
diobu proizvedenih dobara na jednake dijelove bez 
razlike koliko tko pridonosi društvu. 


Glavni su predstavnici utopijskog socijalizma u 
periodu industrijskog prevrata Saint-Simon, Char- 
les Fourier i Robert Owen. Oni su u svojim djelima 
pored kritike kapitalizma iznosili i planove za stva- 
ranje novog društva bez eksploatacije. 

Saint-Simon (Sen-Simon, 1760—1825) je tvrdio 
da se ljudsko društvo razvija te da je konačan 
cilj toga razvoja opće udruživanje. Društvo bi tre- 
balo osloboditi neproduktivnog sloja, dok bi pro- 
duktivni sloj (tu je ubrajao radnike, seljake, obrt- 
nike i kapitaliste) morao stvoriti novo društvo. Pri 
tome je odbacio upotrebu sile jer ona razara a ni- 
šta ne izgrađuje. Upravljanje ljudima putem sile 
treba zamijeniti upravljanjem stvarima, tj. proiz- 
vodnjom. Svi će ljudi raditi po svojim sposobnosti- 
ma a dobivati nagradu prema učinjenom radu. 
S.-S. nije predviđao likvidaciju buržoazije. Umje- 
sto klasne borbe treba ostvariti klasnu suradnju. 
Svi ljudi moraju spoznati da su braća, a do te spo- 
znaje doći će prihvaćanjem nove religije koju je 
nazvao »novo kršćanstvo«, 

Charles Fourier (Šarl Furje, 1772—1837) je sma- 
trao da će se socijalističko društvo izgraditi pu- 
tem uvjeravanja i dobre volje ljudi. Ono bi se sa- 
stojalo od niza zajednica, falanga, koje bi obuhvaća- 
le oko 1500 Ijudi. Takva bi zajednica živjela u veli- 
koj zgradi, falansteriju, a njeni članovi bavili bi se 
pretežno zemljoradnjom. U svojim je djelima dao 
sliku suvremenog društva koje on naziva civilizaci- 
ja. Anarhičnost proizvodnje izaziva ekonomske kri- 
ze. Predvidio je prelaz kapitalizma u imperijalizam 
koji je nazvao »industrijski feudalizam«. Njegova 
kritika izražava misao da tako dugo dok postoji pri- 
vatno vlasništvo ljudi će biti neprijatelji i među 
njima ne može biti harmonije. 


Robert Owen (Oven, 1771—1858) je smatrao glav- 
nim izvorima zla privatno vlasništvo, buržoaski 

brak i religiju. Međutim, tvrdio je da se do socija- 
lizma može doći bez borbe protiv kapitalizma. Kao 
vlasnik tvornice u New Lanarku provodio je refor- 
me: skratio radni dan, uređivao radionice, gradio 
radničke stanove, otvarao škole za radničku djecu. 
1817. objavio je plan o preuređenju društva po ko- 
munističkim načelima. Da dokaže mogućnost ostva- 
renja svojih ideja otišao je u SAD i u državi Indi- 
jani osnovao komunističku naseobinu koja je u 
uvjetima kapilalističke okoline brzo propala. U En- 
gleskoj je osnovao banku za pravičnu razmjenu na 
osnovu procjene vrijednosti utrošenih sati za izra- 
du proizvoda, ali je i ona brzo propala. O. je bio 
inicijator radničkog zakonodavstva u Engleskoj te 
je uspio da engleski parlament izglasa prvi zakon 
o zaštiti radnika od pretjerane eksploatacije. 


UŽIČKA REPUBLIKA, naziv koji je narod dao 
oslobođenom teritoriju stvorenom u jesen 1941. u 
zap. Srbiji s centrom u Užicu. Tu se razvijao inten- 
zivan politički rad i osnivali su se prvi organi nove 
narodne vlasti. U studenom 1941. u Užicu je osno- 
van Glavni narodnooslobodilački odbor Srbije. Tu 
je izlazio i organ CK KPJ »Borba«, a tvornica oru- 
žja radila je oružje za partizane. Za dva i pol mje- 
seca postojanja Užičke Republike tvornica je pro- 
izvela oko 21.000 pušaka, više od 500 mitraljeza, 
270.000 puščanih metaka i oko 10.000 ručnih bombi. 
U vrijeme prve neprijateljske ofenzive VŠ je do- 
nio odluku o povlačenju pred nadmoćnijim nepri- 
jateljem u pravcu Sandžaka, pa je U. R. prestala 
postojati. 

VAJNER, Slaviša-Čiča  (1903—1942), politički 
radnik, narodni heroj. Kao student arhitekture pri- 
ključio se naprednom omlađinskom pokretu. G. 
1940. postaje član KPJ. Ljeti 1941. organizira usta- 
nak na Romaniji i postaje prvi komandant Roma- 
nijskog partizanskog odreda. Isticao se hrabrošću 
i vojnim talentom te je postao neobično popularan 
među borcima i narodom. Potkraj 1941, imenovan 
je za člana Glavnog štaba Bosne i Hercegovine. Po- 
ginuo je u Drugoj neprijateljskoj ofenzivi. 

VANDALI, germansko pleme koje je u vrijeme 
seobe naroda (v.) provalilo u Galiju i Hispaniju. 
Potisnuti od Zapadnih Gota, V. su prešli u Afriku 
gdje su osnovali svoju državu. Iz sjev. Afrike V. 
su prešli u Italiju i strahovito opustošili Rim 455. g. 

VARJAZI, odredi germanskih ratnika (v. Nor- 
mani) koji su se u IX st. iz Skandinavije spustili u 
zemlje Istočnih Slavena. Prodirali su prema jugu 
vodenim putom od Baltičkog do Crnog mora pa 
čak i do Carigrada. Bili su organizirani u čvrste 
družine pod vodstvom konunga (knezova). Bavili 

su se pljačkom i razbojničkom trgovinom. Napadali 
su Slavene i druga plemena, otimali im krzno i 
hvatali robove, koje su prodavali u Carigradu. Ri- 
jekom Volgom V. su prodirali u zemlju Hazara i 
Bugara. Neki varjaški knezovi utvrdili su se na 
prikladnim mjestima, odakle su od Slavena kupili 
danak. 


VAZAL, v. Feudalizam. 


VELEIZDAJNIČKI PROCES, v. Hrvatsko-srpska 
koalicija. 

VELIKA GEOGRAFSKA OTKRIĆA, zajednički 
naziv za pronalaženje novih pomorskih putova i 
novih kontinenata potkraj XV i poč. XVI st. Do- 
tada je glavno područje plovidbe bilo Sredozemno 
more na jugu i Baltičko na sjeveru, a plovilo se 
najviše uz obalu. No evropski su moreplovci na- 
stojali otkriti novi put za Indiju i Kinu, odakle su 
se dobijale mirodije, zlato, slonova kost, svila i dr, 
i to naročito otkada su Turci zavladali obalama 
istočnog Sredozemlja. Usavršavanje brodova i upo- 
znavanje kompasa omogućilo je plovidbu dalje od 
obale, pa su se moreplovci najzad otisnuli na nepo- 
znata mora. Polovinom XV st. portugalski mornari 
doprli su do Kapverdskih otoka (na pola puta 
između Portugala i Brazila). G. 1486. Portugalac 
Bartolomeo Diaz prvi je doplovio do južnog rta 
Afrike, a Vasco (Vasko) da Gama plovio je i dalje 
te je 1498. došao do obala Indije. Ploveći u službi 
španjolskog kralja od Portugala prema zapadu, 
Genovežanin Cristof Columbo (Kolumbo) stigao je 
1492. na otok San Salvador (Bahamsko otočje u 
srednjoj Americi). Iako je još tri puta putovao 

preko Oceana, stigavši do Velikih antila ist. obale 
srednje Amerike i sjeverne obale Južne Amerike, 
Colombo je umro a da nije znao da je otkrio novi 
kontinent. To je kasnije ustanovio Amerigo Ve- 
spucci (Vespuči), po kojemu je taj kontinent nazvan 
Amerika. Prvo putovanje oko svijeta izvršio je 
Magellan, Portugalac u španjolskoj službi. On je 
1519. krenuo na put sa 5 brodova i 265 momara. 
Stigavši do krajnje tačke Južne Amerike prošao je 
kroz tjesnac između kontinenta i otoka Ognjena 
zemlja koji je prozvan njegovim imenom. Poginuo 
je na Filipinima u borbama s urođenicima, dok su 
njegovi mornari sa dvije lađe krenuli dalje. Kada 
su jednu od njih zarobili Portugalci, druga se oko 
Afrike vratila u Španiju sa svega 13 mornara 1522. 
U XVII st. otkrili su holandski moreplovci (Hartog- 
szoon, Tasman) sjev. i zap. obalu Australije. Njenu 
ist. obalu prvi je oplovio Englez James Cook. Tek 
tada započinje kolonizacija novog kontinenta, koji 
je dospio pod vlast Engleza, 

VELIKI SELJAČKI RAT, ustanak njemačkih 
seljaka koji je izbio 1525. u toku reformacije (v.). 
Ustanak je zahvatio južnu i sjevernu Njemačku. 
Seljacima se pridružio i jedan dio naprednijeg 
građanstva i mnogi vitezovi. Plemstvo, knezovi i 
bogati građani uputili su na ustanike vojskovođu 
Truchesesza (Truhzes), koji je svladao seljačke 
odrede. U toku ustanka istakao se kao vođa radi- 
kalnog krila Toma Munzer. U bici kod Franken- 
hausena njegova je vojska razbijena, a Miinzer je 
zarobljen. Posljednji otpor feudalcima pružio je 
grad Minster, gdje je Ivan Leidenski organizirao 


419 


Veliki seljački rat — Vinodolski zakon 


komunu na bazi jednakosti. Po zauzimanju grada 
Leidenski je bio mučen i pogubljen. 

VERSAJSKI MIR, ugovor o miru između Nje- 
mačke i savezničkih država zaključen nakon prvoga 
svjetskog rata. Ugovor je potpisan u Dvorani ogle- 
dala 28. VI 1919, a sadržavao je u prvom dijelu 
odredbe o Ligi naroda (v.). U drugom dijelu odre- 
đen je položaj poražene Njemačke: nove granice, 
saveznička okupacija lijeve obale Rajne na 15 go- 
dina, demilitarizacija Porajnja, internacionalizacija 
Saara i njemačkih vodenih putova, podjela bivših 
njemačkih kolonija, ograničenje vojne sile i plaća- 
nje reparacija. 

VESTALKE, svećenice u starom Rimu koje su 
podržavale vječnu vatru na državnom ognjištu u 
hramu božice Veste. 

VETO, u lat. jeziku znači zabranjujem. Tu riječ 
izgovarali su pučki tribuni (v.) kad se nisu slagali 
s odlukama senata ili nekog državnog službenika 
te su tako obustavili njihovo izvršenje. Danas se 
v. upotrebljava u Vijeću sigurnosti OUN. Pravo 
veta imaju njegovih 5 stalnih članova. 

VIDOVDANSKI USTAV, ustav Kraljevine Srba, 
Hrvata i Slovenaca izglasan 28. VI 1921. (na Vidov 
dan) kojim je ozakonjeno centralističko uređenje 
države, nacionalni unitarizam (v.) i prevlast veliko- 
srpske buržoazije. V. u. je učvrstio buržoasko-kapi- 
talistički poredak; ostao je na snazi do uvođenja 
šestojanuarske diktature (v.). 

VIKINZI, v. Normani. 


VINODOLSKI ZAKON, zbornik odredaba koji- 
ma se reguliraju odnosi između krčkih knezova i 

njihovih kmetova, sastavljen 1288. u današnjem 
Novom Vinodolskom. V. z. je pisan hrvatskim jezi- 
kom, i to glagoljicom, a daje sliku društvenog 
razvitka od rodovske preko teritorijalne zajednice 
do feudalnog uređenja. Stoga predstavlja dragocjen 
dokument za proučavanje srednjovjekovne Hr- 
vatske. 


VIRILISTI, članovi Hrvatskog sabora koji nisu 
bili birani, već su pristup u sabor imali po rodu 
ili položaju (velikaši, veliki župani i crkveni dosto- 
janstvenici). 

VITEŠKI REDOVI, crkveni redovi čiji su se pri- 
padnici, uz obične redovničke zavjete, još zavjeto- 
vali da će se boriti s nevjernicima te da će štititi 
pobožne puinike koji kreću na hodočašća u Pale- 
stinu. V. r. nastali su poč. XII st. u vrijeme križar- 
skih ratova (v.). Najpoznatiji v. r. bili su: templari, 
hospitali ili ivanovci i njemački viteški red. V. r. 
na Pirinejskom poluotoku (Kristov red, alcantara) 
borili su se protiv Arapa. 


VITEZ, pripadnik staleža ratnika konjanika. 

a) U rimskoj državi vitezovi su bili najbogatiji 
građani koji su služili u konjici pa su se s vreme- 
nom izdvojili u poseban stalež. U nj je mogao ući 
svaki građanin čiji je imetak vrijedio najmanje 
400.000 sestercija. 

b) U srednjem vijeku v. se zove i »miles« upravo 
zato što mu je glavno zanimanje rat. U početku je 
v. mogao postati svatko koji je poznavao vojničku 
vještinu i živio na viteški način. Kad je porasla 
viteška samosvijest, tražilo se da v. ima barem 
4 pretka koji su bili vitezovi. V. nije nitko po ro- 

đenju, već to postaje udarcem viteškog mača po 
ramenu. V. je morao biti vješt oružju i uljudan. 
Stoga su se dječaci posebno odgajali na dvoru ne- 
kog viteza, a proglašenje vitezom izvodilo se uz 
propisani ceremonijal. Oprema i odijelo viteza 
mijenjalo se kroz stoljeća: do XI st. nose kožni 
oklop pokriven željeznim pločicama, od XI st. že- 
ljeznu košulju od karika, a od XIV st. od željeznih 
pločica. Na glavi su imali šljem koji također mije- 
nja oblik. Oružje im je mač, štit, koplje i bodež. 
V. je živio u viteškom dvorcu koji je imao zidnu 
ogradu i kule. Viteški način života mnogo je stajan, 
pa su siromašniji vitezovi putovali i boravili po 
dvorovima imućnijih i gostoljubivih vitezova tra- 
žeći pustolovine. Osim u ratu v. je sudjelovao u 
lovu i turnirima (v.). 


VLAHOVIĆ, Joža (1916—1941), revolucionar, 
narodni heroj. Najprije član SKOJ-a (od 1932), a 
zatim član KPJ (1935). Kao istaknuti komunista 
često je bio hapšen i proganjan. Od 1939. V. je bio 
sekretar SKOJ-a za Hrvatsku i član CK KPJ. Na- 
kon okupacije organizira NOP u Zagrebu. Formirao 
je omladinske diverzantske grupe. V. je organizirao 
poznati napad na ustaške sveučilišne jedinice kod 
Botaničkog vrta (4. VIII 1941). Kratko vrijeme na- 
kon te akcije uhapšen je i nakon zvjerskog mučenja 
strijeljan. 

VLAHOVIĆ, Veljko (1914-), politički radnik, se- 
kretar Izvršnog komiteta CK SKJ. Član KPJ od 
1935. g. Aktivno je sudjelovao u akcijama napred- 
nih studenata u Beogradu. G. 1937. otišao u Španiju, 
gdje se borio u jednoj od internacionalnih brigada 

republikanske vojske. Od 1939. bio je u Moskvi kao 
predstavnik SKOJ-a u Komunističkoj omladinskoj 
internacionali. Za vrijeme NOB-a organizirao je 
sa Đ. Salajem u Moskvi radio-stanicu »Slobodna 
Jugoslavija«. U zemlju se vratio 1944. Pored poli- 
tičke aktivnosti bavi se i naučno-teoretskim pro- 
blemima marksizma. Proglašen je narodnim he- 
rojem. 

VLASI, stočari koji su do dolaska Turaka ži- 
vjeli u planinskim predjelima u unutrašnjosti Bal- 
kanskog poluotoka. Živjeli su u rodovskim zajed- 
nicama birajući vojne, upravne i sudske starješine. 
Vlasništvo nad stokom i pašnjacima bilo je zajed- 
ničko. Odupirali su se pokušajima feudalaca da ih 
pretvore u kmetove, pa su se selili u drugi kraj ili 
pružali oružani otpor. Da bi ih predobili, feudalci 
su im priznavali samoupravu uz obaveze da čuvaju 
šumske prelaze ili da sudjeluju u nekom vojnom 
pohodu. Dolaskom Turaka pojedine vlaške grup& 
dobile su potvrdu svojih samouprava. Turci ih na- 
seljuju u opustošenim predjelima koje su osvojili 
ili ih postavljaju uz granicu prema Hrvatskoj kao 
oružane čete, odakle su V. bježali s ostalim stanov- 
ništvom na drugu stranu, gdje su također dobili 
priznanje svoga posebnog položaja (v. Statuta Val- 
lachorum). 

VLAŠKI ZAKON, v. Statuta Vallachorum. 

VMRO (Vnutrašna makedonska revolucionarna 
organizacija), organizacija makedonskih nacionali- 
sta osnovana 1893. u Solunu. Osnovni joj je pro- 
gram bio borba za autonomiju Makedonije i otkla- 
njanje strane propagande i šovinističkih trzavica. 

VMRO je izdavala svoje novine i brošure i imala 
je velik odjek među seljaštvom cijele Makedonije. 
Njeni članovi vježbali su se u rukovanju oružjem 
te su se organizirali u čete i terorističke grupe po 
gradovima. Glavni organizator VMRO bio je Goce 
Delčev. G. 1895. u Bugarskoj je osnovan Vrhovni 
komitet sa zadatkom da pomaže VMRO. Komitet 
je postao oruđe bugarske politike koja je nastojala 
da Makedoniju po oslobođenju od turske vlasti pri- 
poji Bugarskoj. Pristaše tog komiteta, nazvani »vr- 
hovisti«, došli su u sukob sa »centralistima« (pri- 
stašama Centralnog komiteta u Solunu) s kojima 
su se razišli u vezi s podizanjem ustanka 1903. 


VOJNA DEMOKRACIJA, v. Demokracija. 


VOJNA KRAJINA, područje uz hrvatsko-tursku 
granicu od Drave do Velebita na kojemu je izgra- 
đen sistem vojnih utvrđenja da se spriječi dalje 
nadiranje Turaka. Pokušaji da se granični pojas 
vojnički utvrdi izvršeni su još za Žigmunda i 
Matije Korvina. Austrijski nadvojvoda Ferdinand 
Habsburški dao je prilikom izbora za hrvatskog 
kralja obavezu da će Hrvatskoj pružati stalnu 
vojnu pomoć. Doista, on je poveo ozbiljniju brigu 
o granici. Sistematsko uređenje Krajine otpočeo 
je 1578. nadvojvoda Karlo. Od tada se razlikuju 
dvije krajine: Slavonska k., između Drave i Kupe 
sa sjedištem u Varaždinu, i Hrvatska k. između 
Kupe i mora sa sjedištem u Karlovcu (utvrdu je 
sagradio nadvojvoda Karlo). V. k. je bila podvrg- 
nuta Carskom ratnom vijeću u Grazu i u njoj su 
svu vlast imali njemački oficiri. Hrvatski ban i 
Sabor uzalud su tražili vraćanje Vojne krajine pod 

njihovu nadležnost. Dobili su samo pravo da uprav- 
ljaju tzv. Banskom krajinom, koja je zapremala 
područje između Kupe i Save sa sjedištem u Pe- 
trinji. Oslobođenjem Slavonije (1699) V. k. je pro- 
tegnuta i na područje uz Savu sve do Zemuna. 
G. 1745. V. k. je preuređena i podijeljena u regi- 
mente. V. k. je ostala poseban teritorij, izuzev od 
vlasti hrvatskog bana, sve do ukidanja 1881. Kra- 
jišnici ili graničari razlikovali su se po svom polo- 
žaju od stanovnika banske Hrvatske. Oni nisu bili 
u kmetskom odnosu (v. Statuta Vallachorum), već 
su dobijali zemlju uz obavezu obavijanja stalne 
vojne službe. 

VOLTAIRE (1694—1779), francuski pisac i filo- 
zof. Pripadao je generaciji starijih političkih bur- 
žoaskih pisaca i isticao se kritikom feudalnih zlo- 
upotreba. Zahtijevao je slobodu govora, reformu 
sudstva i izjednačenje svih pred zakonom. Tražio 
je oporezovanje privilegiranih staleža. Bio je pro- 
tivnik crkve koju je smatrao feudalnom ustanovom 
i zalagao se za vjersku toleranciju. Religiju je sma- 
trao nužnim sredstvom za održavanje naroda u po- 
kornosti prema državi. Nije očekivao promjene u 
društvu od revolucije, već od »prosvijećenog« 
gospodara. Ipak je svojim spisima izvršio golem 
utjecaj na francusku javnost i utirao put buržoa- 
skoj revoluciji. 

VRHOVISTI, v. VMRO. 

VRHOVNI ŠTAB, vojno-političko rukovodstvo 
narodne revolucije na čelu s vrhovnim komandan- 
tom Titom. VŠ je najprije nosio naziv Glavni štab 
partizanskih odreda Jugoslavije, a bio je formiran 

ma sjednici CK KPJ u Beogradu 28. VI 1941. Na 
savjetovanju u Stolicama (v.) Glavni štab je pro- 
mijenio naziv u VŠ. Poslije osnivanja AVNOJ-a, 
najvišeg političkog predstavništva NOB-a, VŠ je 
ostao samo najviše vojno rukovodstvo NOB-a, 

ZADARSKA REZOLUCIJA, v. Hrvatsko-srpska 
koalicija. 

ZADARSKI MIR, mir zaključen između hrvat- 
sko-ugarskog kralja Ludovika I i Mlečana 1358. po 
kojemu su se Mlečani odrekli svake vlasti nad cije- 
lom jadranskom obalom od Kvarnera do Drača. 
Tako je cijela hrvatska obala prvi put od vremena 
Zvonimira potpuno oslobođena od Mlečana. 

ZAKON O ZAŠTITI DRŽAVE, zakon koji je 
donijela Narodna skupština Kraljevine SHS po- 
čeikom augusta 1921. nakon atentata na ministra 
unutrašnjih poslova Milorada Draškovića. Ovim 
zakonom stavlja se van zakona KPJ i učvršćuje 
nasilje nad cijelom radničkom klasom. 


ZAKONI 12 PLOČA, prvi pisani zakoni u starom 
Rimu objavljeni 450. g. pr. n. e. Zakoni su bili 
urezani u brončanim pločama i javno izloženi na 
forumu. Po sadržaju predstavljali su dotadašnje 
običajno pravo i vrlo su malo olakšali položaj ple- 
bejaca (v.) na čiji su zahtjev popisani. Zadržana 
je i dalje zabrana mješovitih brakova patricija (v.) 

i plebejaca kao i dužničko pravo uz nešto snižene 
kamate. 

ZAPADNJACI, grupa mladih intelektualaca u 
Rusiji u XIX st. koja je nasuprot slavenofilima (v.) 
smatrala da Rusija već kreće u kapitalistički po- 
redak i da treba nastaviti pravcem kojim se razvija 
Zapadna Evropa. Z. su u stvari izražavali shvaćanja 
buržoazije koja je u Rusiji tek nastajala. 

ZEMALJSKO ANTIFAŠISTIČKO VIJEĆE NA- 
RODNOG OSLOBOĐENJA BOSNE I HERCEGO- 
VINE (ZAVNOBIH), najviše političko predstavni- 
čko tijelo i zatim najviši organ narodne vlasti u 
Bosni i Hercegovini u toku NOB-a. Prvo zasjedanje 
ZAVNOBIH-a održano je 26. i 27. XI 1943. u Mr- 
konjić-Gradu. Drugo zasjedanje održano je 30. VI, 
1.12. VII 1944. u Sanskom Mostu. Tu su donesene 
odluke kojima su položeni temelji državnosti Bosne 
i Hercegovine. Nakon oslobođenja Sarajeva odr- 
žano je i Treće zasjedanje ZAVNOBIH-a 26—28. IV 
1945. na kojemu je ZAVNOBIH pretvoren u Narod- 
nu skupštinu Bosne i Hercegovine. 

ZEMALJSKO ANTIFAŠISTIČKO VIJEĆE NA- 
RODNCG OSLOBOĐENJA (ZAVNO) CRNE GORE 
I BOKE, konstituirano 15. XI 1943. na prvom za- 
sjedanju u Kolašinu. Na tom su zasjedanju izabrani 
delegati Crne Gore za Drugo zasjedanje AVNOJ-a. 
Drugo zasjedanje vijeća održano je 16. II 1944. u 
Kolašinu. Na svom trećem zasjedanju (također u 
Kolašinu) 14. VII 1944. ZAVNO Crne Gore i Boke 
pretvoren je u Crnogorsku antifašističku skupštinu 
narodnog oslobođenja (CASNO) kao najviše zako- 
nodavno i izvršno tijelo Crne Gore. Na zasjedanju 

15. IV 1945. u Cetinju CASNO je pretvoren u Crno- 
gorsku narodnu skupštinu. 

ZEMALJSKO ANTIFAŠISTIČKO VIJEĆE NA- 
RODNOG OSLOBOĐENJA HRVATSKE (ZAV- 
NOH), političko predstavničko tijelo za Hrvatsku 
u vrijeme NOB-a. Na sastanku članova AVNOJ-a 
iz Hrvatske, 2. III 1943. u Ponorima u Lici osnovan 
je Inicijativni odbor ZAVNOH-a koji je pripremio 
prvo zasjedanje vijeća održano u Plitvicama 16. IV 
1943. Za predsjednika ZAVNOH-a izabran je hrv. 
književnik Vladimir Nazor. Tom je prilikom iza- 
bran i Izvršni odbor ZAVNOH-a. Drugo zasjedanje 
ZAVNOH-a održano je u Plaškom 13. i 14. X 1943. 
Na trećem zasjedanju ZAVNOH-a 8. i 9. V 1944. 
u Topuskom, u skladu s odlukama Drugog zasje- 
danja AVNOJ-a, zaključeno je da se ZAVNOH 
pretvori u Državni sabor Hrvatske. Time je postao 
najviša zakonodavna i izvršna vlast federalne dr- 
žave Hrvatske. Predsjedništvo ZAVNOH-a privre- 
meno je obavljalo funkciju narodne vlade, dok ona 
nije bila formirana u Splitu 14. IV 1945. Nakon 
završetka narodne revolucije održano je i Četvrto 
zasjedanje ZAVNOH-a u Zagrebu na kojemu je 
ZAVNOH promijenio naziv u Narodni sabor Hr- 
vatske. 

ZETA, naziv za današnju Crnu Goru koji se po- 
čeo upotrebljavati u XI st. umjesto dotadašnjeg 
naziva Duklja. Prevladavno je u dokumentima 
kroz cijeli srednji vijek. 

ZIJAMET, feudalni posjed s većim prihodom za 
koji su turski spahije dobijali od sultana pravo da 
ubiru prihode. Spahije su mogli ubirati samo de- 

setinu od uroda sa zijameta, a za uzvrat su služili 
u sultanovoj vojsci. 

ZLATNA BULA, povelja kralja Andrije II izdana 
1222. kojom se srednje i niže plemstvo zaštićuje 
od samovolje višeg plemstva. Kralj se obavezao 
da će svake godine držati sabor na kojemu će ple- 
mići iznositi svoje žalbe i traženja. Plemići mogu 
da se odupru kralju ako ne bude poštovao odredbe 
bule. Z. b. je izraz težnje srednjeg i nižeg plemstva 
da se organizira kao politički faktor koji će putem 
svojih staleških sabora sudjelovati u zakonodavnoj 
vlasti. 

ZLATNA HORDA, država koju su osnovali Mon- 
goli u XIII st. na teritoriju današnje Rusije uz 
rijeku Volgu. Z. h. je zapremala i azijska područja, 
a glavni joj je grad bio Saraj. Gotovo sve ruske 
kneževine morale su Mongolima plaćati danak. 
Prilikom skupljanja danka Mongoli su bili veoma 
okrutni pa je otpor prema njima sve više rasta». 
Kanovi su postepeno prenosili sakupljanje danka 
na ruske knezove, od kojih su jednoga imenovali 
velikim knezom. Knezovi su se za taj položaj oti- 
mali, a često su ga od kana i kupovali. U XV st. 
Z. H. se raspala na više kanata, što je omogućilo 
moskovskom knezu Ivanu III da zbaci njenu vr- 
hovnu vlast. Rusija se potpuno oslobodila 1480. 

ZORA DALMATINSKA, književni i politički list 
koji je izlazio u Zadru od 1844—49. na hrvatskom 
jeziku. Urednik lista bio je Ante Kuzmanić. 


ZRENJANIN, Žarko-Uča (1902—1942), revolu- 
cionar, narodni heroj, istaknuti komunistički vođa 
u Vojvodini. Član KPJ od 1927. G. 1933. Z. je po- 

krenuo »Lenjinist«, list Okružnog komiteta KPJ 
za južni Banat. Zatim surađuje u »Proleteru« i 
»Udarniku«. Zbog revolucionarnog rada bio je 
hapšen i osuđivan. Kaznu od 3 godine robije izdr- 
žavao je u Sremskoj Mitrovici i Lepoglavi. Po 
izlasku iz zatvora postao je sekretar PK KPJ za 
Vojvodinu, a na V zemaljskoj konferenciji izabran 
je za člana CK KPJ. Nakon okupacije Z. organizira 
narodni ustanak u Vojvodini. Pred polazak na 
Prvo zasjedanje AVNOJ-a opkoljen je od njemač- 
kih jedinica u selu Pavlišu kraj Vršca. U borbi je 
ranjen, pa da ne bi pao u ruke neprijatelja počinio 
je samoubistvo. Grad Bečkerek nosi danas po 
njemu ime — Zrenjanin. 

ZRINJSKI, hrvatska feudalna porodica koja se 
pod tim imenom javlja od 1347. kada je Ludovik I 
preselio bribirske knezove Šubiće (v.) u unutra- 
šnjost i dao im u zamjenu za Ostrovicu grad Zrinj 
kraj Dvora na Uni. Z. su postali moćna feudalna 
porodica čiji su članovi igrali značajnu ulogu u 
hrv. povijesti. Neki Z. bili su hrv. banovi. Istakli 
su se i u borbama s Turcima (npr. Nikola Šubić- 
-Zrinjski kod Sigeta 1556). U XVII st. braća Nikola 
i Petar Z. bili su začetnici neuspjele urote. 


ZWINGLI (Cvingli), v. Reformacija. 

ŽAKERIJA, ustanak seljaka u Francuskoj 1358. 
nazvan po podrugljivom nazivu za seljake: Jacques 
Bonhomme (Žak Bonom) — Jakov Prostak. Vođa 
žakerije bio je Guillaume Calle (Gijom Kal). Za- 
vršila je neuspjehom (v. Seljačke bune). 

ŽENEVSKI SPORAZUM, sporazum o stvaranju 
jugoslavenske države zaključen 9. XI 1918. u Že- 
nevi između predsjednika srpske vlade N. Pašića 
(v.), predsjednika Jugoslavenskog odbora A. Trum- 
bića (v.), predstavnika srpske opozicije i Narodnog 
vijeća (v.). Ž. s. je predviđao obrazovanje zajed- 
ničke jugoslavenske vlade uz postojanje dviju 
vlada za dijelove od kojih nastaje nova država, tj. 
od vlade Kraljevine Srbije i vlade Narodnog vi- 
jeća. Ž. s. mije se ostvario jcr je Pašić opozvao 
svoj potpis, a i Narodno vijeće u Zagrebu nije bilo 
suglasno s takvim utanačenjem. 

ŽIGMUND, ugarsko-hrvatski kralj. Kao zaručnik 
kraljice Marije, kćerke Ludovika I, umiješao se u 
borbu s hrv. velikašima koji su se odupirali jakoj 
kraljevskoj vlasti. Stupivši na ugarsko-hrvatski 

prijesto nastavio je borbe s velikašima, koje su 
potrajale 25 godina. U ratu s Turcima doživio je 
težak poraz u bici kod Nikopolja 1396. pa je neko 
vrijeme čak bio i nestao. Po povratku surovo je 
obračunao sa svojim protivnicima u Hrvatskoj 
(»Krvavi sabor u Križevcima«, 1397) i u Bosni. 

ŽIRODINCI, predstavnici krupne trgovačke i 
industrijske buržoazije u vrijeme franc. buržoaske 
revolucije, mazvani po pokrajini Gironde (Žirond) 
uz istoimenu rijeku. Ž. su smatrali da tekovine 
revolucije ne treba proširiti na narodne mase te su 
željeli da revoluciju što prije dovrše. 

ŽIŠKA, Jan, češki vojskovođa u vrijeme husit- 
skih ratova koji je predvodio Taborićane, primije- 
nio je novu taktiku borbe i stvorio nove vrste 
oružja. Od napada oklopljene viteške konjice bra- 
nio se okovanim kolima koje je upotrebljavao i za 
gonjenje neprijatelja. Glavno oružje njegove voj- 
ske bili su cijepovi za razbijanje oklopa koje su 
kovali seoski kovači. Upotrebljavao je i teške mu- 
žare (haubice). Žiškina vojska bila je neobično po- 
kretna i disciplinirana, te je s tom vojskom dva 
puta potukao Žigmunda (1420. i 1422). 

ŽUPANIJA, teritorijalno-upravna oblast u Hr- 
vatskoj. 

